
Silna rijeka zapadnjačke kulture potekla je iz svojih izvora 
u staroj Grčkoj širokom dolinom rimskog carstva, uvirala u spi- 
lje mračnih doba, izavrela u veseli kraj renesanse, pa primila 
u sebe bujice ratova vjerskih i francuske revolucije i u svome 
toku kroz tijesni klanac Napoleonskih ratova provalila u za- 
poslenu, bučnu i zadimljenu zemlju devetnaestog stoljeća. 

U ono stotinu godina između dvaju velikih ratova bio je 
materijalni napredak te kulture očit. Blagostanje, što je u Ve- 
likoj Britaniji nastalo od industrijske revolucije, raširilo se po 
svem svijetu britskom vjerom u slobodnu trgovinu. U svoj po- 
vijesti čovječanstva još nije bilo stoljeća, koje bi tako silno 
odskočilo u jednoj strani ljudskog napretka, u primjeni teko- 
vina znanstvenih pronalazaka stvaranju bogatstva i popravku 
ljudskog bitka. Ocijenili su, da se od 1860. do 1930. godišnja 
svjetska proizvodnja glavnih ekonomskih dobara podesetero- 
stručila. To je bilo prvo stoljeće u dobi strojeva. Standard života 
podigao se širom svijeta, a bijelo žiteljstvo umnožilo se, da je 
bilo čudo. Još 1770. bilo je neko 150 milijuna bijelih ljudi na 
svijetu, a 1937. punih 750. Nagli porast žiteljstva evropskih za- 
padnih industrijskih zemalja prevrio preko državnih granica 1 
od 1814. do 1914. prebrodilo tridesetak milijuna ljudi Atlantik 
u manje nastavane prekomorske zemlje. 

Taj napredak materijalne kulture zapadnjačke pratili su 
znatni politički prevrati i nemiri, ali ni jedan nije zahvatio svega 
svijeta ni svršio katastrofom. Bilo je ratova, ali pored Napoleon- 
skih i svjetskog rata bili su tek mjesne razmirice. Bilo je i soci- 
jalnih nemira, ali to su bili tek žamori pored francuske revo- 

lucije na kraj osamnaestog stoljeća i ruske 1917. Ti se nemiri 
dizali zato, što su se s raširenom prosvjetom i povećanim blago- 
stanjem radničke klase širom cijele Evrope stale razabirati, te su 
pokidale okove feudalizma tek da dopanu u ruke industrijali- 
zma. Mase su tražile političku vlast, da bi popravile ekonomsku 
nepravdu. Riječi »socijalizam«, a onda »komunizam« pojavile 
se u novinama. Socijalne ustanove postale su u manjem ili ve- 
ćem opsegu jedan od zadataka svake vlade. S druge strane bilo 
je kmetstvo ukinuto i liberalizam se dohvatio svoje najveće sna- 
ge. Demokratska načela i parlamentarni oblici vladavine bili su 
prihvaćeni kao jedna od najvećih tekovina zapadnjačke kulture, 
iako je duboka provalija dijelila engleski parlamenat od Rusije, 
gdje je sve jači unutarnji prevrat prinudio carevce, da uvedu 
početan oblik parlamentarne vladavine. 

Ljeti 1914. prije svjetskog rata činile se prilike svijeta sa- 
svim povoljne. Auto je već došao, avion dolazio, radio zvrčao. 
Istina, velike vlasti evropske trošile su od tri do pet postotaka 
svojih nacionalnih dohodaka na naoružanje i bile su podijeljene 
u dvije neprijateljske skupine, ali to okupljanje vlasti smatrali 
su najboljim jamstvom mira, jer je dovelo potrebnu ravnotežu 
sila. Bilo je doduše glasova, koji su proricali, da će anarhija u 
političkim odnosima između suverenih država uroditi nesrećom, 
nu drugi su obraćali pažnju na to, da su međunarodne ekonomske 
veze sve tjesnije i sve više obuzimaju sav svijet, što se svjetska 
prometala više usavršavaju i moderni čovjek nalazi sve više na- 
čina iscrpsti ekonomsku snagu svega svijeta, kako bi zadovoljio 
svoje potrebe. Tada se ona široka kulturna rijeka, što sa sobom 
nosi sudbinu svijeta, činila, kao da u znatnoj mjeri ne će _pro- 
mijeniti svoga toka, pa kao što se 1914. razlikovala od 1900. i od 
1890. samo opsegom, u kome je materijalna kultura napredovala, 
da će tako biti 1 u buduće unatoč prigodnim ratovima 1 socijal- 
nim nemirima. 

Svjetski rat pomrsio je taj račun moderne civilizacije, iako 
nije zaustavio materijalnog napretka. Glasovi u mnogim jezi- 
cima iz mnogih zemalja javljaju nam se iz kutija po sobama, 
jer smo sada u doba radija. a televizijom pomoću Hertzovih va- 

lova lepršaju se slike na obzorju vremena. Motor je postao te- 
gleća marva civilizacije, a čovjek je zavladao zrakom i doskora 
će oblijetati zemlju kroz stratosferu. Standard života diže se i 
dalje. Radna nedjelja je kraća, a puno više ljudi sad je više 
dokono nego 1914. Radnik ima savršene socijalne ustanove, osi- 
guranje za sve slučajeve nerada, kolektivni ugovor, plaćene 
praznike i svoje week-ende. Seljak sa svojom probuđenom kla- 
snom svijesti postao je u svakoj državi snažna ekonomska i po- 
litička sila. 

Nu tamne strane te moderne civilizacije osjenjuju svijelle. 
Nova politička vjera, vjera »totalitarne države« udomila se u 
Italiji i u Njemačkoj. Ona se širom svijeta diže na doratnu pre- 
vlast demokratskih ideala. Ligu naroda, taj najznatniji pokušaj 
ratnog pokoljenja, da bi uvelo zakon i red u međunarodne pri- 
like, svejednako su mnogi smatrali posljednjom i konačnom 
nadom čovječanstva, nu drugi su se nakon njezina života od ne 
punih dvadeset godina nemilo i teško prevarili u tome nadanju, 
dok su narodi, koji su se odrešito oprli svima pokušajima, da bi 
svoju državnu suverenost podvrgli probitcima međunarodnog 
mira, od nje napravili grdnu bruku. Zlata je nestalo iz prometa, 
međunarodno ulaganje kapitala prestalo, a mreža tarife i ogra- 
ničenja uvoza sprečava međunarodnu mijenu dobara i odbija ih 
na posebne putove. Nacionalizam bani se 1 razmeće na sve stra- 
ne, a pokušaj H. G. Wellsa, da bi svojim nekada glasovitim 
»Pregledom  povijesti« potpomogao  internacionalizam protiv 
njega, bio je zaludan. Pa tako se i ekonomski nacionalizam stao 
opirati međunarodnoj slobodnoj trgovini, svjetska novčana i 
gospodarstvena konferencija u Londonu 1933. badava kuša, da 
ih pomiri, pa autarkija ruši standard života u svakoj zemlji, a 
male narode vraća u srednjevjekovno gospodarstvo. Druga ne- 
uspjela međunarodna konferencija za razoružanje 1934. urodila 
je novim naoružavanjem svega svijeta do ludila. Narodi se oru- 
žaju stravičnom brzinom i dvostrukim troškom nego 1914. Teška 
briga pritisla Evropu kao mora, a sjena te strave stala pokrivati 
cijeli svijet. Sloboda govora, štampe i zbora ograničena je ili 
sasvim ukinuta u mnogim stranama Evrope. U toj tjeskobi izdiše 

i ono malo prave kulture, što se već gotovo sasvim izmakla ispod 
nogu te civilizacije. 

Evropa hiti brzim koracima k svojoj pogibiji. Zimi 1933. 
postaje Hitler kancelar Njemačkog carstva, iste godine raspušta 
druge političke stranke i Njemačka istupa iz Lige naroda. Dvije 
godine poslije naređuje opću vojnu dužnost i 1936. zauzima raz- 
vojačene krajeve Rajne. Opet dvije godine poslije u ožujku 
pripaja sebi Austriju, u rujnu poslije Monakova Sudetske Ni- 
jemce i komada Čehoslovačku. Konačno 1939. osvaja pokrajine 
Češku i Moravsku, područje Njemena i podvrgava Slovačku pod 
svoju zaštitu, da se u ranu jesen navalom na Poljsku zametne 
ovaj rat s Velikom Britanijom i Francuskom, koji kao da će za- 
paliti ne samo cijelu Evropu, nego i druge strane svijeta, koje 
još nisu zaraćene, pa i druge narode podvrći pod svoju totali- 
tarnu vlast. 

Žar je ta velika rijeka zapadnjačke kulture nagnula, da se 
baci u klanac, koji ju može dovesti do dubokih i tamnih spilja 
poput onih, u kojima se izgubila, kad Rim nije mogao svladati 
navale barbara? Zar su temelji zapadnjačke kulture stali tako 
slabiti 1 popuštati, da se sva njezina građa može srušiti? Zar se 
Evropa našla u predvečerje svoje propasti ili uoči svoga pre- 
poroda i uzlaza? 

Koji od dospjetaka ovog rata može uskoriti napredak 
čovjeka? Je li uopće opravdana vjera u ikakav boljitak svijeta? 
Napose, je li tako zvana ideja progresa, napretka, osnovana na 
dosadašnjem iskustvu čovječanstva, na njegovoj povijesti? Da 
li na osnovi povijesnih činjenica smijemo tvrditi, da čovjek na- 
preduje od sujevjernog divljaka do kreposnog nadčovjeka, koji 
ima svoju sudbinu u vlasti i gospoduje svijetom? Ili je to tek 
izmišljotina naše mašte, neka zamama na životnom putu, da ne 
klonemo duhom i ustrajemo u svojoj raboti? Kako se ta ideja 
progresa pojavila istom pred dvjesta godina, da li je ona neki 
odskoro pronađeni prirodni zakon ili je tek puka hipoteza, kojom 
kušamo protumačiti neku pojavu naše kulture? Sva se ta pitanja 
čovjeku nameću sama sobom sada, kad se svijet nalazi na pre- 
kretu. A to je i pravi čas, da toj ideji malo ogledamo bistvo i 
postanak. 

Ona očito znači neki porast kulture u prošlosti i vjeru u 
sličan uzlazni razvitak ljudskog roda u budućnosti. U svojoj biti 
je ideja čovječanska, jer ima na umu popravak sudbine čovjeka, 
a njegovom vlastitom snagom. Kao svaka ideja 1 ona je poslje- 
dak suvremene kulture, i u njoj se ogleda stepen, koji je tek pred 
dvjesta godina postigla zapadnjačka kultura. 

Jer za vjeru u bolju budućnost čovjeka nije bilo prilike u 
starom vijeku. Ni Židovi, ni Grci, ni Rimljani nisu stavljali 
svoje zlatno doba u budućnost nego u prošlost. Pa ni kršćanin 
sve do sedamnacstog stoljeća nije sebe smatrao nečim, drugim 
nego odrodom anđela na osvitak svijeta. Propast čovjeka nije 
samo ideja kršćanska, već ju nalazimo gotovo u svih naroda 
staroga vijeka. Tek u vrlo pozno doba niče u Rimljana ideja 
napretka u sakatom obliku kao porast znanja, a ne kao općena 
evolucija čovječanstva. Tako je Lukrecije htio svakoga obratiti 
k znanosti, jer ako ga obrati, sam će po sebi prestati, da vjeruje 
u bogove. Znanost je lijek protiv sujevjerja, straha od bogova 
1 od smrti. A Seneka, čovjek velika znanja i zrela iskustva, rekao 
je, da će se jednoga dana potomstvo čuditi našemu neznanju 
uzroka, koji su njemu jasni. Mnoga iznašašća ostavljena su za 
buduća vremena, kad se ljudi nas više ne će opominjati. Mi sebi 
utvaramo, da smo otkrili tajne prirode, a ono stojimo na pragu 
njezina hrama. 

Srednji vijek nije se ni mogao doviti toj ideji. Njemu je 
život čovjeka u ovoj plačnoj dolini tek hodočašće između dviju 
vječnosti. Čovjek je stvorenje Boga, nastao je njegovom slo- 
bodnom voljom iz ničega, od prirode je grješnik i potpao pod 
smrt, jer je sakrivio svomu Bogu i zaslužio ju. Svoje spasenje 
može zadobiti samo milošću Božjom, zato može da bude pojedi- 
načnog popravka, ali nikako socijalnog. Renesansi opet bilo je 
tek do estetičnog i duhovnog uživanja i do ljubavne sreće. Za nju, 
kako je vrlo zgodno rekla Lukrecija Borgia u »Renesansi« Gobi- 
neaua, »il n' existe de grand dans ce monde que Vamour des arts, 
|'amour des choses de Vesprit, "amour de ceux qu' on aime« (ne 
postoji na ovom svijetu veliko osim ljubavi umjetnosti, ljubavi 
stvari duhovnih, ljubavi onih, koje liubimo). Pa ni tako samosvi- 

jesni humanisti renesanse nisu se domislili toj ideji. Oni su bili 
suviše zaposleni, kako bi iznijeli klasičnu prošlost 1 kušali natje- 
cati se s ugledima, što su ih Rimljani ostavili, a da bi im na um 
palo stvoriti nešto bolje. To gospodovanje Rima, ta vlada klasi- 
čnih ugleda u umjetnosti 1 književnosti potrajala je sve dok se ni- 
je razvio novi romantički stil. Svijet se divio umjetničkim djelima 
tek koliko su se takmičila sa starima. Trebalo je prije otjerati 
mrak, što se je predajom uhvatio oko velikih djela prošlosti, da 
ljudi mogu snivati o zlatnoj budućnosti. To je najprije učinio 
Francis Bacon, koji je prvi razabrao, ne bi li se znanošću mogao 
popraviti položaj čovjeka. Nu on je još čedo svoga vremena, jer 
je tek natuknuo, da bi se njegovo vrijeme, »starost čovječan- 
stva«, moglo učiniti malko udobnijim. Njegova »Nova Atlanti- 
da«, roman budućnosti, kao i Moreova »Utopija« igračke su 
državnika, neki sni bez temelja, jer u prošlosti nije bilo ideje 
evolucije. Istom će Rene Descartes raščistiti tu guštaru predaja 
1 sve osnovati na »ratio«, sve podvrći ispitu uma. Tek je po nje- 
govoj filozofiji čovjek stekao pravo, da bude slobodan od svih 
stega natprirodnih vjerovanja, a znanost će ga, kako on misli, 
učiniti »gospodarom i imaocem prirode«. 


Sad su oplijevili korov i iz zemlje može nići nova ideja. Po- 
sijalo ju je francusko prosvjećenje osamnaestog stoljeća. Vol- 
taire piše 1756. svoj »Essai sur les moeurs et Vesprit des nations« 
(o običajima i duhu naroda), gdje prikazuje, »kojim je načinom 
čovječanstvo od barbarske surovosti pređašnjih dneva postiglo 
uljudbu naših vremena«, pa svjetsku povijest crta kao borbu čo- 
vjeka za napredak i prosvjetu. Dok je Bossuet u svom glasovitom 
govoru podvrgao povijest vodstvu Promisla, Voltaire tumači do- 
gađaje mehaničnim i sudbonosnim vezama i iznosi na vidjelo sna- 
gu sitnih uzroka, suverenost slučaja. Uza to vjeruje u progres, 
mila mu je kultura, a nejednak, spori razvitak čovječanstva bit 
će posljedak dviju protivnih sila pokretnica, sujevjernog, fana- 
tičnog, glupog neznanja i prosvjećenog, dobrotvornog uma. Rad- 
nici progresa bit će veliki ljudi, koji šire svijetlo i dobrobit, a 
velika stoljeća ljudskog duha bit će ona, kad prilike budu po- 


voljne velikim ljudima, kad bude vlast za njih, a ne protiv njih 
i oni budu samodršci, sluge ili zaštitnici uma. 

Uporedo s tim »progresom« ide u Voltairea i hedonizam, 
pravo svakoga čovjeka na bezbrižno i lagodno živovanje, u kome 
»od izdovoljene želje niču plodovi života i ljepote«. To je životno 
evanđelje iza svjetskog rata zahvatilo najšire slojeve i našlo na 
priliku u znanom engleskom kritičaru umjetnosti Cliveu Bellu 
(u njegovu eseju o kulturi, »Civilization«) svoga najvatrenijeg 
zagovornika,a bilo je jedno od značajnih crta francuskoga pro- 
svijećenog osamnaestog vijeka, za koji je Talleyrand poslije revo- 
lucije rekao, da ljudi ne mogu ni zamisliti, kako je ugodno i slatko 
bilo živjeti u njemu — dašto dokonoj gospodskoj, aristokratskoj 
i imućnoj čeljadi. »Svatko je priznavao«, kaže Voltaire negdje u 
svojim romanima i različitim spisima, »da su bogovi postavili 
kraljeve tek da svaki dan daju časti 1 zabave, koliko su svagda 
drugačije i da je život prekratak, a da bi se inako upotrijebio; da 
su parnice, spletke, rat, popovske raspre, u kojima se život troši, 
stvari lude i strašne; da je čovjek rođen tek da se raduje i veseli; 
da ne bi tako strastveno i svejednako bio željan zabava, kad ne 
bi bio za njih stvoren; da je srž ljudske prirode zabavljati se i 
veseliti, a sve ostalo da je ludost. Samo činjenice mogle su po- 
biti taj izvrstan moral.« 

Za njim počimlje Marquis de Condorcet 1794. pisati u 
jednoj sobici na tavanu, kamo se je zaklonio od progonstva Ja- 
kobinaca, svoj »Esquisse d" un tableau historique des progrčs de 
1 esprit humain« (Nacrt povijesne slike napretka ljudskog duha), 
gdje obrazlaže svoje uvjerenje o prirođenoj dobroti i neograni- 
čenoj sposobnosti čovjeka, da se usavršava, tek ako pusti, da 
ga um vodi. Tu crta sliku ljudskog roda, oslobođena od svojih 
okova, kako stupa čvrstim korakom na putu istine, vrline i sreće. 
On vjeruje, da će se snosljivošću i čovječnošću podići život čo- 
vjeka i društva. »U vjeri i u upravi, u običajima i u zakonima« 
on kaže, »valja sve progoniti, što je u njima bilo nasilno, pre- 
strogo i barbarsko«. Nada sve ističe potrebu slobodne i je- 
dnake naobrazbe. Opća naobrazba, kako on misli, bilježi pri- 
jelaz od devetoga u deseto doba ljudskog napretka, a znak mu 

je revolucija. Ljudima je sada priznati, da »svi ljudi imadu je- 
dnako pravo poučiti se o svojim probitcima, znati istinu, pa da 
ni jedna vlast od njih postavljena nema pravo ništa sakriti ni 
od koga«. Kad je jednom slobodna naobrazba zavladala, »sunce 
će sijati samo na zemlje nastavane od slobodnih ljudi, koji ne 
poznaju drugoga gospodara do svoga uma«. Doći će vrijeme 
»kad naši probitci 1 naše strasti ne će više utjecati na našu volju, 
nego što danas utječu na naše znanstveno mišljenje«. 

Taj optimizam Condorceta, koji je on životom platio, jer 
se je u tamnici otrovao, objačala su dva velika događaja, fran- 
cuska i industrijska revolucija, koje su zahvatile sav svijet. Iza 
prve je doduše došla vlada terora, novi despotizam i reakcija 
Svete alijancije, ali i neviđeni procvat liberalizma i demokra- 
cije. A druga je premostila rijeke, umjetnim svijetlom okrenula 
noć u dan, iz utrobe zemlje izvadila njezino silno rudno blago 
i upregla prirodne sile u službu čovjeka, da je začuđenom svijetu 
sinula jasna slika napretka. Uporedo s njima ohrabrio je roman- 
tički pokret u umjetnosti ljude, da svrnu pogled na stoljeća, od 
kojih su prije zazirali. Tako je prvi put u njima oživjela histo- 
rijska svijest, a s njome i svijest o organskoj prirodi države i 
društva. Prva je »tjelesni oblik duhovne narodne zajednice«, 
»organska pojava naroda«, a drugo je jedinstvena cjelina ra- 
znovrsnih pojava duhovnog i duševnog života. Taj smisao 
prošlosti najjasnije se razabire u Edmunda Burkea, koji je na 
njemu osnovao svoju nauku o organskom razvitku društva i dr- 
žave. Država je, kaže (»Reflections on the revolution in France«, 
106, Oxf. World's Classics), »zajednica u svakoj znanosti, u 
svakoj umjetnosti, u svakoj vrlini i svakom savršenstvu. Kako 
takva zajednica ne može u nekoliko koljena postići svoj cilj, 
postaje zajedinstvo, koje veže ne samo žive, nego s njima 1 one, 
koji su već umrli, i one, koji će se istom roditi«. A u društvu je 
»svaki ugovor pojedine države tek jedan članak u velikom iskon- 
skom ugovoru vječite zajednice, štono je sputio niža bića s vi- 
šima, svezao vidljivi i nevidljivi svijet prema tvrdoj uglavi i 
zakletvi, koja se ne može pogaziti, a drži svako fizičko i jurističko 
biće na određenom mu mjestu«. Onda tu misao prihvaća Kant, 

jer povijest, kaže, daje utješan pogled u budućnost, kad ćemo 
u dalekom razmaku otkriti ljudski rod, štono je zasio na visoki 
položaj, gdje će prorasti sve klice, koje je priroda zasadila, 1 
izvršiti se njezina svrha na zemlji. 

Taj navještaj Kantov bio je filozofima 1 historicima devet- 
naestog stoljeća izvjesnost. Darwin je u svome djelu »Origin 
of Species« (Postanak vrsti), kojim je osnovao teoriju descen- 
dencije 1 selekcije, iznio 1859. hipotezu, da je čovjek nastao od 
majmuna. To je dostajalo, da u tadašnjem svijetu utvrdi vjeru, 
te će čovjek dostati i bogolično stanje. Pa ni učenjaci poput 
Herberta Spencera nimalo ne sumnjaju o trajnom usavrša- 
vanju čovjeka. »Konačan je razvitak idealnog čovjeka«, kaže, 
»logički izvjestan — tako izvjestan kao ma koji zaključak, 
komu poklanjamo najtvrđu vjeru, na priliku, da će svi ljudi 
umrijeti«. Badava se Tomi Henriku Huxleyu čini, da i najbolja 
moderna civilizacija kazuje prilike čovječanstva, koje niti sa- 
drže kakav vrijedan ideal, niti imadu zaslugu stalnosti. Svijet 
ga prosto nije htio čuti. 

Sad je dozrelo vrijeme, da učenjaci iznađu zakon napretka. 
Herbert Spencer nalazi 1857. zakon, koji obuhvata cijeli sve- 
Mir, u razvitku, evoluciji. Beskonačne činjenice dokazuju, 
da svaka vrst napretka biva od jednovrsnosti k raznovrsnosti, 
a to je zato, jer za svakom promjenom dolaze mnoge pro- 
mjene. To se vidi u postanju našega sunčanog sustava, ali 
i u rastu bilina 1 životinja, u socijalnom životu čovječanstva, pa 
i u svim duhovnim pojavama, na priliku u životu jezika. A taj 
vječiti ritam svemira, taj razvitak kozmički, biologijski, psi- 
hologijski i sociologijski biva po temeljnom zakonu o održa- 
nju materije i sile. Auguste Comte opet ne uzima evoluciju 
u tom materijalističko-mehaničnom smislu, nego dijeli razvitak 
čovječanstva u tri glavna doba, u teologijsko (fetišizma, poli- 
teizma, monoteizma do 1400.), metafizičko (objašnjavanje prirod- 
nih pojava iz apstraktnih uzroka, do 1842.) i pozitivno, kad čovjek 
tek hoće da opažanjem i pokusima iznađe vezu stvari i stalne veze 
proglasi zakonima. Samo tim pozitivnim načinom može se pronači 
razvitak stvari. A da bi se uskorio taj razvitak, nedostaje oba- 

vijest, što ju daje znanost, nego valja i osjećaje svesti u sustav 
i pokrenuti ih nekom općom čovječanskom vjerom, kojoj je naj- 
viša stvar (Grand Etre) čovječanstvo samo, a načelo ljubav, 
osnova red i cilj napredak. 

Iznijeli smo ove dvije nauke tek u glavnim potezima, jer 
danas imadu samo historijsku vrijednost. To su pokazali potonji 
događaji. Svjetski rat i njegove posljedice potresli su same -te- 
melje društva, na kome su ti učenjaci osnivali svoje nauke. Ro- 
dila se nova znanost, psihologija, koja je potkopala tezu o pre- 
vlasti uma, od koje su polazile te nauke. Svijet sada znade, da 
su nasljednost, okolina i nagon kud 1 kamo jače sile pokretnice 
ljudskih djela nego apstraktan razum. A ako smo makupili više 
znanja i njime mogli povećati udobe i povoljice ljudskog roda, 
zar je zato napredovala i kultura? Ta zar je čovječanstvo u cije- 
losti napredovalo, ako je dotjeralo tek tehničku i mehaničnu 
stranu svog života? Jer ako upotrijebimo iskustvo, što smo ga 
dosada mogli crpiti iz povijesti, bjelodano je, da nema integral- 
nog, cjelovitog, nego samo djelomičnog napretka ljudi. I tu 
priroda kao da jednom rukom daje, a drugom oduzima. Svagda, 
a tako i sada mogu ljudi govoriti o nekom izvjesnom napretku 
prema pređašnjim vremenima, samo kad se radi o djelima 
ljudske volje, a nikako što se tiče tvorevina duha, vjere, umjet- 
nosti, morala. Čovjek našeg doba izumio je stroj, koji je posto- 
stručio proizvodnju ekonomskih dobara. Moderna je škola mogla 
u nedogled umnožiti broj ljudi, koji znadu čitati i pisati, ali 
nije dala na priliku intelektualne sposobnosti grčke, ni kritičke 
vještine Sokratove, ni stila Platonova, ni intelekta Aristotelova, 
ni poezije Homerove. Kud se djede balzamiranje starih Egip- 
ćana, talijanska tehnika freska za renesanse, »sfumato« Leo- 
narda, kolorit Velasqueza! I bezbrojne tvorevine genija! Pono- 
simo se, da nismo tako okrutni kao naši pretci, ali zar nismo i 
gori od njih, kad se za to nadade prilika? Suvišno je spominjati 
primjere za to iz suvremenih događaja. A zar nisu srednjevje- 
kovni grijesi, lakomost, kamati, lihvarski dobitci, nabijanje ci- 
jena u nestašici robe, upravo kreposti sjeveroameričkog »pro- 
gresa«? Ta je ideja, kako s pravom kaže Aldous Huxley, u naše 

doba posvetila svu silu ličnih želja časti, otimačina i pomama za 
vlašću, pa modernog poslovnog čovjeka potakla za tečevan rad. 
Šićar, što ga je u poslu ugrabio, a ugrabio, da se je jedva iz- 
makao kaznenom zakonu, zove on borbom za progres, za ekonom- 
ski boljak, za društvo u službi čovječanstvu. Humanitarna ideja 
sveopćeg blagostanja i socijalne službe izgovor je njegovoj nesmi- 
ljenoj energiji, da zadobije vlast i obogati se na tuđi račun. 

Pa ni mnoge socijalne ustanove 1 narodne vrline, koje smo 
obikli smatrati tekovinama kulture i progresa, nisu njihove 0so- 
bitosti. Clive Bell iznosi u spomenutom eseju po knjizi Wester- 
marckovoj »Origin and Development of the Moral Ideas« više 
takovih primjera. Tako na priliku poštovanje lične svojine nije 
osobina kulturnog svijeta. Ima puno divljih plemena, u kojih je 
osjećaj moga i tvoga tako tanak kao u najstrožeg evropskog 
suca. Krađa je bila gotovo nepoznata u Indijanaca Sjeverne 
Amerike, dok nisu došli bijeli kradljivci, koji su doduše kušali 
popraviti svoju opačinu izašiljanjem misionara, neka opomenu 
domorodce, da vječna kazan čeka svakoga, tko prekrši osmu zapo- 
vijed Božju. Ni vjera u Boga i u posmrtni život nije osobina 
kulturnog svijeta, niti je to njegova prva značajna crta, jer je 
1 u divljih plemena ponajvećim dijelom živa vjera u Boga. I 
najdivljiji australski Šipoderi, gorski hajduci, možda najveći 
barbari od svih, »vjeruju, da ima neko najviše biće, koje je mo- 
ralni zakonodavac i sudac«; dapače ga zovu »Ocem« i klanjaju 
mu se kao nekom postarom gospodinu. Uopće ima malo divljaka 
bezbožnika. Nadalje obično kažu, da se kultura nekog naroda 
mjeri po pravnom i socijalnom položaju, koji daje ženama, no to 
nije nikakova kulturna mjera. O Šipoderima, Andamanima Oto- 
čanima i Veddama na Ceylonu, koji su od svih ljudi najbliži nije- 
moj životinji, kaže Westermarck, da oni više cijene žene nego 
Atenjani u doba Aristotelovo. Dok ženi predani, iako ljudožderi 
muškarci mnogih divljih plemena smatraju svoje žene gotovo 
sebi jednakima, u ono očito kulturno doba dinastija Tunga (600. 
do 900.) i Sunga (960. do 1279.) Kinezi kanda su svoje držali 
malo bolje od stoke. Izvjesno je, da u mnogih ljudoždera ima 
nebrojenih domaćih vrlina, da su prijazni, pošteni, radini i dobri 

svojim suplemenicima i gostoljubivi strancima, dok i neke vrline 
evropskog proletarijata kanda ne pristaju u kulturni svijet. A isti- 
nitosti divljaka često su se istraživači čudom začudili. Za Vedde 
na Ceylonu kažu, da su ugledi istinitosti, pa i Andamani Otočani 
i Šipoderi smatraju laž velikim grijehom. Naprotiv su Grci i 
Krećani, ne valja zaboraviti, u tome izašli na vrlo zao glas, a na 
evropskom je kopnu osobiti pridjev zadržan za Veliku Britaniju 
— da je »perfidna«. Uza to su mnogi divljaci ne samo istiniti 
nego 1 čisti. Megeji, bijedan narod Zlatne Obale (u zapadnoj 
Africi), podanici divljaka Monbuttua, peru se dva ili triput na 
dan, a peru se čitavi. Koliko se je Evropljana od kraja rimskog 
carstva pa do dolaska kraljice Viktorije na prijestol pralo jedam- 
put na godinu poput tih divljaka? Zna se, da su se Mauri prali 
svagda, a Španjolci njima uz prkos nigda, pa da su to svojstvo 
dobrano sačuvali do danas. 

Kao biljeg kulture osobito ističu seksualni moral, a što se toga 
tiče, mnogi bi zaostali narodi svojim običajima pobudili kulturne 
na zavist. Plemena u šumama Brazilije na priliku strogo se drže 
monogamije, a tako i razna divlja plemena Kalifornije. Tu Kar- 
doki ne dopuštaju dvoženstva, bigamije, ni svom poglavici. Makar 
čovjek može imati žena robinja koliko ih može kupiti, opet je pod 
velikom sramotom, ako živi s više nego s jednom. Vedde na Cey- 
lonu, Andamani Otočani, Igoroti na Luzonu i neka australska 
plemena, svi listom divljaci zli i preopaki, žive u strogoj mono- 
gamiji, a domorodci Kar Nikobara »imadu samo jednu ženu i 
smatraju nečistoću pravim smrtnim grijehom.« Oni i mnoga 
druga divlja plemena kažnjavaju preljub progonstvom ili smrću. 
Tako je nečistoća i najgorim divljacima grdno zločinstvo, dok 
su ju u najslavnijim vremenima svijeta smatrali tek sitnom gri- 
ješkom, koju su lako praštali. Najmudriji i najuglađeniji narod 
u najsjajnije doba povijesti nije razabirao nemile grjehote hete- 
rizma, bluda. Platon je zagovarao komunizam žena. Slabo su 
držali do čistoće u kolu Alkibijada, na dvoru Hadrijana, u vrto- 
vima Medicija, u salonima, gdje su Voltaire, Helvetius 1 Diderot 
osnivali novi intelektualni red i propovijedali filozofiju uživa- 
nja. Sokrat 1 Shakespeare, Rafael i Tizijan, Cezar i Napoleon, 

Byron i Nelson provodili su život, da kanda ne bi pristali u naj- 
bolje društvo Igorota na Luzonu. Po tome seksualni moral nije 
značajna crta »progresa«. 

A tako ni ovaj naš patriotizam. Indijanci Sjeverne Amerike 
na veliku su glasu, da je čast njihova plemena i dobrobit naroda 
prvi i najpretežniji osjećaj njihova srca. O Jorubima u Zapadnoj 
Africi pišu, da nema roda ljudskoga, koji bi bio više predan 
svojoj zemlji od njih, a da Salamunski Otočani često umiru od 
čežnje za svojim domom na putu u sadove Fidžija i Queenslanda. 
Mnogi narodi, i staroga 1 prosvijećenoga novog vijeka mogli bi 
se u tome ugledati na te divlje ljude. Kineze su malo iza vre- 
mena Konfucijeva učili njihovi filozofi, da valja jednako ljubiti 
sve ljuđe i da po Pančatantri, staroindijskom epu, tek čeljad slabe 
glave na to pazi, da li je netko svoj ili tuđ. Abderićanin Demo- 
krit mislio je, da je mudru čovjeku svaka zemlja pristupačna i 
da je domovina dobre duše cijeli svijet. Potonji cinici brukali 
su se patriotizmu, a njihova nauka razvila se u onaj blagi stoički 
kozmopolitizam, koji je bio vjera Seneke, Epikteta i Marka Au- 
relija. »Jasno je, da jedna zemlja ne može dobiti, a da druga 
ne izgubi, pa da ne može pobijediti, a da druge ne unesreći«. To 
je konačan sud Voltairea o ratu. 

Biva jasno, da ni pravo lične svojine, ni iskrenost, ni čistoća 
tijela, ni vjera u Boga, posmrtni život i vječnu kazan, ni seksu- 
alni moral, ni patriotizam nisu osobine naše sadašnje kulture i 
tekovine »progresa«, nego naprotiv da »kulturni« narodi u tome 
kadšto zaostaju za divljacima. Treba li još daljega razlaganja, 
da u duhovnoj kulturi nema cjelovitog, nego samo djelomičnog 
napretka ljudi, a vrlo često uistinu i nazatka? 

S druge strane nema sumnje, da ima evolucije, napretka u 
biologijskom smislu. Liječništvo i higijena su učinili naš život 
dužim i zdravijim, sport naše tijelo ljepšim, okretnijim i sna- 
žnijim, eugenika može uskoriti bolji naraštaj. Nu zato taj duži 
život dovodi ostarjelost naroda, gdje ima premalo poroda. Broj 
starih ljudi suviše raste prema broju mladih (Francuska, Engle- 
ska, Švajcarska, Švedska). Time očito sve više slabi duhovna, eko- 
nomska i obrambena snaga naroda. Osim toga sport nije od- 


15 


gojio ni jednoga genija, niti će igda izrod i ološ izumrijeti na 
korist priljubljivije vrsti, kako su neki snivali. Naročito taj naš 
besumljivi biologijski razvitak nedostaje, da odsiječemo, te je 
prosječni čovjek u ovoj dobi sretniji ili bolji nego u kojoj pre- 
dašnjoj, jer uistinu nema, kako smo vidjeli, integralnog na- 
pretka, nego nas svagda tek pokreće nada i pregnuće, da dosta- 
nemo bolje oblike života. A da će se ljudi u buduće vrijeme po- 
praviti, to je tek moguće, a nije izvjesno, kako je to Comte htio. 

Nego još valja ideju napretka promotriti i s drugoga: gle- 
dišta. Kad smo o njoj govorili, svagda smo smatrali svu kulturu 
jednom neprekinutom cjelinom. Uzeli smo, da je svako doba 
kultura hodala po stopama svoje prednjakinje i predala luč 
prosvjete svojoj nasljednici. Ljudi su prije zamišljali postanak 
1 porast kulture tako, kao da je potekla iz jednog vrela, pa se 
rasula na sve strane svijeta. Tako je na priliku još Turgot 1750. 
pisao, da je svako doba s drugima povezano neprekinutim redom 
uzroka i posljedica, koji spaja prilike svijeta sa svim prilikama, 
što su prije bile. A i Aristotel i Platon i Machiavelli vjerovali 
su u jednu neprekinutu kulturu. U naše doba prikazivali 
su ju tako, da je sticajem sretnih prilika nastala oko 4000. go- 
dine prije Krista u gornjem Egiptu, čim je čovjek prešao od no- 
madskog doba, kad je lovio hranu, k poljodjelskom, kad ju je stao 
proizvoditi. Iz Egipta su se onda raširili kulturni utjecaji na 
istok k Sumercima u dolini Eufrata, odatle u Kinu i Indiju i 
konačno u Ameriku, gdje je iznova procvala kao kultura Acteka 
i Maja oko 600. do 1200. godine prije Krista. 

Ta se misao nije mogla održati. Najprije su pouzdana istra- 
živanja u Uru Kaldejaca dokazala, da su Egipćani naučili raditi u 
kovinama od Sumeraca, a ne obrnuto. Onda su tamo, u Egiptu, 
Knososu i drugdje otkrili zaboravljene kulture Krete, Kralja 
Minosa, Sumeraca, Acteka, Indijaca. Tako je počelo drugo gle- 
danje na prošlost i sazrela misao, da nema jedne kulture, već 
naprotiv da ih ima više, koje su se razvile nezavisno jedna od 
druge. Može se reći, da je ta misao danas prevladala, a da bismo 
vidjeli, kako sad prikazuju postanak, razvitak i propast kulture 
s novog, poredbenog gledišta, pa možda našli neku pouku 

u ovom času, kad je naša sadašnja kultura na umetu, ukratko 
još da iznesemo misli dvaju najznamenitijih, a suprotnih no- 
vijih pisaca, koji su o tome raspravljali, Oswalda Spenglera i 
Arnolda J. Toynbeca. 

> Prvi je 1918. do 1922. izdao svoje, nekada tako mnogo či- 
tano 1 slavljeno i pokuđeno djelo »Der Untergang des Abend- 
landes«. Napisao ga je prije svjetskog rata, koji je predvidio. 
Spengler ne vidi ni napretka, ni cilja, ni puta čovječanstva, osim 
u glavama zapadnjačkih filistara napretka. Njegova je glavna 
teza, da svjetska povijest nije neko neprekinuto zbivanje, nego 
je red sasvim samostalnih kultura, koje su kao izražaj osebne 
duševnosti u bitnosti među se različite. A te se kulture dižu i 
propadaju silom nepromjenljive sudbine. Tako se u Evropi re- 
dale grčka (apolonska), arapska (mađijska, čarobnička) i za- 
padnjačka (faustovska) kultura. On često upotrebljava metafore 
života bilina, drveta ili reda godišnjih doba, da bi objasnio, što 
hoće da kaže. Baš kao što su prirodne pojave određene usudom 
ili sudbinom, tako se i unaprijed ustanovljene pojave povijesti 
mogu s njima porediti. Slučaja ili utjecaja ličnosti na razvitak 
događaja nema, sudbina udara posebne putove svakoj kulturi, 
kojima joj jenići do kraja. 

Kulture su organizmi. Etičke, matematičke, političke, gospo- 
darstvene tvorbe neke kulture rastu kao lišće, cvijeće, plodovi 
biljke, svaka u svojoj vrsti. Kao biljka rađa se i kultura, raste, 
cvate, dozrije do ploda, izumire 1 propada. Vijek svake kulture, 
koja valja da prođe sudbinom određeni uzlaz, vršak i propast, 
računa Spengler na neko hiljadu godina. A onda potanko pore- 
đuje takove pojave, kao što su egipatska, kineska i spomenute 
evropske kulture, pa se služi metaforama, da bi pokazao, kako 
svaka živi svojim posebnim životom. Apolonski čovjek na priliku 
obraća svoj pogled na fizički, vanjski svijet, pa nije slučajno 
nego je nužno, da njegov umjetnički izražaj dobiva oblik stupa 
ih kipa. Faustovski ga obraća više unutra, njegova misao pre- 
ginje do ideje vremena i prostora, njegovi tipski načini izraža- 
vanja su gotski luk, prozori s obojadisanim staklom, slikanje 
pejsaža, znanje svijetla i sjene, da prikaže daljinu, i nada sve 

instrumentalna glazba. Zapravo, govoreći jezikom književne 
kritike, on je romantik, dok je apolonski čovjek klasik. 


Tima poređenjima izgradio je Spengler morfologiju, zna- 
nost poredbene povijesti. Unutar svake kulture su sve pojave i 
tekovine međusobno zavisne, jer su izražaj iste duše, ali ni jedna 
ne može ništa bitno pozajmiti od druge. Sve, što na priliku rene- 
sansa duguje staromu Rimu, tek je formalno i površno, pa se je 
brzo upotrijebilo za potrebe uzimateljice. Nema naslijeđenih te- 
kovina u znanosti ni u umjetnosti, svaka ih kultura stvara neza- 
visno. Kinez je pronašao puščani prah i upotrijebio ga za ogrjev, 
a Evropljanin ga otkrio vremenski u poznijem času, ali pored- 
beno u isto doba i upotrijebio ga za ratovanje. Jer pojedine 
mijene neke kulture primjerene su mijenama drugih kultura, 
homologne su, koliko unutra u svojoj kulturi stoje na istom mje- 
stu. U isto doba pada na priliku mistično priviđenje svemira na 
početku svake kulture, pa tako su Plotin i Dante »suvremenici«. 
Isto su tako suvremenici u smislu njihova međusobnog znameno- 
vanja sofisti i Sokrat na jednoj strani, i Voltaire i Rousseau na 
drugoj, jer stoje na pragu civilizacije (po Spengleru tehničko- 
mehaničnog doba za razliku od organsko-živoga, a prvim kultu- 
ra u svome razvitku dozrijeva i tako propada). A ako se zapad- 
njačka kultura poredi sa završenom grčkom, može se proraču- 
nati njena budućnost. Ona je već stupila u doba civilizacije, 
s kojom po njezinoj određenoj sudbini počinje njezina propast. 


Kad čovjek jednom dopusti nezavisnost kultura, lako može 
razumjeti taj vremenski red povijesti. »Ja gledam povijest,« 
kaže Spengler, »kao sliku beskrajnih stvaranja i pretvaranja, ču- 
desna rasta i propadanja organskih oblika. Historik od zanata 
naprotiv gleda ju kao neku trakavicu, koja sebi marljivo dodaje 
jedno doba za drugim. — Budućnost Zapada nije neograničena 
težnja gore i naprijed svejednako prema našim sadašnjim ide- 
alima, nego je pojedina pojava povijesti, točno ograničena u 
svome obliku i trajanju, koja teče nekoliko stoljeća, pa se može 
promatrati i u bitnosti proračunati po pređašnjim sličnim slu- 
čajevima.« 

Zato možemo razlikovati razna doba u životu svake kulture. 
Najprije dolazi feudalno ili epsko doba proljeća, obilježeno mi- 
tom i legendom (Homer i Beowulf, Životi bogova i Životi sve- 
taca). Onda se u ljetu javlja dinastička država, porast grada- 
države i velikih vlasti, pa sve jače kritično mišljenje. U ranu 
jesen dolaze nacionalne države i razvijaju se carstva. To doba 
znači vršak intelektualnog stvaranja (Sokrat, Platon, Aristotel, 
enciklopedisti, Kant, Goethe). Od toga položaja narod doskora 
počimlje padati, cvatu kulti korisnosti, novca, prevarenih nada 
(Cinici, Ibsen, Shaw) i kultura prelazi u civilizaciju, kamenje- 
nje prošlih velikih djela. Velike sile takmačice uvode doba krva- 
vog ratovanja, poznato u Kini kao doba Zaraćenih država (1600. 
prije Kr. u Egiptu, 200. pr. Kr. u Rimu); jednako doba u ovoj 
našoj civilizaciji su godine 1800. do 2000. po Kr. 

Ratovi ovog konačnog doba uništavaju demokraciju. Za- 
mjenjuju ju silnici, kineska dinastija Hana, egipatska osamna- 
esta dinastija, rano Rimsko carstvo, a možda i fašistički dikta- 
tori. Pojavu tih nadljudi predvidio je Spengler pred dvadeset 
godina, dok su predsjednik Wilson i drugi govorili, da će svijetu 
sačuvati demokraciju. A kao prvoga od tih ljudi pozdravlja Ce- 
cila Rhodesa, najvidovitijeg i najodrešitijeg pobornika britskog 
imperijalizma na kraju prošlog stoljeća. »On je,« kaže, »prvi 
čovjek novoga doba. On znači stil dalekosežne zapadnjačke, teu- 
tonske i osobito germanske budućnosti, a njegova krilatica »pro- 
stor je sve« Napoleonska je ponovna potvrda imanentne težnje 
svake kulture, kad potpuno dozrije, rimske, arapske ili kineske. 
Tu nema izbora — tu ne odlučuje svijesna volja pojedinca, pa 
ni svih klasa i naroda. Težnja za prostorom je kao Božja osud- 
bina, nešto demonsko i golemo, što zgrabi, gura u službu, silom 
ili milom, znalice ili neznalice. — On stoji u sredini između Na- 
poleona i silnika bliskih stoljeća, baš kao što Flaminije, koji je od 
232. godine prije Krista Rimljane gonio, neka idu podjarmiti 
Gale, pa tako započeo politiku kolonijskog prodiranja, stoji 
između Aleksandra i Cezara.« 

U to pozno doba, kaže Spengler, svijet se smatra tek plije- 
nom osvajača. Umjetnosti su mrtve i više ne će oživjeti. Trebalo 

bi, da su ljudi u tome načistu, pa mjesto što slikaju slike, da 
grade parne strojeve. Ni intelekt ni novac ne može ih više spa- 
siti; sile krvi, neslomljene tjelesne sile zauzimaju staro svoje 
gospodstvo. »Rasa niče, čista i neodoljiva — najgrđa pobjeda 
1, što ostane, njezin je plijen. Ona uzima vodstvo svijeta, a car- 
stvo knjiga i problema kameni se ili iščezava iz spomena.« 

Nedostatci njegova djela, silne učenjačke rabote i spreme, 
bjelodani su. Prije svega njegovo je prostorno područje prouča- 
vanja preuzano, Ptolomejsko. Opseže samo krajeve Srednje 
Evrope, gdje se govori njemački, a sasvim pušta s vida anglo- 
saski, skandinavski, slavenski i od česti mediteranski svijet. 
Knjiga kao da je bila pisana, da pripremi Nijemce na boj za 
gospodstvo nad Evropom, a možda i nad svijetom. Onda on po- 
lazi od neke svoje postavljene teze, od unaprijed određene sud- 
bine naroda 1 njihovih kultura, pa kuša povijest i u njoj zabilje- 
žene događaje navrnuti na tu, a priori iznesenu teoriju i odatle 
izvesti svoje zaključke. Ta je teorija strogo deterministička i po- 
tiče ono staro pitanje, koje je raspravio prof. Dabinović u pro- 
šlogodišnjem »Hrvatskom kolu«, da li ljudi ili pokreti, pojedinac 
ili situacija, slučajnost, čine povijest? Spengleru pojedinac ni 
slučajnost uopće ne vrijede ništa. Zato nije čudo, što su se Engle- 
zi individualisti, pa i Francuzi digli protiv takove transcenden- 
talne nauke. Jer oni, da kažemo s Henrijem Bergsonom, ne vje- 
ruju u »nesvijesno« u povijesti; znadu, da »velika, podzemna 
struja misli«, o kojoj je bilo toliko govora, tek teče u povodu či- 
njenica, da su mnoštvo ljudi odvukli jedan ili više njih od nji- 
hova broja. 

Drugi je znameniti pisac o tome profesor Arnold J. Toyn- 
bee, koji je 1934. počeo izdavati svoje djelo »A Study of Hi- 
story« u više omašnih svezaka. On nije Nijemac nego Englez, 
nije dogmatik kao Spengler, nego hoće da uza se povede čitaoca 
u svome istraživanju postanka i porasta kulture. Zazire od me- 
tafora i pretjerana jednostručenja zamršenih događaja. On nije 
determinist, jer misli, da kulturu može, kao što je to uistinu i 
bilo, zaustaviti puki slučaj. Isto tako nigda ne pušta s vida snage 
velikih ličnosti, koja daje događajima drugi smjer. Dok je me- 

toda Spenglerova deduktivna itranscendentalna, njegova je 
induktivna i eksperimentalna. 

Toynbee baca mrežu puno šire. Od neko 650 naroda odvaja 
dvadeset i jedan, koji je izgradio svoju kulturu. Sve kulture 
vrsta ovako: dvije nesrodne ikojoj drugoj, bez prethodnica 1 na- 
sljednica, Egipćana i Anda (Acteka); četiri nesrodne pređašnjim 
kulturama, Kineza, Minosa, Sumeraca i Maja; četiri srodne i pre- 
đašnjim i potonjim kulturama, Inda, Asiraca, Hitita i Helena; 
pet udruženih, koje još postoje, zapadnjačka, pravoslavna kr- 
šćanska (istočnoevropska), japanska, arapska i hinduska. Što se 
tiče ostalih, nedostaje nam znanja. Valja reći, da se te kulture 
razlikuju u vrsti, a ne tek u stupnju, iako je nekima doista više 
uspjelo riješiti probleme bitka nego drugima, pa se zato mogu 
s pravom nazvati višima. I on se slaže sa Spenglerom u misli, da 
nije izvjesno, hoće li svaka provesti svoj vijek do kraja. Četr- 
naest ih je već nestalo, a i drugima može da bude tako. »Sveje- 
dnako ostaje moguće, pače vjerojatno, da ni jednoj od sadašnjih 
sedam nije suđeno vidjeti obećane zemlje, pa i ljudski rod može 
izumrijeti, a da nigda i nimalo ne postigne svoga cilja.« 

Da bi objasnio svoju ideju napretka, zamišlja povijest kao 
jedinu ulicu, koju svejednako valja proći u svoj njenoj dužini. 
Četrnaest kultura unesrećilo se, okrenuvši se natrag pravilu u 
prkos, prije nego su svršile svoj prijelaz, pa se tako sukobile 
s drugom ili bile opomenute, da se maknu s puta, jer su ljudima 
opasne. A što se tiče onih sedam, koje se sad još vide na ulici, 
on ne će smjesta da ustvrdi, koja se već vraća, a koja, ako uopće 
ikoja, još sluša zakon kulture pa se naprijed kreće. 

Koji je uzrok postanka kulture? Gobineau je mislio, da je 
to bila zasluga arijske rase. Toynbee odbija to, jer je neznan- 
stveno, budući da na svijetu nema čiste rase. Isto su tako okolinu 
i podneblje, teoriju, koju je pred stotinu godina iznio H. Ih. 
Buckle (»History of Civilization in England«), pobile činjenice. 
Da je to istina, nastali bi u jednakim prilikama jednaki narodi. 
Ali nije tako. Ako se rodila kultura u dolini Nila, zašto je nema 
na obalama sjeveroameričke rijeke Rio Grande? Ta je teorija 
prejednostavna i suviše materijalistična, pa se valja doviti bo- 

ljemu rješenju, koje će odgovarati svim činjenicama. A to je, 
kako on misli, teorija izaziva 1 odziva. Kad se u samoniklih, dru- 
gima nesrodnih kultura dogodi nagla promjena ekonomsko-geo- 
grafskog položaja, potreban je od strane žitelja brz odziv, da bi 
sačuvali goli život. Potreba zakona nema. Kad su oni jednom 
učinili prvi korak k svome spasu, da bi se priljubili novom po- 
ložaju, drugi su koraci puno lakši. A što se tiče doline Nila, kad 
su libijske livade postale pustoši, neki su se žitelji osokolili i ba- 
cili u močvarne guštare na dnu doline, koje su se radinim ru- 
kama imale obratiti u egipatsku zemlju. 


Teže je rastumačiti pojavu, kada nastaje nova kultura iz 
neke stare. Ali i ovdje pomaže isto načelo. Čim neka kultura 
stane gubiti svoju životnu snagu, raspadne se na dvije strane, na 
manjinu, koja nastoji, da održi svoju vlast silom, i na većinu 
robova, u kojima se probudi svijest, da im valja spasiti dušu 1 
sjeknuti snagom, da izazovu zulumćare. Iz tog sukoba rodi se 
nova, »srodna« kultura, koja u borbi nešto uzima od svoje ma- 
terinske ili pređašnje kulture. U nas je ta spojka bila kršćanska 
crkva, koja je stekla vjernost malog čovjeka u rimskom carstvu. 
Crkva je, kako dokazuje povijest ranoga srednjeg vijeka, bila 
kao čahura, u koju se mlađi svijet upredao i polagano iz toga 
zapretka izlijetao obrazovan. 


Jednakim se načinom mogu riješiti problemi porasta kultu- 
ra. One rastu svojim uspješnim trajnim odzivima na trajne iza- 
zive. Ali to biva jedino onda, ako se djelovanje, kako izazivi 
redom dolaze, nastoji pomaći od područja vanjske okoline (na 
priliku od osvajanja prirode) k savjesti ličnosti ili kulture, koje 
su u porastu. Porast znači, da ličnost ili kultura, koje su u po- 
rastu, nastoje postati svoja okolina, svoj izaziv i svoje polje dje- 
lovanja. Drugim riječima, obilježje je porasta napredak k sa- 
moodređenju. 

Kako bivaju ti životni odzivi? Toynbee nigda ne omalova- 
žava djela velikih vođa, pa misli, da se u nekim krizama pojav- 
ljuju ljudi viših sposobnosti i poslušnim manjinama kazuju, 
kako će riješiti problem, što se je narodu nametnuo. Oni se do- 

duše svagda ne pojavljuju, kad je kriza na pomolu, ali sva je 
prilika, da će se naći i ostaviti svoju brazdu u povijesti. Moglo 
bi se spomenuti više takovih primjera: sv. Pavao, sv. Benedikt, 
Buddha, Konfucije, Lenjin i drugi. 

Eto tako tumači Toynbee uzroke postanka, porasta i propasti 
kultura. Svakako je njegovo istraživanje uzroka historijskog raz- 
vitka prirodnije i opsežnije od Spenglerova. Uza sve to je raz- 
mak ljudske kulture prekratak, da bismo iznašli prava mjerila 
za poređenje i svestrano objasnili zakon napretka. Nu dvije su 
stvari jasne. S jedne strane nema stroge transcendentalne pre- 
destinacije u razvitku kulture, čovjek je gospodar svoje sudbine, 
dok se pametno odaziva izazovima prilika, u kojima se nađe. 
Tako može kultura doći do kraja one jedine ulice Toynbeeove. 
A s druge je strane svaka kultura organizam, tvorevina duhov- 
nog, etičkog i duševnog života, kao i čovječanstvo, narodi, drža- 
va, pravo, gospodarstvo, društvo, jezik, umjetnost, pa i filozo- 
fija sama, a kao i oni podvržena promjeni, obnovi i prestanku. 
I to je njezin zakon, kojega ni Toynbee ne poriče. Zato čovjek 
zapadnjačke kulture stoji u ovom požaru evropskom i u stravi 
strepi, pita bojazna srca, ne će li i ona u njemu ognjem sa- 
gorjeti" 

TIN UJEVIĆ, ZAGREB 


VRIŠTANJA U POLUTAMI*) 


Došle su osmagle horde iz Konakrija, Dakara, Mogadora, 
noseći vlažne zvijezde i žarke slutnje u očnoj crnini 

1 izgubile se u prepletu plesača i toreadora, 

i ostavile me, hvala im budi, sama u ugodnoj tišini. 


Prošetao sam se do tvornica, kad su zviždale sirene. 
Mladi kralj srca i duha nisam poznavao straha. 

Na bulvarima i avenijama kočoperile su se žene, 
pješak cjelivao sjenu halja i šešira, i gutao miris praha. 


U takvim je noćima mirisalo. Spavao je Grad. 

Tišina se velika pružala od utvrda, šume 1 akacija. Nigdje se ne 
čuje glas. 

Na nebu bljedolikom i na zemlji protegnuo se hlad. 

U noći nisam čekao znaka ni zvijezde, samo spas. 


Ja sam odista imao prostorija duše, da ukonačim druge. 

I bio sam plemenit sa svakom težnjom jagme i praskavo biće. 
U meni su se zakraljili konjušari 1 zapostavljeni sluge, 

1 svaki je pupoljak svijesti zreo stao da kao zora sviće. 


U meni su odjeknuli skromni koncerti gradova i gradića, 
zemlje i provincije, stare škole, zvona, zvonici. 
U meni su kliktale berbe, s rujem krvoprolića, 
i groblja uskrsla i poletne crkve pjevale u dici. 


Svijet je izašao na puna usta snenoga slavuja, 

Svijet je iskao, da se u ritmu i u taktovima spoji. 

Svijet je zaključio, da će moj podrum bit gromor aleluja, 

i htio je da skoči u tamni svemir svrh vrha cvijeta usta mojih. 


*) Ovo je drugi dio pjesme štampane u »Criču«. 

Čula se nova gvozdena pjesma mehanike i turbina, 
još dosta tvrda s težnjom u slađe zvukove preći. 
Da bi zvučila, kao da svira krotka vijolina, 

da bi nju golubice nad strehom mogle ljupko izreći. 


Da budem tvoj dobrotvor, o Svijete, moje dobro, tu riječ primi, 
tu hostiju od mrkog brašna, što su je mlinovi mrki mljeli. 
Podijeli to dobročinstvo, taj sitniš riječi, i moj zlatnik srca snimi, 
i zrna šipka moje zgnječene duše, tu krv šipka, podijeli! 


Ja sam zasio za sofru smjernu, da primim svoj pravičan dio 
agape. 
Koliko blagujem krvi od duša, da se svima u zlatnom plodu 
| vrati. 
I da plemena dožive utvare, što meni tek se tlape 
i da se trudbeniku po krvavom znoju obraza plati. 


I jecajući nisam presudio da čovjek ni ptiče pati. 


(1940.) 

t ISO VELIKANOVIĆ, ZAGREB 


IEIA PELAGIJEE 


I 


Našao sam još posljednji list tete Pelagije. Bio mi se zameo 
i nisam ga uništio, zajedno s drugim uspomenama iz mladih ve- 
selih i neveselih dana. List je iz jeseni 1895. godine, a na sam 
Božić te godine zaklopila teta Pelagija mile svoje oči. Zaklopila 
ih, po želji svojoj, u zavičaju, u Poltavi. Evo što mi u posljed- 
njem listu piše teta Pelagija: 

»Dragi moj Heliodore, hajduče moj! 

»Sutra ću, na blagdan Pokrova Bogorodičina, navršiti 92. 
godinu, i osjećam, da ću brzo pred Božje lice. Hvaljen bio Bog 
1 njegova sveta volja, a ja sam se naživjela. 

»Bila sam ljetos u Firenzi, posljednji put, na Heliodorovu 
grobu. Ukrali su mu s groba 1 peto srebrno kandilo. A ja sam 
bila pozvala svećenika, i on blagoslovio kandilo. Sada sam na 
grobu ostavila stakleno kandilo. Valjda ga ne će nitko ukrasti. 

»Naplakala sam se na grobu. Suze su blagoslov Božji. Zato 
smo mi žene sretnije od muškaraca, jer se znamo isplakati. 

»Na povratku se nisam svraćala u Krakov. Nisam tamo bila 
od onog nesretnog lanjskog proljeća. Nije bila Božja volja, a 
ja bih za tebe bila dala dušu. Otišla sam ravno u Czenstochowu. 
Onamo su mi došli Mieszko i Roža. Vidjela sam Januša. Znam 
ja njega. Uplašio se za baštinu! No zna i on mene! Ta on je je- 
dini unuk jedine moje sestre. Da komu bih ostavila. Roža samo 
briše suze, — ti znaš dobro, voljela te je kao rođenoga sina. On 
samo šuti. Rekla sam mu, da je gad, nevaljalac, razbojnik, 1 
tako dalje. A tebi, dragi moj Heliodore, javljam evo sada, da si 
bio magarac, magarac, magarac. To znaš i sam, Bog te blago- 


*) Dok je spremao ovaj svoj prinos za »Hrvatsko Kolo«, zatekla je 
Isu Velikanovića smrt 21. kolovoza 1940. U ostavštini našlo se je 12 — stro- 
jem pisanih, a rukom ispravljenih — listića bez natpisa. Natpis ovom 
autobiografskom fragmentu »Teta Pelagija« dalo je uredništvo. 

slovio, jer ja tebe volim od sve duše, i ljubim te sto puta, mili 
moj! 

»Iz Czenstochowe sam doputovala ravno ovamo, da po- 
sljednji svoj rođendan provedem u Počajevskoj Lavri. Ovamo 
smo u mladosti hodočastile sestra i ja s majkom našom, pravo- 
slavnom, i hoću da se još jednom pomolim za njenu dušu u ovom 
svetištu, koje je toliko voljela. Mieszku to nije pravo, on je smi- 
ješan čovjek i misli, da je bolji Poljak od mene, ali mene je mati 
moja naučila i poljskim i ruskim molitvama, i ja svako veče mo- 
lim za majku ruski očenaš. Dugo smo se nekad molile svako veče, 
a otac moj, koliko 1 bio dobar 1 čestit čovjek, nije se molio ni- 
kada, nego se smijao nama. I zato smo se majka i sestra i ja mo- 
lile 1 za njega. Ali za Mieszka, razbojnika, ne ću da se molim. 
Bog mu se smilovao! 

»O Manji ne ću da govorim. I tebi je valjda milije. Izmo- 
lit ću sutra za tebe tri očenaša i zapaliti svijeću. 

»Bog te blagoslovio! Ljubim te, hajduče moj Heliodore, ti- 
suću puta. Izmolit ću za tebe deset očenaša i zapaliti tri svijeće. 
Dat ću i za tebe očitati molitvu. Samo se i ti moli Bogu, i ne boj 
se nikoga na svijetu. 

»Bog te blagoslovio, Heliodore moj mili. Ljubim te tisuću 
puta. 

»Tvoja stara 
teta Pelagija. 

»Počajev, uoči Pokrova Bogorodičina.« 

Pročitao sam nebrojeno puta taj posljednji list divne tete 
Pelagije, da sam ga naučio napamet. Pročitao, poljubio i spalio. 

I cijele sam noći ponavljao u sebi njene riječi, 1 cijele ine 
noći gledala teta Pelagija onim bajno krasnim očima, živima 1 
žarkima i u velikoj starosti njenoj. 


II 


U srednjoj uličnoj sobi u djedovskoj kući mojoj u Šidu vi- 
sjele su dvije stare svete slike: blažene Djevice Marije i svetoga 
Nikole, 1 između njih veliko srebrno kandilo, teško, starinsko. 

A ispod svetih slika bile su povješane neobične starinske puške, 
sablje 1 jatagani, i jedan buzdovan. U sredini, baš ispod kan- 
dila, visjela je tanka duga prekrhana puška, sva kao ranjenik 
povezana crvenim svilenim trakama, i do puške čibuk, još dulji 
od nje. To su bili puška i čibuk šukundjeda mojega, hajduka 
Tome Velikanovića, koji je sa svojom četom prvi udario, još 
prije redovite vojske, na Slavonski Brod, i provalio u grad. Za 
to junačko djelo postao je — oficir. I mogao je postati. Obrazo- 
vaniji je bio od tadašnjih oficira, — imao je nekoliko godina 
fratarske teologije. A kasnije je imenovan za oficira i sin nje- 
gov i imenjak, Tomo mlađi, isto kao 1 otac: fratarski đak, haj- 
duk, oficir. 

Tako se to nastavljalo, makar i bez hajduštva, u šest ko- 
ljena. Svi odlaze u teologiju, istupaju i žene se. Dvojica su i 
ostala. Ja sam prvi prekršio taj red. Kad sam s pokojnim ocem 
1 pokojnim kanonikom Gabrom Babićem došao k Velikomu Bi- 
skupu našemu, nekadašnjemu profesoru njihovu u đakovačkom 
seminaru, odlučio je Biskup odmah, da budem poslat u Rim, u 
Collegium Germanico-Hungaricum. Zadržao me plač majčin za 
jedinim živim još sinom, i nisam otišao u Rim. A otac mi prore- 
kao istinu: nisi učio teologiju, ne ćeš se oženiti. 

Sveti Nikola bio je naš obiteljski patron. Sve su stare kato- 
ličke porodice kod nas ikavaca imale svoje svece patrone, a 
mnoge ga slave i danas. Kandilo je kod nas gorjelo na sve ve- 
like blagdane, na sve obiteljske rođendane, imendane 1 smrtne 
dane, a na sv. Nikolu i sv. Tomu po osam dana. Onda su me do- 
vodili pred kandilo, sklapali mi ruke i ja se s roditeljima i se- 
strama molio svetomu Nikoli i sv. Tomi, koji je meni bio iden- 
tičan s didakom našim Tomom. Molio sam se, a sve zazirao od 
pušaka i još više od čibuka, jer za maloće možeš nastradati i od 
njega. 

Dok mene nije bilo na svijetu, nije bila prekrhana Dida- 
Tomina puška. Tek kad sam se ja rodio, nastradala i puška. Bio 
je baš uskrsni ponedjeljak, svijet i onako u veselu raspolože- 
nju, a kad se je iz podruma iskotrljala stara šljivovica 1 stara 
mirisavka, što ih je djed Franjo još prije dvadeset godina odredio 

za krštenje unuku, razdragala se i razveselila se cijela naša uli- 
ca, koju još i danas stari ljudi zovu našim imenom. A kad je 
veselje bilo u jeku, skačio je otac Dida-Tominu pušku ispod 
srebrnog kandila, zapaljenog u čast prvomu sinu, koji se rodio 
iza cijelog jata djevojaka, izišao nasred dvorišta i ispalio sve- 
čano. Nije se ta puška bila oglasila odavno već, još od rođenja 
strica Kornelija. Odučila se valjda već od svoga posla, pa kad 
je otac, izvanredno vješt svakomu oružju, što nam je svima 
valjda već u krvi, odapeo otponac, stara puška zapištala 
nekako, kao da se skanjuje, bi li opalila ili ne bi, onda vrisnula, 
prasnula i prepolovila se. Na svu sreću nije zahvatila nikoga. 

A otac unio pušku u sobu, zaplakao i rekao baki: 

— Ugasit će nam se ognjište. 

Kad se je zatim rodio brat Adam, pozdravila ga druga od 
starih pušaka. No Adam umro brzo i stara se porodična tradi- 
cija prekinula zauvijek. Gasi se ognjište, ne gori više staro kan- 
dilo pred slikom sv. Nikole. I to je stara hrvatska katolička tra- 
dicija, — ta mi smo potekli iz najhrvatskijeg, valjda najtradi- 
cionalnijeg našega kraja, od krupskoga plemena u t. zv. Turskoj 
Hrvatskoj, gdje još i danas živi jedna od dvaju naših musli- 
manskih loza, — očajno stara tradicija: kad ti je porodica ne- 
sretna, pogotovo kad izumire ugasi kandilo i kućnomu svecu za- 
štitniku. 

Tako mi je rekao još pred smrt otac, koji je i po duši i po 
liku, po ljubičastim očima i kukastom šokačkom nosu bio pravi 
pravcati tip starinskoga Hrvata, — a ja, koji imam četvrtinu 
krvi s dalekoga slavenskoga Sjevera, pa i u licu sam se sasvim 
umetnuo na prababu Ruskinju iz Černjigova, pokorio sam se tu- 
žnoj tradiciji i odmah poslije očeve smrti ugasio za uvijek kan- 
dilo sv. Nikole. 

HI 

Nije mi bila ni godina dana, kad je stigla poruka, po naj- 
ljućoj zimi, neka me odmah dovezu iz Šida u Mitrovicu. Umire 
majčin otac, djed Andrija, i želi, da uz njega budemo ja i maj- 
ka moja, koji smo se tako neobično umetnuli na njegovu majku, 
davno već mrtvu. 

Ne sjećam se dabogme djeda. Jedva me je, kažu, dočekao, 
grlio me, ljubio, plakao i pjevao mi »Jeszcze Polska nie zgini- 
ela,« 1 francuske vojničke pjesmice. Rođen u godini francuske 
revolucije, sin Poljaka iz Poznanja i Ruskinje iz Černjigova, 
prošao je kao poljski legionar u Napoleonovoj vojsci daleku 
Evropu od Španije do Rusije, a poslije sloma kod Lajpciga do- 
bjegao u Srijem i oženio se Hrvaticom iz Sr. Karlovaca. Proživio 
je u Krajini preko pedeset godina, ali nije naučio čestito ni 
hrvatski ni službeni njemački jezik, — koji mu kao građevnomu 
činovniku nije dabogme mnogo ni trebao. Izrodio je veliku po- 
rodicu, koja je, za čudo, gotovo već sasvim izumrla, sve mu se 
kćeri poudavale za Hrvate, sinovi oficiri pouzimali gotovo svi 
Srpkinje, i cijela se obitelj smijala, kakvim on jezikom govori, 
i on se slatko smijao sa svima. 

A _za svih tih pedeset godina plakao je za Napoleonom i za 
knezom Josipom Poniatowskim, vođom i kumirom legionarskim. 
Plakao za zavičajem, ali nikada više nije odlazio onamo. 


IV 


Kad sam prvi put došao u Poljsku, znao sam za dosta obi- 
telji, s kojima sam u srodstvu, dabogme iz osamnacstoga sto- 
ljeća, ali nisam nikomu odlazio, pogotovo gdje su neke obitelji 
bile i jako imućne. Zar da misle, došao im daleki rođak s div- 
ljega Juga, da se gosti 1 časti kod njih? A zar 1 znaju svi za tu 
rodbinu u dalekom svijetu? 

Pukim sam se slučajem kod jednoga znanca, kolege, upo- 
znao u provincijskom gradu, blizu Krakova, s jednom srodnič- 
kom porodicom, koja je tamo imala posjed, ali većinom živjela 
u Krakovu. Žena Mješka K. Ruža, bila mi je rođakinja. Žena, 
mlada još, nije joj bilo ni četrdeset godina, vesela, ljubezna, 
znala je od matere svoje sve srodničke veze, kao što to znaju u 
mnogim poljskim porodicama, i tako se ja našao u gostoljubi- 
vom domu njihovu, najprije u provinciji, a zatim u Krakovu. 
Muž njen Mješko, krasan visok čovjek, tek dvije tri godine sta- 
riji od nje, bio je tip sanjara spekulanta, u ono vrijeme prilično 

čestoga u Poljskoj. Za Poljsku bi dao i dušu i glavu, i imetak, 
o tom je sanjao 1 po danu i po noći, i bio takav i na djelu, ne- 
sebičan, požrtvovan, a u isti mah, strašno gramžljiv, premda i 
sam bogat, i bogat po ženi, a nadasve bogat kao jedini baštinik 
silno bogate tete Pelagije. Osnivao je tvornice žeste, tvornice 
šećera, učestvovao u petrolejskim poduzećima u istočnoj Gali- 
ciji. Uvijek uzbuđen, svejednako zabavljen novim idejama, 1 
vazda u živim i prilično smiješnim prepirkama s tetom Pela- 
gijom, koja mu je svaki dan prijetila, da ne će više učestvovati 
u njegovim spekulacijama, jer se zapravo sastoje od gubitaka, 
ali je čvrsto vjerovala u njegovu sposobnost i bez skanjivanja 
davala od svoga silnoga bogatstva sve, što njen Mješko poželi. 
I nije se dabogme prevarila. 

Ružu nisu zanimale Mješkove spekulacije. Vjerovala je u 
njegovu genijalnost 1 samo se smješkala gubicima, i bila sva 
sretna, kad bi Mješko ostajao po koju nedjelju dana bez pre- 
stanka kod kuće, ne bi jurio na istok i na zapad, na sjever i 
na jug. 

Ruža je bila krasotica, tiha, pobožna, ljupka, ali sve su joj 
četiri kćeri bile puki otac, i još krasnije. Najstarija, Madlena, 
Manja, kojoj je bila onda šesnaesta godina, bila je za pol glave 
viša od matere, a druga četrnaestgodišnja Malgožata, Margareta, 
tek nešto manja. Jadvigi i Vandi, blizankama, bila je tek de- 
seta godina. Bile su dva nestašna anđelčića, s kojima sam se ja, 
priznajem, igrao, a Vandu, ljubimicu moju, prozvao sam — 
Vandalkom, i ona se odazivala na to ime. Sirotice, pomrle su 
sasvim mlade. 

Bio sam se za nekoliko nedjelja, rekao bih, već i udomio u 
njihovu domu. Mješka većinom nije bilo kod kuće, no kad je 
pred Uskrs javila teta Pelagija, koja je već mjesec dana bila na 
imanju u Podoliji, da im dolazi u Velikoj nedjelji, stvorio se 
odmah u Krakovu i Mješko. 

Teta Pelagija bila je stigla pred veče, a na sutrašnji »sve- 
čani« objed, makar i posni, bio sam pozvan i ja. Došao sam već 
oko deset sati. Znao sam svoju dužnost: poigrat ću se s djevoj- 
čicama. Bio sam ih već svašta naučio: najprije šapca lapca, onda 

kako se vezuju ljuljačke, kako se djeljaju piljcike, kako se prave 
praćke. Kad sam iz pračke ja prvi razbio okno u prvom katu, 
bile su djevojčice toliko solidarne sa mnom, da je Vandalka pri- 
mila krivicu na sebe. Za kaznu je morala odstojati pol sata u 
kutu za klavirom, i nije koristilo ni kad sam ja priznao krivicu, 
— dječji su roditelji držali, da sam »kavalir« i hoću da izbavim 
Vandalku. 

Bio sam se za doček tete Pelagije uparadio, no djevojčice 
smislile baš sada nezgodnu igru. Teta Pelagija i svi osim njih 
dviju bili su otišli u crkvu, i zar se mi ne bi mogli igrati skri- 
vača, dok se ne vrate? Protivio sam se, no uzalud. Jadviga se 
uklonila u treću sobu, ona će me tražiti, a Vandalka me odgurala 
pod krevet i otrčala. Ležim ja u paradnom odijelu pod kreve- 
tom i mislim, kako ću se sav zaprašiti. Dugo već ne dolaze dje- 
vojčice, da me traže. Uto se začula buka, koraci u predsoblju, 
porodica se vratila iz crkve. U drugoj sobi, u koju su bila oivo- 
rena vrata, javila se, upravo meni sučelice, teta Pelagija, spa- 
zila odmah mene pod krevetom, stala i zagledala se. Kad sam je 
ugledao, zapanjio sam se toliko od te pojave, da se u prvi mah 
nisam ni micao. Stoji visoka uspravna starica, kakva se rijetko 
viđa, i sva u staropoljskom kostimu. Na njoj je dug svilen kaf- 
tan od crne svile. Na glavi joj čapka od crne kadife, na nogama 
čizme od safijana, a u ruci palica od crna drveta sa zlatnim 
balčakom. 

Stala 1 uperila palicu u mene u drugoj sobi. 

— Kakav vam je ono gost pod krevetom? 

Ja se brže izvučem ispod kreveta. 


— Ti si dakle taj? — teta će Pelagija i prodrma me za 
kosu. — Oprašite ga! 
— Jesam, ja sam, — odgovorim u neprilici i poljubim joj 


ruku. 

Tako sam se upoznao s divnom tetom Pelagijom. Bile su 
mi tada dvadeset i dvije godine, a njoj osamdeset i osam. 

Za objedom će me zapitati: 

— Kako si ono rekao, da se zove tvoje rodno mjesto? 


— Šid. 

— Žyd? : 

— Nije Žyd, nego Šid. 

— Dobro, a zašto su tebi nadjenuli židovsko ime Izydor? 

— Nije Isidor židovsko ime, nego grčko, a ima ga i kod 
vas Poljaka. | 

— Dobro dakle. A ti veliš, da si praunuk Varvare Andre- 
—emne!... 

— Iz Černjigova. Jesam. 

— Zar ne lažeš? 

— Ne lažem. 

— Lijepo. A kako se je zvao brat Varvare Andrejevne? 

Kako se je zvao brat moje prababe? Ne znam bogami. No 
u to se dosjetih naglo: 

— Ne znam. Ali znam, kako mu se zvao sin. 

— Znaš? Kako? 

— Heliodor. 

Teta Pelagija ostavi čašu, koju je bila prihvatila, i vidio 
sam, kako joj drhće ruka. Onda pogleda lijevo desno, gdje je u 
sobi slika Bogorodičina, prekrsti se tri puta, ali po pravoslav- 
nom, i izgovori kao nekim svečanim glasom: 

— Istina je. A Heliodor je bio u mladosti moj zaručnik. 
Ne znam, zašto sam pocrvenio i pogledao sve redom u lice. 
A teta Pelagija nastavi: 

— Ako kada dođeš u Firenzu, otiđi na Campo Santo. Tamo 
je sahranjen. Ja sam mu, dok sam mogla, odlazila gotovo svake 
godine na grob. I ljetos ću. Nije bio navršio još ni dvadeset | 
treću godinu. Bio je krasan _ mladić, i genijalan: kompozitor, 
slikar, pjesnik. Ali Bog ga uzeo. Udala sam se kasnije i lijepo 
sam živjela s pokojnim mužem, ako i nismo imali djece. No He- 
liodora nisam nikad zaboravila. I jest istina, ti si mu jako sličan. 
Krv je krv. Samo nemoj da si umišljaš koješta, jer ti nisi ni kra- 
san ni genijalan. Hodi, da te poljubim. 

Tako smo se sprijateljili teta Pelagija 1 ja. I otada me ona 
nije zvala nikada drugačije nego Heliodor. A za njom me pro- 
zvali tako redom i svi drugi u obitelji. 

ANTUN DABINOVIĆ, ZAGREB 


ZAKON I OBIČAJ 


Već je Aristotel rekao, da je čovjek političko biće. Ali, kad 
je to utvrdio na početku svoje znamenite studije o različitim 
grčkim ustavima, nije sigurno mislio na neki prirodni zakon, 
kojemu se svi ljudi moraju bezuvjetno i beziznimno podrediti, 
nego na ljudsku sklonost druženja i nesklonost življenja nasamo. 
Pojedinac je, sudeći po Aristotelu, nesretan, kad nema društva, 
kad ne može drugima saopćiti svoje osjećaje, svoje nade, svoja 
strahovanja. A iz te je ljudske sklonosti nastala kod Aristotela 
konstatacija, da je čovjek političko, to jest družbeno biće. 


Kad je Karl Marx pristupio svojoj opsežnoj studiji o ka- 
pitalu, izašao je sa sličnom konstatacijom, da je čovjek zapravo 
socijalno biće. Sve, što pojedinac radi i prepušta, sve, što voli 
ili od čega zazire, traži, izbjegava, želi, mrzi, čini zapravo samo 
radi toga, jer to traži ili očekuje od njega njegova društvena 
okolina. Na prvi pogled nam se može činiti, da je između Ari- 
stotelove i Marxove misli zapravo tek neznatna razlika. U biti 
je ta razlika velika. Dok je naime Aristotel utvrdio postojanje 
jedne sklonosti, kojoj se pojedinac može i umije otimati, utvrdio 
je Marx postojanje socijalnoga kategoričkog imperativa, kojemu 
se pojedinac ne može i ne smije oteti. Za Aristotela je čovjek 
“fakultativno, za Marxa prisilno vezan na svoju okolinu. Po Ari- 
stotelu se čovjek osjeća privlačen okolini, kojoj pripada, po 
Marxu je dužan, da o toj okolini vodi računa. 


U svemu tome ima valjda jednostranosti, kao što je jedno- 
strano, kad artiljerijski časnik gleda na neki kraj, i dijeli taj 
kraj u zgodne i nezgodne položaje za topničku navalu i obranu. 


Ali, kad smo na putu, da gledamo na stvari s neke određene 
perspektive, zar se ne može i to tvrditi, da je čovjek ne toliko 
društveno i socijalno, koliko pravno biće? Marx nam opisuje, 
kako pojedinac prilikom svakoga svijesnog ili nesvijesnog čina 
vrši neko socijalno djelo. Zašto da s istim razlogom ne tvrdimo, 

da pojedinac prilikom svakog djela i propuštanja vrši zapravo 
manje neki socijalni, nego li neki... pravni čin? 

Svaki naš čin pretpostavlja naime neko omjerivanje njego- 
vih posljedica, etičkih 1 faktičkih mogućnosti. Kod svake vožnje 
i svake kupnje stupamo u neke pravne odnose, sklapamo neke 
ugovore, vršimo neka obećanja. Takvih pravnih poslova skla- 
pamo, da tako kažemo, na svakom koraku već time, što idemo 
ulicom i što se razgovaramo s drugim osobama. Jednom riječju, 
nema čovjeka, koji nije preko dana svijesno ili nesvijesno pri- 
donio do primjene jednog ili drugog pravnog načela. 

No, ta automatičnost, ta nesvijesnost pravnog učinka prelazi 
nuždom prilika u svijesnost, kad iz pojedinog čina nastaju pra- 
vne posljedice, pa bile one povoljne ili nepovoljne. Ima naime 
u životu slučajeva, kad smo predvidjeli nastupanje nekih poslje- 
dica; ima opet drugih slučajeva, kad one nastupaju posve neoče- 
kivano u neželjenom i neslućenom obliku. Pojedinac, koji je sve 
to hotimice ili nehotice prouzročio, ima isto tako odgovarati za 
nastale posljedice, kao što se politički ljudi pozivaju na odgo- 
vornost, kad je izgubljen rat ili kad je nastala druga nesreća. 
U životu pojedinaca mogu se naime zbiti isto tako nepredviđene, 
neželjene promjene kao i u životu pojedinih naroda. Stvari do- 
laze pred suca, i sada se ispituje pravni sadržaj pojedinog čina, 
te se iz njega utvrđuju pravne posljedice. Ljudi nastoje tuma- 
čiti djelo, da mu podmetnu pravni sadržaj, da ga podrede nekoj 
normi, da ga potkrijepe nekim propisima. Posao je često dosta 
mučan, jer nema gotovo događaja u dnevnom životu, koji bi 
se točno pokrivali s nekim pravnim propisom. Gotovo uvijek se 
događa, da se pojedini čin nalazi negdje u neodređenom pro- 
storu između jedne 1 druge neprijateljske linije. Tu nam dolazi 
do svijesti, kako je delikatna stvar neka točno određena pravna 
norma. 

No pored slučajeva predviđenih u zakonu ima i drugih, za 
koje se u prvi mah ne može reći, da li se 1 kojoj pravnoj normi 
mogu podrediti. Ti slučajevi nisu tako rijetki, kako neki vole 
misliti. Čovjek nije u tim slučajevima svijestan, da tu dolazi do 
primjene neko pravo, ali se obično onda tvrdi, da je nešto uči- 

nio, jer to odgovara običaju, to jest, jer su drugi ljudi u islim 
prilikama i pod istim pretpostavkama radili po istom načelu, jer 
ljudi onoga kraja i one sredine rade po istom načelu. 

Pred nama stoje dakle u ta dva slučaja dva pravna vrela: 
s jedne strane zakon, s druge običaj. Zakon je pisano, običaj 
nepisano pravo. A sada nastaje pitanje, kakav odnos postoji iz- 
među zakona i običaja. 

Kad mislimo samo na današnje prilike, rekli bismo, da je 
zakon ipak jače, određenije pravilo, jer je zabilježen u nekom 
točno određenom obliku, i ne dopušta samovoljnih natezanja. 
Prema toj čvrstoj osnovi zakonskog prava čini nam se, da je 
podloga nepisane norme ili običaja mnogo nestalnija 1 samovolj- 
nija. Zakon je ipak objektivno stalna veličina; običaj dopušta 
na prvi pogled svakojaka rastezljiva tumačenja. 

To je sigurno danas, ali to sigurno nije bilo u vrijeme, kad 
nijesmo imali zakonodavstva u današnjem smislu riječi. A to 
vrijeme nesumnjive premoći običaja trajalo je zapravo kod nas 
do jedneg vremena, koje nam je nevjerojatno blizu. Ne zabo- 
ravimo samo, da je u jedinom zakoniku naših krajeva, u Tripar- 
titu, izrično zabilježena prevlast običaja prema zakonu, da je ta 
prevlast običaja prema zakonu bila već sadržana u rimskom pra- 
vu, 1 da je tek poslije Francuske revolucije došlo kod nas do ko- 
difikacije, koja je isključivala staru vlast običaja. 

Tek je u općem građanskom zakoniku iz g. 1811. navedeno, 
da se mogu imati obziri na običaje samo u onim slučajevima, u 
kojima se zakon izričito odnosi na njih ($ 10). Ta odredba po- 
tječe iz apsolutističke Austrije, ali je sastavljena u doba kad je 
Evropom vladala moćna Napoleonova šaka. Zakonodavac iz vre- 
mena Franje I. stajao je pod izravnim utjecajem pobjedničkih 
ideja Francuske revolucije i njezina .«doktrinarizma. Austrija je 
doduše bila prema tome utjecaju neprijateljski raspoložena. Ali 
se Austrija Franje I., premda su joj bile mrske francuske doktri- 
ne, u bitnosti voljela koristiti nekim načelima, koja su mogla 
pružiti jače sigurnosti klonulom autoritetu apsolutističke vlada- 
vine. Nema sumnje, da je i takvo nastojanje imalo svojih raz- 
loga prilikom sastavljanja odredbe, koja je davala prvensivo 

zakonu prema običaju. No to je prvenstvo kod nas ukinuto na- 
kon tek nekih devedeset godina, poslije sloma madžarske revo- 
lucije g. 1848.—9. 

Ukidanje prevlasti običaja nad zakonom izvršeno je u vri- 
jeme, kad je seljak bio oslobođen svih dotadašnjih obveza prema: 
vlastelinu, kad su jednom zauvijek ukinute tlaka i rabota. To 
je valjda bio razlog, da se ljudi nekako nisu ni pošteno dosjetili, 
kakva je duboka važnost sadržana u toj promjeni. Da to pra- 
vilno uočimo, potrebno je nešto dublje zagledati u ono, što bi 
se kod nas nazivalo bitnošću našeg ustavnog života. 

Naš je ustavni život naime gotovo do današnjeg dana bio 
zasnovan na prevlasti nad zakonom. Hrvatska nije nikad imala, 
ni u vrijeme narodnih vladara ni kasnije, pisanog ustavnog pra- 
va, ali je u njezinu javnom životu uvijek bilo od odlučne važno- 
sti pozivanje na presedens, to jest na isti slučaj iz starijeg vre- 
mena. To pozivanje na starije slučajeve ne znači međutim, da 
nije bilo nikakva zakonodavstva. Naprotiv, sva je prilika, da 
je u našem javnom životu ipak jednom došlo do nekog uređenja, 
ali je opet sva prilika, da se je tijekom stoljeća na to negdašnje 
uređenje zaboravilo, i da su ljudi, ne znajući, koji se stari zakon 
izvršuje, automatski, ne pitajući za vrelo, i dalje izvršivali staro 
zakonodavstvo. 

Stvar će nam biti međutim manje zagonetna, ako dobro 
držimo pred očima, kako je hrvatska država postala. Hrvaii su 
se doselili, kako znamo, u rimsku Dalmaciju. Zemlju su bez 
sumnje bili napustili bogati rimski veliki posjednici, ali je sva 
prilika, da je seljački svijet dočekao osvajača na svojoj rođenoj 
grudi. Osvajač je naime mogao imati razloga, da postupa okrut- 
no prema pripadnicima bogatije kaste, jer je od njih imao isku- 
piti što više dragocjenosti i blaga. Ali postupati okrutno prema 
seljaku bilo je svakom osvajaču nerazborito. Ta, tko bi mu inače 
obradio zemlju i tko bi mu davao dio prihoda, koji je. mogao 
osvajačima služiti za prehranu i za pokrivanje najprečih po- 
treba? Dakle je u naravi same stvari, da je stari seljački živalj 
ostao na zemlji i da je bio samo pojačan od slavenskih pridošlica. 
Već su dakle od početka osvojenja stajale jedna prema drugoj 

s jedne strane kasta osvajača i gospodara zemlje, a s druge ve- 
lika masa ratarskog svijeta. U naravi je same stvari i to, da su 
ratari sklopili s došljacima sporazum i da su im obećali ona ista 
davanja 1 iste pomoćne službe, koje su bile u običaju pod Rim- 
ljanima. 

Otud vidimo, da postojanje običaja znači zapravo dalje 
trajanje jednog zakonodavstva veoma odmaklih vremena. Kad 
bismo naime htjeli ispitati, kada je zapravo došlo do uređenja 
ličnih i stvarnih odnosa između osvajača i podređenog naroda, 
našli bismo, da su se i Rimljani vladali prema ilirskim starosje- 
diocima isto onako kao što su i ovi postupali s narodom, koji je 
živio na tim zemljama prije njih. I budući da su Iliri došli u 
naše krajeve svakako prije g. 1200. prije Krista, nije isključeno, 
da običaji tih krajeva vuku svoje podrijetlo iz veoma odmaklih 
vremena. 

Da su stvari zbilja tako stajale, vidjelo se po iskustvu, što 
su ga Rimljani stekli, kad su htjeli u staru zemlju uvesti novi 
poredak. Čim je Oktavijan August prodro u Ilirik sve do obala 
Save i Kupe, do znamenite Segestike, kasnijeg Siska, postalo je 
Rimljanima jasno, da ilirske zemlje imaju vanredno lijepo raz- 
vijene i za vojništvo kao stvorene ljude, pa su došli do zamisli, 
da bi najbolje bilo poslati u zemlju povjerenstva za novačenje 
1 odvesti iz zemlje svu momčad, sposobnu za ratni posao. No, 
kad su ta povjerenstva došla u zemlju i zatražila od stanovni- 
štva i ljude i porez, naišla su na otpor, te je cijela masa ilirskog 
naroda tvrdi se oko 800.000 ljudi, ustala na oružje protiv Rima. 

August se prepao i otpremio u Ilirik svoga pastorka Tibe- 
rija, i sada je došlo do onog zagonetnog ratovanja, o kojemu je 
očevidac Velej Paterkul dao tako neodređenu sliku. Tiberiju je, 
toliko se može razabrati iz te pripovijesti, pošlo za rukom, da 
Ilire razdvoji. Neki su se naime od njih pokazali pripravnima, 
da se nagode s rimskim vlastima, dok su drugi posve tome pro- 
tivni. Ti protivnici sporazuma s Rimljanima ostadoše u manjini, 
i tako se je ustanak smirio time, da je Tiberij nakon nekol'ko 
pojedinačkih akcija protiv Delmata u Andetriju i protiv panon- 
skog vođe Batona postigao dobrovoljno pokorenje domaćeg živ- 

lja Rimljanima. Ako se bolje zamislimo u tu stvar, doći ćemo 
opet do zaključka, da je to popuštanje Ilira Rimljanima posti- 
gnuto zapravo samo uz jednu cijenu: Rimljani su obećali i mo- 
rali obećati, da će ostaviti netaknute običaje toga kraja. 

Prevlast običajnog prava nad zakonskim bila je dakle ne 
samo pojava neke zaostalosti, nego politička revindikacija na- 
šeg svijeta prema tuđim osvajačima. Kad su god naime naši 
krajevi imali promijeniti predstavnike vladajuće kaste, uspjelo 
je urođeničkom svijetu, govorio on bilo kojim jezikom, očuvati 
netaknuto svoje pravno blago. 

No tu nastaje drugo pitanje. Kad je stari običaj imao vla- 
dati kao jače pravo prema zakonodavstvu osvajača, trebalo je 
organa, koji će o tim običajima voditi računa, da ih u spornim 
slučajevima primjenjuju, da ih u slučaju potrebe dovedu do 
izvršenja. S tim, što je osvajač priznao dalje postojanje običajnog 
prava, morao je domaćim ljudima dopustiti, da po tome pravu 
sude, a morao im je ostaviti i faktičnu vlast, da svojim presu- 
dama izvojšte posluh. Posljedica je takva stanja morala biti 
samo ta, da su domaće vlasti ostale na snazi. I doista već je u 
rimskoj Dalmaciji na znazi plemenska sudbenost. Kasniji pisci 
misle, da su Rimljani iz vojničko-političkih razloga odustali od 
toga, da ilirske plemenske jedinice privedu u potpunu podložnost 
rimskom zakonodavstvu. Njima je naime bilo do toga, da oču- 
vaju svoju ratobornost 1 da se ne stapaju u jednoličnost rimskog 
urbanizma. No, bilo to iz tih razloga, bilo opet zato, što su se 
ugovorom obvezali, da ne će dirati u ilirske običaje, činjenica 
je nepobitna, da je domaće pravosuđe upravljalo ilirskim kra- 
jevima kroz cijelo rimsko doba. 

Prilike se sigurno nisu promijenile ni s dolaskom Hrvata, 
jer je kod njih poglavica pojedine župe ili župan kao i pod Ki- 
mom princeps pagi ujedno i sudac. A vojnički stotinar ili cente- 
nar zove se pod hrvatskom narodnom dinastijom satnik, to jest 
zapovjednik stotine ljudi, a dužnost mu je kao i centenaru, da 
utjeruje globe i izvršuje sudske presude. 

No budući da se pravosuđe vrši po običaju, a ne po zakonu, 
mora nekoga biti, koji će kontrolirati vršenje običaja, a to je 

zbor pripadnika pojedine župe. Suđenje se vrši pod otvorenim 
nebom; slobodni pripadnici župe okupe se pod hrastom, pošte 
su položili oružje unaokolo u ograđenom prostoru. Kao znak 
vršenja sudstva podiže se kod ulaska u ogradu tako zvana »ban- 
dva« ili znak nazočnosti zaštitnog božanstva, koje se zazivalo 
prilikom suđenja samo u onoj točno označenoj župi. Suđenje je 
naime u ono odmaklo vrijeme vjerski čin. Takvim ostaje ono 1 
u pojedinim župama našeg Primorja. Poljička župa i Vinodol 
znaju naime za ritual porote pred okupljenim mnoštvom, a za- 
kletva se je vršila pred svetačkim relikvijama sa strašnom for- 
mulom proklinjanja, kako se može još danas razabrati iz sličnih 
formula u staroj Atici. 

Samo se na taj način može naime utvrditi, da se je narodni 
sudac točno držao narodnih običaja, a jedino živo svjedočanstvo 
nazočne narodne množine moglo biti jamstvom za to, da u poje- 
dinom slučaju nije počinjeno djelo samovoljnog postupka. 

Zanimljivo je i to, da je isto uređenje zabilježeno u Iri- 
partitu, to jest u zakoniku zajedničkom Hrvatskoj i Slavoniji 
s jedne, i Ugarskoj s druge strane. Pod ugarskim kraljevima su 
naše stare župe, lokalne, a ne, kako se pogrješno tvrdi još danas, 
plemenske grupacije, spojene po četiri-pet njih u jednu župa- 
niju. Na čelu županije je stajao župan, koji je imao vršiti su- 
đenje u županijskoj skupštini, zboru svih pripadnika pojedine 
županije. Suđenje se je vršilo po običajnom pravu, a cijelo je 
slobodno stanovništvo imalo biti kod samog suđenja. 

Tom svojom prisutnošću svjedočio je zbor županijskog 
plemstva (jer su samo plemići, pripadnici pojedinih punoprav- 
nih plemena, imali pravo glasa i prigovora), da se je suđenje 
zbilja vršilo po starim običajima. 

No, kad jednom znamo, da je običajno pravo imalo prevlast 
pred pisanim zakonom, možemo odmah lako 1 utvrditi, u čemu 
je sastojala zakonodavna vlast pojedinih narodnih kraljeva. Od 
naših narodnih vladara imamo priličan broj listina. Ove sadr- 
žavaju uglavnom izuzetke od vršenja običajnog prava. Ali su 
ti izuzetci obično ograničeni na neke osobe ili na neke gradske 
ili plemenske zajednice. I takvi se izuzetci ne izdaju samo na 

osnovi kraljeve odluke, nego u nazočnosti i valjda uz sudjelo- 
vanje plemenskih i dvorskih dostojanstvenika. Kralj je dakle 
mogao prihvatiti takve odluke samo pod kontrolom. Ali 1 takve 
pod kontrolom i s pristankom plemenskih vlasti prihvaćene cd- 
luke morale su u nazočnosti naroda pojedine župe izvršiti župa- 
nijske vlasti. To znači, da se je i nakon odobrenja plemenskih 
i dvorskih dostojanstvenika još uvijek mogla uskratiti izvršivost 
kraljevim odredbama, kad bi se naknadno utvrdilo, da se ne 
podudaraju s lokalnim običajima. 


Kako vidimo, nije kraljev zakon ništa značio, dok nije iz- 
vršen s izričitim ili tihim pristankom samih pripadnika pojedine 
županije. Pa i onda, kad je pojedinac mislio, da mu je kralje- 
vom odredbom učinjeno krivo, imao je sam pravo, da se oruža- 
nom rukom opire njezinu izvršenju, a župske bi vlasti, odnosno 
po kasnijem razvitku više sudske instancije, odredile, da li je 
kraljevom odredbom zbilja povrijeđeno koje starije pravo. 


Sve se te pojedinosti, koje proizlaze iz proučavanja proce- 
dure prilikom izdavanja listina u vrijeme naše narodne dina- 
stije, ponavljaju, dakako u znatno izrađenijem obliku 1 u ugar- 
skom trodjelnom zakoniku, tako zvanom TIripartitu. 


Kod Madžara je naime jednako kao i kod nas utvrđena 
prevlast običaja nad zakonom. Zakon je izdavao doduše kralj, 
ali nakon postignutog saborskog odobrenja. Na isti su način 
i kraljevu darovnicu, raspolaganje državnom zemljom na osnovi 
punomoći, dobivene prilikom krunidbe, morale izvršiti županij- 
ske vlasti u onoj županiji, gdje su se nalazila poklonjena dobra. 
Zakon i darovnica stupali su naime samo onda zbilja na snagu, 
kad su se podudarali s pravnim stanjem zemlje, u kojoj su se 
imali izvršiti. Uz to je važan 1 dalji razlog, da su zakon i po- 
vlastice bili izraz odluke pojedinog vladara i da su bili na snazi, 
samo dok je on bio na vlasti ili u životu. Poslije njegove smrti 
su se i zakon i darovnica morali obnoviti, osim ako su izvršenjem 
već stupili na snagu, to jest, ako su već prešli u običaj. Tek onda 
naime kad je zakon prešao u običaj, činio je sastavini dio obi- 
čajnog prava i uživao s time sve njegove prednosti. 

Otud se razvila potreba, da novi kralj potvrdi odredbe i da- 
rovnice svoga prethodnika. Za hrvatske je narodne dinastije po 
svoj prilici taj zahtjev otpadao, kad je kruna prelazila od oca na 
sina. Novi kralj je naime kao krvni nasljednik pređašnjega na- 
slijedio od njega ne samo sva prava nego i sve obveze. Ali, kad 
je na prijestolje dolazio čovjek, koji nije sa svojim prethodni- 
kom stajao u krvnom srodstvu, smatralo se je potrebnim, da novi 
kralj prilikom svoga stupanja na prijestolje izričito potvrdi od- 
redbe izdane prije njega. U Hrvatskoj su listine Petra Kreši- 
mira morale biti obnovljene pod Dmitrom Zvonimirom. Kasnije 
je Zvonimirove listine morao potvrditi posljednji Trpimirović 
Stjepan II. Kad se Koloman Arpadović okrunio hrvatskom kru- 
nom (postquam coronatus fui) u Biogradu na moru, krunidbe- 
nom gradu hrvatskih narodnih kraljeva, tražile su od njega 
časne sestre samostana sv. Marije u Zadru, da u svome novom 
svojstvu hrvatskog kralja potvrdi onu darovnicu, koju im je naj- 
prije izdao Petar Krešimir, a zatim Zvonimir. 

Zahtjev, da se odredba pređašnjega kralja, ako je imala 
dobiti valjanost, mora izričito obnoviti pod njegovim nasljed- 
nikom u trenutku, kad je stupio na prijestolje, vrijedio je i u 
Ugarskoj u vrijeme Arpadove dinastije. Poslije kraljeve smrti 
se je naime poništavao njegov lični pečat, a novi je kralj dobi- 
vao novi pečat nakon svoje krunidbe. Pečat je pak bio predat 
na čuvanje kraljevu kancelaru to jest dvorskom biskupu, koji 
je s dvorom putovao po kraljevini, kad je god kralj to trebao 
za vršenje svojih vladarskih poslova. Promjena pečata je značila 
poništavanje svih listina, izdanih s pečatom pređašnjega kralja. 
Stoga je poslije krunidbe novoga kralja nastala prava navala 
molilaca, koji su tražili, da im se obnove stare povlastice. Kao 
dokaz za to morali su molioci izručiti listinu, koju im je izdao 
pređašnji vladar. Samostani, koji su to morali činiti, čuvali bi 
se od posljedica gubitka starije listine tako, da su naprosto dali 
sastaviti kopije knjiga, u koje su unijeli prijepis svih povlastica 
i darovnica, izdanih u prilog pojedinog samostana. 

Obično je kralj izdavao darovnice svojim slugama zato, 
što su mu bili pri ruci kod vršenja vladarskih poslova. U samoj 

darovnici je redovito zapisan uzrok darivanja. To se je tražilo 
osobito onda, kad je kasniji kralj pokazivao želju, da ispita, ne 
samo vanjsku, nego i unutrašnju opravdanost pojedine listine. 
To je za vladavine rasipnoga Andrije II. češće činio njegov sin, 
slavonski herceg Bela. I da bi se branili od takve mogućnosti, 
prisilili su ugarski i slavonski velikaši kralja Andriju, da im 
izda svečanu povelju, u kojoj je obećao, da ne će više dirati u 
izdane darovnice. Tu je svečanu povelju morao Andrija potvr- 
diti, isto onako kao i bizantski carevi, zlatnim pečatom, i zato se 
ona zove Zlatna bula. No kod sastavljanja Zlatne bule nisu 
samo sudjelovali kasniji velikaši, nego kako se vidi po sadržaju 
te povelje, i članovi starijega plemstva, pripadnici onih praple- 
mena, koja su bila udarila temelj hrvatskoj, odnosno u Podunav- 
lju, ugarskoj državi. Ti su se naime pripadnici starog plemstva 
uznemirili zbog toga, što je kralj, odlikujući svoje sluge, uveo 
nekoliko osjetljivih iznimaka u vršenju starih običaja. Da bi se 
uklonila mogućnost takvih zamašnih promjena, dali su plemići 
uvrstiti u Zlatnu bulu jedno staro svoje pravo, pravo opiranja 
kraljevim naredbama, koje bi bile u suprotnosti s dotadašnjim 
običajima. To pravo opiranja nije ustanovljeno Zlatnom bulom, 
jer je svaki županijski sud imao još prije izdavanja Zlatne bule 
pravo, da ispita pravnu osnovanost kraljevih naredaba i da im 
u slučaju, da ona nestane, uskrate izvršenje. Sada je to pravo 
pojedinog župana prelazilo na pojedinca. Svaki je pripadnik 
plemstva, a samo pripadnik plemstva se je mogao smatrati pu- 
nopravnim pripadnikom samoga naroda, imao pravo oružanom 
silom protiviti se izvršenju presude kralja ili suda. To je opi- 
ranje ili odbijanje bilo doduše samo simbolično, ali je proizla- 
zilo zapravo iz staroga plemenskog prava. Kralj se nije smio 
smatrati povrijeđenim, ako je pojedini plemić ustao u obranu 
svojega na običaju zasnovanog prava. 

U doba, kad su vladari pokušali vladati bez sudjelovanja 
plemstva i dapače protiv njega, kad se izbjegavalo sazivanje 
državnog sabora, i kad su kraljeve naredbe, oslanjajući se na 
jaču brahijalnu silu, mogle izvojštiti svoje izvršenje, nastala je 
težnja, da se zakonu pripisuje jači, a običaju slabiji položaj. Tu 

je apsolutna kraljeva vlast stajala u suprotnosti prema vlasti 
plemstva, osnovanoj na starom običajnom poretku. Kralj je sada, 
okružen školovanim pravnicima, zastupao stajalište, da pisani 
zakon ima prednost pred nepisanim, i da se zakonodavstvu sa- 
inoga kralja ili kralja sa saborom ima dati preča važnost. 

Prepirka je o tom dobila kod nas kao 1 u Engleskoj obilje- 
žje načelne političke podvojenosti. Za prevlast zakona su bili 
pristalice apsolutizma, za prevlast običaja pristalice staleške vla- 
sti. U ugarskoj i hrvatskoj povijesti je krajem 15. stoljeća došlo 
u tom do odluke. Protiv apsolutističkih težnja Matijaša Korvina 
je za njegova nasljednika Jagelovića Vladislava II. prevladalo 
običajno pravo. Vladislav nije samo vladao Ugarskom, nego 
Češkom, Hrvatskom i Slavonijom. Jagelovići su usto vladali 
Poljskom i Litvom. Sve su to bile zemlje, u kojima je običajno 
pravo imalo prednost pred pisanim zakonima i u kojima je vla- 
dar bio u svojim odredbama zavisan od staleške skupštine sta- 
roga plemstva. Pravo dakle, koje je zabilježio u Tripartitu Stje- 
pan Werboczy, Stjepan iz Vrbovca, nije madžarsko pravo, kako 
se to tvrdilo s neke strane dosta odrješito, nego je to pravo, kako 
su ga razni osvajači već našli u krajevima Podunavlja i Dinar- 
skih planina; to je običajno pravo iz pradavnine, sačuvano upor- 
nom dosljednošću kroz tisućljeća, žilavo branjeno protiv samo- 
voljnosti vladara, zadojenih idejom vrhovne vladarske volje, 
dok nije g. 1850., u vrijeme Bachova apsolutizma, podleglo, ali 
i to nepotpuno, udarcima novoga zakonodavstva. 

Vrijedno je letimice ogledati taj razvoj na osnovi Tripar- 
tita. Pravna vrela dijelimo na unutrašnja, neizražena, i vanjska, 
formalno izražena. Kao unutrašnje pravno vrelo smatra Tripar- 
tit običaj, to jest ono pravo, koje je posvećeno dugogodišnjom 
sudskom praksom. Za to se pravo svakako tražilo, da bude raz- 
borito, a pod tim se razumijevalo, da se imaju izvan snage staviti 
običaji, koji, kako bismo danas rekli, ne odgovaraju duhu vre- 
mena. I dok je običaj razborit, može ne samo da se održi pored 
razboritog zakona, nego i da ga s vremenom ukine: za to se tra- 
žila sudska praksa u trajanju od bar deset godina. Običaj treba 
da bude više puta ponovljen, a u njemu treba da dolazi do izra- 

žaja suglasnost samoga naroda (consensus totius populi), to jest 
cjelokupnog plemstva, jer je samo plemić po starom shvaćanju 
pripadnik jednog praplemena ili pripadnik naroda prema ne- 
plemiću, pripadniku puka. Narod 1 puk, populus i plebs, znače 
s jedne strane punopravno plemstvo, a s druge mnoštvo, koje 
nije uživalo punoću prava. 


No ni suglasnost naroda ili pripadnika plemstva ne može se 
utvrditi odjednom, nego, kako vidjesmo, na osnovi duge prakse. 
Zato su pravnici tvrdili, da zakon postaje odjednom, dok običaj 
nastaje postepeno. No taj postepeni običaj služi za tumačenje 
zakona (virtus interpretativa). Običaj daje zakonu pravi značaj 
i može ga čak ukidati (virtus derogatoria). Tako može kasniji 
običaj ukinuti redovito oglašeni i zbilja prije već izvršeni za- 
kon. Može doduše i zakon staviti neke običaje izvan snage, ali 
samo na osnovi sudske prakse, to jest na osnovi pretpostavaka, 
koje bi i u slučaju nepostojanja zakonske norme, urodile poslje- 
dicom, da se stariji običaj ukine. 


No 1 zakon, kakve god vrsti bio, prinudni, dopusni ili dispo- 
zitivni (prepušten sporazumu stranaka), treba da bude primije- 
njen, i tu dolazi do izražaja suvremena vlast županijskog zbora, 
Župan je naime bio pozvan, da primijeni zakone i odredi na 
osnovi suglasnosti županijske skupštine, da li se neki zakon ima 
uopće primijeniti. On može dakle naprosto odreći izvršivost 
jednome redovito oglašenom zakonu, oteti mu dakle podlogu 
za pravnu valjanost ili naprosto ukinuti ga bar za svoje podru- 
čje. U tome svojstvu se je županijska skupština imala sastati 
svaka dva tjedna ili bar svakog mjeseca jedamput. Skupštini 
predsjeda župan ili podžupan, a uz njih imaju biti četiri suca 
i prisjednici, koje bira sama skupština iz svoje sredine. Kako 
su županije ujedno vojne i financijske vlasti, kako samo od 
njih. zavisi, da li će se zakonska odredba izvršiti, može se sva- 
kako reći, da je njima povjereno čuvanje i dalje trajanje obi- 
čaja. No i onda, kad se u saboru ima zaključiti zakon, dužnost 
je županijskih skupština, da šalju u sabor svoje zastupnike | 
da tim zastupnicima dadu točne upute. Sam je kralj u nekim 

slučajevima tražio, da županijski zastupnici rade po dobivenom 
ili naknadno zatraženom ovlaštenju. 

Samo onda, naime, kad su županijski zastupnici pristali 
na neku zakonsku odredbu, moglo se očekivati, da će te odredbe 
biti zbilja izvršene u županijskom sudovanju, jer županija imz. 
pravo kontrolirati vladu i uskratiti posluh naredbama, za koje 
misli, da su protivne zakonu ili običajima. Nije doduše bilz 4- 
pušteno svako protivljenje, te se je župan izlagao neopravda- 
nim protivljenjem optužbi zbog nasilja. Ali se nasilje moglo 
počiniti samo onda, kad se je župan protivio zakonitoj i pra- 
vednoj zapovijedi. Zapovijedi kralja ili kraljevskog namjes- 
nika, koje bi bile u protuslovlju s običajima ili sa zakonom, 
nisu smjeli poslušati ni župan, ni podžupan. Dapače, ako su 
dopustili izvršenje jedne protuzakonite ili protuobičajne na- 
redbe, mogao je svaki plemić te županije podići remonstraciju 
usmeno ili pismeno i time postići odgodu izvršenja naredbe. O 
takvoj remonstraciji je imao posljednju riječ u Hrvatskoj ban, 
u Ugarskoj palatin. Ban i palatin su naime bili posrednici iz- 
među kralja i kraljevstva, to jest između vladara i sabora, 
skupštine cjelokupnog plemstva, kao pripadnika punopravnog 
naroda, jedinog nosioca javne vlasti prema nosiocu izvršne 
vlasti. 

No osim prava javne remonstracije imao je pojedinac i 
pravo protiviti se izvršenju sudske presude tečajem parnice, 
koja se protiv njega vodila. To se je protivljenje temeljilo 
obično na stvarnim razlozima. Tako je zabrana izvršenja pra- 
vomoćne presude (prohibitio) počivala na pretpostavci, da je 
stranka, koja je izgubila parnicu raspolagala sebi u prilog no- 
vim, prije toga nepristupačnim dokaznim sredstvima. Ali je 
već opiranje izvršenju presude (oppositio), koje se očitovalo ne- 
kom prijetnjom ili simboličnim mahanjem oružjem, išlo za tim, 
da se ustanovi povreda običaja ili zakona tečajem parbenog po- 
stupka i da se zapriječi povreda pravnog poretka. Pa i odbija- 
nje (repulsio), koje se vršilo tek u drugostepenom postupku, išlo 
je za tim, da stranci ne samo omogući donošenje novih dokaznih 
sredstava, nego i da traži lijeka od pretrpljene nepravde putem 
povrede običaja ili zakona. 

Sve su dakle te ustanove imale istu zadaću: da brane dalji 
opstanak starih običaja, ili, što. se zapravo pod tim razumijevalo, 
da očuvaju ustavnost od neopravdanog miješanja izvršne vlasti, 
da brane prava kraljevstva pred pravima, koja je sebi prisvajao 
vladar. Za očuvanje toga pravnog poretka služio je suverenitet 
županijske skupštine, koja je mogla ne samo otkloniti izvršivost 
pojedinog redovitog oglašenog zakona, nego i zabraniti utjeri- 
vanje poreza. 

U kratko: zakon i običaj imaju dva predstavnika. Zakon 
potječe od kralja, običaj od naroda. I, budući da su pripadnici 
naroda, populus, samo pripadnici hrvatskih plemena ili plemići, 
dok je ostali dio stanovništva Hrvatske puk ili plebs, a narod 
zastupaju njegovi pripadnici, okupljeni u saboru, možemo si- 
gurno reći, da je čuvar zakona kralj, a čuvar običaja sabor. Iz- 
među kralja 1 sabora stoji kao posrednik ban. 

Ako dakle kralj ima namjeru, da izda nove zakone, koji bi 
se mogli kositi s običajima, ima za to tražiti ovlaštenje sabora. 
Ali to ovlaštenje može on tražiti samo s banovim posredovanjem. 
Sabor će se naime sastati samo na osnovi banova poziva. Člano- 
vi hrvatskog naroda ili pripadnici plemstva, ili plemići, što je 
jedno te isto, nisu naime dužni, odazvati se kraljevu pozivu, 
jer je narod u staroj i sredovječnoj Hrvatskoj suveren, te će se 
kao takav odazvati samo pozivu onoga čovjeka, koji ima posre- 
dovati između kralja i kraljevstva, između vladara i sabora, a 
to je hrvatski ban. 

Do sabora dakle stoji, da kraljeva odredba prijeđe u običaj, 
da dobije isti značaj kao svaki drugi od naroda priznati obićaj. 
A_da je to potrebno, vidi se po ustanovi kraljeve donacije. 

Kralj je kao nosilac krune, kao posvećeni predstavnik dr- 
. žavne vlasti imao pravo raspolagati državnom slobodnom imo- 
vinom, imovinom, podređenom samoj kruni. Ali je takva da- 
rovnica morala imati kao pretpostavku neke zasluge, stečene 
prema kralju i kraljevstvu. I da darovnica stupi na snagu, tre- 
balo je od značaja kraljeva zakona uzdići u značaj narodnog 
običaja. A to se je moglo dogoditi samo uvođenjem donatara u 
novi posjed. Donatar je naime samo na osnovi uvođenja u po- 


47 


sjed postao pripadnikom plemstva, i samo time, da ga je ple- 
mićka skupština primila u red plemića odnosne županije, postala 
je donacija municipalni običaj (municipalis consuetudo) i dobila 
konačnu pravovaljanost. Io se je uvođenje donatara u posjed 
moralo vršiti uz osobite svečanosti. Plemstvo županije morao je 
pozvati sam župan, da sudjeluje u primanju novog plemića. Žu- 
pan i predstavnik vjerodostojnog mjesta imaju pozvati svakog, 
koji bi imao razloga, da se protivi kraljevoj odredbi, da to ob- 
javi u roku od petnaest dana, petnaest sudbonosnih dana (dies 
fatales). Usto je donacija morala biti i dalje pravomoćna, da 
se može kao i svaki drugi zakon izvršiti kroz godinu dana, otkako 
je izdana. 

U vrijeme apsolutizma, kad je izdan austrijski građanski 
zakonik, podređen je običaj zakonu. Običaj je imao vrijediti 
samo toliko, koliko je to zakon dopuštao. U vrijeme staleške =lo- 
bode bio je taj odnos obratan: zakon je imao vrijediti samo to- 
liko, koliko je to običaj dopuštao. U vrijeme apsolutizma je do- 
minirao kralj, u vrijeme plemenske 1 plemićke ustavnosti je 
dominiralo kraljevstvo, oličeno u kruni, koja je, kao znak spo- 
razuma između kralja i kraljevstva, stavljena prilikom svečane 
krunidbe na kraljevu glavu. Ali je ta kruna stavljena na nje- 
govu glavu pod jednim strogim uvjetom: da kralj svečano 1 bje- 
lodano obeća i da to pismeno obećanje potpiše, da će, dok bude 
vladao, poštivati 1 čuvati običaje kraljevstva. Kralj je bio kra- 
ljem, dok je te običaje poštivao. S nepoštivanjem običaja pre- 
stala je njegova vlast. A svaki, tim nepoštivanjem povrijeđeni 
pripadnik naroda ili plemić, imao je onda pravo, da uzdignutom 
desnicom prosvjeduje protiv kraljeve odredbe i da zaustavi nje- 
zino izvršenje — ius resistendi Zlatne bule. Ali to nije bilo samo 
pravo opiranja, nego pravo pripadnika hrvatskog naroda da 
brani svoju slobodu oličenu u običajima, koji su mu od starine 
predani. 

7. rujna 1940. 


Hrvatsko Kolo 


JEO NSNNIE S 


1940. 


Htio bih pjesmu napisati, 
ali se bojim riječi. 

Zašto se bojim? Nitko me 
mist ćem 

nimalo ne priječi. 


O suncu možemo pjevati, 
o pticama, o moru. 
možemo 1 rano ustati 

1 opjevati zoru. 


Možemo i djevojke 
slavit u apoteozi. 

Možemo se pokloniti 
Panu i vinovoj lozi. 


Smijemo koliko hoćemo 
kovati srok 1 rime. 

Po redu možemo opjevat 
proljeća, ljeta i zime. 
Smijemo sve. 

Tek ono, što nas tišti 

1 što za stihom vrišti, 


ne! 


Miroslav Feldman 

MILE BUDAK, ZAGREB 
DOLAROV UNUK 


Snijeg je padao nekoliko tjedana sve na mahove, koji su 
trajali 1 po više dana, te je na nekim mjestima dosegao visinu 
iznad jednog metra) a bilo je mnogo nameta od visine seoskih 
kuća. Dva dana prije Badnjaka je prestao padati, oblaci utanjili, 
te je sunce češće sramežljivo probijalo i bacalo poglede na te 
bijele podvelebitske ljepote. Stisla je suha, ljuta ciča zima, da 
je drveće bez prestanka pucketalo, ptičice zanijemile i zavukle 
se u stogove sijena j u štale, a ljudi izlazili ispod krovova i od 
vatre samo kad su baš morali i kad se ne bi dalo dalje odgađati. 

Studen je mamila suze na oči, hvatala ih odmah ispod vjeđa 
i nemilosrdno ledila, hvatajući se svega, što bi zatekla nezašti- 
ćeno i nezamotano, te se činilo, da će ljudi izgubiti i uške 1 no- 
sove, koje nijesu mogli nikako dovoljno zaštititi. Nijesi mogao 
vidjeti izvan kuće čeljadeta, koje nije cvokotalo kao u teškoj 
groznici, osjećajući stravu, koja te hvata u osjećaju nemoći -bez 
kraja i pomoći. Činilo se, da će se smrznuti i duše u tijelu, a 
kamo li ne tijelo — tolika je bila studen. Još je bila jedina sreća 
po taj narod po seoskim potleušicama, što nije bilo bure. Vla- 
dala je tiha, mirna, prodorna studen, koja je zavirila u svaki 
kutić polako i oprezno, bez štete, bez pustošenja i razvaljivanja, 
kakvim bura obilježuje svoje putove. 

Na sam Badnjak se sunce pokaza i ostade duže izvan oblaka, 
a studen popusti toliko, da su ljudi mogli slobodnije izlaziti 1 
lakše se kretati na slobodnom zraku bez neposredne opasnosti, 
da će im se smrznuti koji dio tijela. 

Bez dogovora i savjetovanja, bez razmišljanja i oklijevanja 
svi se dadoše na odbacivanje snijega sa prolaza i putova, te na 
priređivanje torina za sitno blago, jer je svakom bez ikakova 
izuzetka lebdjela pred očima spoznaja, da sutra počinju najveći 
blagdani, koje treba provesti ne samo što veselije i udobnije 
nego i što mirnije, sa što manje dnevnih težačkih poslova. Svaki 
je domaćin mislio u prvom redu na sebe i svoju kuću, no seoski 

je starješina mislio na sve, pa je bacio oko i na putove, koji ne 
vode ni ispred čije kuće, i pozvao ljude, da i njih prokrče. 

— Mi bi mogli 1 samom prtinom ka" vukovi — govorio je 
starješina — al nam more doći i stranjski čovik, pa j' sramota. 
Ne velju ja, da triba praviti kolnik, al jope — tako! 

Ljudi su ga poslušali — tko rado, tko nerado i gunđajući. 
Put je bio prilično raskrčen prema crkvi, a u ostalim je smjer3- 
vima ostalo onako, kako je baš morao probijati, tko je trebao 

Starješina je bio ljut, al se nije usudio mnogo prigovarati, 
jer bi mu koji mladić mogao bezobrazno odgovoriti, a on nije više 
ona stara poštena vlast i čast, pa da može derana i pred njegovim 
rođenim ćaćom odalamiti štapom i opsovati. Sad njega ne slušaju 
nego samo trpe. 

— Da vam je živ pokojni vridni Mijatina Miš, krstio bi un 
vas drugačije, al bi i vami drugačije tice pivale, vrag iz vas za- 
piva"! — znao je on češće govoriti, kad bi ga koji razljutio, jer ne 
bi htio poslušati, što je za korist svih. Sve bi mogao podnositi — 
i neposluh i glupost i lijenost i umišljenost — al kad bi se Koji 
počeo razbacivati kojekakovim tuđim riječima i bezobrazlucima, 
ne bi se mogao svladavati, pa bi posve nagonski zamahnuo svojom 
teškom krivom 1 jedva se u zadnji čas svladao, da je svom snagom 
ne spusti kao na medvjeda, vićući: — »Gade, skote, sram te bilo 
tvog vridnog pradida! 'Esi to naučije, služeći kod tog cara?!« 

Ovog je puta išlo sve kao po loju, jer se je 1 u onima najne- 
razboritijima probudio osjećaj starih nagnuća, starih ljubavi 1 
poštovanja starih dobrih svetinja, pa je svaki bez ustručavanja 
izvršio i više nego bi bio morao, jer je htio, da i susjedna sela, 
kad budu prolazila, vide, kako su se ovi ovdje postarali, da urede 
putove i prtine. Svi su zaboravili, da su neki počeli gunđati, pa se 
pritajiše, te bi starješina bio morao povjerovati, da su svi upravo 
sretni, što mogu izvršiti njegovu zapovijed. On je znao, kako je 
uistini, no nije mu bilo ni do čega drugog do — vanjskog lica, 
pa je bio sretan, što je tog puta sve išlo — E kao po loju, 
kako ti samo duša može poželjeti... 

Na Božić, Stjepanje i Ivanje su Ijudi sve staze i prtine na ši“. 
roko i duboko razgazili, a oko crkve svetog Roka bilo je sve tako 

utabanano, da se je pričinjalo, da je zemlja samo pobijelila, a 
snijega ni da nema. Od crkve prema Brklji cesta bila također 
utabana po cijeloj širini, jer su se tuda natjeravali momci iz ne- 
koliko sela s one strane, idući na ponoćku, a poslije na misu i 
blagoslov po danu tako, da je cesta bila za dobra pola metra viša 
nego li doista jest, ali inače — ravna, koliko je ravna ploha sni- 
jega, koju učeplju momačke noge u trku i poskoku. 

Nebo je bilo neprestano prikriveno laganom naslagom obla- 
ka, upravo koliko je bilo potrebno, da ostane nepromijenjena 
studen u snazi. Ljudi se nijesu bojali izlaziti ispod krova, ali se 
nije nitko ni zadržavao vani dulje nego li je baš morao, jer je 
studen smjesta hvatala za nokte i ušesa, ne gubeći ni jednog je- 
dinog trena. Stoga su putovi bili pusti i samo se na duge razmake 
vidio sad tu, sad tamo čovjek ili žena, kako u najvećoj žurbi oba- 
vlja nužni posao ili nekuda hita, da se začas izgubi. 

Na četvrti dan Božića došao je Marko dida Duje sa ženom 
i djecom, da u svom rodnom mjestu provede nekoliko dana, kad 
već nije mogao tu biti na sam prvi dan Božića. Razapinjala ga 
pusta želja, da se nadiše toga zraka, kojemu nema jednakoga 
nigdje na svijetu — razumije se, kad se radi o Markovim plu- 
ćima i o njegovu raspoloženju. On je tvrdio, da isto tako osjeća 
i njegova žena 1 njegova djeca, a oni su mu potvrđivali i s vre- 
menom doista počeli svi isto tako i osjećati, te su došli u očev ro- 
dni kraj s beskrajnim veseljem i oduševljenjem, i ako su bili svi- 
jesni, kakva ih zima tamo čeka. Smjestili su se kod svog prija- 
telja — a prijatelji su sa svakim čovjekom i sa svakim kamenom 
i sa svakim drvetom! — smjestili su se kod gostioničara Šiplete. 
Njihova je djedovska kuća već davno porušena, jer su svi otišli 
1 razišli se po bijelom svijetu, pa kad su se sada navraćali, morali 
su vazda tražiti gostoprimstvo kod kojeg susjeda, osjećajući, da 
je ta svaka kuća — njihova očinska kuća, jer je tu, u tom njiho- 
vom pradjedovskom zajedničkom gnijezdu. 

Šime Markezanov ih je sa saonicama dočekao na kolodvoru 
i nešto poslije tri sata popodne su svi sjedjeli u toploj velikoj 
sobi. Marko je sutradan zorom ustao i pošao u selo, gdje mu je 
negda bila kuća. 

— Možeš, dušice, sutra ići — reče mu žena. — Prevelika je 
studen. 

— Samo ću preletjeti tamo i natrag, da me želja mine — 
odgovori Marko i nestane, udarivši dragim smjerom, gdje mu je 
bilo pradjedovsko ognjište. Išao je žurno kao vjetar, proživlju- 
jući u naletu djetinje uspomene, kad je tim istim putem po sni- 
jegu i ledu kao i po najvećoj ljetnoj žezi prolazio u školu i iz 
škole. Javio se je svim susjedima, kod svakoga morao na čas sjesti 
1 pustiti, da ga počaste — božićnjim ostatcima, koji su i nuđeni 
i primani s najvećom srdačnošću. Kako je obilazio susjede i ro- 
đake, vratio se drugim putem k svome stanu. Nije našao u kući 
žene i djece, jer su otišli u posjete kumi Mandici. 


— Moja se žena nije bojala studeni?! — reče on, smiješeći 
je 

— Daaa! Prava j' žena tvoja gospoja, moj Marko, da joj 
para nema! — odgovori stari Markezan, naglašavajući svaku ri- 
ječ. — Ne gospodi se ta, neg kun da j' odresla pod Peršincem, 


Bog je poživije i sto puta blagoslovije svaku njezinu stopu. Veli: 
»Kad je moga moj Marko otići daleko, mogu i ja sa dicom tu 
blizo« — uze curice i ode ka u svate! 

Marko se opet dobro zakopča, natakne rukavice na ruke i 
iziđe van, pa udari prema Brklji pred ženu i djecu. Mislio je, da 
će ih još zateći kod kume Mandice, pa će tako i on odmah obaviti 
dužni posjet. Pošao je veoma žurnim koracima i skoro naletio na 
nečijeg dječačića, koji je išao istim smjerom, noseći na leđima 
punu torbicu. Na njemu su bile bijele platnene gaće, kratka vu- 
nena majica, kapa, torbica na leđima, jednostruka obuća u opan- 
cima 1 ništa više. 

Kad ga je Marko stigao, mali je jedva pomicao nogu preko _ 
noge, cvokotao zubima i istiskivao nekakove nerazumljive glasove, 
koji nijesu bili ljudski, a nijesu bili ni životinjski. Marka su pod- 
sjetili na cvilenje maloga psetanca, kad ga ostave pred vratima, 
a ono plače i jauče, dok se ne umori i dok mu ne dojadi, da onda 
polako prijeđe na cvilenje i zapomaganje, a da ne otvara usta. 


— Kuda ideš, mali?! — upita ga Marko. 


53 


— Ajme meni! — promrsi mali umjesto odgovora. Niz lice 
su mu tekle suze i smrzavale se, a ruke je držao pod majicom tako, 
da je od toga imao posve otkrivene slabine i donji dio trbuščića. 
— Ajme meni, iđem k Brklji. ... K Brklji po tri dinara kave i 
dva dinara cukra... 

* 

Kad je Nikola Grgajlin došao iz Amerike, donio je hrpu no- 
vaca i — pola Veljbabina posjeda. Drugu je polovicu kupio nje- 
gov šurjak Paviša Josičin, koji je bio s njim skupa u Americi, s 
njim skupa radio, s njim skupa zaradio i s njim se i kući povratio. 

Čim su se naspavali i stresli sa sebe putničku prašinu, obišli 
su svaki komadić Veljbabina zemljišta i stalno utvrdili, kako će 
sve među sobom podijeliti već prema osnovi, koju su načinili još 
u Americi. To im niti nije bilo teško, jer su poznavali svaki ko- 
madićak kao i svoju očevinu, s kojom na više mjesta međaši, a 
gdje ne međaši. znadu ga. Kad su sve obišli, vidješe, da se ni- 
jesu varali, kad su pravili svoju diobnu osnovu, te sve podije- 
liše, a da se nijesu ni s kim savjetovali niti svjedoka prizivali. 

Nikola je odvajkada uspravan i ravan kao svijeća, no otkad 
sjede i na Veljbabin grunat — pa bilo samo i u polovici — još 
se više uspravi i nekako protegnu. 

— Uzolije se ti, Nikola, otkad brstiš Veljbabine živice! — 
reče mu Mateša podrugljivo. 

— Ne brstim ja, jadan Mate, Veljbabine živice, nego svoje 


žuljiće! — odvraća Nikola samosvijesno i ponosno. — Nisam se 
ja samo *'ednom prignije, dok sam ovo skupije! 
— Vele, da si se i karta', a kartica dobra oranica! — nasta- 


vlja Mateša bez milosrđa. Ne zna on o njemu ništa zla, ali se 
nije znalo ni o drugima, pa kad su ih ovako bockali, svaki se malo 
pomalo izbrbljao, sve — hvaleći se, da najzad vide svakom po- 
vratniku do u najtanja crijeva. 

— Vrag 1 je privrća i drža' u rukami, a ne ja! — brani se 
Nikola, ali se ne ljuti. Sve se s visoka podsmjehuje i mjeri Matešu 
podrugljivo. — Nego, brate, 'ko j' kapac raditi, taj je kapac 1 
zaraditi, a 'ko više voli da ga grije žena nego tvornička peć, taj 
ne će brstiti ni svoji, a kamo li veljbabski' živica! 'E IV ovako?! 

— Da kako bi drugačije, kad ti veliš, da j' tako? Ti si već 
iz mali“ čarapa bio ljudina i muško među momcima, pa tako 1 
nastavije! — govorio je Mateša mirno i ozbiljno, kao da razlaže 
najozbiljniji predmet razgovora, te tko ne zna ništa iz ranijih 
godina, ne bi mogao ništa ni opaziti osim — teške ozbiljnosti, 
kojom su ta dva susjeda ljudikala. Mateša je međutim mislio 
na svoje i Nikolino djetinjstvo, koje je puno doživljaja 1 uspo- 
mena, a u svim tim doživljajima Nikolica nije nikada bio na 
strani dječaka odnosno momaka. Najmilija mu je zabava bilo 
— pletivo, te dok su se njegovi vršnjaci umećali, plovali, ćulali 
ili krivali, on bi sjedio pod lijeskom i pleo čarape ili natikače. 
Dok je bio manji, rugali su mu se, dražili ga 1 izazivali, no kad 
se on nije ni ljutio ni branio, naučiše se na to i seoski dječačići, 
nadjenuše mu nadimak, koji ga je svrstavao posve nesumnjivo 
među žene, i tim je to pitanje bilo riješeno. Na to je sada mi- 
slio Mateša, pa nije mogao pregorjeti, a da mu ne spomene s 
tim prije, što mu je sada Nikola sjeo na prag: Matešina zemlja 
svuda međaši s Veljbabinom! Negda su im kuće bile pod jednim 
krovom, jer su Matešini i Veljbabini od istoga panja. 

— Kako j bilo iz mali čorapa — odgovori Nikola mirno — 
nije nam stalo ni znati, kad vidimo, kako j' sada. A sada j', evo 
ovako! 

— Vele, da si donije novčine ka' blata?! 

— A, koliko j', toliko j', al dok je mene, bi" će i dolara! 

— Ne moreš 1', veliš, potrošiti?! 

— Ja tako mislim... Neg da bi dolarim pripaljiva' lulu! 

— A vrag je još vidije lulu pod tvojim nosom?! Neg ako 
ti se žena propuši! A 1 to bi moglo biti prije neg da je ti zapališ, 
pa po tom mogu tvoji dolari biti sigurni, da im se ne će dim po- 
mišati sa dimom od duvana. 

Nikola je ograđivao vrtao kraj Matešine kotarine, a ovaj 
stajao pred konjima, koji su pasli. Mateši je bilo posve jasno, 
da će netko sjesti na Veljbabinu zemlju, kad nema nikog nje- 
gova na ognjištu, kao što mu je bilo jasno 1 to, da on sam nec 
može ništa kupiti, jer nije imao novaca, a brat mu je Ivan istom 
otišao u Ameriku — sve je to bilo jasno, no njemu je ipak bilo 

neopisivo bolno i teško gledati bilo koga tu kraj sebe. Kako je 
god Nikola udarao ćuskijom u zemlju i probijao rupe za kolje. 
tako se je njemu činilo, da mu netko probija rupe u mozgu. Bio 
bi volio, da ga može otalen potjerati nego se posvetiti, no nije 
mogao ništa nego ga — bockati... ' 

— 1 lipo se debeliš, otkad si na Veljbabinu koritašcu --- 
govori Mateša kao u šali i smijulji se, da još jasnije pokaže, 
kako je to sve doista samo šala i maskara. To je s tim vjerojat- 
nije, što je Nikolica suh kao trklja, otkad je na svijet zinuo. 
Nikada se on nije mogao udebeliti. 

— A nu! — odgovara on. — I ti bi se udebelije, kad bi te 
ima “ko 'raniti. I poživije bi ka' pravi čovik... 

— Da se pogodimo nas dva: ti dolare na sridu, a ja usta 
i krcije, pa — što nam Bog da'! — vikne Mateša. — Ajde, moj 
dolare, dolarim te i u Mrkobraduši pokrili, da Bog da'! 

Neki su slušali to njihovo ljudikanje i smijali se. Nije se 
nitko miješao, dok ne pade nadimak »Dolar«! Tada svi prasnuše 
u smijeh 1 ode od usta do usta to ime. Više nitko nije zvao Ni- 
kolu Grgajlina starim nadimkom »Tučica«, kojim su ga krstili 
drugovi još u najranijem djetinjstvu, kad su čuvali janjce, a 
to stoga, što je visok, tanak, previjen u pasu, a velika nosa, pa 
je djecu podsjećao na pokislu mladu puricu. Nije u tom na- 
dimku bilo ni zlobe ni uvrede niti se je Nikola zbog njega srdio. 
Sada otpade, a zaboraviše 1 ženski prišvarak, jer je taj otpao već 
zbog činjenice, da je taj čovjek, čijem su se ljudstvu htjeli zlo- 
bno narugati, dokazati zaradom hrpe dolara, da je i te kako pot- 
pun muškarac. Osta ime — Dolar, te ga i danas još ponosno 1 
bez prigovora nosi. 

Veljbabina je zemlja bila zapuštena, njive iscrpljene, li 
vade gubave, ograde provaljene, živice podivljale, jer već dugo 
nije bilo — svoje ruke, koja bi sve to bila milovala, češljala, 
prala i redila, te se je Dolar sada dao na taj posao punom pa- 
rom. Pomagao mu je sin Mile, jedinac u oca i majke, uz sestru 
jedinicu. Kad je Dolar otišao u Ameriku, ostala je Bara s punom 
kućom sitne dječice, no ubrzo ih prorijedi studen, nečistoća i 
pošasti, te ostade samo ovo dvoje. Milu je majka i oženila, prije 

nego se otac povratio, umoran pod teretom dolara i pretrpljenih 
patnja, muka i napora. Posve naravno — više nijesu imali djece: 
ocvala je pusta mladost, klonule su plodonosne snage i oduše- 
vljenja, a ostala samo potmula želja za održanjem života. Dolar 
je osjećao 1 još jaču potrebu, da sačuva te svoje žuljeve u hrpici, 
koja bi se, možda, mogla i kopititi... Tako — barem da ne sah- 
ne, da se ne smanjuje, ako već 1 ne bi mogla da se množi... 


*% 


Sve je išlo drugačije nego je Dolar želio i sanjao. Pazio je 
i štedio na svaki cent, no dolara ipak svakog dana sve manje 
i manje, kao da im nije prijao oštri lički zrak. To ga je ljutilo, 
a što je išlo dalje, sve ga je više i više zaokupljalo uvjerenje, 
da je sva nesreća u samoj toj njegovoj porodici. A to mu je bilo 
posve razumljivo: dok je bio sam u Americi, zgrnuo je golemu 
svotu, a sada, kad su i ostali s njim, kao da je ta golema svota 
od leda, koji je pripečen k vatri — topi se, nestaje, bježi, klizi 
iz ruku, kao da je sam nečastivi u njoj. Po tom je morao sigurno 
zaključivati, da je svemu zlu kriva obitelj. 

Počeše svađe, prepirke, prigovori i vječno nezadovoljstvo. 


— Nisam ja tebe rodije, da ti meni krv piješ! — reče Dolar 
jednog dana sinu Mili posve ozbiljno 1 odlučno. 
— Nisam te ja molio, da me rađašs! — odgovori momak 


drsko, jer je već i njemu bilo dosta vječnog rezanja. Inače niti 
nije bio zle ćudi _baš kao ni stari Dolar. Oba su njih dobri ljudi 
i da ne bješe među njima dolara, vjerojatno bi bila još puna 
kuća ostale čeljadi 1 još punija mira i sloge u teškoj muci, radu 
i vječnoj oskudici. Išli bi odrasli na rad, slali kući pomalo, a 
ostali bi se mučili kod kuće 1 sastavljali kraj s krajem. Ovako 
je — kuća spala na oca i sina i na hrpu dolara, koji su bjesomu- 
čno bježali između njih tako, da je iza njih ostajala svađa i 
mržnja. 

Uzalud je Bara molila 1 zaklinjala Dolara, da jedinog sina 
i snahu ne odbacuje, uzalud je plakala pred sinom, da se pokori 
ocu — svađa je bila tolika, da je mogla svršiti samo diobom. 
Dao je sinu nekoliko komadića zemlje i staru kuću, a sebi na- 

pravio novu kuću i pridržao svu kupovnu zemlju i nešto djedo- 
vine. 

— Na čem će ti dica živiti, ubije te Bog?! — prigovarala 
je Bara, kad su bili sami. — "Oće li ići prositi kraj tolike zemlje"! 

— Da'ću im još prosjački štap, ako tribaju! — odgovori on 
posve suho i odrezano. — Nisam ja po bilom svitu rasipa' svoje 
crne krvave žulje, da me moja guba povali u Mrkobradušu! 

— Ne bluni, jadna te rodila tvoja pokojna Ruža! Izgubi 
ćeš to duše, jadna ti sam i kamena i za tobom i za njima — ku- 
kala je Bara, ali je sve bilo bez koristi. Nije im htio dati ni ko- 
madića više nego li je prvotno odlučio. — I najzad će sve njima. 
Ne'š ti ništa poniti sa sobom. 

— Potlje smrti nek mi čučnu na grob, da bolje trava reste! 
A dok ja mogu čučniti njima na glavu, nek zinu, ako im nije 
pravo. Uregula' ću ja nji' ka" carskog paripa! — govorio je Do- 
lar odlučno i sve proveo, kako je bio odumio. 

Kad je Mile vidio, da ne može sa ženom i djecom živjeti na 
ono zemljice, pozajmio je od ujca Paviše nekoliko dinara, uzeo 
štap u ruke i pošao bez određena cilja s jedinom željom, da nađe 
mjesto, u kom bi mogao zaraditi, da se prehrani i da može koju 
malenkost poslati ženi, da prehrani sebe i djecu. Da su još po- 
stojale stare mogućnosti, bila bi i njega progutala Amerika, no 
ovako je bio prisiljen, da ostane u našim stranama i da se muči 
bez ikakova izgleda, da bi mogao i najkrvavijim radom — zgr- 
nuti i najmanju hrpicu dolara... 


* 


Kako se je sunce spuštalo na upočitak, prema Svetom Brdu, 
tako je i zrak bivao sve oštriji i oštriji, a lagani su ćuhovi bure 
klizili sa sjeveroistoka kao zmijski jezici. S burom su letjele zra- 
kom i oštre iglice snijega i zabadale se u sve, na što su nailazile. 
Jedva im je kamen mogao odoljeti, no stoga je svaki bio kao 
nakostrušen jež od silnih brojnih iglica, koje su se na njega 0so- 
vile, ako su ga zatekle gola, očišćena od snijega. Kako bura ne- 
prestano mota i vije na sve strane, te nikada nijesi siguran, ot- 
kuda udara, tako ona i kamenje sad okiti, da ga za tili čas posve 
obrije kao najoštrija ustra. 

Marko je osjetio prve britke mlazove, stojeći kraj malog i na- 
stojeći, da dozna, što ga je moglo zanimati o djetetu, koje je za- 
tekao u takim prilikama i na tom mjestu. 

— A što nošiš u trbici? — upitao ga je, prignuvši se pred 
njim tako, da ga je svojim tijelom zaklanjao od bure. 

— Žito — promrsi mali, cvokoćući zubima i sustežući je- 
caje. Marka je promatrao s velikim nepovjerenjem i sve se iz- 
micao od njega, tresući se sav kao komad hladetine, kad je iz 
vadiš iz zdjele na tanjur. 


— Kakvo žito?! — iznenadi se Marko. 
«X — Pa, žito! — odgovori mali ljutito. 
— Kud ga nosiš? — okrene Marko na drugu stranu, kad 


vidje, da ne može dobiti željeno razjašnjenje. 

— K Toši za kavu 1 cukar. 

Marku se zamagli pred očima, kad to ču: ovo dijete, golo 
1 boso po ovakom vremenu nosi torbicu žita trgovcu, da mu za 
to dade šaku kave i nekoliko grumenčića šećera! Čas je šutio 
kao okamenjen. 

— Čiji si ti, momčiću?! — upita ga istom sada, kad mu se 
je ta stvar učinila neobično važnom, možda važnijom od svega. 

— Dolarov unuk! — odgovori mali, udarajući zubima o 
zube, da ga je Marko jedva razumio, pa ponovi za njim: 

— Dolarov unuk?! 

Mali je samo kimnuo glavom nekoliko puta tako jako, kao 
da mu je na koncu, a ne na čvrstom vratu. 

— Pa, zar nije mogao nitko drugi ići po kavu nego baš ti?! 


— Ja sam najstariji! — promrsi mali 1 načini pokret, da 
će obići Marka i poći prema Brklji. 
— Koliko ti je godina?! — pitao je Marko, zaboravivši na 


studen, koja je sve žešće i žešće hvatala, a bura već počela fiju- 
kati kao pomamna. 

— Sedam! — odgovori momčić i odlučno zakorači. Marko 
mu zakrči put, a u to osjeti iza svojih leđa, da netko dolazi. Čuo 
je na smrznutu snijegu topot. 

— Tko je to, ćakane?! — upita ga njegova kći Anica, dje- 
vojčica od osamnaest godina. 

— Što radi taj momčić tu?! — doletje s pitanjem i mlađa 
kćerka Janja, no Marko nije ni dospio, da im odgovori, kad stiže 
i njegova gospođa i odmah se prigne k malome, i stane mu svo- 
jim rukama grijati lice, govoreći: 


Mali je obezumljeno gledao to neobično društvo i tako se 
čudno počeo ogledavati, da je bilo jasno, da bi najradije pobje- 
gao između njih, samo da mu je dostajala snaga. Marko je u 
par riječi rekao, koliko je znao, ističući, da je pošao za njima 
kumi Mandici. 


— Sreća Božija, da si se namjerio na ovog siromaka. Bilo 


bi ga inače pomelo! — reče gospođa, upravljajući i zamatajući 
maloga u svoj kaput tako, da ga je posve privila k sebi. On se je 
očito bunio, pa ga gospođa stade miriti: — Ništa se ne boj, ja- 
nješce! Mi ćemo tebi pomoći. 

— Moram ja po kavu i cukar! — promrsi mali. 

— Ne boj se za to! — mirila ga je gospođa. — Sad ćeš 


najprije s nama k Šipleti, da se zgriješ, a onda ćeš, kud hoćeš. 

Poslije tih su riječi svi krenuli prema gostionici. Mali je 
išao, kako ga je gospođa vodila, kaskajući kao opčaran. Samo 
mu je nos virio iz kaputa, koji je gospođa držala, hodajući po- 
sve prignuta nad dijete. Nije im bilo dalje od par stotina kora- 
čaja, pa su brzo utekli pod krov. Oko Dolarova se unuka odmah 
skupiše svi ukućani, a napose Šipletina djeca: Ika, Ana i Đu- 
kica, dok su Marko i Joso — kao odrasliji i pametniji momčići! 
— promatrali izdaleka, što se to događa. 

— Ne smijete ga voditi blizu peći — govorila je gospođa, 
odlazeći u kuhinju, da pomogne domaćini metnuti objed na stol. 
— Hoćemo li skoro k stolu? — pitala je Macu, odraslu gazdinu 
kćer iz prvoga braka. Ona je bila vazda u pokretu, vazda u trku 
kao navijeno kolo, te ju je bilo teško zamisliti osim vazda u poslu 
1 vazda u trku. 

— Samo što nismo! — odgovori Maca, smiješeći se svojim 
bujnim smiješkom, koji joj je njezinih svježih, zdravih dvadeset 
i nekoliko godina neprekidno palilo na njenim rascvjetanim 1 
raspjevanim obrazima. 

Dolarova je unuka htjela gospođa metnuti k ostalima, no 
Marko je svjetovao, da mu dade jesti posebno, kod drugog stola, 
gdje će dijete moći nesmetano jesti. 

— Bolje j', bolje tako! — potvrđivao je i Šipleta. — Dite 
bi se užimalo isti, kad bi bilo s nami kod stola. 

Malog su međutim curice grijale svojim rukama, nastojeći, 
da ga posve otkrave i ožive. Malo pomalo je prestao cvokotati, 
osim što bi se od časa do časa stresao, kao da ga je preskočila 
smrt. Sav bi se nakostrušio i u neprilici pogledao na svoje nepo- 
znate lijepe prijateljice, koje su mu toliku pažnju posvećivale, 
da njegova mala graničarska glavica nije sigurno mogla pojmiti, 
što im je, da se toliko bave s tuđim derančićem. Njemu nije još 
nitko ništa govorio o pokvarenoj gospodi, pa nije mogao na to 
ni pomišljati, ali je možda vjerovao, da te curice nijesu pravo 
pri sebi, kad se brinu za nepoznatog momčića, koji im nije ni iz 
kuće ni iz sela — kako je on mislio. 

Kad je bio objed gotov, gospođa je metnula i pred maloga 
obilato svakog Božjeg dara, koji se je našao na njezinu stolu. 

Dali su mu, da sjedne daleko od peći. Naslonio se je obje- 
ma rukama na stol i mirno, ispod oka promatrao veoma pozorno 
to nepoznato društvo. Torbica je bila na klupi kraj njega, pa je 
od časa do časa bacao i na nju pogled, kao da se želi uvjeriti, 
da je još uvijek sve u redu. 

— Sad se lijepo prekrsti i jedi — rekla mu je Markova go- 
spođa, namičući mu žlicu i tanjur s juhom. — Ništa se nemoj 
sramiti, nego jedi ko veliki i pravi čovik. 

On je samo pogledao tanjur letimičnim, brzim pogledom, 
da se opet zabavi promatranjem društva. Curicama je namignuo 
otac, da se odmaknu, što su one odmah učinile tako, da je mali 
ostao posve sam kod svog stola. Nije se mašao jela, pa ga neki 
počeše opet nukati. 

— Pustite ga na miru i neka se nitko više na njega ne ob- 
zire — reče Marko. — Tada će on najprije početi jesti, jer će 
osjetiti, da ga nitko ne promatra. 

Kad je to momčić ćuo, ustavio je pogled na Marku i malko 
se, samo malko nasmiješio. To je bio prvi posmijeh na lijepom 

djetinjem lišcu, koje je odmah planulo zdravljem i radošću, da 
u istom hipu opet poprimi svoj prijašnji posve neizraziti 1 ne- 
određeni mirni stav. Marko je uzeo čašu, metnuo je pred Do- 
larova unuka i natočio punu vina, govoreći: 

— Kad si s odraslim ljudima, moraš se ljudski 1 vladati! 

Mali se 1 opet malko nasmiješio, ali se nije laćao čaše, a 
Marko se je povratio na svoje mjesto 1 s društvom zametnuo 
razgovor o božanstvenim zimskim ljepotama Like, samo da od- 
vrne pažnju od malog. 

— Švicarska nije nipošto ljepša od Like — govorio je Mar- 
ko. — Ona je samo uređenija. Kad svaka naša seoska kuća bude 
tako uredna, da u njoj može ne gospodski nego ljudski pristojno 
jesti i pošteno prenoćivati svaki stranac, tada ćemo u prometu 
stranaca uspješno tući sve susjedne zemlje. 


— I kad ljudi budu znali, da se sa strancem smije samo Pri- 
stojno zaraditi, a ne da ga treba ošišati do gole duše — dometne 


neki drugi. 
— Za to treba narod odgojiti i pomoći mu, da se što prije 
spremi za dočekivanje gostiju — govorio je Marko, promatra- 


jući ispod oka posve nenapadno Dolarova unuka, koji je ne- 
prekidno držao cijelo društvo na oku kao uplašena zvjerčica. 
Počeo je kao posve nesvijesno trgati prstićima mrvice kruha i 
prinositi ih u usta. Zatim se je počeo igrati žlicom, dok je nije 
najzad posve lijepo uzeo u ruku i počeo miješati juhu po ta- 
njuru, da je malo zatim kuša. Marko je to sve nenapadno mo- 
trio i nenadano podigao čašu, okrenuo se prema malome i rekao 
posve mirno i ozbiljno: — Zdravo si, momče! 

Mali se je trgao i bez ikakova razmišljanja prihvatio svoju 
čašu, podigao je i odgovorio, gledajući u Marka: 

— Bog ti da“ zdravlje! 

Cijelo je društvo mirno promatralo taj prizor i jedva se 
suzdržalo, da ne prasne u smijeh nad velikom djetinjom ozbilj- 
nošću. Nije prinio čaše k ustima, nego ju je opet postavio na pri- 
jašnje mjesto, ali je počeo srkati juhu. 

— Led je probijen! — reče Marko posve tiho. 

Mali je doista jeo posve mirno i ustrajno, prelazeći poslije 
juhe na ostalo, a pritom je nekoliko puta uzeo čašu i popio po 
gutljaj vina. Pojeo je sve, što je bilo pred njim. 

— Hoćeš li još? — upitala ga je gospođa. 

— Ne ću — odreza mali. 

— A zašto ne ćešr! 

— Tako. Ne ću. 

— Jesi sit?!) 

— Da nisam sit, ije bi još! 

— Ti si i prije rekao, da si objedovao i da si sit, a ipak si, 
vidiš, sve pojeo — odgovori mu gospođa, smiješeći se veoma pri- 
jateljski. 

— E — odgovori mali posve kratko. 

— Zašto si onako govorio? 

— Zato! 

— Zašto »zato«r! 

Dolarov je unuk šutio i zadovoljno se, posve prijateljski i 
sigurno smiješio, pa Marko ustane i sjedne k njemu, govoreći 
posve ozbiljno: 

— Ja sam tebi stric, pa me se ne boj. 

— Ne bojim se! 

— Ima li did još dolara?! — upita ga Marko nenadano kao 
iz topa. 

Mali se alčački nasmiješi i ne reče ništa. 

— Zašto se smiješ?! 

— Veli majka, da j' i njezini? trista dolara otišlo u vitar — 
odgovori mali staračkim mirom. Trista dolara je bio miraz nje- 
gove majke. 

— "E li did propije i prokarta'?! 

— Nije, al i nema. Više nema ništa ni did ni majka. 

— Zašto si ti po ovakom išao po kavu"! 

— Majka leži, pa joj triba, a nema “ko drugi ići, pa sam 
mora* ja — odgovarao je mali posve slobodno i mirno. 

— Samo što nije legla u slamu — protumači Šipleta Birt, 
gledajući Marka. 

Svi su slušali taj razgovor osim Markove gospođe, koja je 
izišla iz sobe 1 poslije nekoga vremena donijela dva smotčića i 
metnula ih pred maloga, govoreći: 

— Tu su ti kava i šećer! 

Mali nije vjerovao svojim ušima, pa najprije baci pogled 
na torbicu, koja je još uvijek bila kraj njega i puna žita, a zatim 
na zamotke, za koje mu gospođa reče, da sadrže kavu i šećer, pa 
uze najprije jedan i poče ga odmatati. 

— Evo vidiš! — reče gospođa, shvativši odmah posve točno 
njegove misli, te razmota 1 jedan 1 drugi smotak, da se mali 
uvjeri, da ga ne vara. Zatim ih opet dobro zamota, odmrsi uzicu 


na torbici i metne u nju oba zamotka. — Tako. Sad imaš sve, 
što majka treba. 
— Još 1 varbe tribam — reče mali. — Dva dinara varbe. 
— Bit će i to — odgovori gospođa i za kratko vrijeme je 


bio pred njim i smotčić boje, no istom sada nasta rasprava o 
pitanju, zašto će majci boja, što će bojadisati. Markova je go- 
spođa dala donijeti boje za bojadisanje sukna, a poslije neko- 
liko pitanja i odgovora razabraše, da treba boje za bojadisanje 
zidova. Mali je bio očito veoma zabrinut zbog toga nespora- 
zumka i spremao se, da pođe u dućan 1 da boju promijeni. 

— Ne boj se i ne brini se! — utješi ga i umiri gospođa. — 
I to će biti u redu. 

Kad je doista ispravljena i ta pogreška i ona prava, po- 
trebna kesica boje bila u torbici kraj šećera i kave, a pod tim 
zamotcima sve, netaknuto žito, Dolarov je unuk mislio, da sanja, 
i počeo se spremati, da krene kući. Bog zna, nije li se u njegovoj 
glavi porodila misao, da je ipak dobro krenuti, dok je torba još 
u stanju, u kakvom jest, jer — tko zna, što bi se moglo s njom 
još dogoditi, kad je već jednom krenula u carstvo čudesa. Sva- 
kako, ustao je i počeo prtiti torbicu. 

— Čekaj još malo — ustavi ga gospođa u poslu i donese 
bijelu suknenu maju svoje Anice. Tu je maju ona sama isplela 
za kćerku, koja joj se je neobično veselila, jer je bila veoma li- 
jepa, a bijela kao snijeg. Sad ju je gospođa obukla na Dolarova 
unuka, koji je s velikim zadovoljstvom pružao ruke i sa zado- 

voljnim smiješkom promatrao, što se to s njim događa. Bilo je 
očito, da je pomišljao na čarolije, vile i anđele, jer toliko izne- 
nađenja poslije onakoga užasa u snijegu i ledu — ne može biti 
bez velikih čudesa. Rukavi su mu bili predugački skoro za cijeli 
pedalj, no samo je koristilo, da budu zavraćeni, jer mu je bilo 
tim toplije. Duljina mu je posve odgovarala: maja je sizala do 
ispod listova tako, da ga je ovila svega kao bundica. 

Zadovoljno se je ogledavao, a smiješak mu više 1 nije sila- 
zio s očiju, te su mršavi obraščići poprimili posve novu boju, kao 
da i nijesu oni isti, koji su se do pred kratko vrijeme smrzavali 
na podvelebitskoj buri. Iznenađenje je postiglo najviši vrhunac, 
kad mu je šumar Mima, koji je također bio tu sa svojom ženom, 
zamotao u komadić papira deset dinara i stavio mu ih u torbu 
među ostale zamotčiće. 

— Reci Dolaru — podvikne Markezan, smijući se — da mu 
to vridi četri mala cekina! Četrdeset kruna! 

Mali nije razumio, što je to did Markezan htio reći, pa nije 
ni obratio pažnje na njegove riječi, nego je i opet pokušao, da 
uprti torbu. Sada su mu pomogli i ostali, a Mima se ponudio, da 
će on ispratiti momčića veći komad puta, da mu bude lakše. 

— Reci majki, da mi ne treba vratiti maje — reče mu Mar- 


kova gospođa. — To je sada tvoja maja. 
— "Oću, "oću! — odgovori mali, a oči mu sijevnuše novim 
žarom zadovoljstva. — Re' ću joj, da | maja moja! 
e 


Studen je bila još oštrija nego prije, jer je bura nemilo- 
srdno brijala i udarala oštrim iglicama snijega u lice kao pa- 
klenskim zubićima. 

Šumar Mima je maloga pridržavao, kad bi posrnuo, a po- 
kušavao je i da razgovaraju, no to su bili posve uzaludni poku- 
šaji, jer je ubrzo i njega prošla volja, da govori, a djetetu uopće 
nije bilo ni jednog časa do toga. Čim je izišao pred kuću, osjetio 
je udarac bure kao pljusak bezbroja najfinijih bičeva, koji su 
ga nemilosrdnom snagom opleli po licu, pa se je stulio, ruke za- 
bio u rukave, kako ga je uputila Markova gospođa, i kaskao, 
što je najbrže mogao. 

Mima ga je pratio do na vrh Pucalovića Klanca, a tamo je 
našao Stipana Pešanova na prtini, kako se baš spremio prema 
Dolarovu selu. Njemu je predao svog malog suputnika, da ga 
odvede do kuće. 

— Zbabna mu mater, pa poželila žlicu kave — tumačio je 
Stipan veoma prijateljski tu nepriliku s malim Dolarovim unu- 
kom. — I kako bi drugačije mogla dite slati, da gubi glavu?! 
A Dolar joj ne bi da/, da joj je spram glave. 

Šumar je šutio, jer nije htio, da se miješa u tu seosku veliku 
politiku. Dobrohotno se je, svom običaju, smijuljio, potapšao 
maloga po ramenima a Stipana ponudio cigaretom. 

— Ne bojte se vi, gospodine vešteru — uvjeravao je Stipan 
— ja ću maloga pridati uprav u kuću. 

— Nema li Dolar, zbilja, više novaca?! — upita Mima. 

— Vragu solda, gospodine, koja j' još u njeg! — odgovori 
Stipan, smijući se. — Kad je doša! iz Čemerike, veli: »Dok je 
mene, bit" će 1'!« — pa potroši i svoje, potroši 1 nevistine, al ne 
potroši ni u birtiji ni na kartama neg, eto: planuše mu u rukami 
ka' na vatri. Prokleta zemlja, pa ne more nositi, gospodine, do- 
lara. Eto vidite: da mu Markova gospoja ne obuče unuka, po- 
melo bi ga polak robe, koja j' na njemu iz didovi' dolara. Ja ne 
znam, 'e 1 bi mu se i poznalo da j' bije u vražijoj srići, da ne 
sđupi uno Veljbabina grunta. Ovako, eto: pozna se i zna se. Na- 
kupova“ j' zemljice više neg je more 1 rediti. 

Šumaru nije bilo do pripovijedanja, jer se je bojao, da će 
dijete prezepsti, stojeći, pa htjede otići, ali ga Stipan još zadrži, 
da mu šane posve prijateljski povjerljivo: 

— Ida vam pravo kažem: ni nije Nikolica loš, al — est 
nika nesrića u njemu, pa mu ne da da bude, što bi mora' biti. I 
jedinca je istira' iz kuće i sada ka" vukodlak sam sa ženom. I 
bije je, gad i smrad, a prava žena. Nije je ni vridan. Nego. ne 
d& una nikad reći, da je bije, nego vaik: »Moj je Dolar ljudina, 
da mu para nema!« — a ja vam velim, da j' uprav gad u kući. 

— Teško je suditi o prilikama u tuđoj kući — reče Mima, 
da ublaži Stipanovu osudu. 


66 


— 'Est to, gospodine, al nema tu ni 'edne tuđe kuće! Sve 
su to naše kuće i mi znamo, kako j' u sve i “ednoj ka! i u našoj. 
Tako i to. Što reka" uni: gad je Tučica, al je jope pošten čovik. 
Znate: prije smo ga zvali Tučicom, a sada Dolarom, al u vragu 
su mu dolari. Evo malog Nikolice: gol je ka' ripica! Caću mu 
je odilije, nevista mu u slami, a on joj ne da ni žlice varenike. 
Mile je — to mu je sin, a ćaća ovog malog! — na radu nigdi u 
svitu, a kod kuće sama ženica sa troj dice i s četvrtim još ja pod 
srcem jA već sada u slami! 

— Biži, Stipane, pomeš" će dite! — nuka ga šumar na od- 
lazak, a Stipan sve i bi i ne bi. — I pozdravi mi Dolara. Mi smo 
dobri prijatelji. 

— S pravim ste čovikom prijatelj! 

— Nije gori od tebe! 


— Nema mu para, "di ljudi nema! — odgovori Stipan, 
smijući se i pođe. — Nego, gospodine! — povikne on, obzirući se: 
— Šalim se ja. Nije Dolar ni bolji ni gori od nas drugi'. On se 
samo zove Dolar, a mi se tako ne zovemo, a mogli bi. 


Katu je zatekao smotanu u klupko kraj vatre, koja nije bila 
osobito jaka. Čim je otvorio vrata i turnuo maloga pred sobom, 
viknuo je: 

— Evo ti sina ka! sa pira! Trevije se Marko Majkin i go- 
spoja i vešter Mima i gospoja i — eto: spasiše ti dite i obukoše 
ga i darovaše, ka' ga ni did nije nikad darova. 

— Vrag odnije dida i njegove darove! — zastenje žena u 
mukama. — A nude, rano moja, što to nosiš majci svojoj?! 

— Bome, nosim i žito i svega više neg si mi rekla i još de- 
set dinara! — pohvali se momčić, skidajući s leđa torbu 1 tek 
sada osjeti, kako je strahovito prezebao. Nije mogao ruke micati, 
a lice mu je bilo ledom obloženo, gdje je god imao koju dlačicu. 
Poskakivao je s noge na nogu i počeo neumorno puhati u sti:- 
snute ručice. — I maju mi je gospoja dala — govorio je ispre- 
kidano — i njezine su mi vrajle puvale u dlane i dali su mi 
užinu ka gospodinu... 

Ubrzo se je pronijela vijest i pripovijest o slučaju Dolarova 
unuka. Seljani su pripovijedali svaki na svoj način i svaki je po- 
nešto dodavao, smišljajući, kako bi pecnuo Dolara. Kad je i 
njemu netko pripovjedio, što je to učinila gospoja Marka Maj- 
kina, on reče: 

— Prava j* uno gospoja i Bog joj platije! A kad nami ne 
pomogoše američki dolari, borme ne će ni njezina maja! Do- 
larov je unuk bije juče goli gnjata, pa će biti jope, dok podere 
tu nevistinu majicu. ... 


Opaska: Mrkobraduša = seosko groblje. — Krcije = crijeva. — 
Kopititi se = množiti se. — Ustra = britva za brijanje. — Užimati se = 
sramiti se, ženirati se. — Zbabna = u blagoslovljenom stanju. — Vešter 
(njem. Forster) = šumar. — Čemerika = Amerika. — Bije je = tuče je. 
— »Što reka' uni« — kaže se, kad navode tuđe riječi, a ne zna se, tko ih 
je rekao. — Kapac (tal. capace) = jak, u stanju. Nije kapac — ne dostaje 


mu snage, ne može. 

DR. J. TORBARINA, ZAGREB 


TASSOVI SONETI |I MADRIGALI U 
CAST CVIJETE ZUZORIC DUBROVKINJE 


Uz nove prijevode Oladimra Nazora 


Poznata priručna knjiga, napisana u Zagrebu g. 1955., na- 
vodi o Cvijeti Zuzorićevoj ove podatke: »Ugledna Dubrovčanka, 
rođena 1555., umrla 1599., sabrala oko sebe krug naučenjaka i 
umjetnika, isto tako poslije udaje na medicejskom dvoru u Fi- 
renci. Pisala hrvatske i talijanske pjesme i epigrame«. Ti su po- 
daci u ono vrijeme bili općenito prihvaćeni, ali za posljednjih 
pet-šest godina iskrslo je toliko novih podataka o Cvijetinu ži- 
votu i radu, da gotovo ni jedan od gornjih navoda danas više 
ne vrijedi. Niti se rodila 1555., niti je umrla 1599., niti je uopće 
ikad bila na medicejskom dvoru, niti se zna, da je ikad napi- 
sala i jedan stih, bilo hrvatski bilo talijanski. 

Pa ipak je Cvijeta ušla u sve povijesti hrvatske književno- 
sti kao naša prva pjesnikinja. Međutim, dok se ne pronađe koja 
Cvijetina hrvatska ili talijanska pjesma, bilo bi smiono zvati je 
uopće pjesnikinjom, i za sada treba s rezervom primati predaju 
O njezinu pjesnikovanju na hrvatskom i talijanskom. Ali to ne 
znači, da Cvijetu Zuzorićevu treba obescjenjivati, jer ona ima 
svoje mjesto u razvoju naše kulture. Može se sa sigurnošću tvr- 
diti, da je u svojoj mladosti stekla veliko znanje, rijetko za žene 
onog vremena, i čini se, da je, osim svoga materinskoga jezika, 
dobro poznavala talijanski i latinski, te književnost i filozofiju. 
Jednom riječju, bila je naša prva »učena žena«, prva »intelek- 
tualka«, koja je za života, i u svom rodnom Dubrovniku i u 
svom adoptivnom zavičaju Ankoni, sakupljala oko sebe pje- 
snike i književnike, a odmah poslije smrti njena je pojava po- 
čela privlačiti pozornost naših biografa i književnih povjesnika, 
tako da je o njoj već napisana čitava mala knjižnica. 

I pored toga do nedavna još nisu bila riješena mnoga pi- 
tanja u vezi s njezinom ličnošću i njezinim radom. Nismo znali 

točan datum njena rođenja, ni smrti, ni udaje za Bartolomeja 
Pescionija, a nije nam bio jasan ni njezin odnos prema Dinku 
Zlatariću. Međutim su revni istraživači dubrovačke prošlosti 
(Jean Dayre, Jorjo Tadić, Giovanni Marotti) u posljednje vri- 
jeme podvrgli sudu naučne kritike veliku čest tih pitanja i 
usput porušili mnogu bajku o Cvijetinu životu. Nestalo je legende 
o njezinu književnom salonu u Firenci, nestalo je romantične 
priče o Zlatarićevoj ljubavi prema njoj, a mjesto tradicionalne 
Cvijete, koja umire razmjerno mlada, »u najkrepčim godinama«, 
kako kaže »Slovinac«, i kojoj Zlatarić pjeva posmrtne elegije, 
povijest nam pokazuje oronulu staricu, koja umire u devedeset 
i šestoj godini života, trideset i sedam godina poslije Zlatarićeve 
smrti. 

No premda je tako u posljednje vrijeme izbilo na javu 
mnogo novih podataka o Cvjetinu životu, ipak neka pitanja u 
vezi s njezinom ličnošću nisu još konačno riješena. Jedno je 
od tih pitanja njezin odnos prema Torquatu Tassu, kojim ćemo 
se ovdje pozabaviti. 

Prije više od deset godina osvrnuo sam se prvi put na tu 
temu člankom »Torquato Tasso i Cvijeta Zuzorić« u mjeseč- 
niku »Dubrovnik« (listopad 1929.); kasnije opet u knjizi o tali- 
janskim utjecajima na dubrovačko pjesništvo (1931.), a ima 
više razloga, koji me potiču, da se još jednom vratim na istu 
temu. Pet godina poslije mojega članka objavio je Dubrovča- 
nin Ivan Marotti raspravu »Fiora Zuzzeri, nobildonna e poetessa 
ragusea« (Cvijeta Zuzorićeva, dubrovačka plemkinja i pjesni- 
kinja), pisanu s osobitim pijetetom i ponešto nekritičnim odu- 
ševljenjem, jer je pisac u rodbinskim vezama s Cvijetinim po- 
tomcima: posljednji naime odvjetak porodice Zuzorić, Mari- 
etta Zuzorićeva (umrla u Dubrovniku g. 1900.), bila je udata 
Marotti. Zanimljivo je spomenuti, da je Danilo Živaljević, pi- 
šući svoju raspravu o Cvijeti Zuzorićevoj i Dinku Zlatariću, 
koja sadrži mnogo vrijednih sudova o dubrovačkom pjesništvu, 
dobio podatke o rodoslovlju Zuzorića od ove iste Mariette Ma- 
rotti, rođene Zuzorić. U toj raspravi posvećuje Marotti jedno 
čitavo poglavlje odnosima Torquata Tassa i Cvijete Zuzori- 

ćeve, ali je očito, da mu nije bio poznat moj članak. Stoga je 
značajno da on, radeći poslije mene i nezavisno od mene, dolazi 
do sličnih, skoro identičnih rezultata. Ovdje mi je napose stalo 
istaknuti, u čemu se ti rezultati ne slažu. 

Ima još jedan razlog, koji me je potakao, da iznova nač- 
nem ovu temu. I Marottijeva rasprava i moj članak prošli su 
kod nas dosta nezapaženi, jamačno zato, što je prva objavljena 
na stranom jeziku, a drugi u malo poznatom pokrajinskom listu. 
Tako su neki književnici i u najnovije vrijeme ponavljali o 
tom predmetu neka pogrješna, predajom posvećena mišljenja, 
koja smo i Marotti i ja nastojali ispraviti. Već stoga je možda 
vrijedno, da ovo pitanje dobije veći publicitet. 


I konačno — last not least — drago mi je, što mi se pruža 
prilika popratiti ovim svojim bilješkama Nazorove prijevode 
Tassovih soneta i madrigala, spjevanih u čast Cvijete. Ujedno 
želim zahvaliti V. Nazoru, što mi je savjetom pomogao i u pra- 
vom smislu riječi kumovao ovom prikazu. 


I. Soneli. 


Već se davno govorilo o tome, kako je Torquato Tasso 
(1544.—1595.) spjevao dva soneta u čast Cvijete Zuzorićeve. Ta 
se predaja prenosila kroz pokoljenja, dok se konačno nije uvri- 
ježila legenda o prijateljstvu, pače i ljubavi između Cvijete Zu- 
zorićeve i pjesnika »Oslobođenog Jerusolima«. Svi su naši knji- 
ževni povjesnici dalje navodili ta dva soneta, spjevana u slavu 
Cvijete Zuzorićeve, a pripisivali su ih Torquatu Tassu. Međutim 
nije bilo utvrđeno da li su ta dva soneta zaista Tassova, a još 
manje, da li je Tasso Cvijetu uopće kada i vidio. Tako na pri- 
mjer jedan naš povjesnik, govoreći o drugom od spomenutih 
soneta g. 1929., kaže, da ga »nekoji pripisuju Tassu«, a neki 
srpski književnik, pišući o Cvijeti g. 1936., još uvijek pita: Da 
li je ove sonete zaista napisao Torquato Tasso? Da ih nije na- 
činio kakav daroviti 1 obrazovani Dubrovčanin, kongenijalan 
Tassu?« 


Za 


Ta se dva soneta međutim mogu naći u svakom boljem iz- 
danju Tassove lirike, a kod nas su prvi put objavljeni u trećem 
broju dubrovačkog »Slovinca« za g. 1882., i to »iz nekog ruko- 
pisa u knjižnici Male Braće ovdje u Dubrovniku, pod br. 294, 
a naslov im je: Due sonetti di Torquato Tasso in lode di una 
gentil donna ragusea chiamata Fior...« Sudeći po ovom pre- 
kidu u imenu, zaključujemo, da je prvobitno glasilo Fiordispina, 
kojim imenom Tasso uvijek naziva Cvijetu. U popratnom se 
članku u »Slovincu« dalje kaže: »Od prilike za to doba (?) 
upozna se sa Cvijetom glasoviti Torquato Tasso i ispjeva joj 


slijedeća dva soneta, koje nam je poklonio učeni dr. Kazanačić.« 


Prvi sonet osim toga ima i zasebni naslov »Loda Ancona, dove 
vide una gentildonna ragusea chiamata Fiora Zuzzeri-Pescioni«, 
a drugi »Loda una gentil donna ragusea chiamata Fior... la 
quale abita Ancona«. Evo tih razvikanih soneta, prema kritičnom 
izdanju Angela Solertija: 


I. 


L' avventurosa mensa a cui sedea 
La donna mia fra Palire belle e oneste, 
Simile a quella fu che di celesite 
Ambrosia pasce Marte e Citerea. 

E mentre 1 passi al chiaro suon movea, 
Le care danze non parean di queste; 
Ma sl leggiadre ed amorose e preste 
Come suol farle V" amorosa dea. 

E tu sembravi, Ancona, il terzo giro 
Suo dolce albergo; e i tuoi sublimi tetti, 
L' onde, gli scogli e le minute arene, 

E Paura pura e U aure tue serene 
Sospiravan d' amore; e 1 duri petti 
Si distruggean per gioia e per desiro. 


bb 


Nč mai verde arboscel le chiome ombrose 
Spiega si belle allor che "1 freddo gelo 


72 


q 


O de la notte si dilegua il velo, 
Come queste ove Amor le reti ascose; 
Ne stelle mattutine e rugiadose 
Si mostran cosi vaghe in puro cielo, 
Come gli occhi sereni ond' ardo e gelo; 
Ne come i labbri e le vermiglie rose. 
E certo & questo un fior d' alta bellezza 
E di virtu che ne U Illiria nacque, 
Ma trasportollo Amore in questa riva: 
Dove i sospiri in vece d' aura estiva 
E i pianti amari son le tebid' acque 
Che gli accrescon 1 odore e la vaghezza. 


Prvi je sonet nastao za neke gozbe u Ankoni, gdje je pjesnik 
ugledao Cvijetu. Stol, za kojim ona sjedi, upoređuje se tu s onim, 
gdje se Mars i Venera goste ambrozijom; Cvijetin ples podsjeća 
pjesnika na ples božice ljubavi, dok Ankona naliči na treći ne- 
beski krug, u kojem kraljuje ljubav i gdje isti zrak uzdiše od 
ljubavi za Cvijetom. Ovo poređenje Ankone s trećim, Veneri- 
nim, nebeskim krugom veoma podsjeća na jedno mjesto u dija- 
logu o ljubavi od Nikše Gučetića (Dialogo d' Amore detto Antos, 
secondo la mente di Platone). Dijalog je posvećen Cvijetinoj 
sestri Niki Zuzorićevoj, a vodi se između same Cvijete i piščeve 
žene Mare, rođene Gundulić. Tu između ostaloga, Mara Gun- 
dulić kaže Cvijeti: »Možemo čvrsto vjerovati, da je vaša duša 
othranjena u trećem nebeskom krugu, gdje prebiva božica Ve- 
nera« (che nel terzo Ebiciclo, dove si volge la Dea Uenere, 
P alma vostra si sia nodrita). Možda je ta sličnost slučajna, ali 
mije isključeno, da je Tassu bio poznat Gučetićev dijalog, objav- 
ljen u Veneciji g. 1581., i da je on, pjevajući o Cvijeti, namjerno 
u svom sonetu ponovio jednu misao, koju je već ranije o njoj 
izrekao u svom dijalogu Dubrovčanin Gučetić. 

U drugom sonetu pjesnik aludira na Cvijetinu udaju za 
Bartolomeja Pescionija. Cvijetina kosa, u kojoj ljubav skriva 
svoje mreže, ljepša je no krošnja sjenovita stabla; oči su joj 
krasnije od jutarnjih zvijezda; usne su joj poput rumenih ruža. 

Taj divni i kreposni cvijet (Fiore — Flora — Cvijeta) nikac je 
u Iliriji, ali ga je ljubav prenijela u Italiju, gdje mu ljubavni 
uzdasi i gorke suze povećavaju miris i ljepotu. Opis Cvijete u 
ovom sonetu također podsjeća na njezinu sliku, kako je prika- 
zuje Nikša Gučetić u drugom svom dijalogu, o ljepoti (Dialogo 
della Bellezza detto Antos, secondo la mente di Platone). Tu on 
kaže da je Cvijetina »kosa kao najsjajnije zlato satkana,... oči 
svijetle i jasne izazivaju zavist najljepših zvijezda nebeskih, lice 
je toliko krasno 1 divne boje, da daleko nadmašuje svaku svježu 
ružu u najživljem cvatu« (2 capelli, che a somiglianza d' oro lu- 
cidissimo sono tessuti; ... gli occhi lucidi e chiari, che fanno invi- 
dia alle pit belle stelle del cielo; tl viso tanto leggiadro, e di si 
vago colore, che dt gran lunga avanza ogni fresca rosa nel suo 
bit vivo fiorine). To su, dakako, sami loci cummunes petrarki- 
stičke lirike, ali možda su te fraze, ovako poredane, dokaz, da 
je i taj Gučetićev dijalog bio poznat Tassu. 

Ta je dva soneta prvi put preveo na hrvatski August Šenoa 
1 objavio ih u prvom broju »Vienca« za g. 1874. U istom je broju 
reproducirana i poznata Cvijetina slika, dok je u rubrici »Knji- 
ževnost i umjetnost« objelodanjen članak o Cvijeti Zuzorićevoj, 
vjerojatno iz pera samoga Šenoe, »po životopisu, sastavljenom 
od Kukuljevića još g. 1846.« Već godinu dana prije, u osmom 
broju »Vienca« za g. 18783., bilo je govora »obširnije o Cvieti i 
to po podatcih, što ih je presv. g. Ivan Kukuljević Sakcinski sa- 
stavio bio iz raznih izvora«. Kukuljevića »Čartica iz historie 
ilirske književnosti XVI. včka« o Flori Zuzorić, objavljena u 
brojevima 18, 19 1 20 »Danice Horvatske, Slavonske i Dalma- 
tinske« za g. 1846., iako puna netočnosti, bila je do najnovijih 
vremena glavni i skoro jedini izvor za poznavanje njezine lično- 
sti. Tu raspravu, za koju je Kukuljević crpao podatke uglavnom 
iz Crijevića 1 Appendinija, preveo je u cijelosti na talijanski 
Dubrovčanin B. de Bizzarro 1 objavio iste godine (1846.) u za- 
darskom časopisu »La Dalmazia« (g. II., br. 38—40), poprativši 
je svojim napomenama i podvrgnuvši kritici neke Kukuljevićeve 
navode. Napominjemo, da su potomci Cvijete Zuzorićeve bili u 
rodbinskim vezama s porodicom Ohmučević-Bizzarro, jer se 

Nika Zuzorićeva udala g. 1828. za grofa Ivana de Bizzarro; a 
kad je početkom 19. stoljeća umro Ivan Luka, posljednji muški 
potomak porodice Zuzorić, pripalo je veliko imanje Zuzorića u 
Brsečinama kraj Dubrovnika porodici Ohmučević-Bizzarro. 

Evo Tassovih soneta u prijevodu Augusta Šenoe: 


ie 


Ah! Sretni stol taj, moja gospa mlada 
Gdje sjedila uz krasne gospe ine, 
Ko onaj bje, gdje rajske vrh visine 
Ambrozijom se slade Davor, Lada. 

Na romom glasbe zaigrala tada, 
Ko vilin tančac kad se krilat vine 
Pobrzale joj nožke ljubke, fine; 
Citera, reć bi, kolo vodi sada. 

Jakinu grade, rajem tad si bio! 
Uisoke kule tvoje, stan joj ubav 
Hrićine, brieg 1 morski vali; 

I tvoga neba dašak čist 1 mao, 
Sve disalo je živu plamnu ljubav, 
Od žudjenja se tvrdo srdce tali. 


II. 


Ni zelen-drvo mlado u proljeće 
Toliko liebe razgranjuje grane, 
Ni veo noći toli milo pane, 
Ko kad joj kosa mreže milka meće; 
Ni zviezde rane zorom se krieseće 
Ne bliešte liebo, kadno danak svane, 
Ko oči, s kojih srdce stine, plane; 
Pred usnami joj bliedi ružin-cvieće. 
Da, cviet je ona — sama je divota 
Urlina sjajna — kći slovinskog roda, 
Što milka moć je doni u te kraje; 
Mješt lavora gdje ćutiš uzdisaje, 

Gdje gorkom suzom teče ljubka voda, 
Tu većma sjaje, miri joj ljepota. 


Može se reći, da Šenoa uglavnom vjerno slijedi smisao ori- 
ginala, samo što nam se danas čini neobičnom poslavenjena mi- 
tologija s Davorom i Ladom, koji su zamijenili Marsa i Veneru 
u prvom sonetu, kao što nam u drugom smetaju moć i mreže 
»milka« (ljubavi), što ih Cvijetina kosa »meće«. Ali treba napo- 
menuti, da je Šenoa sebi postavio težak zadatak, jer se točno 
drži stroge metričke sheme talijanskog soneta, upotrebljavajući 
samo dva sroka u oktetu i tri u sestetu. U prvom sonetu ispravio 
sam dvije očite štamparske pogrješke: u trećem stihu stajalo je 
onoj mjesto onaj, a u osmom Cinera mjesto Citera. 


Poslije Šenoe nitko se za šezdeset godina nije ogledao u 
prevođenju ovih dvaju soneta, a onda ih je preveo srpski pjesnik 
Božidar Kovačević (u beogradskoj »Politici« od 12. siječnja 
1936.). Evo oba soneta u njegovu prijevodu: 


Blagoslovena nek je sofra ova 
Za koju sede, gospođo prekrasna: 
Takva je rajska sofra Uenusova 
S koje se lije ambrozija slasna. 

Na zvuk muzike ti si zatreptala 
K'o vila koja na krilima plovi, 
Tvoja je noga mala zaigrala 
I k'o Kitera igrom nas ulovi. 

Ankono, raj si bio, grade dragi, 
Kad u kulama tvojim ona disa 
Ćuv sa pučine i lahor sa visa; 

Podneblja tvoga dah čisti 1 blagi 
Prožet je bio ljubavlju 1 čari; 

Srce se topi od žudnje 1 žari. 

Ni mlado drvo u prolećne dane 
Ne širi tako mirisave grane, 
Ni noć nas tako milinom ne ovi 
Ko kosa njena što nam dušu lovi; 

Ni zvezde što u praskozorje gore 
Ne plamte kad pred suncem klone tama, 
AV oči njene srce uvek more; 
Pred usnama joj bledi ruža sama. 

U Iliriji čudesno se rodi 
T dj cvet vrline — bez premca lepota — 
Ljubavi moć ga preko mora vodi... 

I sto joj viša, čistija krasota, 
To bivaju sve jača uzdisanja 
I sve su gorča suza prolivanja. 

Kovačević uzima u metričkom pogledu više slobode nego 
Šenoa, a sudeći po nekim sličnostima — na primjer: »Pred usna- 
ma joj bledi ruža sama«, gdje se doslovce ne prevodi fraza tali- 
janskog originala — čini se, da mu je bio poznat Šenoin prijevod. 

Konačno evo sada oba soneta u prepjevu Vladimira Nazora: 


1. 
Stol, uz kog moja sjedila je mila 
U krugu liepih 1 čestitih zena, 
Ko stol je bio gdje je s Marsom bila 
Kiterka ambrozžju; 1, dok se noga njena 
Kretala uz vedre zvuke, ko da pravi 
Ples zemski nisam gledo: to je bio 
Ples ljubezan 1 hitar, lak 2 mio 
Ko što ga igra božica ljubavi. 
A ti si, Ankona, onda za me sjala 
Ko 1 krug treći boginjinih dvora, 
Pa sve ti zgrade, 1 otoci, 1 žala 
Pijesak sitni, 1 lahor, uzdisahu 
Od ljubavi; a 1 srca tvrdih kora 
Od sreće i od čeznuća umirahu. 


77 


11 


Ni zelen drvce draž svog granja nije 
Objavit ljepše znalo, mraz kad krene 
Il noćne kad se razdiru koprene, 

No pram taj u kom Amor mrežu krije; 

Pa ni zvijezde jutarnje 1 rosne 
Na vedru nebu nisu sinut znale 
Ko bistre oči što me lede 1 pale, 

I usne, i ruže rujne 1 ponosne. 

Cviet to je mnogih moći 1 krasota. 
U Iliniji niknu; al ga uze 
Amor i amo prenie. — Gorke suze 

Tu su mu mlaka voda, uzdisaji 
Naši mu vjetrić što se na njem raji; 

A tim mu raste miris 2 ljepota. 


Za sada je dakle utvrđeno, da su ova dva predajom posve- 
ćena soneta zaista autentično djelo Tassovo, i možemo pretposta- 
viti, da ih je on zaista spjevao u čast Cvijete Zuzorićeve. U svom 
članku iz g. 1929. upozorio sam, na temelju napomena u Soler- 
tijevu kritičnom izdanju Tassove lirike, da je Tasso za Cvijetu 
spjevao još jedan sonet i pet madrigala, te sam svih osam pje- 
sama objavio redom, kako dolaze kod Solertija. Ne znajući za to, 
i Marotti je, pored ona dva tradicionalna soneta, među Tasso- 
vim pjesmama našao još pet madrigala spjevanih u čast Cvijete; 
ali od tih se samo tri podudaraju s onima, koje sam ja iznio. I 
dok za dva madrigala Marotti prvi tvrdi, da su posvećena Cvi- 
jeti, on izostavlja jedan sonet i dva madrigala, koje sam ja na- 
veo. Kad smo već pretpostavili, da su navedena dva soneta zaista 
spjevana Cvijeti, preostaje nam još da ispitamo jedan sonet 1 
sedam madrigala. 

Počnimo sa sonetom i onih pet madrigala, koje sam prvi 
put objavio u »Dubrovniku« g. 1929. Uzgred budi rečeno, da se 
Marotti služio zastarjelim izdanjem sveukupnih djela Tassovih 
iz g. 1833. (»Opere complete di Torquato Tasso in verso ed in 
prosa«. Venezia, Giuseppe Picotti), dok je meni bilo pri ruci već 

spomenuto izdanje njegove lirike od Angela Solertija. U tom 
izdanju, među ljubavnim pjesmama, koje su spjevane na molbu 
ili ponuku drugih (»Rime amorose composte ad istanza d' altri«), 
navodi Solerti redom osam pjesama, koje je Tasso spjevao na 
molbu Julija Mostija u čast Cvijete Zuzorićeve. Na prvom je 
mjestu sonet »Condusse Amor Teseo fra due sorelle«, zatim do- 
laze dva već navedena tradicionalna soneta i onda redom pet 
madrigala. Na čelu prvog soneta, koji se dosada nije dovodio 
u vezu sa Cvijetom, i koji ni Marotti ne spominje, stoji ovaj 
naslov: »Na molbu gospodina Julija Mosti hvali Ankonu, gdje 
je vidio dubrovačku plemkinju zvanu Fiordispina« (Ad istanza 
del signor Giulio Mosti loda Ancona dove vide una gentildonna 
ragusea chiamata Fiordispina). Za ostalih sedam pjesama, koje 
neposredno slijede, kaže se u tom izdanju, da rade o istom pied- 
metu (»Nel medesimo argomento). Drugim riječima, tu imamo 
vanjski dokaz, da su i prvi sonet i svih pet madrigala spjevani 
u čast Cvijete isto tako kao i ona dva soneta, za koja se to od- 
uvijek tvrdilo. 

Pogledajmo, kako se sadržaj samih pjesama slaže s tom 
tvrdnjom. Evo najprije sonet: 


III. 

Condusse Amor Teseo fra due sorelle 
Nel suo trionfo, e me condusse ancora 
Fra due ch' Ancona e 'l bel paese onora 
Pin de V antiche fortunate e belle. 

Ei V una abbandono ch'a le procelle 
Sparse 1 mesti lamenti anzi U aurora 
Ueggendo le sue vele aperte a lV ora, 
La qual poi Bacco incorono di stelle; 

Ed to lasciato, e non sul duro lido, 
Ma “n lieto ballo, fut da U altra preso 
Con la candida man piu dolcemente. 

Felice cambio! quell" amante infido 
Non si pareggi a me, che sono acceso 
Del primo foco che m ardea la mente. 

Očito je, da je ovaj sonet u vezi s prvim od dva tradicio- 
nalna soneta (L' avventurosa mensa a cui sedea). Kao i onaj, 
nastao je prilikom neke zabave u Ankoni. Po svoj se prilici tu 
radi o istoj zabavi, gdje je pjesnik navodno vidio Cvijetu i je- 
dnu od njezinih sestara, vjerojatno stariju sestru Niku, kojoj je 
Nikša Gučetić posvetio svoja dva platonska dijaloga, o ljepoti 
i o ljubavi, i za koju u predgovoru prvom dijalogu kaže, da je 
odgojena i odrasla sa Cvijetom (vessendo ella nodrita et cre- 
sciuta con Fiore«). Gučetić još veli Niki: »Vi ste dostojna sestra 
onoga divnog cvijeta, s kojim vas veže isto tako plemenitost krvi, 
kao i ljepota tijela 1 razboritost duha«. Nika je najprije bila uda- 
ta za Dubrovčanina Jera Primojevića, a kasnije se preudala za 
Kamila Gabrieli iz Ankone. 

Kao osnovnu temu za svoj sonet Tasso uzima klasični mit 
o lezeju i Arijadni. Kad je kretski kralj Minos nametnuo Ate- 
njanima godišnji danak u krvi sedam mladića i sedam djevo- 
jaka, koje je Minotaur trebao proždrijeti, Tezej se ponudio, da 
će poći s njima i osloboditi svoj grad od teškog nameta. Na Kreti 
se u nj zaljubila Minosova kći Arijadna i, davši mu klupko kon- 
ca, pomogla mu, da uđe u Labirint, ubije Minotaura i opet izađe. 
Nato je Tezej odjedrio s Krete, poveo sa sobom Arijadnu i za- 
tim je napustio na otoku Naksosu, gdje ju je kasnije našao Dio- 
nis-Bako i uzeo za ženu. Sam Tezej je poslije uzeo za ženu Ari- 
jadninu sestru Fedru. 

Kao što se Tezej kolebao u ljubavi između sestara Arijadne 
1 Fedre, tako se i Tasso kreće između dvije sestre Zuzorić, izme- 
đu Cvijete i Nike, koje su »sretnije i ljepše« od onih sestara iz 
klasične starine. Poslije osmoga stiha nastaje pometnja u ana- 
logijama, jer se pjesnik najednom identificira s Arijadnom. 
Isprva pleše s Nikom, ali od nje ostavljen još je ljepše primljen 
od Cvijete, baš kao što je Arijadnu, napuštenu od Tezeja, ka- 
snije našao i utješio Bako. Na kraju pjesnik izriče želju, da ga 
ne uporede s »nevjernim ljubavnikom« Tezejem, jer on uvijek 
gori od prvog plamena, koji je u njegovu srcu pobudila Cvijeta. 

U sonetu kaže Tasso, da sestrama Zuzorić iskazuje počast i 
Ankona 1 »lijepi kraj« (#1 bel paese). Danas, kad je utvrđeno, da 

Cvijeta nije nikad stanovala u Firenci, taj »lijepi kraj« može 
jedino biti aluzija na Dubrovnik. Kao još jedan dokaz, da je u 
tom sonetu zaista riječ o Cvijeti, možemo navesti činjenicu, da 
među brojnim ljubavnim pjesmama Tassovim nema ni jedne, u 
kojoj bi on pjevao o nekoj drugoj ženi iz Ankone. 

Evo soneta u hrvatskom prijevodu Vladimira Nazora: 


III 


Tezeja Amor u triumfu vodio 
Izmeđ dvie sestre. A tako je 2 mene. 
Sretnije i ljepše on meni dd dvie žene: 
Ankona ih štuje i kraj što ih rodio. 

On jednu od sestara — onu, kojoj 
Okruni zatim Bakh zvjezdama glavu, — 
Ostavi oluji 1 plaču u zloći svojoj, 

Dok brod mu zorom sjeko vodu plavu. 

Ostavi jedna mene, al ne na žalu 
No u kretnji plesa, a sestra mi njena 
Tad ljupko pruži ruku bielu i malu. 

Sretne li miene! A ništa me ne može 
Sa nevjernikom sravnit drevnih žena: 
Od prvog gorim ognja što me proze. 


Ako uporedimo Nazorove prijevode sa Šenoinim i Kova- 
čevićevim, vidjet ćemo, koliko je Nazor bliži originalu i po duhu, 
i po pjesničkoj intonaciji, i po smislu. Ne upuštajući se u po- 
drobnu ocjenu njegovih prijevoda, primjećujemo, kako je on di- 
vnom lakoćom prenio na hrvatski svaku nijansu talijanskog 
teksta, ne žrtvujući pritom ništa od pjesničke forme. 

Neposredno iza soneta, koji smo ovdje naveli na trecem 
mjestu, kod Solertija slijedi prvi tradicionalni sonet (L' avven- 
turosa mensa a cui sedea), koji navodi i Marotti pod naslovom 
»Gozba i ples za lijepu Dubrovkinju« (Convito e danza a bella 
donna ragusea), i onda drugi tradicionalni sonet (Ne mai verde 
arboscel le chiome ombrose), koji također navodi i Marotti, uz 

glosu »Hvali dubrovačku plemkinju, koja je stanovala u Ankoa- 
ni« (Loda una gentile dama ragusea, che abitava in Ancona). 


11. Madrigali 


Iza soneta dolazi kod Solertija ovaj prvi madrigal, koji i 
Marotti donosi pod naslovom »Per la sig. Fiordispina.. .«: 


1. 


Qual de gli uccelli VP aquila e reina 
Cosi d' ogni altro fiore 

E re lo Fior di spina; 

E fra stecchi pungenti il trova Amore, 
Come fra molti armati 

Star suole alcun signore. 

Amor vede la guardia in tutti i lati; 
Ma fa mille alme vaghe 

De le sue dolci biaghe. 


U samom tekstu ovoga madrigala naziva Tasso Cvijetu 
imenom Fiordispina, dok inače to ime u njegovim pjesmama do- 
lazi samo u naslovima, za koje se ne može pouzdano utvrditi, da 
ih je sam zabilježio, jer ih svaki izdavač drukčije navodi. Za- 
nimljivo je, da ostali talijanski pjesnici, koji su pjevali o Cvi- 
jeti (Cesare Simonetti, Giambattista Boccabianca), kao 1 naši 
(Nikša Gučetić, Miho Monaldi), kad pišu talijanski, uvijek je 
zovu Fiore, Fiora ili Flora. Tasso naziva Cvijetu značajnim ime- 
nom Fiordispina vjerojatno zato, što mu je to ime dalo povoda 
za pjesničku igru riječi, koju on ponavlja u četiri madrigala: ona 
je prekrasan cvijet, do kojega je teško doći, jer ga okružuje 
oštro trnje; a možda ga je na tu misao naveo i Cvijetin ponos. 
U vezi s Cvijetinim imenom Marotti kaže: »Cvijeta je u svoje 
vrijeme bila biće, kome su u Ankoni svi zavidjeli na mudrosti 1 
ljepoti, tako da su mnoge majke svojim kćerima na krstu davale 
ime Fiora.« U knjizi mrtvih župe sv. Ivana Krstitelja u Ankoni 
našao je Marotti mnogo Fiora, koje su krštene za Cvijetina ži- 
vota, a važno je napomenuti, da je među njima našao i jednu 
Fiordispinu. 

Evo prvog madrigala u Nazorovu prijevodu: 


1. 
Ko što je oro od pticđ najjači 
Tako je svih cvjetova 
naj Cvret na drači; 
Međ oštrim trnjem nalazi ga Amor 
Gdje stoji ko što čovjek silan stoji 
Međ ljudma pod oružjem; 
Tu stražu Amor na svim vidi stranam; 
AI hiljadu on duša sretnim pravi 
Slatkijem svojim ranam. 


Kao što vidimo, Tassov »Fior di spina« Nazor prevodi sa 
»Cvijet na drači«, i to obrazlaže ovako: »Rekao bih, da Tasso 
nije mislio ni na cvijet od gloga ni na cvijet od trnja, koji su oba 
bijeli, maleni i neugledni. Mislio je sigurno na RUŽU, na tu 
priznatu kraljicu svih cvjetova; zato prevedoh CVIET NA 
DRAČI. Da je tako, dokaz su donekle riječi 'stecchi pungeti 
u prvom i riječi 'E chi d' acute spine — Cinse le belle foglie' u 
drugom madrigalu, jer se ne može reći, da glog i trn imadu 
"belle foglie'. A vidi i treći madrigal«. 

Neposredno iza ovog madrigala slijedi drugi, koji donosi- 
mo odmah u originalu i u Nazorovu prijevodu: 


2 
Tasso: 
La natura compose 
Quest" odorato fiore, 
O pur bel magistero egli e d' Amore? 
Deh! chi tanto vicine 
Le pene e 1 dolci premi in lui ribose? 
E chi d acute spine 
Cinse le belle foglie, 
Onde, s' incauta man talora il coglie, 
Punta, in un punto solo 
Sente allegrezza e duolo? 

Nazor: 


Oh fior meraviglioso, ond' ancor dura 
Lite incerta d' Amore e di Natura! 


Da VP gradila je Priroda 

Taj mirisavi cviet, 

Il Amora je djelo prekrasno? 

Oh! Tko to metnu u nj, 

A tako blizu, jad 1 slatke nagrade? 
I tko to oštrim trnjem 

Okruži liepo lišće, 

Pa ruka, što ga neoprezno bere, 
Od uboda, u isti mah, 

Osjeća bol 1 slast? — O cviete čarobni, 
S kog 1 sad traje neizvjesna parba 
Međ Amorom i Prirodom! 


Iako Marotti ne navodi ovaj madrigal, više je nego sigurno, 
da je on sastavni dio ovoga niza pjesmica posvećenih Cvijeti, jer 
je po svemu srodan prvom madrigalu. I ovdje, kao i tamo, pje- 
snik pjeva o prekrasnom cvijetu, te se pita: »I tko to oštrim 
trnjem Okruži lijepo lišće?« 


Madrigal, koji slijedi, navodi 1 Marotti pod naslovom »Cvi- 
jetu, koji pjesnik poklanja svojoj gospođi« (Sopra un fiore do- 
nato alla sua donna): 


Tasso: 


Questo tra gli altri fiori 

Sanguigno si fu tinto 

Del bel sangue d' Adone o di Giacinto? 
O pur in lui converse 

Il suo U alato iddio, 

Quando un suo stral gli cadde e si ferio? 
Deh! Sard mai ch' io versi 

Si fortunati umori 
Ch ei si li cangi e "1 vostro seno infiori? 


Nazor: 
Međ drugim cviećem, je li cviet taj posto 
Crven od liebe krvi 
Adonisove il Jacintove? Il, možda, 
U nj briznu svoju krv 
Krilati bog, kad strelica mu padne 
I sebe rani? — OR, hoću VP + ja liti 
Sokove tako sretne, da ih on 
Prometne na taj način, pa da njima 
Poljepbša vašu grud? 


Nadovezujući na pređašnje obrazloženje o značenju riječi 
Fiordispina, Nazor ovdje veli: »Fior di spina je dakle crven | 
znači: RUŽA.« To je točno, jer, uostalom, i poznati grčki mit 
priča o tome, kako je krasni Adonis u lovu od vepra nastradao 
i kako je na molbu Afrodite, koja je u nj bila zaljubljena, iz 
njegove krvi izniknuo ružin cvijet. Prema drugoj verziji, koju 
Ovid slijedi u svojim »Metamorfozama« (X, 726—739), iz krvi 
lijepoga mladića nastala je šumarica ili anemona; ali jasno je, 
da Tasso misli na ružu, jer anemona nema trnja. U madrigalu 
se spominje i druga grčka priča o lijepom dječaku Hijacintu, 
koga su voljeli Apolo i Zefir. Kad se jednom Apolo igrao sa svo- 
jim miljenikom bacajući kolut, ljubomorni je Zefir dunuo tako, 
da je kolut, bačen od Apolona, pogodio i ubio Hijacinta. Iz nje- 
gove je krvi izniknuo grimizan cvijet, na kome su slova AI pred- 
stavljala uzvik bola. To nije bio naš današnji hijacint ili zumbul, 
koji su istom kasnije Turci donijeli u Evropu, vec neka vrsta 
purpurne perunike ili, prema Ovidu (»Metamorfoze«, X, 204— 
213), crveni krin. »Krilati bog« je, dakako, Kupid ili Eros. 

Aluzija na mit o Adonisu nastavlja se i u madrigalu, koji 
slijedi, i koji kao da se nadovezuje na prethodni. I zaista je po- 
vezanost između trećeg i četvrtog madrigala tolika, da je bez 
sumnje i ovaj posljednji namijenjen Cvijeti, iako ga Marotti ne 
navodi: 

Tasso: 


Nazor: 


4. 


Gia del sangue d' Adone 

Nascesti, o vago fior, quando col hianto 
Uenere un aliro ne produsse a canto. 
Il bel morto garzone 

Tu vivo rappresenti; 

Ma le spine pungenti 

Cingono il giro tuo purpureo e vago; 
E di chi sono imago? 

Figuran forse del cinghiale 1 denti? 
E cosi agli occhi nostri 

L' ucciso e 1 uccisor in van dimostri? 


Adomsa iz krvi 

Nasto si, liepi cviete, kada plačem 

Venus uza te stvori cvijet nov. 

Tu mjesto krasnog mrtvog momka stojiš; 
Al drače koje bodu 

Kruže tvoj vienac crveni i liepi. 

Čega su one lik? 

Žar zubi vepra? Pa nam time onog 

Koj smaknu 1 onog koj izgubi život 
Uzalud očma pokazuješ našim? 


Kao što rekosmo, u ovom se madrigalu ponavlja priča o cvi- 
jetu, koji je niknuo iz Adonisove krvi. Pjesnik ovdje pokazuje, 
da zna još jednu verziju te priče, prema kojoj je, pored crvene 
ruže, koja je nastala iz Adonisove krvi, nikla i anemona, i to iz 
suza, što ih je prolila Afrodita oplakujući njegovu smrt. U pri- 
log argumenta, da je i ovaj madrigal posvećen Cvijeti, govcri 1 
to, što se u njemu ponavlja i igra riječi na ime Fiordispina: 
bodljikavim trnjem zaštićen je lijepi purpurni cvijet. 

Konačno kod Solertija slijedi posljednji, peti, madrigal, koji 
1 Marotti donosi pod naslovom »Udaljenoj dragoj« (Alla sua 

donna lontana). Tu se pjesnik oprašta od svoje drage i tuguje, 
jer je s njom otišla 1 njegova duša: 


Tasso: 


Nazor: 


5. 


L' alma con voi mandai 

Nella vostra partita, 

Onde, se vivo pur, senz alma ho vita: 
E ben di viver parmi, 

Ch' anco fervido e il core 

Di: quel, che lei si ardea, soave ardore. 
Ma se vita puo darm 

Foco de vostri rai, 

Come mentr' egli vive morro mai? 


Kad odoste, ja pustih 

Dusi, da s vama pođe, 

Pa, ako živem, živ sam, al bez duše: 
I reko bih da živem, 

Jer srce 1 sad slatkim ognjem gor 
Što u njoj tako plamso. 

Al ako život dat mi mogu zrake 
Uašega ognja, kako ću da mrćm, 
Dok plam taj traje? 


Dosada smo naveli tri soneta i pet madrigala, koje je Tasso 
očito spjevao u čast Cvijete Zuzorićeve, iako jedan sonet i dva 
madrigala Marotti ne navodi. Sad nam još preostaje, da ispita- 
mo dva madrigala, za koje jedini Marotti tvrdi, da su posvećena 
Cvijeti, pa ih zato Nazor ne prevodi. U vezi s tim veli Marotti: 
»ITasso je posvetio Cvijeti dva soneta i pet madrigala«, ali 
odmah oprezno dodaje: »Ipak je lako prevariti se kod utvrđiva- 
nja pjesama spjevanih njoj u čast, pa se u tome ne slažu ni 
stručni poznavaoci Tassovih djela, biografi i izdavači«. Da po- 
gledamo najprije njegov prvi madrigal: 

ALLA SUA DONNA 


Come cristallo in monte 

L' orgoglio in voi s indura, 

Donna bella e crudele oltra misura. 

In me UP amore affina, 

Com' or lucente in fiamma; 

E se gela tl cor vostro, il mio s infiamma. 
Ne quella algente brina 

Struggo pero, ma nell' istesso loco 
Manterria fede eterna al gelo il foco. 


U ovom se madrigalu govori o ponosu lijepe i okrutne pje- 
snikove drage. To bi mogao biti dokaz, da je pjesma posvećena 
Cvijeti samo onda, kad bi ona bila jedina lijepa, okrutna i po- 
nosna žena, o kojoj su zaljubljeni pjesnici ikad pjevali. Inače za 
to nema nikakva drugog ni vanjskog ni unutrašnjeg dokaza, to 
jest, nigdje se izričito ne spominje, da je madrigal posvećen Cvi- 
jeti, a u sadržaju nema ništa, što bi dalo naslutiti, da je posvećen 
njoj prije nego kojoj drugoj ženi. 

Sam Marotti navodi nekako oklijevajući drugi svoj madri- 
gal, koji ima naslov »Stihovi pjesnikove drage«, i o njemu veli, 
kako »se čini, da aludira na nama nepoznatu Cvijetinu muzu«. 
I zaista se u madrigalu pjeva o tome, kako je »ona, što svoje 
blago skriva i taji, u stihovima izložila, poput biranih dragulja, 
svoje slatke riječi, kao da je htjela reći: Evo bogatstva, kome 
nema ravna na svijetu 1 od kojeg manji dio pokazujem, a veći 
krijem«. Evo madrigala u talijanskom izvorniku: 


VERSI DELLA SUA DONNA 


Quella, ch' # suoi tesori asconde e cela, , 
In rime espose, quasi gemme elette, 
Sue dolci parolette. 
Come volesse dir: Questa e la mostra 
Della ricchezza senza pari al mondo, ' 
Di cui paleso il meno, e *] piu nascondo, 

Dentro e la merce vostra 
Or chi la merca, Amore, 
Se ricusa ogni prezzo altro che "1 core? 


Možda je taj madrigal uistinu posvećen Cvijeti, ali bismo 
bili zahvalni Marottiju, kad bi u potvrdu svoje pretpostavke na- 
veo kakav konkretan dokaz. To bi naime bilo jedino suvremeno 
svjedočanstvo, da je Cvijeta pjevala pjesme bar na talijanskom 
jeziku. Jer od njezinih suvremenika, koji su joj posvećivali svoja 
djela 1 pisali joj panegirike (Gučetić, Zlatarić i t. d.), nijedan ne 
spominje njezine pjesme, dok kasniji biografi (Crijević, Slade), 
kad govore o Cvijetinu navodnom pjesnikovanju, upotreblja- 
vaju neodređene izraze, kao što su »feruntur« ili »affermant 
omnes« (pripovijeda se, tvrdi se). Zato će zasada biti bolje, da 
se složimo s Danilom Živaljevićem, koji je još prije četrdeset 
godina zaključio, kako nije vjerojatno, da je Cvijeta uopće pje- 
vala. Iz navedenih razloga mislim, da se ova dva Marottijeva 
madrigala ne mogu primiti u »kanon« autentičnih Tassovih pje- 
sama spjevanih u čast Cvijete. 

Činjenica, da je Tasso posvetio toliko pažnje našoj Dubrov- 
kinji, 1 što usput s pohvalom govori o njezinu zavičaju, ima za 
nas samo kulturnu važnost. Stoga ovdje i nije mjesto upuštati se 
u pojedinosti o umjetničkoj vrijednosti Tassovih pjesama, ali ne 
mogu, a da se s toga gledišta bar letimično ne osvrnem na nje- 
gove sonete i madrigale, napose na one posvećene Cvijeti. 

Sva je njegova slava u epu »Oslobođeni Jerusolim« i u pa- 
stirskoj igri »Aminta«, 1, premda to možda zvuči kao paradoks, 
on je u svom epskom spjevu izrazio sve lirske osjećaje svoje 
duše. »Ono, što mi danas zovemo 'lirizmom'... došlo je kod 
Tassa do izraza samo mjestimice u onim metričkim oblicima, 
koje udžbenici retorike nazivaju lirskima« (U. Bosco). I zato kri- 
tici, kad govore o njegovoj lirici; uvijek spominju »tehničku 
spretnost« i »bravuroznu vještinu u kovanju stihova«. U toj je 
lirici gotovo sve izvrsna »literatura« i više ili manje sjajna igra 
duha i riječi. Tassova je muza kultivirana, poezija mu vrvi od 
književnih reminiscencija. Ali bi zato ipak bilo krivo nazvati 

ga hladnim »stihotvorcem«. »Literatura« je Tassu druga priroda, 
književna je reminiscencija kod njega spontana i ima svoju +so- 
bitu toplinu. Stoga tako često i upotrebljava oblik madrigala, gdje 
se, po njegovim vlastitim riječima, mogu izraziti čisti, iskreni, 
ozbiljni 1 suptilni »concetti« (concetti puri, candidi, gravi ed 
arguti). U toj je književnoj vrsti on napisao stvari izvrsnih 1 
dražesnih. 

Ni tri soneta, posvećena Cvijeti Zuzorićevoj, ne udaljuju 
se mnogo od petrarkističke tradicije, iako tu i tamo u njima 
bljesne po koja življa slika ili odjekne lična nota originalnog 
zapažanja, dok se u svima osjeća ona elegijska melodioznost, 
koja je također jedna od glavnih odlika Tassove lirike. U Cvije- 
tinim pak madrigalima, umjetno namještena poređenja i pretje- 
rani »concetti«, uza svu svoju graciju, već nagoviještaju dolazak 
sečentista Marina i njegove škole. 


111. Tasso i Cvijeta 

Sada nas još zanima: Kako su, kada i kojom prilikom na- 
stale ove pjesme? Što je navelo Tassa, da ih spjeva? Je li volio 
Cvijetu? Da li ju je uopće poznavao? 

I pored pjesama posvećenih Cvijeti ima u Tassovim djeli- 
ma tragova njegova zanimanja za Dubrovnik. Marotti navodi 
jedan njegov laskavi sud o Dubrovniku, koji on po kulturi i pro- 
svijećenosti upoređuje s Genovom i Venecijom, tim najmoćni- 
jim talijanskim republikama onoga vremena. U svom kritičnom 
djelu »Dell' arte del Dialogo« veli naime Tasso na jednome 
mjestu: »Budući da Genovežani imaju zakone različite od mie- 
tačkih ili dubrovačkih, i, ako za pravila vrijedi isto što 1 za za- 
kone, znači da bi oni mogli imati i drukčije propise u umijeću 
pisanja...« Iako se tu ne kaže mnogo o Dubrovniku, Tasso 
ipak govori kao netko, kome je predmet dobro poznat. A Tasso 
je zaista od prve mladosti imao prilike da mnogo čuje o Du- 
brovniku. 

S jeseni god. 1560., kad mu je bilo jedva šesnaest godina, 
pošalje ga otac, poznati pjesnik Bernardo Tasso — čiju je prozu 
i poeziju plagirao naš Dinko Ranjina — na sveučilište u Pado- 

vu, da uči pravne nauke. Tamo ga preporuči brizi svoga prija- 
telja Sperona Speronija, profesora filozofije, čuvenog kritika i 
učenjaka. Pripovijeda se, da je Tasso »češće posjećivao Spero- 
nijev stan, negoli njegovu predavaonicu«. Speroni je u tolikoj 
mjeri na nj utjecao, da je mladi Tasso poslije godine dana na- 
pustio pravne nauke i dao se na proučavanje filozofije 1 govor- 
ništva. 

Speroni je baš u to doba podržavao žive veze s Dubrovni- 
kom. God. 1558. piše mu iz Dubrovnika talijanski pjesnik Giam- 
battista Amalteo, koji je dvije godine prije imenovan tajnikom 
dubrovačke republike, i šalje mu na ocjenu neke svoje stance. 
U pismu on veli, da će se Speroni jamačno smijati,-što se on, 
Amalteo, usuđuje u »Schiavoniji« ljubakati s talijanskim Mu- 
zama. Godinu dana kasnije Amalteo šalje Speroniju s prepo- 
ručnim pismom Miha Menčetića, onog istog Menčetića, kome je 
Ranjina posvetio svoje pjesme, a Zlatarić svoj prijevod Tasso- 
va »Aminte«. Sačuvalo se i jedno Speronijevo pismo, pisano u 
jesen god. 1560., kad je Tasso već bio u Padovi, u kojemu pre- 
poručuje Amalteu nekoga mladog Padovanca, koji je poslom 
putovao u Dubrovnik. U pismu Speroni kaže, da u Dubrovniku 
ima mnogo prijatelja, a poimence spominje Maroja Kabogu i 
Marina Sfondratija, člana ugledne talijanske porodice, koji se 
nastanio i umro u Dubrovniku. Tasso je ostao u prijateljskim 
vezama sa Speronijem sve do njegove smrti. Speroni je bio jedan 
od onih književnika, kojima je Tasso krajem god. 1575. donio 
u Rim rukopis »Oslobođenog Jerusolima«, da ga pregledaju. 

Tassov lični prijatelj bio je i pjesnik Camillo Camilli, koga 
je senat republike dubrovačke pozvao u Dubrovnik za nastavni- 
ka klasičnih nauka »per professore di lettere umane«). Ne stoji 
tvrdnja Vicka Adamovića (Gragja za istoriju dubrovačke peda- 
gogije, Zagreb, 1885., str. 29), da je Camilli došao u Dubrovnik 
istom 23. veljače 1598., tri godine poslije Tassove smrti, jer mu 
već 4. rujna god. 1586. neki Tomaso Costo iz Napulja upućuje 
pismo u Dubrovnik (Marotti), a vjerojatno je, da je stigao još 
1 prije. Svakako je već god. 1590. naslijedio Dominika Tattija 
kao rektor dubrovačke škole. S njim se završava neprekinuti la- 

nac talijanskih rektora, jer poslije njega dolazi na rektorsku 
stolicu Hrvat Petar Palikuća, Gundulićev učitelj. Camilli je 
ostao u Dubrovniku sve do svoje smrti god. 1615. Već prije do- 
laska u Dubrovnik dopjevao je pet novih pjevanja Tassovu 
»Oslobođenom Jerusolimu« i objavio ih u Veneciji god. 1583. 
Portugalski humanist Flavius Jacobus (Didak Pir) spominje u 
jednoj pjesmi, da je Camilli opjevao Zlatarićev vrt i voćnjak u 
Konavlima. Svakako je njegov učenik u dubrovačkoj školi bio i 
Divo Gundulić, koji je od svog učitelja »baštinio osobitu ljubav 
za besmrtno Tassovo pjesničko djelo« (Korbler). 

U prijateljskim vezama i s Tassom i s Camillijem bio je 
Genovežanin Angelo Grillo, predsjednik benediktinske kongre- 
gacije u Monte Cassino, kojoj je pripadao i samostan sv. Ma- 
rije na otoku Mljetu. Grillo se dopisuje s Tassom, posjećuje ga 
u bolnici, gdje je kao slabouman bio zatočen, i brine se za nje- 
govo oslobođenje. S njim se sprijateljio god. 1584. 1 odonda je 
»njegov stalni tješitelj« (fu suo constante confortatore). S druge 
se pak strane Grillo dopisuje s Vitom Gučetićem i s knezom du- 
brovačke republike u pitanju mljetskog samostana, a napose je 
živo njegovo dopisivanje s Camillijem, koji mu često prcpo- 
ruča Dubrovčane, kad putuju u Italiju. Tako u tim pismima, 
pored ostalih, susrećemo imena Frana Crijevića, Junija Gradi- 
ća i Oca Anselma Bunića. 

Daleko bi nas odvelo, kad bismo htjeli iscrpivo prikazati, 
kako su se Dubrovčani odužili Tassu za njegovo zanimanje za 
Dubrovnik, proučavajući, prevodeći i oponašajući njegova djela. 
Dovoljno je spomenuti, da je na primjer pastirska igra »Amin- 
ta« tri puta prevedena tokom šesnaestog vijeka. Prvi put ju je 
preveo Dinko Zlatarić iz talijanskog rukopisa; kasnije je taj pri- 
jevod preradio i objavio ga drugi put pod naslovom »Ljubmir«. 
Treći je prijevod, ili radije preradba, iz pera Savka Gučetića 
Bendeševića, a nosi naslov »Raklica« (P. Kolendić). Gundulić 
vjerojatno počinje prevoditi »Oslobođeni Jerusolim«, ali sva- 
kako je tim djelom nadahnut, kad piše svog »Osmana«. Još pri- 
je, u svojoj »Armidi«, obrađuje u dramatskom obliku jednu 
romantičnu epizodu iz Tassova epa, a ta će ista epizoda kasnije 


22 


poslužiti i Juniju Palmotiću za njegovu dramu »Armida«. Osim 
toga i u lirskoj poeziji naših petrarkista ima tragova Tassove 
muze, napose među hrvatskim pjesmama Savka Bobaljevića 
Glušca. 

Prije nego što prijeđemo na Tassov odnos prema Cvijeti, 
treba da pogledamo, kada su mogle nastati njegove pjesme u 
čast Cvijete. Za to je potrebno da u najkraćim crtama iznese- 
mo glavne podatke o Cvijetinu životu i to prema zaključcima 
istraživača posljednjih godina, koji su znatno izmijenili Cvijetin 
životopis. Rodila se Cvijeta u Dubrovniku oko god. 1552. Tri go- 
dine kasnije poveo ju je otac u Ankonu, gdje je ostala do svoje 
udaje za Firentinca Bartolomeja Pescionija god. 1570. (a ne god. 
1577., kako se prije držalo). Tada se s mužem vratila u Dubrov- 
nik, kamo je on došao u svojstvu firentinskog konzula. Oko god. 
1583. preselili su se opet u Ankonu, i tu je Cvijeta ostala sve do 
svoje smrti god. 1648., dok je Pescioni umro već god. 1593. U 
Firenci uopće nije boravila. 

U Tasovim se pjesmama spominje Cvijeta kao udata žena, 
rodom iz Dubrovnika i nastanjena u Ankoni. Te su pjesme dakle 
mogle nastati između god. 1583., kad se Cvijeta preselila iz Du- 
brovnika u Ankonu, i god. 1595., kad se Tasso preselio u vječ- 
nost. Ovu drugu granicu možemo pomaći još malo unatrag, jer 
znamo, da je pismo Juliju Mostiju, kojim je Tasso popratio je- 
dan madrigal o Cvijeti, pisano prije god. 1586., dok su tri so- 
neta, upućena Cvijeti, sadržana u maloj zbirci, koja je posvećena 
Vincenzu Gonzagi, knezu Mantove i Monferrata, pod datumom 
1. studenoga 1591. Otud se može zaključiti, da su sve pjesme 
posvećene Cvijeti nastale vjerojatno između g. 1583. i g. 1591. 
Cvijeta je tada bila u tridesetim godinama, dok je Tasso bio 
osam godina stariji. 

Nesretni je Tasso već od god. 1576. bio počeo pokazivati 
znakove ludila (religiozna manija i manija proganjanja), koji su 
naskoro uzeli takav zamah, da je god. 1579. morao biti zatvoren 
u bolnicu sv. Ane u Ferrari, gdje je 6stao punih sedam godina 
(do god. 1586.). Tu su ga posjećivali prijatelji, knezovi 1 knji- 
ževnici, između ostalih već spomenuti Angelo Grillo i veliki 

Francuz Montaigne. Iako bolestan, Tasso je u zatočenju napisao 
oko 650 lirskih pjesama i, što je još čudnovatije, tu je sastavio 
i one filozofske dijaloge, koji po jasnoći i snazi misli, po strogoj 
logici i savršenoj formi idu među najbolje prozne spise talijan- 
skog Cinquecenta. 

U to je doba prior bolnice sv. Ane bio ferarski plemić Ago- 
stino Mosti, koji je na sve načine nastojao ublažiti patnje ne- 
sretnog pjesnika. Ali Tassu je još više bio privržen Agostinov 
nećak Giulio Mosti, koji je s osobitom požrtvovnošću radio sve 
moguće, da olakša Torquatovo tamnovanje. Bio mu je pri ruci 
u svemu, a najviše mu je ugodio prepisujući njegove rukopise. 
Da mu se oduži, Tasso je za njega pjevao prigodne pjesme, kad 
bi se Mosti zaljubio, a to je bivalo često (»Torquato fa molte 
volte onorato ricordo del giovane Mosti, e ne contraccambiava 
le gentilezze scrivendo per lui e per 1 suoi amori molte rime.« 
Solerti). Tako se u Ankoni Mosti zagledao u Cvijetu i zamolio 
Tassa, da mu spjeva nekoliko pjesama, što je on i učinio. 

Prema tome, o nekoj ljubavi između Tassa i Cvijete ne 
može biti ni govora, jer iz svega, što smo naveli, proizlazi, da 
Tasso nije pjevao Cvijeti iz vlastite pobude, niti joj je pjevao 
pjesme zato, što bi ga njezina ljepota bila zamamila, već zato, 
što ga je zamolio prijatelj Mosti, koji je jamačno Cvijetu bolje 
poznavao. Mosti nije nipošto bio jedini, komu je Tasso činio 
takve usluge. Tako je, da spomenemo samo jedan primjer, god. 
1588. napisao spjev »Ljubavna lomača« (1/ Rogo amoroso) na 
molbu don Fabija Orsinija povodom smrti neke žene, koju je 
Orsini volio. Kad smo tako isključili mogućnost neke intimne 
veze između Tassa i Cvijete, preostaje još da vidimo, da li je 
Tasso Cvijetu poznavao i da li ju je uopće ikad vidio. 

Nije ni malo vjerojatno, da je Cvijeta putovala u Ferraru, 
da posjeti Tassa u bolnici sv. Ane. Treba dakle pretpostaviti, 
da je Tasso putovao u Ankonu. Za svojih dugih lutanja 1 čestog 
bježanja, Tasso je prešao gotovo čitavu Italiju od svoje djedo- 
vine Bergama na sjeveru do rodnog mjesta Sorrenta na jugu, 
ali nigdje nije izričito zabilježeno, da bi bio posjetio Ankonu. 
No kako znamo, da je posjetio obližnja mjesta Pesaro, Urbino i 

Loreto, složit ćemo se s Marottijem, koji drži, da je vjerojatno 
bio 1 u Ankoni. U prilog tome govori opis Ankone u jednom od 
soneta posvećenih Cvijeti, kao i glosa »loda Ancona dove vide 
. . . Fiordispina«, iz čega bi se moglo zaključiti, da je bio u An- 
koni i tamo vidio Cvijetu. Za autentičnost te glose služi nam 
kao jamac A. Solerti, koji je uredio Tassove pjesme »prema ru- 
kopisima 1 najstarijim izdanjima«. 

Ima i jedno pismo Tassovo upućeno Mostiju, u kojemu iz- 
među ostaloga veli: »Šaljem vašem gospodstvu madrigal o onom 
predmetu, koji ste od mene tražili, s imenom one vrijedne go- 
spođe, o kojoj se, po mome mišljenju, ne može pisati na pastirski 
način, ako je čovjek nazove njenim imenom« (col nome di quella 
valorosa signora, de la quale chi co 'l proprio nome la noma, non 
puo scriverne a mio giudizio pastoralmente). Ako pregledamo 
madrigale, koje je Tasso spjevao na molbu Mostija za žene, 
koje je volio, za razne Flaminije, Julije i Laure, opazit ćemo, da 
ni u jednom nije ime ljubljene žene tako istaknuto izneseno, kao 
što je Cvijetino (Fiordispina) u madrigalu »Qual de gli uccelli 
Y aquila č reina«, koji smo ovdje preštampali pod br. 1. Stoga 
je bez sumnje ispravno mišljenje Solertija, najboljeg pozna- 
vaoca Tassovih djela, koji drži, da se navedeno pismo odnosi baš 
na ovaj madrigal. U tom slučaju »ona vrijedna gospođa« nije 
nitko drugi nego Cvijeta Zuzorićeva, ali ton poštovanja, kojim 
se Tasso služi govoreći o njoj, iako daje naslućivati neko po- 
znanstvo, ne govori ni o kakvoj osobitoj intimnosti. 

To je sve, što se zasada pouzdano može reći o Tassovim 
sonetima i madrigalima, spjevanim u čast Cvijete Zuzorićeve, 
i o njegovu odnosu prema njoj. 

Josip Račić Portret starca (ulje) 

Josip Račić Studija za portret (ulje) 


VLADISLAV KUŠAN, ZAGREB 


JOSIP RAČIĆ 


Preludij s tragičnim leitmotivom 


Kao mračno i krvavo biblijsko prokletstvo, puno neiskaza- 
nog gnjeva, teških riječi i neumoljive iskonske okrutnosti lebdi 
nad nama zla sudbina. Poput beskrajne prijetnje tmasnog oluj- 
nog neba s crnim znacima propasti i rasula prati nas ona pa- 
kosno i uporno na svim stazama našeg lutanja i borbe, da u 
odlučnim časovima životnog zbivanja, kad na raskrsnici tra- 
žimo smjer ili otkrivamo spasonosne putokaze, pa polažemo sebi, 
svojoj čovječanskoj i stvaralačkoj savjesti račune i obračune, 
da baš tada ponovno javi svoju nazočnost novim udarcima, da 
prekine ovo mučno i uzaludno traženje svjetlosti i da ga završi 
opet jednim tragičnim finalom. 

Od prvog mutnog i sumračnog praskozorja naše kulture 
preko izmjeničnog periodičnog proplamsavanja 1 gašenja nje- 
zinih žarišta, pa sve do dana današnjega osjetili smo intenzivno 
i neprekidno u bezbroj preraznih manifestacija moć te nemile 


kobi. 

S periferijskim geografskim položajem naših zemalja za- 
počela je drama. U njoj smo ponajprije s velikim uspje- 
hom preuzeli veoma napornu i veoma opasnu ulogu pograničnih 
čuvara civilizacije i kršćanstva. Postavljeni »s mačem u ruci« 
između kulturnih država zapada i poludivljeg, barbarskog 
Istoka, da vjekovima odgajamo mučenike, legendarne heroje 
i ratnike, da se suludo koljemo po razbojištu za mir i blago- 
stanje onih, koji su za uzvrat, u dekorativnoj sceneriji tradicio- 
nalnog dvorskog španjolsko-austrijskog pompa, u uzvišenoj pozi 
apoštolskih pomazanika nalagali krvnicima, da sijeku glave oni- 
ma, koji se usuđuju posumnjati u njihovu nepogrješivost, pra- 
vednost 1 veličinu, natapljali smo tako i svoju i tuđinsku zemlju 
najplemenitijim i najdragocjenijim životnim sokovima  bez- 
brojnih generacija. 

Namjesto da smo tim nadljudskim naporima i tom neiz- 
mjernom energijom svladavali druge poteškoće, rješavali druge 
zadatke, izgrađivali na vrijeme temelje svoje kulture, da bi se 
uzmogli razvijati pravilno i postepeno po zakonima evolucije i 
progresa, mi smo brigu oko svoje uljudbe već u njenom prvom 
zametku morali napustiti i povjeriti uglavnom monasima, cr- 
kovnjacima, narodnim pjevačima i guslarima, a sami smo gu- 
bili svoje vrijeme po logorima, utvrdama i vojarnama. 


Oblikovali smo neumorno uvijek nove čete, vježbali nove 
pukove i po nekim višim naredbama povlačili se u velikim kom- 
paktnim masama ili raštrkanim gomilama pješice ili na konju, 
po svim carskim drumovima, po panonskom blatu i šumama, 
potucali se oboružani do zubi od nemila do nedraga, vojevali, 
ginuli i usavršavali tehniku ubijanja, i postali slavan narod 
najboljih vojnika, uzornih generala i vojskovođa, ali za svoje 
protektore, koje smo uistinu mi zaštićivali, ostali samo prezrena 
horda krvoloka, ustaša, pandura i maraudeura, a njihovim su 
strašnim imenom austrijske i njemačke majke u sumrak, pred 
spavanje plašile svoju neposlušnu djecu kao demonskim naslo- 
vom nečastivoga. 


Sve, što nam je ostalo od te fantastične i stravične avan- 
ture, u kojoj su prodefilirale nepregledne povorke ranjenika, 
bogalja 1 mrtvaca, sve, što je ostalo od tog žrtvovanja za tu- 
đinca i očajničke obrane vlastite kuće 1 golog života, bio je ne- 
jasni nimbus neke imaginarne veličine i slave u pjesmama sli- 
jepih barda, koji su rezignirano zapjevali u desetercu svojih 
balada, budili pokojnike, da bi utješili žive i nadahnjivali svoju 
stvaralačku maštu neprekidnim mlazovima vrele krvi. Pa i u 
tom patetičnom kazivanju nad kostima poklane djece, u dosto- 
janstvenom klanjanju pothvatima nestalih junaka u napisanim 
i nenapisanim pričama, u kronikama, u tom cijelom golemom 
eposu ima, začudo, više okrutnog mučenja samog sebe, nego 
plačne tužaljke 1 jeremijade. 


Drugi dokazi nesretne prošlosti i dugog nemira smirili su 
se po arhivima i muzejima sa starim pečatima, naslovima, po- 

veljama, postadoše ovetšali antikvarni balast, svijet, koji je za- 
uvijek zaspao u vitrinama. Po bivšim graničarskim kućama ču- 
vaju se još i danas u pozlaćenim okvirima, kao obiteljske sve- 
tinje, ostavljene potomcima u zavještaj, neki požutjeli bakrorezi 
i naivne iluminirane litografije austrijskih crtača s prikazima 
ratničke glorije pređa. Šarene i pomalo operetne scene bivaca, 
pljačke, zasjede, bitaka i juriša, kad se lome mačevi 1 puše za- 
paljeni zaseoci, a brkate ljudine surova lica u nekoj neobičnoj 
opremi s nožem u zubima srljaju u metež pomahnitale solda- 
teske. 

Neshvatljivo je, kako su ti nestvarni prizori tako okrutne 
stvarnosti, te sličice s natpisom Die Kroaten... mogle toliko 
opajati borce, da su u ushitu samosvijesti i ponosa zaboravljali 
osakaćene udove, rane i ožiljke i svu patnju ratničkih .seoba. 


Nije teško zamisliti dojam, koji je tek morala proizvesti 
na njih ista tema u idealiziranoj varijanti baroknih pomodnih 
1 oficijelnih slikara. Ovi su od tog materijala spretno komponi- 
rali prostrane panoramske prizore s dubokom perspektivom, 
gdje se događaji odigravaju po strogom propisu i pomno pro- 
mišljenoj režiji, kao svečana magična predstava i blještavi 
spektakl s bengalskim vatrama, mužarima i svim opsjenarskim 
efektima. 


U prvom planu, na uzvisini s dva-tri stilizirana stabla, ele- 
gantno drapirani šatori s grbovima i emblemima prinčeva i voj- 
voda, stolovi s geografskim kartama, - dalekozorima, savijutci 
papira, besprikorno obučeni časnici, savjetnici i pridošli glasnik 
s perjanicom na zapjenjenoj bedeviji, koja se malo usplahi- 
rena, propinje. Cijela svita je zadubljena u tok i razvoj bitke, 
koja se negdje daleko u pozadini odigrava i u kojoj sudjeluju 
hrvatske snage. I dok je ovdje u ovom izoliranom, nedohvatnom 
i veličanstvenom repoussoiru sve smireno, distingvirano vođeno 
po starinskom ceremonijalu, geste umjerene, izbalansirane i 
pomalo graciozne i dekadentne i attitude skoro glumački pro- 
računane, negdje u dnu vidika bitka je u punom jeku. Silna, 
razlivena komparserija, koja više ne glumi, već živi svoju rolu. 

Mase su u pokretu, barjaci vijore, u divljem metežu kroz di- 
move kanonade nazire se odlučan prodor našeg odjela u nepri- 
jateljske redove, a nad cijelom ovom uznemirenom krajinom 
lebde izobličene gromade oštro osjenčanih oblaka kao na pom- 
poznim kazališnim maquetteama Galli-Bibiene i Fontanesia. 


I zbog nekoliko takvih osrednjih ratnih slika s divinacijom 
moći naručitelja, zbog platna, koja su bila brzo zaboravljena 1 
još brže potamnjela, za maglovitu fikciju slave, koja se netra- 
gom raspršila na vjetru vremena kao ništav prah uspomena, 
toliko odricanja, bijede, patnje i žrtava. U znaku beznadnog 
martirija 1 okrutne sudbine trajalo je to bezumno, bjesomučno 
klanje. Što nije izginulo u ratovima na raznim stranama od 
Osijeka do Magdenburga, u čestim i dugotrajnim austrijskim 
vojnama, u samoobrani na vlastitim međama, tuklo se na rođe- 
noj grudi i uništavalo nemilice međusobno pod zastavama za- 
vađenih hercega, grofova, baruna, u bunama, prevratima, pre- 
padima, plačkaškim naletima i ustancima. 


Od prvih najezda Turaka do tridesetgodišnjeg rata (1618. 
do 1648.), preko pobjeda »plemenitog viteza« efeminiranog 
princa Eugena Savojskoga i napora generala Laudona pod Beo- 
gradom (1789.), pa sve do konca osamnaestog vijeka, koji kod 
nas nije bio naročito »galantan«, mogao bi se iz tog velikog 
vremenskog razdoblja kronološkim redom navesti upravo impo- 
zantan niz tužnih godina, kad je zemlja bila u plamenu i krvi, 
opustošena, poharana, a narod izmučen i tamanjen gladova- 
njem, nevoljama, kugom, nabijan na kolac, batinjan, ugnjetavan, 
progonjen i sasvim izbezumljen od paničnog straha u beskraj- 
nom komešanju oružanih gomila. 

Tek: poslije dramatski razmahanog perioda višestoljetnog 
vojevanja i krvarenja, koji se po svojim strahotama i divlja- 
štvu nije ni malo razlikovao od groznog prikaza ratnog užasa 
na grafičkim listovima genijalnog crtača iz Nancyja, meštra 
Callota, poslije oslobođenja od Turaka, jozefinskog prosvijet- 
ljenog apsolutizma dolazi u devetnaestom vijeku do nekog smi- 
renja 1 zatišja. 

Ono, što je u tako dezolantnim prilikama jedne rascjep- 
kane, haračene, pregažene zemlje, jedne zapuštene, strahovito 
zatrovane i žalosne provincije bilo vjekovima potiskivano u 
bezdane duše, u zamršene labirinte podsvijesnih kanala, što je 
tamo, skriveno u mraku, raslo poput moćne plime, moralo je 
jednom, nabujalo i prenapeto, briznuti iz tog tajanstvenog skro- 
višta silnom prodornom snagom oslobođenog elementa. Trebalo 
je samo da malo popusti neumoljivi pritisak izvana, da se ne- 
miri utišaju i prilike promjene, da suluda utrka i skitanje bez 
cilja i daha uzduž | poprijeko kroz pustoš tužnih pokrajina pre- 
stane, i već se, kao nada prvog rumeno vedrog svitanja, javlja 
probuđena narodna svijest. Ona kao čarobna moć obuhvata, 
uzdiže 1 bodri duhove, budi obesviješćeno htijenje, potiče za- 
mrlu energiju na konstruktivan rad i daje cijelom djelovanju 
viši smisao. 

Ilirske budnice i davorije tridesetih godina zanose i uzbu- 
đuju mase, jer teku iz dna duše kao pjenušavi mlazovi kata- 
rakta, koji je dugo bio zatvoren branom nasilja; one spajaju 1 
opajaju, vezuju srca i oslobađaju ih more i zato najbolje i naj- 
sigurnije pripravljaju onaj veliki preporod, koji će pismom i 
govorom ujediniti sve Hrvate i dat: im prvu široku platformu 
za književno stvaranje. 


Tako je iz bezbroj novih izvora prsnulo bezbroj slapova 
snage, 1 djelovanje tog priliva moralo se osjetiti na svim po- 
dručjima života. Nastale su promjene, previranja, traženja. 
Iz vjekovne bespomoćne zaostalosti i mraka pridiže se jadni 
puk, oblikuje se jasnije građanski stalež, društveni život sna- 
žnije pulzira, kulturne potrebe su veće, a Zagreb, mali gradić 
na zadnjim obroncima Medvjednice, formira se u nacionalni 
i kulturni centar jednog naroda i u cijelom tom gibanju osječa 
se tendencija prema gore. U to vrijeme ostvarilo se, naravno, 
malo pravih umjetničkih vrednota, jer je ambicija već zadovo- 
ljena radošću samog stvaranja, igrom oblikovanja, a za više 
ciljeve nije bilo ni pravih mjerila ni dovoljno znanja. 

Tok ovako započetog razvoja bio je događajima usporen 
novim komplikacijama kidan i zadržavan djelovanjem mračnih 
sila, koje su ponovno zaigrale sudbinsku igru. 


Već po najznatnijim sukobima, rađanju i previranju poli- 
tičkih ideja, koje su vodile Hrvate, pokretima, strankama, opo- 
ziciji, koja je tinjala i ispod najveće stege Bachovog apsolu- 
tizma, ispod dugotrajnog pritiska tuđinske vlasti i njenih slu- 
gana, po borbenom nastupu ili živom javnom djelovanju znat- 
nog broja istaknutih ličnosti (Jelačić, Gaj, Strossmayer, Kva-' 
ternik, Starčević itd.) po intenzitetu akcije i reakcije tih stotinu 
godina nije ni devetnaesti vijek bio neka idila, makar je manje 
razderan i krvav. 

Iako je naša stara pokrajinska književnost, nastala i cvala 
u izoliranim središtima, (od humanizma do konca 18. stoljeća) 
prilično velika i bogata, temelje suvremene hrvatske kulture nije 
ona dala, nego stvaranje devetnaestog vijeka. O čvrstoći i kva- 
liteti tih temelja može se raspravljati, o njima se štaviše može 
imati veoma loše mišljenje 1 tvrditi, da se dobrim dijelom sa- 
stoje od pokušaja, ali se oni ne mogu ni previdjeti ni negirati, 
kao što se ne može negirati činjenica, da je tek na njima zapo- 
čeo povezani kulturni razvoj cijelog našeg naroda. Prokrčiti 
jedan zapušten teren i zacrtati granice osnovne platforme za 
stvaralaštvo budućih generacija nije ni bezvrijedan ni bezna- 
čajan posao. 

Ako danas, iz četrdesetgodišnje retrospektive, promotrimo 
sistematski, pomno i smireno u cjelini i pojedinostima grafičku 
liniju toga stogodišnjeg  (1800.—1900.) kulturnog — pomi- 
canja, vidimo, da je ta krivulja, iako kolebljiva i nemirna, od 
svoje polazne do završne točke ipak ocrtala uspon. To je raz- 
doblje sa svim svojim manama, naivnostima, slabostima, zablu- 
dama, lutanjima, potresima i porazima izazvalo u kulturnom ži- 
votu Hrvata mnogostruko gibanje i možemo ga nazvati važnom 
razvojnom fazom naše uljudbe. 


To, što smo mi u zakašnjenju spram kulturne Evrope, nije 
krivnja devetnaestog vijeka, već našeg geografskog položaja i 

povijesnog razvoja prošlih vjekova, i ta se zaostalost nije mogla 
preko noći jednim skokom nadoknaditi. Zato ni najpatetičnije 
lamentacije nad sinhronističkim tablicama ne tumače i ne do- 
kazuju ništa. Promatrati što 1 kako se stvaralo od pedesetih do 
devedesetih godina u Parizu na području književnosti i likovne 
umjetnosti, a što kod nas, može biti veoma zanimljivo i poučno, 
ali tom metodom poredbe ne ćemo doći ni do kakva razjašnje- 
nja. Rezultati jednoga velikog i zatvorenog kulturnog kom- 
pleksa Evrope, koji ima posebne predradnje, brojne svoje pojave 
i osobite oznake, ne mogu biti samo suprotstavljeni našim 
skromnim ostvarenjima u svrhu najviše kritike. 


U činjenici, da naš likovni razvoj nije tekao paralelno 1 
simultano s likovnim razvojem francuske ili koje druge metro- 
pole, nema još tragike. 


Pretpostavimo li, da se to zbilo, — što je dakako nemoguće, 
jer je sličan razvoj uvjetovan sličnim prilikama — zar bi samo 
stilski paralelizam donio tako mnogo koristi? Zar je on uvjet, 
da se otkriju putovi do samoniklog likovnog iživljavanja. Epi- 
gonstvo je veća zapreka do samostalnosti od lutanja. To nam 
današnje trčkanje nekih slikara za svakim novim eksperimen- 
tom inozemstva najbolje potvrđuje. 


Razloge našeg sporog, krivudavog i zaobilaznog razvoja sa 
svim njegovim negativnim popratnim pojavama, zastojima 1 
komplikacijama ne treba tražiti isključivo u kasnim počecima 1 
manje-više krivim orijentacijama, nego i u drugim, isto tako 
važnim, a možda još mnogo dalekosežnijim činjenicama eko- 
nomskog i socijalnog značaja. Društvene prilike, koje uvjetuju 
pravilan i potpun razvoj talenata, pružajući im mogućnost dje- 
lovanja i usavršavanja, bile su kod nas dugo sasvim nepovoljne. 
Publika, primitivna, uskogrudna i neodgojena, nije uopće shva- 
ćala ulogu umjetnika u svojoj sredini, pa je zbog toga s nera- 
zumijevanjem gledala njegov rad i bila nehajna prema svim 
njegovim borbama, brigama, nevoljama i problemima. Lišen 
svakog prava i prezren, umjetnik je za nju pomalo smiješna 1 
neobična pojava, a kako je nepovezan sa sredinom, u kojoj dje- 

luje, na ljestvici društvene klasifikacije nema za njega mjesta. 
Skrajnje nerazumijevanje, malograđansko gledanje i indolen- 
cija prouzrokovali su više zla od zakašnjenja i oponašanja dru- 
gorazrednih uzora, koje je u stvari i nastalo pod pritiskom za- 
htjeva te iste publike, a pretežno kod osrednjih nadarenosti. 
Namjesto da je kreator, snagom svog umjetničkog djela prisilio 
publiku, da se pokrene iz svoga mrtvila, te da doživi i prihvati 
onaj oblik likovne ljepote, koju on, biće višeg reda, stvara, da 
bi čovječanstvo poveo svijetlim stazama duhovnosti i pokazao 
njima još nepoznate manifestacije duha, morao je odustati od 
te predvodničke uloge i dopustiti publici, da ga vodi — jer je 
osjetio da će ga u protivnom slučaju ona uništiti. Takvi su kon- 
flikti našim talentima zadali najviše jada, pa su prerano su- 
stali, premoreni i iscrpljeni od uzaludne borbe. 

Da je samo Karas, jedan od naših prvih velikih likovnih 
talenata, bio u povoljnijim prilikama i u mogućnosti da u inten- 
zivnom i nesmetanom radu prođe sve etape razvoja 1 dosegne 
smirenost zrenja, tko zna, kako bi njegovi definitivni rezultati 
djelovali na evoluciju našeg slikarstva! Kakve bi sve promjene 
shvaćanja proizveli, kakve plodonosne impulse i neslućena pre- 
viranja izazvali! Iste se misli samo u vezi s glazbom javljaju 
pred patničkim likom Vatroslava Lisinskoga. 

Možda bi jedan jedini značajan, cjelovit i osebujan likovni 
oeuvre izgrađene i dokončale ličnosti, oeuvre, koji bi bio indi- 
vidualan i naš, mogao sigurnije izvesti iz lutanja i pokazati put 
do samostalnog izraza od povođenja za stranim kulturama. Ali 
takvo slikarsko djelo u potpunosti nismo imali u devetnaestom 
vijeku, još ga nemamo i tko zna, kada ćemo ga dobiti. 

Tako je ono zamršeno kovitlanje zbivanja kulturnog ži- 
vota, koje je nošeno dinamikom najboljih stvaralačkih snaga, 
a obilježeno nemirom, ono propinjanje osamljenih i iznimnih 
pojedinaca u težnji za nepoznatim i neobjašnjivim, za afirma- 
cijom svoje ličnosti, ono nagonski neustrašivo probijanje kroz 
sive pustinje svakidašnjeg života i uspon prema nedohvatnim 
visinama ideala, za koje jedino vrijedi jee bilo zastrto avet- 
nim sjenama zlog udesa i tragike. 

Borba s demonom 1 traženje ljepote 


Uistinu nije to bio jedan demon, više ih je bilo, s kojima 
se mladić iz Horvata, iz male zabačene 1 blatne seoske krčme 
tako očajnički i tako hrabro borio u svome kratkom nesretnom 
životu. Crna bijeda, provincijska zaostalost, neutažena želja za 
svijetlom, težnja za slavom i bogatstvom, za velikom umjetno- 
šću, stvaranje itd., sve sami demonski okrutni protivnici, koji 
ne popuštaju. A kult i traženje ljepote, toga nedohvatnog, pro- 
mjenljivog, skrivenog božanstva, nije ni manje mučno, ni manje 
krvavo i ostaje uvijek »dvoboj, u kojem umjetnik, prije nego 
pobijeđen padne, u stravi viče« (Baudelaire). 

Račić je započeo i borbu s demonima i dvoboj kreatora 
veoma rano, već kao dijete; bez posrtanja, smjelo i neustrašivo, 
tukao se, dok nije pobijeđen pao navršivši tek dvadeset i tri go- 
dine, prostrijeljene lubanje, u grozničavo nemirnom i bučnom 
Parizu u jednoj trećerazrednoj hotelskoj sobi, pred kaminom i 
bouquetom krvavorujnih ruža. 


Od rođenja (g. 1885.) pa sve do svršetka drugog razreda 
gimnazije, ne znamo o njegovu životu gotovo ništa, ili tek vrlo 
malo: da je bistar i vedar dječak, da je lako učio, da je nesta- 
šan kao većina njegovih drugova 1 da je s trinaest godina mo- 
rao zasluživati svoj kruh. Njegov otac Mijo, dacar na Jelačiće- 
vom trgu, horvaćanski sitničar i krčmar, smjesti ga kao manu- 
elnog radnika u litografsko poduzeće Rožankovskoga, gdje dje- 
čak brzo napušta podmazivanje strojeva i u prvom naletu am- 
bicije prometne se u litografskog šegrta. Kako je od najranijeg 
djetinjstva pokazivao ljubav i smisao za crtanje, snašao se u 
svom novom zvanju vrlo dobro. Tri godine klipsao je taj okre- 
tni i sposobni momčić iz Horvata kroz blato i prašinu Savske 
ceste do radionica Rožankovskoga, tri godine smišljao je nešto 
nad svojim crtežima, neumorno radio i smišljao, i jednog dana, 
prebrojivši svoju uštednju, zadivljen golemom svotom od 150 
forinti, izjavi, na zaprepaštenje svojih najbližih, što je smislio: 
putuje u bijeli svijet. Sve mutne čežnje za nečim ljepšim i zna- 
čajnijim od litografskog zanata, nečim neviđenim, nepoznatim 

i divnim, što zanosi i opaja, sve je to izrazio u neočekivanoj 
odluci. ." 

Nakon tradicionalne hrvatske oprosne gozbe u rodnoj kući, 
u krugu prijatelja, znanaca i rođaka, nakon vinske tronutosti, 
zdravica i slavenskih zagrljaja i poljubaca, krene Račić godine 
1904. u nepoznato, s ciljem, da uči slikarstvo, postane veliki 
umjetnik i da se proslavi. 

Beč je najbliži kulturni centar, i mladić razmišlja o tom 
gradu kao o prvom cilju svog hodočašća umjetnosti. No tu od- 
luku promijeni još u vlaku neki suputnik, Madžar, koga također 
mame demoni. Taj nepoznati mladić Kalman, koji putuje u 
Miunchen na slikarske studije, nagovori Račića, da izabere ba- 
varsku metropolu za svoj cilj. Tako je jedno anonimno lice, o 
kome se nije nikad nešto više saznalo primilo ulogu vodiča 1 od- 
redilo_ Račićevu umjetničku sudbinu. Pregledavši u društvu 
svoga mentora grad na plavom Dunavu, Račić putuje u Mun- 
chen, gdje ulazi u glasovitu i prenatrpanu slikarsku školu Slo- 
venca Antona Ažbea, za koga su Munchenci pakosno govorili, 
da je »najmanji čovjek s najvećom glavom«, no taj nadimak 
nije vrsnog pedagoga ni malo smetao u njegovoj dobroćudnosti 
i širokogrudnosti. Iskusni Ažbe zapazi na prvi pogled veliku i 
nesvakidašnju nadarenost ovoga šutljivog i od množine prvih 
dojmova velegrada ponešto zbunjenog Slavena, i već nakon 
tri dana rada u odjelu za početnike odvede ga u školu za na- 
predne, koja se nalazila u prvom katu, laskavim riječima: »Der 
Kerl hat namlich Talent, er kann hinauf gehen«. 

Predavši se svim žarom mladosti učenju, Račić u svom gro- 
zničavom oduševljenju za umjetnost 1 rad zaboravi, da njegova 
mučno ušteđena svotica ne može vječno trajati, i tek kad su se 
zadnje forinte rastopile, uvjeri ga oskudni sadržaj novčarke, 
da je njegov imetak potrošen. I sad mu ne preostaje drugo nego 
da potraži neko vrelo prihoda. Među novinskim oglasima mun- 
chenske štampe nađe inserat berlinske grafičke firme »Litho- 
graphie und Reproductionsanstalt R. Bong«, u kome su baš tra- 
žili vještog litografskog crtača. Nakon ponude, koja je bila po- 
praćena kolekcijom originalnih crteža, u stilu Alfonsa Muche, 

bude Račić primljen u poduzeće, gdje se tako istakne svojim 
znanjem i vještinom, da mu povjeravaju najteže zadaće. 

Rastanak s Munchenom, sa školom Ažbea, s novom, ali već 
poznatom okolicom, bio je težak. Mladića tješi samo misao, da 
će doskora nešto uštedjeti i ponovno nastaviti prekinute nauke. 
Dojmovi golemog i užurbanog grada Berlina, njegovih umjet- 
ničkih spomenika i galerija, isprepliću se u mladićevoj duši, 
daju mu nove poticaje i pojačavaju želju za stvaranjem i nos- 
talgiju za Munchenom, za suučenicima, znancima i majstorom 
Ažbeom. 

Čim je sakupio par stotina maraka uštednje, napusti Berlin i 
hita u ostavljeno kolo drugova. Podvostručenom marljivošću i sil- 
nom, neslomljivom voljom nastavlja nauke, napredak se iz da- 
na u dan opaža; naročito u crtanju postizava dobre rezultate i 
veliki uspjeh. 

U Ažbeovoj školi sprijatelji se s nekim pruskim majorom 
u miru, dobroćudnim starijim gospodinom, koji je također učio 
crtanje, bio pomalo entuzijast za umjetnost, gorljivi amateur 1 
idealist. On se toliko oduševi Račićevim talentom, da je, shva- 
tivši njegovo teško materijalno stanje i borbu, odlučio, da ga 
podupire. Pune tri godine otkidao je taj neobični penzionirac 
od svoje skromne mirovine i pomagao Račića potporom od tri- 
deset maraka na mjesec. 

Poslije smrti Antona Ažbea polaže Račić u jeseni g. 1905. 
s uspjehom ispit na Akademiji i prijavi se kod Johanna Herte- 
richa u klasu crtanja, i tu, na samom ispitu u hodnicima školske 
zgrade, upoznaje se s Vladimirom Becićem, s kojim ga doskora 
vezuje iskreno prijateljstvo. 

Već poslije nekoliko mjeseci studija na Akademiji Račić 
izgubi učitelja. Za nasljednika preminulog Hertericha bude ime- 
novan profesor Hugo von Habermann, predsjednik minchenske 
»Secesije«. Mladi đaci slikarstva primiše s velikim oduševlje- 
njem novog profesora, koji je bio na glasu kao novotar i na- 
prednjak. 

Kad se Račić usidrio u Munchenu, njemačko slikarstvo 
emancipiralo se tek postepeno od starih, praznih i beznačajnih 

akademskih šablona i proživljavalo fazu fermentacije i razvoja, 
ali već se sve izrazitije očitovao prijelaz od realizma prema im- 
presionizmu. Koncem devetnaestog stoljeća, pod neposrednim 
utjecajem snažne umjetnosti Leibla, tog poklonika Courbetova 
realizma, njemačko se slikarstvo oslobađalo djelomično laži, ka- 
zališnih kostima, prašnih rekvizita, galerijskih sosova 1 grandi- 
oznih historijskih scena. Iako se u oficielnom slikarstvu Wil- 
helmova carstva još i dalje uvelike kultivira papirnati cvijet 
muzealne ljepote, i u slikama se mudro, literarno misli, a do- 
stojanstveni akademici s titulama i naslovima poput vrhovnih 
režisera ne prestaju na platnu aranžirati svoje sjajne karneval- 
ske predstave, ipak postoji i jedno drugo, službeno nepriznato 
slikarstvo, koje se nadovezuje na djelo majstora iz Aiblinga ili 
je usmjereno težnjama, koje su imali francuski pioniri »istinskog 
slikarstva«. 

U Berlinu, gdje još živi i stvara nepopravljivi fanatik mar- 
ljivosti, stari »mali div« Menzel, sve je burnije, slikarstvo svi- 
jetla, pokreta i neposrednog izražaja osvaja polako teren. 
Umjetnički profili Liebermanna, Slevogta i Corintha jasno se 
ocrtavaju i već su postavljeni temelji moderne njemačke 
umjetnosti. 

Slične težnje za emancipacijom mogu se opaziti u Mun- 
chenu već od g. 1892., kad je utemeljena »Secesija«, grupa na- 
prednih umjetnika, koji prestaju stvarati po metodama akade- 
mika, i traže nove načine za svoje nove ciljeve. Ta munchenska 
secesija, ne samo da po temeljnim stilskim karakteristikama 
svojih prvaka nije imala ništa zajedničko s bečkom secesijom 
(osnovana g. 1897.), nego je bila i njen izrazit protivnik. Za- 
jedničko im je jedino bilo ime i kidanje s konvencionalnim 
shemama stare generacije. U miunchenskoj avantgardi nije bilo 
određenih programa i svaki član ima potpunu slobodu kretanja 
u stvaralačkom radu, no neki, a naročito Uhde, tendiraju pre- 
ma impresionističkom shvaćanju. 

Novi profesor Akademije, Hugo Freiherr von Habermann 
(1849.—1929.), slikar s grandseigneurskim gestama, koga ubra- 
jahu među najbolje učenike Pilotya, započeo je svoje stvaranje 


108 





pod jakim dojmom tehnike starih majstora i sjaja francusko- 
belgijskog kolorizma. Poslije traži vlastite putove, nastoji se 
osloboditi utjecaja svoga učitelja, skreće prema realizmu u gen- 
reu (»Das Sorgenkind«), da zauvijek napusti svako novelističko: 
fabuliranje, usvaja neke sloboštine tretmana, i suvremenija iz- 
ražajna sredstva, usavršava tehničku obradbu do najveće vir- 
tuoznosti i priklanja se potpuno portretu i aktu. Glavni akcent 
njegova likovnog stila postavljen je na apartnu, bogatu har- 
moniju boja, profinjenu, dopadljivu ritmiku linije i savršenost 
mćtiera. U zrelim godinama, pored izvrsno izvedenih portreta. 
i karakternih glava, prikazuje neobičnim rafinmanom nage sla- 
dostrasne djevice i pomalo razbludne dame svijeta i polusvijeta, 
u kojima je došla do punog izražaja otužna atmosfera namiri- 
sanih boudoira i vreli dah perverzne putenosti. 

Mladi đaci slikarstva primiše 5 velikim oduševljenjem no- 
Voimenovanog profesora von Habermanna, predsjednika »Sece- 
sije« i naprednog slikara, i taj se događaj smatrao stvarnim po- 
četkom liberalizma na miuinchenskoj akademiji. No to ugla- 
đeno slikarstvo starog baruna, mondeno, slatko i elegantno, nije 
u svojoj bitnosti bilo ni napredno ni suvremeno, kako se to u 
prvi mah pričinilo dugokosim zanesenjacima iz raznih gradova 
i provincija Njemačke, Austrije, Madžarske, Poljske, i Ame- 
rike. Po svojim tehničkim sloboštinama, svježini boje, po la- 
koći tretmana, Habermann je svakako predstavljao neku opo- 
ziciju tadašnjem jalovom i već skamenjenom akademizmu, ali 
u njegovu djelu prevladavaju ipak elementi tradicije. Očiju- 
kanje s Parizom nije nikada ni malo promijenilo njegovo: 
umjetničko shvaćanje, a pogotovu ga nije približilo impresioni- 
zmu. To su doskora, upoznavši izbliže i bolje svoga učitelja uvi- 
djeli svi oni đaci, kojima je idol bio Manet i noviji pokret fran- 
cuskog slikarstva, — škola iz Batignollesa. 

Ne dobivši u tom smjeru dovoljno poticaja i tu toliko že- 
ljenu slobodu stvaranja, koju su od svoga nastavnika očekivali, 
našli su se u dvoumnici, ne znajući, treba li da se usprotive za- 
htjevima autoritativnog profesora ili treba li naći kompromis :? 
samo ih djelomično prihvatiti. I dok su ti nezadovoljnici omla- 

dine smišljali i tražili način, kako bi izvojevali veću samostal- 
nost, Račić se brzo odluči i to za najenergičnije sredstvo: sasvim 
otvoreno formulirati i isticati svoje oprečno shvaćanje i, ako 
bude potrebno, kao barjaktar slobode, prvi ući u borbu. 


On je već tada imao veoma jasne pojmove o vrijednosti i 
gibanju modernog slikarstva, i razlikovao je dobro likovnu isti- 
nu, od poze i laži, umjetnost života od kalupa. U njemu je ti- 
jekom razvoja intelekta i usavršavanja umjetničkog znanja na- 
glo zorila umjetnička ličnost sa svim značajnim oznakama, na- 
klonostima, idealima i ciljevima. Još kod Ažbea, upućen u neke 
tajne tonsko-valeurskog gledanja, on je našao svoje stajalište 
1 pošao sigurno i odlučno smjerom emancipacije od kanonske 
ljepote, prema onim idealima, koje je navijestio, tražio i ostva- 
rio Manet, taj svijetli putokaz na ulazima u prostore suvreme- 
nog slikarstva. Pod utjecajem tih ideala, impresionističke este- 
tike i glavnih težnja batignolleskog kruga Račić je izgradio svoj 
umjetnički credo i zamislio i provodio ove prve postulate: uklo- 
niti tvrdoću linije u korist slobodne i neograničene harmonije 
boja, oblikovati bojom i tonom u direktnom maljanju 1 dati svu 
puninu volumena u smislu zdrave i prirodne ljepote, koju je u 
sebi osjećao kao neumoljivi fatum. 

I baš taj osjećaj ljepote, silan i sudbonosan, živio je du- 
boko u njemu, gospodario svim njegovim htijenjem i vodio ga 
sigurnije 1 bolje od svih formula Habermannove meštrije. Ali 
ljepota je tek postojala u duši, u osjećaju, u predodžbama i nju 
je trebalo na platnu otkriti i pokazati drugima, trebalo je tra- 
žiti i naći vanjsko lice te zanosne unutrašnje vizije, koja teče, 
zaustaviti na čas njeno strujanje i ostvariti je u ništavom mate- 
rijalu ljepljive boje. 

Traženje vanjskog oblika takve više ljepote nije strpljivo 
artističko lickanje ploha ni izmišljanje dopadljivih šara. To je 
gigantski zamah tvorca, koji ulazi u vrtoglavu bitku s demoni- 
ma, tamnim silama, s tvarima, s tehnikom, formama, zabludama, 
sa samim sobom, da u impetuoznom naletu kreativne groznice 
raspiri plamen nadahnuća do golemih ognjeva kad se, u času 

tragične napetosti svih snaga, rađa, bljesne, javi božanski 
odraz iznutra. 

I taj dvadesetgodišnji dečko s moćnim čelom i razbaru- 
šenom kosom imao je odvažnosti za patnju, za napore, za kida- 
nja, jer nije htio zatajiti viđenje jednog sklada. U svijesnom 
1 nesvijesnom traženju te ljepote na plohama platna trošio je 
svoju energiju i gorio plodonosnim ognjicama kao zublja, al: 
zato je iz dana u dan rastao slikar, tvorac, umjetnik-čovjek, 
koji se penje prema zvjezdanom nebu. Imajući preciznu pre- 
dodžbu o slikarstvu, za kojim je težio, približavao se sigurno 
prvim ostvarenjima ciljeva usprkos negodovanja i oprečnih 
zahtjeva jednog slavnog profesora s plemičkim predikatom. 

Prvi je na akademiji pokazao nečuvenu smionost, da se 
kao početnik, discipulus, protivi korifeju, koji za sobom ima de- 
cenije tehničkog iskustva i bezbroj priznanja stručnjačkih kru- 
gova 1 najozbiljnijih kritičara, i da izazove svojim držanjem 
konflikt. 

No taj siromašni, nepoznati učenik ima fenomenalni li- 
kovni talent i ne će da postane eklektik, već veliki kreator, pa 
ne može primati diktat, osim onog, koji mu govori vlastiti osje- 
ćaj ljepote. Pristupa objektu bez okolišanja i predomišljanja i 
teži za neposrednim slikanjem onoga, što vidi 1 osjeća, za ostva- 
renjem tonsko-kolorističkog sklada, za cjelovitošću zatvorenog 
generalnog dojma; a što se njega tiče pimpantna dotjeranost 
krasopisa, kićenost, flamanski način podlaganja zemljanim to- 
nom i naknadno prelaženjem punom paletom itd. itd. 

Već nakon prvog razočaranja i idejnog razilaženja s uči- 
teljem započeo je borbu, koju je žilavom ustrajnošću vodio od 
semestra do semestra pune tri godine, a da napetost tog čudno- 
vatog odnosa nije ni na čas popustila.  —Račićeva ozbiljnost u 
radu, njegovi kritički pogledi i sudovi, nepokolebivo uvjerenje 
u ispravnost svog stanovišta i dosljednost u svemu toliko je im- 
presionirala razred, da se veći broj nadarenih sudrugova pri- 
družio buntovniku, što je imalo za posljedicu kolektivni revolt; 
u likovnom oblikovanju istomišljenika sve se izrazitije opažalo 
napuštanje Habermannova postupka. 


UBI 


Tako se događalo, da su na izložbama krajem školske go- 
dine slike najgorljivijih predstavnika slobodnjaka te samo- 
voljne i neukrotive omladine izazivale čuđenje. Simpatični re- 
beli uznemireni od preobilja mladenačke snage, nošeni pretežno 
drugim likovnim doživljajima i drugim htijenjem, odvajali su 
se u mnogome od shvaćanja i načina rada njihova profesora. 
U otkrivanju 1 istraživanju još nepoznatih i novih oblasti stva- 
ranja prednjači Josip Račić; on daje ovom otporu glavni i naj- 
prodorniji impuls i dinamički zamah, zalažući se bez ustezanja 
za umjetnost svojih francuskih uzora. 

Habermann je odmjerenom, ali strogom kritikom uz pomoć 
svih raspoloživih navoda i činjenica, koje bi mogle govoriti nje- 
mu u korist, uz mudro izabrane argumente pokušavao teorijom 
i praksom razuvjeriti i pokolebati Račića u impresionističkom 
vjerovanju, ali ta su nastojanja otmjenog i ambicioznog pro- 
fesora bila potpuno uzaludna, jer su samo povećavala nelagod- 
nost poremećenog odnosa i postepeno dovela situaciju do maksi- 
muma zaoštrenosti. 

Otvoreni sukob izbio je pred slikom »Dama u crnom«, na- 
kon što je profesor smireno i s uvjerenjem razložio svoje teorije 
i temeljne zasade razjasnivši, što sve prema njima ne valja na 
tom platnu. Na sve zamjerke, koje su trebale porazno djelovati, 
Račić je odvratio samo jednom konstatacijom, u kojoj je sadr- 
žana njegova najsupremnija kritika 1 zadnji, neoborivi protu- 
dokaz: 

»9o hat Manet nicht gemalt, wie sie es wunschen!« 

I to je sve. Odgovor, na koji nema replike, jer je u njemu 
otrovna smrtonosna strjelica. I spretna dijalektika i elokvencija 
starog, iskusnog Weltmanna morala je tu zatajiti. 

S kakvim je čuvstvima profesor von Habermann promatrao 
taj otpor, taj samosvijestan nastup i nepokolebivo pouzdanje, 
teško je sa sigurnošću ustvrditi, no vjerojatno je pored oštrog 
žalca povrijeđene taštine i narušenog autoriteta morao koji put 
osjetiti 1 malo skrivenog respekta, pa i divljenja. 

U neustrašivoj borbi za afirmaciju ličnosti, svladavanjem 
otpora 1 kidanjem okova školske stege, Račić je kročio naprijed 

teško ispaćen i premoren, ali zažarenih očiju od uzbuđenja i 
sreće otkrivao je nove vidljive oblike svoje ljepote i realizirao 
najbolja platna miinchenskog perioda, ne samo ona malobrojna, 
koja već znače u našem likovnom razvoju preokret, nego i ona, 
koja nismo nikada upoznali, jer su se netragom izgubila i nestala. 

Ako pomislimo, koliko bi lakše, a kako jednostavnije i 
oportunije za časoviti vanjski uspjeh bilo oponašanje kaligraf- 
ske fakture jednog slavljenika, koji je bio u društvu en vogue | 
imao dobrih veza s utjecajnim ličnostima, od ovog žilavog, ne- 
popustljivog hrvanja, ukazuje nam se tek u pravoj slici ssnaga, 
veličina i značenje tog ubogog momka iz Horvata. 


Epilog u Rue de Fabbć Grćgoire 


Izvan umjetnosti, u vedrim časovima slobode i dokolice, 
Račić je bio bezbrižan, kadikad i lakomisleni mladić, koji se sa 
silnim elanom i radošću predaje životu i u šarenom, uzbibanom 
i febrilno uzavrelom komešanju internacionalne boemske sre- 
dine predratnog Munchena iživljuje svoj temperamenat. 


On doduše i daleko od škole mnogo radi, riše i uči, čita- 
njem dobrih knjiga nastoji proširiti svoju manjkavu naobrazbu, 
posjećuje izložbe, muzeje i galerije, gleda, analizira i uspore- 
đuje i tako u više smjerova razvija i popunjuje svoje stručno 
1 oskudno opće znanje, ali on ipak nije, a niti je htio niti mogao 
stajati postrance i izvan vrtoglavog ritma mladosnih uzbuna, 
nadmetanja, ekscesa i mahnitanja. Uza sve sitne i krupne mate- 
rijalne brige, časovite tajne potištenosti i malodušnosti, naporne 
borbe s demonima, propinjanja nezadovoljene ambicije, njega 
čekaju, zovu i obuzimaju male i velike svakidašnje radosti ži- 
vota: srdačno drugovanje, razgovori, flanerije, plandovanja 1 
svečanosti prve ljubavi. 

Račić najviše druguje sa slikarima Vladimirom Becićem i 
Poljakom Karlom Olszewskim i književnicima Josipom Koso- 
rom i Božom Lovrićem, pa makar se ponekad sastajao s još ne- 
kim Hrvatima 4 Nijemcima, s prvom četvoricom stvarao je ne- 
razdruživi kvintet i proživio cijelo miunchensko doba. Tek kra- 

tak boravak kod oca, u Horvatima, za vrijeme godišnjih ferija, 
rastavlja ga od prijatelja. Suučenici na Akademiji nisu mu se 
nikad s većim simpatijama približili niti su ga, kao druga i ko- 
legu, volili, iako su djelomično i bili pod utjecajem njegove 
umjetničke ličnosti. Zaokupljen najvišim idealima čistog sli- 
karstva, previše strog i u stavu neumoljivog kritika spram sebe 
i spram drugih, izricao je bezobzirno i samosvijesno svoje oštre 
sudove i svoja mišljenja, što je na okolinu ostavljalo dojam 
oholosti i drskosti, i dakako više odbijalo nego privlačilo. Da 
nije bilo spomenute četvorice, Račić bi ostao osamljen i bez 
pobratimskih veza. 


Kad je Miroslav Kraljević došao u Munchen, približio se 
i on ovom veselom društvu, no jer su svakog novajliju u po- 
četku primali s velikom rezervom i nepovjerenjem, dočekaše 
tako 1 ovog hipersenzibilnog, turobnog i boležljivog sanjara, što 
ga je razočaralo 1 uvrijedilo, da se povukao i ostao prilično 
udaljen od ovog kruga. 


Pored noćnih, mudrih, žestokih 1 beskrajno dugih disku- 
sija o umjetnosti, smislu bistvovanja i ljubavi po zadimljenim 
atelierima, restaurantima, kavanama, u »Simplicissimusu« kod 
Kathi Kobus, zaručnice Ludwiga Scharfa, autora » Tschandala- 
Lieder«, bilo je skitnje gradom, lutanja bližom i daljom okoli- 
com, Isarskom dolinom, bavarskim bujnim šumama, bilo je pr- 
štavog karnevalskog smijeha i ludovanja, pomalo romantičnih 
poza, dosta erotike 1 sentimentalnih zanosa, pjevanja uz mlade 
djevojke u slatkom vinskom bunilu pod sjenicama i na mjese- 
čini. Sve se odigravalo u zadahtalom tempu mamenog odušev- 
ljenja tih razuzdanih 1 kreposnih mjesečara, koji žive od pre- 
divnih iluzija i najstrašnije zbilje, od snova, svetog uznesenja 
1 bijednih, mršavih objeda, od nektara ljubavi 1 gorčine odri- 
canja, sve se odigravalo u fantastičnom i realnom umjetničkom 
ambijentu, gdje vječna veselost i salve grohota često skrivaju 
sjene i ponore tog najzamamnijeg i najmučnijeg poziva. 


U to doba Minchen je bio jedina jedincata atmosfera, u 
kojoj su plivali nagi ko od majke rođeni zanosom za besmrt- 

nošću pijani dusi, talenti, geniji, nadljudi-djeca i amori, doma- 
hujući svijetlim rukama zvijezdama u beskraj (Josip Kosor). 

I Račić je domahivao plavim prostorima svemira, zviježđu 
1 suzviježđu, ali je živio i skromni život čovjeka sa svim običnim 
zemaljskim događajima. Sklizao se radostan na ledu u »Engles- 
kom parku«, vodio je, zaljubljen, na šetnje mladu djevojku 
Fani, kćerku vegetarskog restauratera iz Turkenstrasse, bio je 
preglasan i poduzetan u pokladnom štimungu i od starog za- 
stora improvizirao drugovima efektne japanske kostime, pjevao 
je, a sigurno je kadikad plakao, galamio je razdragan svojom 
snagom i u muku sam sumorno mozgao, brojao je u polumraku 
svoje sobe Pfenige i bio dijete i zabrinuti čovjek. A između tih 
časova ponovno je stajao u drhtavici bitaka, pred mračnim si- 
lama, pred likom, platnom i žitkim bojama i nakon pobjede, u 
kliktavom zanosu sreće domahivao svojim svijetlim rukama zvi- 
jezdama u beskraj. 

Tako je teklo vrijeme. Rad na Akademiji bivao je nakon 
emancipacije sve više oteščan, bez mogućnosti pravog zamaha 
1 bez izgleda, da započetim smjerom proslijedi konzekventno 
dalje, a stara neodoljiva čežnja za velikom slobodom, za Pari- 
zom postajala je sve glasnija, sve jača. I sad mu treba samo 
neki vanjski povod da se pokrene, i zakorakne i lakše otrgne od 
Minchena i starih drugova. 

Možda je poslije svega došao do spoznaje, da se tako ne 
može dalje, možda ga je zaista premorila vječna opozicija i 
borba s Habermannom, možda nije više podnosio akademski 
milieu i, konačno, bio sit te jalove predvodničke uloge, ili je 
ljubav s malom Fani iz Turkenstrasse ušla u fazu nesretnih za- 
pletaja, a možda je postojao i još neki drugi sasvim nepoznat 
razlog, što je njegova odluka, da putuje dalje najednom sazrela. 
Početkom g. 1908. spremi Jožina (tako ga je zvao spomenuti 
mali krug Hrvata boema) svoju skromnu prtljagu i rastane se 
zauvijek s Munchenom. 

Račić je tri godine potajno sanjao o Parizu poetično i po- 
malo djetinjasto, kao o golemoj impresionističkoj slici, na kojoj 
su prikazani beskrajni spletovi širokih sunčanih ulica, zeleni 

squarovi, parkovi s jezerima, kaskadama i vodoskocima i pro- 
strani trgovi, po kojima u blagdanskom ruhu prolaze razdragane 
gomile ljudi, pjevajući o radostima života. 

On je snatrio o mirisnom prozračnom majalisu u orgijama 
boja, o plandovanju na sočnim tratinama u vrtovima i šumi- 
cama, o razlivenim plavim blistavim vodama, po kojima plove 
okićeni čamci s nasmijanim djevojčicama. On se zanosio nes- 
tvarnim izmaštanim predodžbama o burmom, lagodnom noćnom 
životu te čudesne metropole i gledao kroz nemirna vela snova 
svoje vlastite zamisli i neke tuđe kompozicije: barove, boite, za- 
bavišta, cafć-concerte u proljetnim baštama, kad vino i zeleni 
absinthe mute pogled, kad se utuljeni lampioni pijano njišu, 
sviraju glazbe, a momci i žene brate se 1 javno cjelivaju. A mi- 
slio je i o mirnim sobama, gdje u vazama tiho i mudro umire 
cvijeće, na pladnjevima miriše svježe ubrano voće, svijetlo dršće 
i treperi po ulaštenim plohama pcliture, a sa ležaja raskošno, 
toplo tijelo kurtizane Olympije zrači sedefasto ružičasti sjaj. 

Zanesen tako svjetlosnim, lirskim viđenjem stupio je u ve- 
ljači g. 1908. na realni pariski pločnik i pošao nepoznatim 
smjerom s nepoznatom gomilom, koja nije bila bezbrižna ni 
raspjevana. Četiri mjeseca krstario je ulicama bučnim i prostra- 
nim, tražio izlaze 1 putokaze, tražio bistre vidike, prijatelje, za- 
službu, veze, smisao, 1 pitao se, gdje je uistinu njegovo mjesto 
u toj vrtložnoj zbrci zbivanja. Oko njega šumio je Pariz 1 ot- 
krivao mu svoja nepoznata i neznana lica: izobilja i bijede, 
duše i materije, umjetnosti i mašine, naslade i očaja. Bezbroj, 
bezbroj čudnovatih neprijateljskih lica iz pomahnitalog vele- 
gradskog kaleidoskopa. 

Šta treba tu započeti? U školu se ne kani upisati, ima ih 
previše i sve ga odbijaju, treba ostati samostalan i slobodan. 
Malo zalazi k svome ujaku, bilježi prve slikarske impresije, 
akvarelizira u sjeni _kućerina, kopira u Lovreu Goyu 1 Vela- 
squeza, malja Pont-Neuf sa keja, traži uzalud novčanu pomoć 
od Hrvatskog Društva Umjetnosti, nudi nekom bogatašu slike 
na prodaju i sprema se da pođe s dva prijatelja Nijemca preko 
ljeta na slikanje u Bretagnu ili Normandiju. 

Navršio je dvadeset i tri godine, piše kući, da je »zdrav i 
zadovoljan«, nada se, ima mnogo planova, osjeća svoju jakost 
i vjeruje u budućnost — treba samo da se sabere i da opet za- 
počne intenzivno stvarati. I dok se pričinja, da je sve kako treba 
da bude i u redu, da se već privikao na prilike i ušao u kolote- 
činu života, netko nepoznati i jači od njega daje mu u ruku 
novi revolver i došaptava mu neku mračnu riječ. 

Poput zamršene zagonetke bez rješenja ostaje nerazjašnjen 
ili tek djelomično razjašnjen krvavi epilog u Rue de Vabbć 
Gregoire. Uzalud postavljamo pitanja, tražimo odgovore, kom- 
biniramo, mudrujemo o kriminalu i tajnama, sve to skupa ipak 
ne prelazi granice nagađanja, i ne baca dovoljno svijetla u tmi- 
nu situacije oko pokojnika. Iko će s pouzdanjem i sigurnošću 
povezati sve komponente tog događaja i navesti zaista stvarne 
pokretače čina ili zločina, tko će dati najispravnije tumačenje 
Račićeva duševnog stanja i reći, s kime se on to borio u svojoj 
hotelskoj sobi i zašto se morao obraniti smrtnim hicem? Ili je 
taj hitac ispalila neka anonimna zlorada osoba iz podzemlja? 
Zašto? Iz kakvih motiva? Umorsivo ili samoubojstvo ? 

Ja lično nisam nikad u Račićevoj smrti gledao kriminalni 
slučaj, jer mi se to tumačenje čini najnevjerojatnijim 1 naiv- 
nim, nego sam zastupao mišljenje, da se radi o samoubojstvu iz 
očaja, pa sam u tom smjeru tražio komponente i uzroke tog ko- 
raka. ' 

Po iskazima najbližih prijatelja i suvremenika, koji su ga 
dobro poznavali, bio je Račić snažan, u svakom pogledu sređen 
mladić i nije nikada pokazivao ni traga egzaltiranosti ili nervne 
rastrojenosti, pa se prema tome uzroci samoubojstva ne mogu 
tražiti u hirovitosti puberteta, živčanoj panici, depresiji itd. bez 
veze sa stvarnošću. Da je njegov vanjski izgled bio samo maska, 
koja vješto skriva ponore teške melankolije, bolesne osjećajno- 
sti 1 osjetljivosti, on bi u općenju s drugovima, za tri godine 
makar jednom, htio ne htio, morao otkriti ma koju od tih pret- 
postavljenih nutarnjih komplikacija. Ali on je u društvu skoro 
uvijek veseo, obijestan kao i drugi mladi ljudi, u nastupu ima 
samosvijesti i ponosa, gledanje na život puno je optimizma po- 

red svih poteškoća, koje mora svladavati. Toliko je očeličen u 
borbi, da se ne boji novih iznenađenja, patnja i napora, a kako 
već dobro poznaje život, na sve je spreman. 

Časoviti materijalni neuspjeh u Parizu ne može toliko sme- 
sti čovjeka, koji je rastao u borbi, pogotovu kad stanje i nije 
tako teško i beznadno i kad su u izgledu mogućnosti za skora- 
šnju prodaju slika za svotu od 6.000 maraka. Imati u džepu 
samo osamdeset franaka 1 biti u skupom velegradu, to je pri- 
lično nelagodna 1 malo glavobolna situacija, ali borca, kao što 
je Račić, koji je u takvim i još mnogo gorim situacijama bio 
više puta. ne će spoznaja ovih činjenica nagnati u smrt. 

Udaljenost od dobrih prijatelja djeluje u tuđini često po- 
razno i na sasvim nesentimentalne osobe i stvara u duši pra- 
znine, koje dugo ne može nitko da ispuni. To je činjenica. Ali 
grad, o kome Račić godinama sanja kao o čarobnom paradizij- 
skom vrtu, Pariz sa svojim proljetnim sunčanim predstavama 
po bulvarima i jedinstveno fantastičnim svjetlucavim noćnim 
panoramama, prepun novih, neviđenih stvari, čuda i čarolija, 
pruža najbolji protuotrov za sve boljetice ove vrste. Račićeva 
osamljenost nije mogla biti ubitačna. 

Ako ga je pekla samoća, to je bila samoća u širem smislu, 
simbolička samoća jednog ubogog sina malog, nepoznatog na- 
roda bez bogatih umjetničkih tradicija i slave, kako je to u svo- 
jim uspomenama dobro zabilježio Kosor: »Račić, eksplozivni 
napon talenta, u Parizu nije nikoga svoga osjetio uza se osim 
paseporta (pasoš), i dok su drugi pojedinci i izletnici u Pariz s 
globa, osobito umjetnici osjećali uza se 1 oko sebe svoju narod- 
nu kulturnu sredinu, i naciju i mističnog Dostojevskog Boga i 
materijalni Kanaan... Oko njega je šumio Pariz raskoši duha, 
umjetnosti, parfema i magije, kako ne može šumiti ni jedan 
grad, dok je tijesno oko njegove duše šumila pustoš Sahare i 
sveostavljenosti.« 

Ali ni ta beskrajna saharska pustoš, koliko ona i bila zbu- 
njujuća, strašna i deprimantna nije mogla umoriti Račića, do- 
god je on vjerovao u svoju viziju sklada i ljepote, u smisao 
svoje borbe i umjetnika u sebi. To je srž njegova bića. Uzroke 


118 





drame treba tražiti u najdubljim i: najintimnijim unutrašnjim 
potresima i konfliktima, koji su bili izazvani nekim vanjskim 
prilikama, koje su povrijedile, zdrobile tu srž. 

Račić je izraziti tip čovjeka, koji prije svega živi za svoju 
umjetnost, za nju se bori, žrtvuje — i umire. Silnik, koji je pro- 
uzrokovao debacle ideala tog borca, počinio je umorstvo, jer 
kad je survao u ponor cijeli umjetnikov svijet, ostala je samo 
mračna grozna praznina, gora od tropskih pješčara u kišnoj 
noći, beskrajna pustoš, u kojoj se više ne može živjeti. 

Već dugo u sebi nosim sliku borbe i uspona slikara Račića 
i mnogo sam razmišljao o njegovu tragičnom svršetku, tražeći 
strpljivo 1 uporno silnika, koji je skrivio krvoproliće. I nakon 
traganja 1 rezoniranja došao sam do svog zaključka i dubokog 
uvjerenja, da je to bio grad na Seini, mjesto, o kome je Jožina 
sanjao kao o čarobnom edenskom vrtu. Šareni, promnjenljivi, 
umjetnički, avantgardistički Pariz, s jednim svojim avetnim 
licem. 

Račić je ušao u Pariz s uvjerenjem, da je prilično suvremen, 
moderan, i ponešto napredan umjetnik, koji doduše još mnogo 
toga mora da nauči, da usavršuje svoju tehniku, da se iskrista- 
lizira, ali koji se s pouzdanjem može prepustiti stvaranju po 
principima svog izgrađenog likovnog ideala. Naviknut da je u 
predvodnim redovima prvak i žestok bojovnik nadao se, da će 
i u novoj sredini nastaviti da igra ulogu neke vrsti barjaktara. 

Stupivši u drugu, mnogo šumniju i šareniju internacionalnu 
boemu, u pomaman svijet Latinskog Kvarta i Montmartra, 
među literate, pustolove i rapine, Račić je morao vrlo brzo do- 
živjeti bolnu spoznaju: da se on borio za umjetnost, koja više 
nije ni revolucionarna ni napredna i da se ovdje za nju nitko 
ne bori. To je bio prvi udarac, a lice avetno nije daleko. 

Očekivao je, da će ga _impresionistički Pariz dočekati s 
oduševljenjem, toplo i prijateljski, a našao je u njemu neku 
drugu, neprijateljsku družinu, koja ga s ironičkim i sažalnim 
smiješkom promatra: »Quel drdle de type!« 

Njegovo božanstvo, Manet, ostao je, naravno, veličina, pred 
čijim imenom i ovi nihilisti s poštovanjem skidaju svoj bćret i 

kalabrezer, ali to je samo slavni pokojnik, pripada prošlosti i ga- 
leriji. Životu pripadaju novi oblici umjetnosti, feniks ptica se 
vječno obnavlja i iz svoga pepela rađa pomlađena. 

Treba dobro poznavati tu mahnitu avantgardističku boe- 
mu sastavljenu većinom od buntovne i obijesne mladeži iz svih 
krajeva svijeta od očajnika i apostola obaranja, treba izbliza 
čuti 1 vidjeti njihove debate, prepirke i tučnjave, osjetiti onu 
žučljivu nepomirljivost, negatorski žar, rušilačko raspoloženje, 
prkos i sva ona pretjerivanja i tjeranja u krajnost, da se shvati, 
kako porazno i destruktivno može djelovati na novajliju ova 
razularena i često vrlo neozbiljna masa. Tko tu sve shvati a la 
lettre, taj je izgubljen. 

U doba, kad se u Jesenjem Salonu već odavna javio fauvi- 
zam (od g. 1906.) 1 kad je izvojevao svoje prve odlučne pobjede, 
kad su imena Deraina, Vlamincka, Manguina, Valtat, Friesza 
bila na zastavama slikarskih kolonija, kad je prava anarhija vla- 
dala u »Cage centrale«, a Matisse, kao vođa »divljaka« tumačeći 
razorne doktrine omladini stvorio naprednu akademiju, za koju 
je Andrć Salmon napisao, da je baš ta »la grande čcole fauve 
bila začetak kozmopolitske škole Pariza«, u to doba stajao je ta- 
mo, negdje na uglu, izgubljen i sam, jedan dečko iz Hrvatske, 
gledao zbunjeno pred sebe i blijedio. Što se to zbiva oko njega i 
u njemu? Još su te oči pune sirovih, vrištavih boja, deformiranih 
oblika, histerične terevenke šara i onog kaotičnog nereda, koji 
je sate gledao na platnima, pred kojima su neki ljudi od zanosa 
vrištali. I on se sada u paničnom strahu ludila pita, što znači taj 
cauchemar? Što hoće ovi bjesomučnici, zašto ruše sve ono, za 
čime on teži, a što je tako teško izvojevao u Njemačkoj i za što 
se htio ovdje boriti. Ali tko ovdje zna i pita za njega? Što on tu 
znači? Un drole de type! Tu za njega nema mjesta. On traži 
neku preživjelu mrtvu umjetnost, on je zakasnio, zastao, a vri- 
jeme je dalje protjecalo. Mali, jadni. neznatni sljedbenik jednog 
velikog imena iz prošlog stoljeća, pripada prošlosti kao i to ime. 

Već letimičnom poredbom slika na pr. Matissa i Rouaulta iz g. 
1906.—8. može se uočiti velika udaljenost stajališta našeg slikara 
od fauvista i ustanoviti, koliko su ovi otišli naprijed. Prirodno je, 

da se Račić nije mogao oduševiti tim smjerom, koji konačno zna- 
či dekompoziciju, raspadanje, a vjerojatno nije shvatio ni njegov 
esencijalni sadržaj ni zadnji cilj. Doći do fauvizma može tek 
onaj, koji je već zasićen impresionističkom ljepotom, i odriče 
je se dragovoljno.  Odreći se ideala, ideala, za koje se dosad 
borio, i patio 1 živio. Da li je on to mogao"? 

No njemu je možda još mučnije bilo snositi spoznaju, da se 
nalazi u pozadini, daleko od zbivanja, kao invalid, islužen vojnik 
isključen iz bitke. Stvari i činjenice tako su stajale, a kompromisa 
nije bilo. 

Račić je pod dojmom tih spoznaja proživljavao tešku unu- 
trašnju borbu. U njegovoj uzbuđenoj mašti narastao je taj ras- 
pon i razdor do golemih razmjera. Tako je počeo gubiti ravno- 
težu, zaglavinjao i posumnjao duboko u svoje ideale, u svoju 
umjetnost, u samoga sebe. Bespomoćan, sam i bez moralnog 
oslona gledao je, užasnut, kako padaju oltari, kako život gubi 
svaki sadržaj i smisao. Možda je borba trajala dugo, a možda se 
odigrala u nekoliko dana, svršila je u petom katu jednog hotela 
u Rue de Vabbć Gr€goire. 


Djelo Josipa Račića daje uvjerljivo i neoborivo svjedočan- 
stvo o snažnom, velikom talentu slikara, koji je u jednoj pre- 
težno akademskoj i konzervativnoj umjetničkoj sredini gledao 
neobično lucidno na likovne probleme i znao lučiti laž od istine 
i, usprkos okova zastarjele škole i zahtjeva svoga profesora na- 
šao put do pravog, čistog slikarstva bez natruhe novelističnog 
fabuliranja i bez sladunjavosti. I ako sva njegova platna min- 
chenske faze nose izrazite oznake Habermannove škole, Račić u 
njima nije nigdje epigon svoga učitelja. On se služi, čas manje, 
čas više Habermannovom tehnikom, ali ne usvaja njegovu ele- 
gantnu maniru, već likovni sadržaj svojih platna konstruira sa- 
mostalno, na sasvim drugi način i na drugoj osnovi. Sama boja 
nije nikad nosilac praznih efekata, nije mondenodopadljiva ni 
chic u svojim harmonijama, ali je zato uvijek u svom sklopu 
istinita, uvjerljiva, duboko proosjećana i doživljena. Hladan, za- 
mišljen i pomalo sjevernjački tmuran u izrazu, on je u svom stva- 

ranju frapantnom sigurnošću, jednostavno i suvereno modeli- 
rao oblike svojih likova i s malo sredstava dao puninu pravog ži- 
vota. Registracijom vanjskog dojma i modelacijom stvorena je 
tu i objavljena ljudskom oku ljepota jedne unutrašnje vizije, 
koja ne niječe stvarnost. Bez humbuga, prenemaganja, namješte- 
nosti i proračunanosti, on tu viziju vjerno i majstorski reprodu- 
cira na plohama svojih slika udahnuvši likovima kondenzirani 
izraz osobnosti, a cjelini nešto snažno 1 specifično slikarsko, što. 
u duši gledaoca može da pokrene i uzbiba valove emocije 1 ostavi 
neizbrisiv trag likovnog doživljaja. 

Cijeli njegov mali oeuvre plod je ozbiljnog rada i intenziv- 
nog kreativnog napora pravog, beskompromisnog umjetnika, koji 
prezire i dosljedno obilazi sve, što se protivi tezi njegova pro- 
grama. Pregledamo li najpozitivnije rezultate stvaranja tog ge- 
nijalnog mladića, koji je svoju ličnost izgradio na uzorima ranog 
impresionizma i bio u cijelom svom radu protiv kalupa, laži 1 
fraze, a za slobodu oblikovanja i samo za umjetnost eminentno 
pikturalnih kvaliteta, on nam se u našem likovnom gibanju uka- 
zuje kao značajna prekretnica i putokaz. 

S njim se završilo jedno razdoblje traženja i lutanja, raz- 
doblje, u kojem gotovo nitko nije ni zastupao ni pokušao kultivi- 
rati tako apsolutno likovnu umjetnost, ali on je ujedno budućim 
generacijama otvorio nove vidike i pokazao što je zaista slikar- 
stvo i kako ga treba tražiti. 


Njegovo djelo ostalo je nažalost samo divni torzo velike 
stvaralačke ličnosti, koja se još uspinjala, kristalizirala i bila pre- 
gažena u momentu najvećeg napona snage (»Pont-Neuf»), kad 
se nalazila na dohvatu cilja. No skoro svaki fragmenat tog torza 
potpuna je i zatvorena cjelina, znalački sagrađena, oduhovljena 
i živa, 1 nosi u sebi one likovne kvalitete, koje imaju samo djela 
neprolazne umjetnosti. 


Žalosno je, neoprostivo i nepravedno, da ni svi dijelovi tog plemenitog 
torza nisu sačuvani, sabrani i ujedinjeni. Kao da se i poslije Račićeve smrti 
nastavlja tragika jedne teške sudbine. Osim platna u Modernoj Galeriji (»Au- 
toportret«, »Dama u crnom«, »Gospođa s modrim šeširom«, »Glava gospođe«, 

»Portret starca«, »Portret sestre«, »Studija za portret«) i vrlo malog broja 
stvari kod privatnika, koje su nepristupačne javnosti, sve su ostale Račićeve 
slike i studije izgubljene, raznesene, uništene, koliko ne leže negdje zaborav- 
ljene i neotkrivene. Račić je poklonio dosta slika 1 studija svome miinchen- 
skom meceni, umirovljenom pruskom majoru, da mu se oduži za mjesečnu 
Potporu, i nitko ne zna ni za ime tog čovjeka, koji je danas već sigurno po- 
kojnik; neki austrijski časnik kupio je za par kruna sve akvarele iz gostionice 
Račićeva oca i tako je već time znatan dio slika nestao zauvijek. Što će se 
dogoditi s ostalim slikama, koje su razasute po domovima amateura i polu- 
amateura? 

Slikar Josip Račić zaslužuje, da mu Hrvati posvete posebnu galeriju, 
a zasad ne postoji ni točan i pouzdan popis svih njegovih djela, popraćen opi- 
sima i informativnim bilješkama, koje su potrebne za studij, makar je od g. 
1908. do danas prošlo već trideset i dvije godine. Možda će buduće genera- 
cije s čuđenjem pitati, kako je bilo moguće, da se nitko s više zanimanja 1 
na vrijeme nije zauzeo za djelo toga slikara. Zar se ne bi moglo, dok još 
nije prekasno, otkupiti, ujediniti i sustavno srediti sve, što je od Račićeve 
ruke stvoreno, da se od propasti spasi ono, što se još može spasiti? 

Zaslugom g. B. Miljkovića ostvarena je lijepa mala kolekcija Račića, iz 
koje je ovdje u reprodukciji donesen izbor od osam stvari. Te slike nisu po 
umjetničkoj vrijednosti na istoj visini, a niti su jednako tehnički dobre i 
uspjele, ali su sve veoma zanimljive, poučne i vrijedne, jer popunjavaju 1 
zaokružuju predodžbu o umjetničkom liku slikara Račića. »Portret starca« 
bez sumnje je najbolja slika ove zbirke, a po odličnoj modelaciji glave i ko- 
lorističkim finesama možemo je staviti u red najzrelijih stvari slikara. Zani- 
mljiva je fina »Studija ženske glave«, gdje nije teško prepoznati model, koji 
je sjedio i za Račićevu sliku »Dama u crnom«. 

RAZGOVOR SA SRCEM 
DNEVNIK JEDNOG KONVERTITA 


Bliže Bogu 


Srce, 

slomljena je vjera u tebe. 
Srce, da li znaš, što to znači, 
kad se vjera lomi 

1 kad padaju oltari, 

i kad se u duši mjesto Boga 
demon smiješi? 


Srce, ti znaš, 

da nema dobrote u očima ljudi, 

niti je ljepota u sjaju vanjskih stvari. 
Njihovi su stanovi: 

bezdan i dubina. 


Srce, zašto ne tražiš Boga 

u visinama, 

u malim i skrivenim stvarima, 
u očima patnika i bolesnika 

i u zaboravljenim oltarima? 


Umri, umri kad drukčije nije! 
Prije, mnogo prije 

nego te rastoče crvi, 

kao hiljade drugih srdaca, 
umri duhovnom smrću 

u mojim grudima. 


Mjesto tebe 
Um neka vlada u mojoj duši 


u Milosti sjaju. 

O, sve bliže Bogu 
i vječnom zagrljaju! ... 


Ljepota u visini 


Smiri se, Srce moje, smiri. 

Na tom svijetu nema vrijednosti, 
da se za nju plače. 

Smiri se, Srce, smiri. 


U životu si sretalo 

samo razbojnike i zločince, 
samo žalosti i razočaranja, 
1 što ti ostaje od života 
nego blistanje zvijezda 

1 zaborav u tišini! 


Srce, 
nema bogova po zemlji. 
Umri! 


Ljepota je u visini. 


Oječnost 
Srce, 
ne plači, 
ti ne ćeš umrijeti, 
ti ćeš živjeti vječno. 
U praskozorja tiha, 
kad Krist dolazi 
k mnogim drugim srcima, 
doći će i tebi. 
Tvoje će žile ispuniti 
svojom krvlju. 

Ti ćeš oživjeti 
kao stara svjetiljka 
u rukama brižnog sakristana. 


Jecaj mnogih stvari, 
koje za tobom plaču 
zaglušit će vodopad 
ljubavi. 

Otvorit će se koliba 
tišine. 


U sjenama meditacije 

spoznat ćeš, 

da se ne će pitati, koliko smo griješili 
# . .1. 

nego koliko smo zaboravili... 

A zaborav je kajanje. 


Ne plači, Srce! 
Ti ne ćeš umrijeti, 
ti ćeš živjeti vječno. 


A od Vječnosti 
nema veće nagrade, Srce! 
Ni ljubavi! 


Sam 
Srce, 
najveća je sreća biti sam. 
Poput cvrčka u jeseni 
kraj stare zemljane peći. 


Ne nositi na sebi 
tugu ovog svijeta 

i živjeti u tihoj ekstazi 
poput cvijeta. 

Propovijedati Boga 
onima, koji ga ne čuju 
u buci. 

I ići za oblacima, 

što u beskraj putuju, 

s ljiljanom u ruci. 


Odgovor Srca 


Nosite se! 

Ne trebam vas više, 

vi lude 1 lažne radosti svijeta. 
Odbacujem vas 

kao ispijene školjke 

s raskošnog banketa. 


Nosite se, 

vi glupe i plitke, zemaljske radosti male. 
Vi ste sposobne, 

da preda mnom padate nice, 

ali i da se demonski smijete 

u moje lice. 


Ja sam danas srce velike katedrale! 
U meni stanuje Bog Sabaot. 

U meni bije ura slave 

i pobjede nad vremenom i prahom. 
Ja sam danas srce velike katedrale. 
U meni gori zublja Vječnosti 

1 Svojim dahom 

pretvara me u srce 

živoga Boga. 

Ja sam danas srce božanske katedrale 


1 tornjevi moji niču iz dubine. 


I lete u visine... 


Iz knjige »Obasjana staza«.) Jeronim Korner 

ALIJA NAMETAK, SARAJEVO 
BOJIČKA 


Najprije je bila velika ljubav, a iza nje je došlo veliko 
razočaranje i strah. Mehmed efendijina Ajiša je godinama a«ši- 
kovala s Mušanom Bojom, i to je već prešlo i u pjesmu, koja je 
uz behar lepršala kroz vratničke bašče i sokake i s beharkom se 
trusila u čašice bistre rakije, što je mutila oči i um društvancu 
mladića, koji evo već četvrtu godinu nerazdvojno akšamluče, a 
onda idu svaki svojoj na vrata ili pod prozor. Tu onda pričaju 
mnogo, bez kraja, o svojoj ljubavi, kakvom nikad nitko nikog 
nije ljubio, kao što svaki od njih voli svoju odabranicu. Prestoje 
tako do pola ljetne noći, a i zimi ne osjećaju led ni snijeg, koji 
škripi pod nogama, pa im se oženjeni sijeldžije, koji idu sa že- 
nama i djecom na sijelo i sa sijela, čude, kako mogu toliko sta- 
jati na jednom mjestu po svakakvu nevremenu i šta imaju više 
jedno drugom reći. 


— Kakav je ono hodžica bio ovdje na mojim vratima? — 
pitao je Mušan Ajišu, kad je te proljetne noći došao i dugo je 
čekao da izađe. 

— Ovo su babina vrata, a nisu tvoja, a ja sam djevojka, 
pa mi je slobodno, s kim hoću razgovarati, — odgovorila je AJi- 
ša prkosno, makar da nije osjećala onako, kako je govorila. 

— Nije to tako, curo moja. Ako je ovo tvoga babe, kuća, 
ova su vrata moja i tvoja, i ako ja samo čujem, da se je ko pri- 
makao s ove strane njima, prosjat će sunce kroza nj i skratit ću 
ga za čitavu glavu, da je do neba narastao. 

— Vidiš, kakav si! Malo ti je, što piješ, pa bi još i ljude 
bio, a i ne misliš, da bi u tamnicu dopao, ja, ne daj Bože, 1 na 
vješala otišao. 

— Eto vidiš, bona, da me voliš, dok veliš »Ne daj Bože.« 
A ja znam, da ti ne bi ni za kog pošla, da ja tamnice dopanem, 
već bi čekala, dok ne bih izišao iz nje. Da ja umrem, ti se ne bi 
nikad ni udala. 

— De, Boga Ti, ne govori nekakve besposlice i tamnice i 
smrt. Ja ti samo kažem, otac te ne begeniše. Ne voli, što piješ, 
što si kavgadžija, pa, kaže neko jutro materi, a ja slušam iz 
druge sobe, veli: »Udat ću je za hodžu.« Mati mu veli: »Pa nije 
mahane ni Muhamedu,« a on kaže: »Jok, nije ono Muhamed, 
ono je Muše.« 

— E baš mi hvala punici, kad me brani, a nadoći će i on. 
Kao da mi je i on bio bolji, dok je bio mlad! Znamo mi i nje- 
govo. Slušavao sam ja, kako je on kod kuće iz Posavine donosio 
rakiju u medresu, pa muderis čuo za to, te istraga, pretres po 
sobi, a on brže bolje proli vodu iz testije, pa u testiju rakiju, 
kao da je džoja voda, a u nju kitu cvijeća, i tako spasi glavu. 

— Nije bogme moj babo bio taki, ne d'0 Bog. 

— Eto nije. Ja ne znam ništa. Ja ovo izmislio, iz prsta 
isisao. 

— Sad se opet srdiš na me. 

— A šta je tebi briga za me. Tebi će babo naći hodžu. 

— Nemoj, živ bio, Mušane. Nemoj biti takav! Pa ti znaš, 
da ja... Samo eto da se dozoveš, da budeš kako treba, možda 
bii babo... 

— Sve će doći s vremenom. I brada, i žuta ahmedija. Mo- 
žda ću i ja biti barutovac kao i tvoj babo... A hoćeš li na Jur- 
jev na Irčivodu? 

— Bezbeli. Bit će nas dosta iz našeg sokaka. 

— Voliš li me, Ajiša? 

— Pa znaš... Šta vazda pitaš? 

— To hoću da vazda čujem. To mi je najdraže. A ako opet 
dođe onaj hodžica na vrata? 

— Ja ću mu izići... 

—... Ah! 

—...1 kazati mu, da se ovuda ne vrza. 

— Aferim! 

— At? 

— Nešta? 

— Okanit ćeš se, je li de, tih besposlica. Ja ne smijem 
preko babine volje. 

— Gondže moje! 

— Hajde, dušo, kući. Zora će u red, a mi još ovdje. 

— Da zna zora, šta je milovanje, ne b' svanula za tri go- 
dinice. 

— U red će otac ustati, da ide u džamiju na sabah. Sra- 
mota je, da me zateče na vratima. 

— Dobro, janje, dovale. 

— Ej sahat ile. 

I on je pošao uz sokak i zapjevao iz punog srca: 


O djevojko, ne kuni me mlada, 
Proći ću se vina i rakije, 

Pit ću tvoje suze iz očiju, — 
Suze piti, licem mezetiti, 


a ona je već osjećala nevidljive suze, koje će joj srećom vlažiti 
oči, i kako joj se lice žari od vrelih poljubaca, koji će doći. 


Na Jurjev na Trčivodi on ju je »potegao«. Nije imala više 
kud i pošla je s njim njegovoj kući. Sutra su otišli kadiji. Meh- 
med efendija se razljutio na Ajišu. Nije htio za nju ni čuti. 
Kanita hanuma je polako stvar zaglađivala, smirivala, i Meh- 
med efendija jedva pristao, da se Ajiši pošalje njezino djevo- 
jačko ruho. Ali ni za nju, ni za Muše, koga su sada u čaršiji 
Muhamed agom zvali, nije htio ni da zna. Bilo je to samo krat- 
ko vrijeme, pa je već nakon desetak dana raspitivao ženu, zna 
li, kako žive, da se ne pate, kako je Ajiša i šta radi »onaj nje- 
zin«. To je bio dobar znak, i njih dvoje već sutra k večeri ba- 
hnuše Mehmed efendiji na sijelo. Mušan je pristupio skromno 
puncu i punici, poljubio ih u ruku, a Ajiša je stidljivo gledala 
kuću, u kojoj je odrasla, kao da je sada prvi put u nečijem 
tuđem domu. | 

Bojo je bio terzija, jutrom silazio u čaršiju, sjedio na će- 
fenku, šio gunjce i čakšire, a na večer zatvarao radnju 1 s pu- 
nim zembiljem išao uz Kovače i kroz Širokac na Vratnik, pa 
svojoj kući. Nije se više svraćao usput u krčmu, nego kao ku- 
ćenik išao pravo kući, gdje ga je Ajiša očekivala. Iza skromne 

večere s puno nježna razgovora uzeo bi iglu i konac pa šio sad 
fermen, sad čakšire, jer nije dovoljno, što se na dućanu uradi. 
Htio je svakako da imadne još koju kućicu radi kirije, a i du- 
ćan još nije bio njegov i trebalo mu je zapregnuti rukave i za 
godinu-dvije ga isplatiti. Često bi Ajiši, koja bi ga ogrlila, pri- 
Pijajući se uza nj povjerljivo, zapjevušio, otimajući se milo- 
vanju: »U terzije tanka igla, tanja večera,« a ona bi mu stav- 
ljala dlan na usta, da tako ne govori, jer je ona zadovoljna, 
ničim se ne pate, i imaju više nego im je i dovoljno. 

Nije rado išao ni puncu na sijelo, jer se time samo dangubi, 
a nije se veselio ni da mu tkogod dođe, upravo radi toga, a ni- 
pošto ne radi troška. On to ne bi ničim odao, nego bi čak poka- 
zao i raspoloženje. Došla bi mu često sestra Hafa, udata za Hrvu, 
i povela troje sitne djece, osim onog, što joj je pod srcem ra- 
slo. Djeca bi pospala na sijelu, pa bi nastao pravi plač, dok bi 
se razbudila, kad bi se trebalo vratiti kući. Hrvo bi uzeo srednje 
u naramak, Hafa hanuma najmlađe, a najstarije od šest godina 
bi, bunovno iza sna, drhtureći uhvatilo se materi za skut i ska- 
kutalo kraj nje. Često bi Bojo rekao ženi, vraćajući se sa sijela 
od punca ili od Hrve: »Hvala Bogu, kad nema nikakve cvrke 
oko nas. Kud hoćemo 1 kad hoćemo, samo obuću na noge, a ti 
još feredžu na glavu, pa serbez. A koja je kod njih sekiracija!« 

Tako je on govorio tri godine, a onda mu nešto došlo izne- 
nada pa se zapitao: »Hafa ima četvoro, pa je raspoloženija od 
mene. Manje ima i mora da teže živi, ali je veselija. Šta njoj 
bude, kad se nagne nad dijete, da ga počešlja ili mu haljinicu 
popravi, pa joj se lice razvedri?« Tako se on sam pitao vraća- 
jući se s Ajišom od Hafe sa sijela. Sjeli su kod kuće na sećiju. 
Ona je zapalila lampu, rasplela pletenice i spremala se, da legne, 
a on je savijao cigaretu, prikresavao i počeo odbijati dimove 
kraj prozora, kojemu je čekmu podigao. Gledao je nježno Ajišu, 
ali bio 1 sumoran. Bila je još ljepša, mnogo ljepša nego djevoj- 
kom, ali on je osjetio, da im nešto oboma nedostaje. Ni jedno 
nema onog raspoloženja kao Hrvo i Hafa, kad im se djeca po- 
keckaju 1 kad ono najmanje protepa prvi put koju novu riječ. 
A kad se srdi na sama sebe, što je razbio fildžan ili što je Ajiša 

prevrnula punu pepeonicu po ćilimu, čini mu se, da mu to na- 
nosi veću bol nego Hrvi, kad mu je najstarija kći prevrnula ka- 
vonos pun đulbešećera i razbila ga. 

— Hoćeš li ti u red lijegati? 

— Evo, dok dopušim. 

Ona je prošaptala ajetel-kursiju, legla i navukla na se 


jorgan. 

_ o 

— E 

— Šta ti veliš, kako bi to bilo da i mi imamo punu bešiku, 
Da. 


— Ako Bog dadne, imat ćemo. Mladi smo, ima vremena. 

— Ahbi li ti voljela, da imamo? 

— Ja šta bih radila nego voljela. Ali eto, nešto nema. 

— Da ti šta ne radiš, da ne bude? — briga mu drhtala u 
glasu. 

— Ne radim, Boga mi. Niti šta radim da bude, ni da ne 
bude. 

— Ama, eto, oboje hoćemo, da bude, a nikako nema, pa 
ja mislio, da ti to ne sprečavaš. Nisam ti za to nikad ništa htio 
reći. I ja sam vazda volio, što još nemamo, što smo serbesniji i 
kod kuće i prohodati, ali mi nešto večeras dođe kao iz gore. 
Čini mi se, da ga imam, ne bi mi ga mogao niko ni zlatom pre- 
mjeriti. 

— Ako nam bude suđeno, da ga imadnemo, imat ćemo ga, 
pa sve kad bismo radili, da ga nemadnemo. 

I očekivali su iza toga znakove njezine trudnoće, sanjarili 
o golom gostu, koji će doći, u velikom povjerenju šaptali jedno 
drugom: »Sad je ovolicno,« pokazujući nokat s malog prsta, ili: 
»Nije nego ovoliko«, pokazujući čitavu jagodicu od palca, ali 
im se redovno uvijek razbijala nada, iza koje je opet rasla vjera, 
da ne će ostati suha grana. 

— Ne mora to biti odmah, ni prve pa ni pete godine, — 
kaže mi danas mati. — Eno, veli, Bećarevke, pa rodila taman 
nakon sedam godina prvo dijete i jučer, opet nakon sedam go- 
dina, drugo. Ono starije prispjelo u posao, a mlađe se istom 

— Eh, kad bih ja znao, da ćemo ga imati i nakon sedam 
godina... 

— Pa Kresinica je rodila dvanaest godina iza udaje. 

Ali je on sumnjao, da će ga ikad imati, kad ga dosad ne- 
maju. Čuo je neku večer, kako žena budalastog Vejsila u sami 
mrak kune djecu, a dvanaestoro ih ima, da joj barem jedno hoće 
do sabaha umrijeti, jer ih ne može ni suhim hljebom nahraniti, 
i on se zgranjavao, kako se može željeti smrt svome djetetu, 
koje je još i zdravo. 

— Mati kaže, da je govorila s ocem o ovom našem, pa on 
rekao, da ja odem doktoru, da vidi, je li sve u redu. 

— Šta da gleda? — zabezeknuo se on i oči mu se zakrva- 
vile pri pomisli, da bi neki drugi muškarac mogao gledati nje- 
govu ženu i dirati ono, što je samo njemu posvećeno. 

— Pa da me pregleda, da nemam kakva ćurukluka. 

— I tito možeš govoriti? 

— Ne znaš, kako mi je. Stid me je o tom i misliti, ali sve 
bih, oči moje, za te učinila, da se razvedriš, da budeš onaj pri- 
jašnji. 

— Nikad! Pa kad ga nikad ne bismo imali, to ne ćeš 


raditi. 

— Kažu, ima i jedna ženska, doktorica, koja je od tih 
stvari. 

— Ne, ni žensko. Ne mogu ja to dopustiti. 

— A da doktor tebe pregleda? 

— Šta oni znaju u tome? Ništa. 

— Pa onda se nemoj sekirati. Nemoj da si mi snužden i 
mračan. 


Otišli su nakon mnogog oklijevanja doktorici. Bio je u če- 
kaonici nestrpljiv, kao da na žeravi sjedi, dok je liječnica u ordi- 
naciji pretraživala Ajišu, plačnu i rumenu od stida. 

— Kaže, da sam potpuno zdrava. Uh, kako može onako 
biti bezobrazna. Veli, izbacivala bi ih, biv4 djecu, kao iz topa. 

Kad se tog predvečerja vraćao kući, prvi put nakon što se 
oženio, svratio se u gostionicu. Popio je tri velike, i već ga je 
imao dosta. To mu je, dok je bio momak, jedva dostajalo, da mu 
se odriješi jezik, a sad ga je uhvatilo. Bio se za ovih deset godina 
odučio, a danas je osjetio potrebu, da se opije kao životinja, da 
zaboravi sve, što se toga dana desilo. 

A desilo se mnogo toga. Odmah nakon ručka na ćefenku 
odlučio se, da ode liječniku. Kazao mu je, šta ga boli. Pitao je 
liječnik najprije za ženu, a Bojo mu raskazao sve od početka, 
i da je bila kod doktorice, i šta je ova rekla. Liječnik onda na- 
stavio s ispitivanjem, kao da je strogi sudac sa kijametskog dana. 
On pričao od ženidbe, a liječnik pitao od početka, od one prve 
mladosti, kad je kao obijestan ždrijebac pretrkivao kradom pre- 
ko Miljacke u kuće na Hisetima. Kako se nekad, dok je imao 
oca, iskradao iz kuće i dolazio u zoru, a kad je umro otac i ne- 
stalo stege, kako je znao i noćiti tamo. Kako se jednom razbolio, 
ali ga stid bilo ikome kazati, dok ga nisu muke osvojile i po- 
vjerio se majstoru, kod koga je bio na zanatu, a ovaj ga uputio 
berberinu, koji ga je liječio vodom od varenog majdonosa. 

Liječnik je klimao glavom i na kraju slegnuo ramenima: 

— Kakva vremena idu, a kako je već sada mladež pokva- 
rena, bolje ih nemati nego imati. 

— Biva ih ne ću imati? Nikad? 

— Ako ti žena rodi ikad, znaj dobro, da nije tvoje dijete. 

Bez pića je išao pijan iz ordinacije, ranije zatvorio dućan 
i pošao kući. Ali se onda usput sjetio, da je prije ženidbe imao 
jednu razbibrigu, i svratio se u gostionicu. 

Iz daleka je opazio pred kućnim vratima nekog muškarca, 
kako podiže mandal, koji odzvanja i odjekuje po čitavoj mahali, 
a kad se primakao, čuo je ženin glas. »Šta je to? Ona razgovara 
s tuđim muškarcem?« 

— Šta uradi za Boga miloga? Mogu te u zatvor za to. 

— Porez. Triput dolazim, a tebe nema nikad kod kuće. 

— Ja imam svoj dućan. Šta me ne tražiš, pasji sine, u du- 
ćanu? Odmiči, dok te nisam rasporio! 

— Pazi se ti, nemoj da me smetaš u službenoj... 

Ali prije nego je dovršio, što je htio reći, Bojo je spustio 
na nj šaku i prostro ga pred vrata, a onda hrupio u avliju, gdje 
je Ajiša drhtala od straha. 

— Šta uradi za Boga miloga? Mogu te u zatvor za to. 

— Zatvor je ništa. A šta ti uradi? S tuđim muškim raz- 
govarati, a? 

— On je zvao. Nisam ja. 

— Ko zna, da nisi baš ti zvala. Veli, da je triput dolazio, 
a ja za to ništa ne znam. Što mi nisi nikad rekla, da je dolazio, 
nego me onako urezili pred svijetom, kao da sam ja fukara, pa 
nemam, da platim porez. 

— Boga mi, ja nisam nikad bila kod kuće, kad je on do- 
lazio, ako je dolazio, osim ovo danas. Ja sam mu i danas govo- 
rila, da on ide u dućan, a on veli, da mora unići, da popiše 
stvari. Ja sam se otimala, da ne provali u avliju, dok ti ne dođeš. 

Svaka njezina riječ opravdanja njega je srdila 1 vrijeđala, 
a onda pošao teturajući preko avlije. Ajiša se zabezeknula, pre- 
strašila se, jer se od toga bila davno odučila, još otkaka se 
udala, a onda zaplakala. 

— Šta je sad? Šta cmizdriš? Ako sam malo glasnije pro- 
govorio, nisam se s tobom svađao, a ni bio te, vala. A da sam 
te 1 ubio, imao bih rašta. S tuđim muškim govoriti! 

Pri kraju je spustio glas, u kojem je bilo trunak i blagosti, 
ali je od toga susreta ispucalo ono duševno tkivo, koje se tkalo 
i preplitalo ovih deset godina braka osim onih ranijih godina 
ašikovanja. 

Ujutro, pri kahvi, ona mu je povjerljivo rekla, da joj je 
ima nekoliko dana zastalo, 1 moglo bi biti, ako Bog da, da je 
noseća, a on, na vijest koja bi mu dotad donijela najljepše tre- 
perenje duše od ushićenja, iznenađen zastao, oštro je premje- 
rio, spreman i da je ubije, na mrtvo, ako imade povoda, da :šta 
posumnja. s Nr , 

— Kako? Čije je? . | 

— Ko je čiji? 

— Pa to, što veliš. Valjda dijete! 

— Božije, pa tvoje i moje. 

— Vražije i tvoje, a moje nije. Kazuj, s kim si...? 

— Mušane, za mila Boga, zar ćeš me svakakvom držati? 

— Ubit ću te, ali tu sramotu ne ću doživjeti. Zar za mene 
živa druge tražiti, da ti dadu ono, što ja ne mogu?! 

— Ko je rekao, da ne možeš? 

— Ja znam. Ali neka znaš, istinu ćeš mi reći, ili ću kidisati 
1 tebi 1 sebi. 

— Kakvu hoćeš istinu, ako Boga...? 

— Jesi li imala ruku i s kakvim drugim osim mene? — 
polako je cijedio riječ po riječ. 

— O, da Bog do, nisam ovaj čas živa dočekala, da me ova- 
ko pitaš! Meni više ni onako nema života, kad ti i trunku jednu 


sumnjaš u moj namus. — Ustala je i s police dohvatila veliki 
nož. — Zakolji me! Halal ti bila moja krv! Ja nemam više rašta 
živjeti. 


Bojo je uzeo nož, ali ga je pokolebala njezina odlučnost. 
Da je šta bilo, ne bi ga onako netremice gledala. Ali odakle sad 
njoj to stanje, kad je liječnik rekao, da on ne će nikad imati 
djece. 

Tko je mogao to biti? Da nije onaj od poreza, koji je tri- 
put dolazio? Tko zna, da on nije prije ulazio, a možda je 1 sinoć 
htio ući, ali on u to došao iz čaršije. Ili je možda već i bio u 
kući, pa se onda išuljao iz avlije, a ona ga tobože upućivala, da 
ide u čaršiju na dućan Boji, da tamo traži porez. 

A možda se i liječnik prevario? Možda zbilja nije presa- 
hnula u njemu plodnost, kao što mu nije propala ni mladicka 
snaga? 

Zbunio se, odbacio nož i naglo otišao u čaršiju. 

Na podne mu je, kao i obično, dijete iz komšiluka donijelo 
ručak. Nije ga ni dirnuo. Otkrio je kapak s meteriza i otpuhnuo: 

— Šta mi šalje varene kolačiće, kad zna, da ih ne volim? 
— I dijete odnijelo meterize kući. 

Pred večer je zatvorio dućan i pošao kući. Premišljao je o 
svemu jučerašnjem i današnjem i na sve to nije mogao samo 
rukom odmahnuti. Htio je stvar izvesti na čistac. Ako je ono 
tuđe, jer liječnik veli, da nije moglo biti njegovo, onda on mora 

tu sramotu oprati. Nije dovoljno samo pustiti ženu, pa da ona u 
matere svoje rodi i da se dijete zove njegovim imenom, a tko 
zna, tko mu je otac. On ne može dopustiti da mu se netko na- 
ruga, kako mora ženi i djetetu davati nafaku, na što će ga ka- 
dija osuditi, a on je uvjeren, da nije otac toga djeteta. 

Ali ona njezina najprije sažaljiva blagost u očima, pa onda 
odlučnost u tvrdnji, koju doduše nije htjela riječima reći, jer 
bi se valjda već time smatrala oskvrnutom, ulijevala mu nadu, 
da će možda drugi ili treći liječnik, koji će ga pregledati, pro- 
naći, da je njegova muškost životvorna, a da se onaj jučerašnji 
liječnik prevario. Biva to kod njih. Osude čovjeka na smrt i 
čak reknu, koliko će još živjeti, a on ozdravi i poslije još dva- 
deset godina gazi po ovoj zemlji i svoje liječnike otprati do 
groba. 

Pred gostionicom zamirisala mu janjetina s ražnja i svra- 
tio se. Već ga je čekala i deca na stolu, i on ju je brzo suhnuo, 
a onda je došla druga, pa treća i on je ponajlak pijuckao, žva- 
čući zarudjelu koru s plećke ili izvlačeći na čačkalici sitne ko- 
madiće mozga iz glavuše pa ih onda oblizivao. 

Šutio je baveći se sam sobom. Kao neke tanahne koprene 
da su padale na svijest, a onda sve neke deblje 1 grublje, osjećao 
je nekakav duševni drijemež. Prošlo je davno vrijeme, u koje 
je za ovih desetak godina dolazio iz čaršije kući. Sad je već 
Ajiša zabrinuta što ga nema. Možda plače? Osjeća se usamlje- 
nom uz muža, kojega gubi. A izgubit će ga sasvim. On više ne 
vjeruje u se. On zna, da ni ovih deset godina nije bio muška- 
rac. A ona je prava ženka. I sad ona ima dijete. Ili će ga imati. 
Možda istom do osam mjeseci, ali će doći. Oh kako bi on sada 
razvalio tu krvavu utrobu, raskidao taj život, koji sigurno nije 
od njegove krvi, ali koji ona nosi pod onim srcem, za koje je 
uvijek govorila, da samo za svog Boju kuca. 

Navlačila mu se krv na oči, mrak mu obuhvatao svijest, 
nemoć tijelo, i jedva se dovukao do kuće. S mukom je otvorio 
vrata i uvukao se u sobu. Ajiša je ležala budna. Dugo je čekala 
i plakala. 

— [ večeras kao 1 sinoć? 

— Može mi se, hoće mi se, — govorio je i ne znajući, šta 
govori. (Ujutro se zaklinjao Ajiši, da on te riječi nije govorio, 
nego je valjda ona sanjala.) 

— Ostavio me samu, da skapam. Malo li mi je samoj po 
čitav dan, pa si me i u večer počeo ostavljati. 

— Nisi ti sama. Ima to štene u tebi. 

Ona je ciknula, da se i na sokak moglo čuti: 

— Crn ti obraz, da bi li! Ja večeras istom što sam živa 
ostala, a ti meni tako. Nisam do vrata mogla doći, da zovnem 
koje dijete iz komšiluka, da poručim po mater... 

— A šta će ti mati? Šta ti je bilo? 

— Ono što i dosad, samo mnogo, puno. I zakasnilo nekoliko 
dana, pa se ja bila ponadala... 

— Da nisi šta sobom kvarila? 

— Nisam. Ali eto, dragom Bogu hvala, kad ima i ovo, kad 
me ne ćeš smatrati onakvom, kakav mi nitko nije ni u rodu bio. 

Prije nego je mogao shvatiti, šta bi mu draže bilo, ili ovo, 
što se sad desilo, ili da je ranije ona mogla postati majkom nje- 
gova djeteta, svalio se neraspremljen u dušek i zahrkao. 


Sutradan je već smirenije s njom razgovarao. Malo se stidio 
radi onih riječi, kojih se kao kroz maglu sjećao, neke nije htio 
nikako priznati, a onda odlučno rekao: 

— Žena mora slušati, nema tu šta. Ako ja podviknem, ' 
tvoje je, da šutiš. Kad zaradi žena, može biti i bjena. To Šeriat 
dopušta. 

— Ako ćemo o bitci govoriti, pusti me odmah. Da odmah 
idemo pred kadiju! 

— Znam ja, da bi ti to htjela, pa se onda prije pola godine 
za drugoga udati. I da drugi miluje ono, što sam ja. Nema toga. 
Ja da i umrem, ti se ne bi nikad više udala. Ja bih tei usnui 
na javi progonio. 

Ona je sa strahom slušala njegove riječi, koje su zvonile u 
sobi. I osjetila je, da je sve onako, kako on govori. Još dok je 
bila djevojkom, nije smjela ni sanjati s drugim muškarcima 
osim s Bojom. On je bio gospodar njezina sna kao i jave 1 ma- 

štanja na javi. A otkako se udala za nj, nije druge uopće ni vi- 
đala, kao da i ne postoje. Viđala je samo oca, zaovina muža i 
Boju, ali je on samo bio muškarac, a daleko je bilo od nje i da 
pomisli, da bi se netko među njih dvoje mogao umiješati. 


Pa i kad je kratko iza toga Boju prekinula rakija, ona je 
osjećala u svakom uglu kuće prisutnost samo Bojinu. Nije se 
htjela ocu vratiti, niti je ikoga primala u kuću osim mater i za- 
ovu. Iznosila je svako jutro kahvu u mangali na kameriju, sta- 
vila bi na pervaz dva fildžana, svoj 1 Bojin, sjela skromno kraj 
mangale na pod, dok je Bojino mjesto bilo prazno na minderu, 
pila kahvu, a onda oprala oba fildžana: i svoj 1 Bojin, vječno 
netaknut. 

Večerom bi pravila onakvo jelo, kakvo je Bojo volio, jer 
je on samo večeravao kod kuće, čuvajući se, da ne bi za živu 
glavu pomislila o jelima, koja on nije podnosio. Kad joj je je- 
dnom mati poslala večeru, otkrila je meterize, i kad je vidjela, 
da su unutra vareni kolačići, vratila ih je nenačete, makar da joj 
je to bilo najdraže jelo, dok je bila djevojka. 

Pred večer bi ga osluhivala, da dođe iz čaršije, i makar da 
je znala, da mu već ni kost s kosti nije zajedno, ne bi zaklju- 
čavala avlijska vrata, dok ne bi prošlo njegovo vrijeme. 

U noći se nije bojala rsuza. Mislila je: Tko je taj ko smije 
udariti na Bojinu kuću, dok je on u njoj. A on je zaista u njoj, 
u svakom njezinu kutu, u svakoj stvarčici. 

Kad joj je jednom mati rekla, da ga je dosta ožalila, više 
nego je vrijedio, (ne bilo mu s toga teže na onom svijetu!), da 
bi se sad trebala udati, a mlada je još, zdrava, ima mušterija, 
Ajiša se zabezeknula, kako se može to govoriti u Bojinoj kući. 

— Pa dobro! A šta će on? 

— Ko on? 

— Bojo! Kako bih se ja udala, kad on ima?! 

— Dijete moje! Tebi, Boga mi, kao da se je, ne daj Bože, 
u pamet krenulo. Bojo je umro. Ti ćeš još poživjeti i rahat još 
možeš biti. Ti si se istom rodila. 

Ali je ona samo na momente shvatila, da Boje nema, kad 
se morala brinuti o naplaćivanju kirija kućnih i dućanskih, kad 
je morala slati porez, a onda ga opet osjetila uza se, nekad blaga 
kao dan, a nekad stroga, kao da mu gromovi udaraju iz očiju, kad 
se tu, u njegovoj kući, govori o drugom muškarcu. 

Pa i kad je mater oplakala, nije htjela, da joj samohran 
otac pređe u kuću, niti da se ona, jedinica, vrati ocu. I otac je 
brzo za materom otišao na Bakije, gdje su prije dvadeset go- 
dina odnijeli Boju, a ona je još uvijek živjela po navikama iz 
onih deset godina velike ljubavi i velikog stradanja. 

Kad joj je zaovićna neku večer htjela prije akšama zaklju- 
čati vrata avlijska, dok je ona nešto bolesna ležala kraj prozora, 
skočila je kao najzdravija. 

— Nije još prošao vakat, kad on dolazi. 

— To si ti, dajdžinice, htjela reći: kad je rahmetli dajdža 
dolazio iz čaršije. 

— Ah vižlice jedna! Kao da dajdžinica ne zna šta govori! 
— I tromo se spustila na dušek. 

Mandal je zamlatio na vratima: 

— Poteci brzo! Vidi, ko je! 

Curica je potrčala preko avlije i razabrala, tko je na sokaku. 

— Nekakav od poreza. Kaže, nije odavno porez plaćen, pa 
hoće da uniđe, da pravi popis. 

Ajiša je prestravljeno gledala: 

— Goni ga, goni! Zna li on, ili je zaboravio, šta mu je onda 
bilo? Zna li taj nesretnik, da on sad dolazi? Goni ga! Ah. 

Dok je curica u nedoumici gledala čas u nju čas u dvorište, 
Ajiša se stropošta. Jedna je ruka pokazivala prema dvorišnim 
vratima, a sa zapjenjenih usta otkidale su se zadnje riječi: Eto 
njega. 


TUMAČ RIJEČI UZ NOVELU »BOJIĆKA« 


beharka latica od voćkina cvijeta, sijeldžija čovjek, koji ide na sijelo, 
mahana mana, pogrješka, medresa islamska srednja ili visoka teološka škola, 
muderis profesor, nastavnik, testija zemljani vrč, džoja tobože, ahmedija 
turban, barutovac čovjek, koji lako plane za svaku sitnicu, dovale s (vašim) 

blagoslovom, Ej sahat ile u dobar čas, mezetiti jesti uz piće (t. j. piće je 
glavno, a meze je kao predjelo), terzija krojač, ćefenak ili ćepenak vrata, 
koja se otvaraju u vodoravnom smjeru, pa se može na njima sjedjeti, a u noći. 
se preklapaju, zembilj vrsta torbe opšivene kožom, u kojoj se nose namirnice 
za kuću, kućenik čovjek, koji se brine kućom, fermen vrsta starinskog prsluka 
od čohe, sećija nepomičan divan uza zid (poput današnjih kauča), čekma dio. 
prozora, koji se otvara odozdo gore, ajetel-kursija kratak odlomak iz Kur-ana,. 
serbes slobodan, ćurukluk nedostatak, majdonos peršun? persil (franc.), Pe- 
tersilie (njem.), namus djevičanstvo ili bračna čestitost, meterizi suđe za no- 
šenje jela od kuće u radnju, nafaka opskrba, mangala željezna ili bakrena 
posuda za žeravu (uz žeravu se obično stave sudi s kavom i mlijekom), pervaz 
širok obod, korniš, rama, minder, isto, što i sećija, rsuz bezobrazan čovjek, 
kradljivac, rahat zadovoljan, dajdža ujak, materin brat, dajdžinica ujna, 
ujakova žena. 

ANTUN BARAC, ZAGREB 
ČITAJUĆI KOVA GikeH 


I 


Ante Kovačić iznio je u svojim djelima — pored izrazitih 
1 jedinstvenih likova seljaka, đaka-prosjaka, intelektualaca itd. 
— i osobit tip, koji se više manje pomalja u svim razdobljima u 
životu čovječanstva i u svima društvenim sredinama: tip polu- 
inteligenta. 


Po svojim osnovnim crtama poluinteligenat se oštro razli- 
kuje od inteligenta, autodidakta i neuka čovjeka. Kao indivi- 
duum nije on okarakteriziran samo time, što nema punih škol- 
skih kvalifikacija. Poluinteligenata ima na svim položajima i 
s različitom školskom spremom, ali su im značajke svuda iste. 
One nisu samo u intelektualnim obilježjima, nego i u moralnoj 
osnovici čovjeka. 


Potpune školske kvalifikacije, sustavni studij nekog pred- 
meta ili neke struke ne moraju ujedno biti dovoljnim jamstvem, 
da se može smatrati inteligentom u pravom smislu svaki onaj, 
tko se njima može iskazati. Ima ljudi i s fakultetskom obrazova- 
nošću, koji se doimaju osobitim siromaštvom duha i prazninom 
unutrašnjeg života. Stjecanje gologa znanja, gomilanje činjenica 
u pamćenju, sposobnost za vršenje nekoga nemanuelnog posla 
ne mora ujedno značiti 1 duhovno bogatstvo. Ali puna školska 
obrazovanost, koja se svršava fakultetom, ima bar jednu veliku 
prednost: onaj, koji je prolazi s intelektualnom znaličnošću, a ne 
samo radi stručne spreme, ima prilike da zadre i do samih osnova 
neke nauke. Tako stječe i poglede u njezine filozofijske osnove 
1 dolazi do onih konačnih općih spoznaja, koje se ne odnose samo 
na struku, nego na život i čovjeka uopće. Osnovni pogledi na 
svijet u svih su pravih i potpunih intelektualaca uglavnom slični, 
makar kakvim se strukama oni bavili: spoznaja o relativnosti 
ljudskoga znanja, o sitnoći pojedinca u intelektualnim napori- 
ma čovječanstva, o krhkosti svega onoga, na osnovi čega se 

obično zasnivaju bučna vjerovanja masa — ali ujedno 1 osjeća- 
nje, da ljudi poštenim i zajedničkim naporima mogu ipak do- 
laziti do uvijek novih rezultata i vidika. 

Sokratove riječi: »Ja znam, da ništa ne znam« mogu biti 
najintimnija ispovijest svakoga inteligenta. Dok prosječan čo- 
vjek drži, da se u knjigama nalaze rješenja za sva pitanja života 
i nauke, i dok on s ponosom ističe svoje znanje, inteligenat otkri- 
va na svakom koraku, kako rješenje jednoga problema izaziva 
mnogobrojna nova pitanja, i kako često on sam nakon dugotraj- 
nih napora dolazi do jedinog pozitivnog zaključka: da je posta- 
vio pitanja, na koja njegovi prethodnici nisu ni mislili. 

Inteligenat je obično skeptik. To ne znači, da on ne vjeruje 
ni u što. Njegov skepticizam izvire iz osjećanja, kako se kakvim 
novim osvjetljenjem može oboriti sve, što su ljudi držali posljed- 
njim istinama. Ali to osjećanje ne znači slabost. Iz njega izvire 
nova snaga i nova znaličnost, da se 1 stvari, koje su se smatrale 
definitivno utvrđenima, osvijetle s novih strana. Ako inteligenat 
i nema mnogo spoznaja i uvjerenja, koja bi držao potpuno čvr- 
stima, on pozna čuvstva drugačijih radosti: radost traženja, 
otkrivanja novih vidika i novih osvjetljenja, koja životu pru- 
žaju više čara negoli ukrućene naučne dogme. 

Biti inteligenat ne znači samo raditi intelektom, nego znači 
ujedno i moralnu, a i socijalnu kvalifikaciju. Ivan Karamazov 
u »Braći Karamazovima« nije tip potpunog inteligenta: to je 
čovjek, u kojega je intelekat osušio ostale strane njegova bića. 
Pravi je inteligenat naprotiv izgrađen emocionalno i etički, 
s jednim od najglavnijih osjećaja — ljubavlju prema čovjeku, 
razumijevanjem za njegove nedostatke i patnje. 

Najobičniji prigovor intelektualcima, da nemaju prave vo- 
lje, u stvari je najplići. Karakteristika je intelektualca: svijest 
o odgovornosti. U slučajevima, kad prosječan čovjek ima pred 
sobom samo jedan cilj, te srće za njim, bez obzira na to, ima li 
potpuno pravo, i ne će li svojim postupcima koga oštetiti, inte- 
lektualac osjeća moralne skrupule i predviđa posljedice, koje bi 
zbog njegova rada mogle stići druge. Zato ne stupa u akciju, dok 
ne stekne puno uvjerenje o opravdanosti svoga postupka i vrlo 

veliku vjerojatnost, da ne će izazvati negativnih posljedica. No 
kad je to uvjerenje stekao, on radi uporno i mirno. 

Intelektualac ne može stoga biti radikalan po što po to. On 
nije po što po to revolucionarac, jer uvijek ima pred očima i 
prednosti i nedostatke odviše radikalnih zahvata. No on ne može 
ni u kojem slučaju biti reakcionarac — jer reakcija znači sta- 
gnaciju, nazadak. A obilježje je intelekta vječna pokretljivost. 

Sve te značajke intelektualca mogu se najlakše steći sustav- 
nim školovanjem, u kojemu čovjek na najkraći i najspretniji 
način prolazi uglavnom sve, što čovječanstvo u određenom raz- 
doblju svoga života drži najvrednijim. No to ne znači, da se do 
istih rezultata ne može doći i vlastitim naporima, izvan škola, a 
eventualno i bez knjiga. 

Karakteristika je autodidakta — za razliku od sustavno ško- 
lovanog intelektualca — da on sam, vlastitim trudom, dolazi do 
rezultata, do kojih je ovaj došao pomoću škola. U svome razvit- 
ku autodidakt često posrće ili postaje naivan, primajući banalna 
ili davno pregažena shvaćanja kao nešto vrlo važno ili kao po- 
sljednju riječ ljudske misli, samo zato, jer je on kasno došao do 
njih. On svoju pažnju često odviše dugo zadržava na stvarima, 
koje to nikako ne zaslužuju, a nema osnovnoga znanja o vrlo 
važnim pojmovima. Ali su konačni rezultati kod pravih autodi- 
dakta, kojima nije samo do struke ili vještine, nego do znanja, 
u svojim filozofijskim i etičkim posljedicama isti kao i kod ško- 
lovanih inteligenata. 

Čovjek, koji ne prolazi nikakvih škola i ne radi pomoću 
knjiga, može katkada doći do nekih konačnih spoznaja, do kojih 
dolazi inteligenat: on do njih dolazi motreći prirodu, ljude i 
njihove odnose. Ako takav čovjek i ne može razgovarati o knji- 
gama, nauci, teorijama, itd., može često da se vrlo lako sporazu- 
mije s intelektualcem o nekim bitnim problemima čovječje egzi- 
stencije. 

Sasvim je drugačiji poluinteligenat. Takvi ljudi mogu imati 
različitu školsku spremu, ali ih najviše ima među onima, koji su 
svršili koji razred srednje škole i onda zapeli — no vladaju se, 
kao da znadu sve. Ima ih i među pojedincima, koji su slučajno 


144 


pročitali kakvu knjigu, i zato govore suvereno o svim pitanjima. 
A nalazimo ih čak i među fakultetski obrazovanim ljudima — 
koji doduše mogu biti spremni u svojoj struci, ali drže, da je 
ta struka jedino vrijedno područje ljudskoga znanja i rada, i da 
su oni u njoj došli do konačnih spoznaja, koje se više ne mogu 
oboriti. 


Poluinteligenat ne osjeća nikakvih sumnja ni u kakvom 
pitanju. On redovno zna sve, i spreman je s punim uvjerenjem 
govoriti o svim pojavama života. 


Poluinteligenat i ne ide za tim, da shvati jezgru stvari, o 
kojoj je govor, nego hvata zvuk riječi i tumači ih doslovno. On 
je uvijek radikalan, te stupa sa svom odlučnošću, bez krzmanja 
i analize uz struju, uz koju je pristao. Nije za nj ni važno, da 
li je potpuno uvjeren u ono, što brani. Glavno mu je, da njegova 
struja pobjeđuje, i zbog toga će bez ikakvih skrupula udariti na 
svakoga, koji misli drugačije od njega. To ne znači, da se pre- 
ma potrebi ne će odreći svega, što je prije zastupao, i braniti 
sasvim drugačije mišljenje. Za takvu promjenu nalazi on uvijek 
dosta opravdanih razloga, i poslije toga isto tako odlučno brani 
novu orijentaciju, pa 1 prema svojim doskorašnjim saveznicima. 
U dnu njegovih nastojanja glavni su ipak lični razlozi — uspjeh, 
položaj, veze, ugled — a ideologija 1 mišljenje samo su pri- 
kladna maska, da se ti razlozi mogu prikriti. 

Poluinteligenat je uvijek ekstremist ili revolucionarac ili 
reakcionarac, jer ga privlače samo velike geste. 


Inteligenat je obično skroman. Njegova skromnost nije po- 
sljedica bojažljivosti ili nesposobnosti, da se prilagodi prilikama. 
Ona izvire iz spoznaje, kako je sitan i on sam i svaki čovjek kao 
pojedinac pred vječnim problemima, pred kojima stoji čovje- 
čanstvo. Poluinteligenat naprotiv ne pozna skromnosti. Činje- 
nica, da je pristupio k nekoj grupi, dovoljna mu je, da odmah 
traži najistaknutija mjesta. S ono malo znanja, što ga ima, on 
se nameće kao prvak u svim sredinama, u kojima se nalazi. U 
malim mjestima on će gledati da dođe na prva mjesta u različi- 
tim društvima. U velikim mjestima 1 važnijim ustanovama on 

će gledati da dođe do svih položaja, na kojima će ga ljudi moći 
bolje zapaziti. 

U svojim postupcima ne pozna krzmanja ni skepse. U slu- 
čajevima, kad je samo s neznatnim postotkom uvjeren u oprav- 
danost i uspjeh neke akcije, on će je svejedno, bez kolebanja, 
započeti — bez obzira na to, što će zbog toga morati podnositi 
drugi. Ali kad nastane opasnost, on se nastoji lukavo izvući i 
prevaliti sa sebe odgovornost. On nema osjećaja odgovornosti, 
i ne će nikad priznati, da je nešto kriv. Patnje, što ih je svojim 
postupcima izazvao, za njega redovno ne znače ništa, i on sve to 
prima kao nešto, što mora biti. I zato on gotovo redovno iza sebe 
ostavlja pustoš. 

Poluinteligenat osjeća trajnu, instinktivnu, potmulu mržnju 
prema inteligentu. Ona je otvorena ili pritajena, maskirana kat- 
kada laskanjima i ulagivanjem — ali probija prije ili kasnije. 
Prema neuku čovjeku pokazuje na svakom koraku bahatost 1 
prezir. — Dok su inteligenti više manje individualisti, prepušta- 
jući drugima, da osjećaju i misle na svoj način, poluinteligenti 
brzo nalaze sebi slične — stvarajući redovno klike, kojima je ko- 
načni cilj uvijek isti: da na ovaj ili onaj način prisvoje ili uni- 
šte tekovine pravih inteligenata. 


TI 

U pripovijesti »Ladanjska sekta« Kovačić je u ladanjskom 
gospodinu vlastelinu Pepu prikazao upravo školski primjer polu- 
inteligenta, sa svim njegovim intelektualnim i moralnim karakte- 
ristikama, a uz njega je iznio još nešto sličnih tipova, u njihovu 
socijalnom djelovanju. U cijeloj je pripovijesti velikim dijelom 
iznesen odnos poluinteligenta prema inteligentu, i ujedno rasulo, 
koje ovaj prvi oko sebe ostavlja. 

Kao većina poluinteligenata seoski vlastelin Pepo polazio 
je srednju školu. Bio je slabo nadaren, te ju je morao ostaviti 
već u drugom razredu. Ali to ne smeta, da on u svome mjestu 
ipak ne nastupa kao obrazovan čovjek, kao nekakav duhovni 
vođ. Sustavno nastoji da dođe do svih položaja, koji znače moć 
i ugled. S 28 godina postao je već općinskim odbornikom, i na- 

pose je radio u odsjeku za pučku prosvjetu. Kovačić ga karak- 
terizira na svoj način: »Svojom čašću općinskog odbornika za 
pučku prosvjetu, svojim naslovom »ladanjskog gospodina vla- 
stelina« i svojim znanjem »od sedam paragrafa općinskoga reda 
naizust držao se Pepo doista znamenitim, velikim i učenim mu- 
žem, pa u koječem vrlo nadutim čovjekom. K tomu običavao bi 
se pozivati na svoje velike škole.« 


Ne smeta ništa, što je Pepo inače bio tup, i što po svojoj 
vrijednosti i spremi ne bi nikako došao do tolikog ugleda. Kao 
čovjek s finim instinktom, osjetio je, da će najlakše postići svoj 
cilj, ako šalje darove onima, koji odlučuju. Kad je već taj cilj 
postigao, držao se na svojim položajima tako, kao da ih je po- 
stigao punom spremom i vrijednošću. I onda je od jednog polo- 
žaja odlazio na drugi, neprestano povećavajući svoje veze i moć. 


Kao svaki pravi poluinteligenat, i Pepo upotrebljava tuđe, 
nerazumljive riječi, i zanosi se radikalnim programima. Od inte- 
ligentnog, ali nesretnog učitelja Tomaša Branca dočuje prvi put 
za misao, kako je čovjek postao od majmuna, i prima tu teoriju 
doslovce — čak i tražeći od Tomaša, da ga zove orangutanom. 
Od istog učitelja doznaje za načela socijalizma, i postaje njihov 
najgorljiviji propagator i pristalica, pače i predsjednik socijali- 
stičkog društva u svome mjestu. Ne smeta ništa, što je od 
svega toga razumio vrlo malo i što je te ideje shvatio na _ svoj 
način: | 

»Pepo, bog i duša, nije rado čitao knjige, ni u najranijoj 
mladosti, a toga se je načela držao i u muževnoj dobi, ali zato 
je tim radije slušao Tomaševa predavanja, a kad bi se sastajao 
s Tomašem, bilježio bi si još imena, što mu ih je sasuo u glavu 
gospodin Tomaš. 

Prvo ime, što ga je Pepo zabilježio u svoju bilježnicu, gla- 
silo je ovako: Darvin, najveći um cijeloga svijeta, preobrazuje 
svijet, tjera glupost, rasvjetljuje mrak. Dokazuje čovječanstvu, 
da ono jest ono, što danas tobože nije, a nije ono, što danas za- 
ista jest: naime potomstvo majmuna. Otac svih ljudi, dakle 
Adam, jest gospodin orangutan. 

Druga izreka u Pepovimi bilješkami bijaše ova: zemlja je 
zajednički posjed svih ljudi na njoj. Dakle, sve na zemlji ima 
se podijeliti na jednake dijelove među sve ljude. Jednakost, 
ravnopravnost, opća sreća neka je u čovječanstvu. Nestati ima 
pojam bogatstva i siromaštva. To je bolestan izum naduvenja- 
ka i nabikulena. Svi imamo biti građani, svaki ima posjedovati 
jednaki dijel zemlje. Narav je bog života, a posljednja nužda 
svemu — zanos, sila. To je jezgra socijalno-demokratskih misli.« 

Kao svakom poluinteligentu, Pepi imponiraju nove za nji 
neobične riječi: orangutan, nabikulen. Unatoč tome, što se za- 
nosi novim pojmovima i novim idejama, on ipak pomnjivo pazi 
na svoj interes. Tomašu Brancu približio se zato, što je osjetio, 
kako bi se njegovim znanjem mogao okoristiti, a uz socijalno- 
demokratske nazore pristao je tek onda, kad ga je Tomaš uvje- 
rio, da će se oni ostvariti tek negdje u 21. stoljeću. I zato mirno 
radi na tome, da što više poveća broj svojih parcela. 

Kao i svi njemu slični ljudi, i Pepo voli govoriti nesuvisle, 
maglovite, ali zvučne rečenice, kakvima se i osvajaju mase: 

»Građani ravnopravni, slobodoumni, svijesni; građani či- 
tave kruglje zemaljske! Znaj ti, zemljo, da je orao velika sila 
i srčana ptica; visoko se on uspinje nad nizinami zemlje, sa zvi- 
jezdami se titra, oblake naganja, a stoljeći računa. Ponosit na 
svoja krila, ushićen na bistrinu svoga uma, motri oštrim okom 
tamne nizine tvoje, on želi, da iz tih svih nizina narastu planine 
veličajne, tihe, na kojih samo gromovi gostuju, koje samo božje 
munje svijetle. Ali pošto on s vjekovi računa, tako 1 vjekovi 
uzdignu iz milijuna nizina rijetku, nebotičnu planinu, na koju 
se on umoran i utruđen sjeda. Građani! Taj orao je znanost; 
njegova krila — to je sila i jakost znanosti; njegovo bistro oko 
jest oko vječnih istina... « 

Razumije se, da Pepo s fanatizmom propovijeda misli, uz 
koje je pristao, iako ih zapravo nikako ne razumije: 

»Pa jest, i ja držim, a ima nas i više ovdje, koji drže, da je 
tomu tako, i da je praotac Adam orangutan bio« — kliče on že- 
stoko u razgovoru s Tomaševim gostima, intelektualcima iz 
grada. 

»Ja u ništa ne vjerujem, što se ne može izkazati da bitiše« 
— nastavlja on u istom tonu dalje. 


Pepo je kao pristalica socijalno-demokratsko-darvinističke 
sekte naravno gorljiviji od njenog idejnog vođe, Tomaša, i kad 
ovaj nije htio popustiti nekim neopravdanim zahtjevima člano- 
va, bude on s oduševljenjem nazočnih odabran za njena novog 
predsjednika. Ali to ne znači, da je on uistinu vjerovao u na- 
čela, uz koja je pristajao, i da je volio društvo, kome je bio na 
čelu. Kad se zaljubi u Tomaševu kćerku i uzeo je za ženu, on 
se odmah odrekao svoje sekte, s opravdanjem: ...»valjan su- 
prug ne može biti njezin pristaša.« 


U Pepovoj je ličnosti ipak najvažnija moralna crta. Kao što 
je u svom životu i prije poznanstva s Tomašem išao samo za 
ličnom korišću, tako je to radio i kao pristalica socijalističko- 
darvinističkih načela. Pa dok je Tomaš s jedne strane morao 
obuzdavati njegovu gorljivost u shvaćanju naučnih načela, dotle 
je on smišljao i sustavno išao za tim, da i opet dođe do novih 
ciljeva: da dobije za ženu Tomaševu kćerku. Kad to nije išlo na 
lijep način, uspio je najprije rastaviti je od zaručnika — zala- 
jujući joj njegova pisma —, a zatim je denuncijacijama i tužba- 
ma uspio kod vlasti, da su Tomašu oduzele mjesto, i ujedno je 
raspirio pučanstvo protiv njega. I dok je pristajanje uz socija- 
lističko-darvinistička načela dovelo do propasti njihove vrednije 
pristalice, kao što je Tomaš, Pepi je epizoda sa sektom samo ko- 
ristila, da može postati bogatijim i uglednijim. 


Pepo je središnje lice pripovijetke, kao najizrazitiji pred- 
stavnik poluinteligenata, s mnogobrojnim i jasnim karakteristi- 
kama toga tipa. Ali u njoj ima još i drugih sličnih lica, kojima 
su crte više manje samo ovlaš nabačene. Kovačić je zabilježio, 
odakle su se rekrutirale pristalice sekte: »U poluinteligenciji ni- 
cali su pristalice »socijaldemokracije« kaono gljive u krugovih 
selskih krojača, bubnjara, serežana, isluženih lijenih vojnika, 
pak zatim među kartaši i pijanicami, kano i raznimi mjesnimi 
gizdelinčići i mudrijaši.« — Jer sve je to svijet, koji se u zagor- 
skom selu drži nešto višim od seljaka. 

Nešto jasnije nacrtao je Kovačić uz Pepa lik još jednog 
poluinteligenta, bolesnog gimnazijalca — koji se odlikuje aso- 
bitim radikalizmom i koji udara i na samog Tomaša, kad ovaj 
ne će da se u list sekte unese prostački pamflet na župnika: »Ču- 
dim se dakle, kako utemeljitelj, meštar društva, može nekakve 
razlike navađati, nekakvo dostojanstvo? Mi ne poznamo, po 
strogoj dosljednosti, da kakovo zlo bitiše. Mi tvrdimo, da je zlo 
dio dobra, a nuždan dio, koji sebičnjaci razlikuju. U nas nema 
razlike među prostaštvom i tobožnjom finoćom, među bogat- 
stvom 1 siromaštvom.« 

No u času kad poslije Pepovih denuncijacija nastaje opa- 
snost za sve članove sekte, svi je se oni odriču, a cio teret odgo- 
vornosti imao je podnijeti samo inteligenat Tomaš. Tako se 
cijela novela doima djelomično kao prikaz odnosa između polu- 
inteligenata 1 inteligenata: kako u sukobu između dva shvaća- 
nja, dva morala, sva poluinteligencija ide slijepo za inteligen- 
tom dotle, dok joj to konvenira; ali kad treba trpjeti, onda polu- 
inteligencija brzo napušta sva načela 1 ostavlja, da propada je- 
dini među njima, koji je nešto više vrijedio. 

Poređenje između njegovih različitih ličnosti, počevši od 
ladanjskoga vlastelina Pepa u »Ladanjskoj sekti« pa sve do 
Imbreka Spičeka iz Volovčice, alias Rudomira Bombardirovića 
Šajkovskoga iz romana »U registraturi«, pokazuje, kako je Ko- 
vačić bio, da tako kažemo, opsjednut tipovima poluinteligenata. 
Njegov »Fiškal« ima među ostalim jasnu oštricu protiv ilirizma. 
Ali sporovi između njegova Podgorskoga i njegovih ilirskih pro- 
tivnika nijesu toliko sporovi između pristalica dviju ideologija, 
koji mogu inače da duhovno stoje jednako visoko, nego su to 
sporovi između čovjeka, koji iz jedne misli povlači sve konse- 
kvencije, i između ljudi, koji se zanose nekim riječima, ali o 
njima više brbljaju negoli što neku misao shvaćaju u cjelini. 
Kovačićevi Ilirci u »Fiškalu« površni su frazeri, ljeporjeki lju- 
di, koji uživaju u zvučnosti fraza, koji se smatraju nečim višim 
1 boljim, a u stvari su veoma plitki, praveći u životu vrlo brzo 
kompromise, kad se radi o njihovim interesima ili fizičkim uži- 
cima. Kao što u svakom poluinteligentu ima u dnu nešto lažno 

i protivurječno, tako to ima i u njegovih Iliraca i Ilirkinja: 
zvučni, frazerski patriotizam rđave pjesnikinje Karoline, koja se 
inače prikazuje nekakvim višim bićem i poštenom odgojiteljicom, 
ide uporedo s njezinim sasvim tjelesnim ljubavnim odnosima. 

Fragment romana »Među žabari« pokazuje, kako je Ko- 
vačić i tu htio zahvatiti u prvom redu tip poluinteligenta — kojih 
se javlja na svim položajima, sa svim mogućim izvanjskim kva- 
lifikacijama, ali mu glavne crte ostaju svuda iste: nametljivost, 
proračunani egoizam, s maskom borbe za opće interese i uzviše- 
na načela. Ladanjski gospodin Pepo je pristalica radikalnih no- 
vih misli, pristajući uz njih sa svim fanatizmom. U fragmentu 
»Među žabari« poluinteligenat Petar de Kimavec fanatik je 
reakcije, te piše: 

»Pitam po dva i tri puta: čega nam treba? Lojalnosti, po- 
niznosti i mira. Saberimo se, podignimo visoko takav barjak. 
— Ej, i dok razvijamo takav barjak, što da navijestimo svim, 
novotarom, svim puntarom, svim, koji vele, da svojom glavom 
misle, svim tim radikalcem. A ja ih, prosti Bože, zovem, »bradi- 
kalci«, jer svi nose što surove žute, što mrke razbojničke crne 
brade, a zovem ih i »gradikalci«, jer bi rado graditi od ništa, a 
to je samo Bog mogao, hvala mu budi i dika! Svim tim doviku- 
jem ja: što ih natrusuje devetnajsti vijek u naš umjereni »dje- 
lokrug«? Navijestimo im, da ćemo ih ugušiti, stanu li se rađati 
među nami. Da ćemo ih kaditi blagoslovljenim tamjanom, škro- 
piti posvećenom vodicom, ako rastu, ako se množe među nami. 
Jest! Proti toj kugi upotrebimo sva sredstva!« 

Ko što se poluinteligenat radikalac zanosi nekim riječima, 
tako im i poluinteligenat reakcionarac pridaje osobitu pažnju: 

»Nikada! Znate li tu strašnu riječ, vi »pretiranci« (ovo bi- 
jaše najgroznija riječ u žabarskom leksikonu, njom si sve opo- 
zicije mogao smrviti u jedan mah), znate li ju?« 


HI 
Svoje tipove poluinteligenata nalazio je Kovačić u razli- 
čitim društvenim sredinama i među ljudima različitih zvanja, 
pa i među književnicima. Njegovo stajalište prema hrvatskoj 

književnosti njegova vremena dade se djelomično objasniti i 
političkim razlozima: kao što je Starčević poricao svaku vrijed- 
nost onome, što su stvorili Ilirci i njihovi idejni nasljednici (Še- 
noa, Marković, itd,), tako je to činio i pravaš Kovačić. Ali je 
Kovačić za to imao i svoje osobite poglede na književnost nego 
što ih je imala većina hrvatskih pisaca njegova doba, on je u 
»Slobodi« g. 1885., u pjesmi »Kritika budućnosti«, pisao: 


Potomstvo reć će: u vašemu vijeku 
Pjevala mnoga je bluna. 


Nalazeći u hrvatskoj književnosti svojih dana razmjerno 
vrlo velik broj ljudi, koji su ispunjavali književne listove, a da 
uopće nisu imali razumijevanja za književnost, Kovačić je izno- 
sio svoje ogorčenje nad takvim pojavama. Izricao ga je i u svo- 
jim feljtonima, i u svojim novelama, i u svojim romanima. Knji- 
ževnici, što ih on opisuje, imadu izrazite crte poluinteligenata. 
Možemo ih nazreti već u »Ladanjskoj sekti«, a napose su vidljivi 
u »Fiškalu«, pa u romanu »U registraturi« i u fragmentu »Među 
žabari«. 

Književni je poluinteligenat pisac, koji marljivo piše, a 
nema ni osnovnih pojmova o tome, što je književnost. No umje- 
sto toga znade on zauzeti važne poze, voditi ozbiljne diskusije 
o stvarima, o kojima uopće ne treba diskutirati. On nastoji osvo- 
jiti literarne pozicije, svojom radikalnošću steći ime kod masa, 
svojim nastupima markirati ozbiljnost i učenost. 

U »Fiškalu« je Kovačić opširno iznio dva tipa ovakva knji- 
ževnika: pjesnika Vilka i pjesnikinju Karolinu, a usto je karakte- 
rizirao još neke pojave, značajne za književnost ilirizma. 

Pjesnik Vilko prikazuje se grofici Olgi na ovaj način: 

»Ja sam, reče on, pognjurivši malko šiju kano na poklon, 
ja sam Vilko, Ilir iz ilirske Slavonije, lirski pjesnik. Grofice, 
evo Vam mogu poslužiti čitavom rukoveti lirskih pjesama... 

Pjesnik izvuče skoro arhiv iz svoje ilirske surke i počne 
čitati: 

Zvijezda ilirska visoko sja, 
Živjela zvijezda Ilira! 

Mjesec na Ilirce upro gled: 
Ha! i na Ilire doći će red! 


Pjesnikinju Karolinu opisao je Kovačić u njezinu »pjesni- 
čkom« poslu: 


»Učiteljica Karolina u noćnom odijelu, napolak naga, udo- 
bno legla na divan. Bose noge prekrstila jednu preko druge, a 
na čvrstim grudima ljevicom je držala knjižicu, a na njoj artiju 
papira. Pjevala ili bolje pisala je pjesme. No kako je neprestano 
griskala olovku, vidjelo se, da joj baš ne kumuje posestrima 
vila 1 da se za taj čas ne bi mogla pohvaliti onom latinskom 
»deus est in nobis et nos agitante calescimus illo«. — Međutim 
njezin lik onako na divanu, kako bijaše puna stasa 1 oblih te 
jakih grudi, bio je odista graciozan. Pa bile one pjesme, što ih 
je mukom i trudom sisala iz svoje olovke te stavljala na papir, 
loše ili dobre, zato se ipak može reći, da njezine male noške bi- 
jahu nešto zamamljivo svoje vrsti. 


Napokon, štogod je napisala, iskrižala olovkom i baci knji- 
gu 1 artiju na pod, desnu oblu ruku stavi pod glavu, ljevicu 
pusti niz tijelo, upre zažarene oči u svijeću i tako je ostala nešto 
otvorenih usta... dok joj se nijesu oba oka sklopila.« 

»... nepjesnika, koji ipak stihove gradi, ne ćeš nikada jače 
1 osjetlivije uvrijetiti nego kada mu ne priznaš, da je pjesnik, 
veli ispravno Kovačić. On je ujedno točno zabilježio, da knjiže- 
vni glas pojedinih pisaca često ne zavisi od stvarne vrijednosti 
onoga, što su napisali nego se u to često upliću faktori, 
koji s književnoćšu nemaju ništa zajedničko. »Publika« u Fi- 
škalu« misli nekako na ovaj način: »Priznajmo mi Vilku, da je 
on pjesnik, kao što faktično i jest, što mu je i Ljudevit Gaj 
priznao«. A nitko od tih ljudi ne pita, da li je Gaj, zaslužan za 
nacionalne poslove, uopće bio kompetentan suditi o poeziji. 

Karakteristika Karoline: »Karolina bijaše podosta natrušena 
čitanjem, a kakav već biva ženski spol, kada proštije koju knjigu, 
htjela je 1 Karolina imati glas u znamenitim pitanjima Evrope, 
ako i nije jošte ova saznala za nju, Bila je jedna od onih mno- 

gobrojnih ilirskih pjesničara, kojih umni plodovi nijesu pokre- 
nuli svijetom, ali su zato namazali silu Božju papira. Vrijednost 
pjesama nije se cijenila po poeziji, već se mjerila na lakte 1 ri- 
fove.« 

Karakteristika kritičara iz doba ilirizma: 


»Njemu je sve uzvišeno, veličanstveno i dubokoumno. Gdje 
su drveni stihovi, da ih ne bi ni preživači prokuhati mogli, njemu 
je to poezija tihe, mirne, blage i golubinje duše. Gdje ima bom- 
basta, tamnih slika, nenaravnosti kao ono u jednoj pjesmi ne- 
koga Ilira, čini mi se iz Podravine... tu je u njem pjesnik od 
silne plastike, prebujne fantazije, a može s vremenom natkriliti 
u slikama i samoga Homera i ne znam koga još. Po tom slijedi, 
da taj naš glasoviti kritik nalazi u pjesmama, čega nitko drugi 
ne može naći.« 


Najpoznatiji je Kovačićev tip literata Rudimir Bombardi- 
rović Šajkovski (zapravo Imbrica Špiček iz Volovščine) čovjek 
sa svim karakteristikama poluinteligenta. Izabrao je zvučan 
pseudonim, izgovara zvučne fraze, prenemaže se pred publikom 
— au stvari je to netalentirani, tašti individuum, koji ima pred 
očima samo jednu svrhu: da ga neupućeni drže pjesnikom, i da 
s pomoću književnosti dođe do ugleda i novaca. 


IV 


Kovačićevi tipovi poluinteligenata mogu se ispitivati sa staja- 
lišta, koliko odgovaraju realnosti s obzirom na prilike i ljude, 
prema kojima su izrađeni. Očito je, kako je Kovačić bio prema 
ilirizmu nepravedan, ne videći nacionalnu i političku vrijednost 
tadašnjih književnih produkata. Primijećeno je mnogo puta, da 
je on rado prelazio u grotesku. Ozbiljno su mu zamjerili, što se 
u romanu »Među žabari« tako krvavo narugao Karlovčanima, 
koji su ga kao političkog prognanika objeručke primili i nasto- 
jali mu olakšati život u novoj sredini. U svome članku (u »Nast. 
vjesniku« 1940.) o Kovačićevim profesorima g. Vladoje Dukat 
mogao je također konstatirati, kako je ovaj pisac u jednom ru- 
kopisu (sačuvanom u ostavštini), i svoje nastavnike prikazao 

tako nepovoljno, da se u njegovoj slici već i ne mogu prepoznati 
prave crte modela. 

Sve takve primjedbe mogu biti opravdane, ako umjetninu 
doista treba ispoređivati s konkretnim predmetom ili licem, pre- 
ma kome je rađena. No ako je njezina svrha druga: da umjet- 
nikova lica imadu vlastiti život, bez obzira na stvarne uzore, 
koji su ih pobudili, i da njihovu realnost treba gledati u njihovoj 
unutrašnjoj istinitosti, a ne u izvanjskim crtama, onda i Kova- 
čićeve tipove poluinteligenata treba gledati na drugi način. Spo- 
redno je pitanje, da li su doista bili poluinteligenti oni ljudi, 
što ih je Kovačić imao pred očima, stvarajući svoja lica. Činje- 
nica je, da su ta njegova lica vjerojatna, da ona u njegovim dje- 
lima čak pokreću i radnjom i da žive vlastitim životom. A za 
Kovačića kao intelektualca i umjetnika karakteristično je upravo 
to, što je tipove poluinteligenata nalazio u svim razdobljima 
hrvatskoga života, koja je mogao imati pred očima: od raz- 
doblja ilirizma do posljednjih dana svoga života. Čini se upravo, 
kao da je on tip poluinteligenta sretao na svakome koraku 1 dr- 
žao ga najvećom zaprekom svakome napretku, svakom dubljem 
odnosu među ljudima i upravo negacijom svega onoga, za čim 
čovjek teži kao za najvišom manifestacijom čovještva. 

U tome je Kovačić bio realan. Tip poluinteligenta nije ka- 
rakteristika samo nekoga vremena ili nekoga staleža. On je vje- 
čan — koliko je vječno i čovječanstvo, — a postaje napose vid- 
ljiv u razdobljima, koja su za to podesna. On je sposoban pri- 
lagoditi se svima sredinama i ljudima različitih mišljenja. Ne- 
majući vlastitih nazora on će vrlo lako i brzo prihvatiti tuđe uz 
uvjet, da mu ti nazori mogu brzo donijeti popularnost. On ih 
ne prihvaća, da ih ostvari, nego da što više istakne sebe. On je 
grlat, i ne ustručava se upotrebljavati najjače izraze. Ondje, 
gdje intelektualca sputavaju i moralni i intelektualni obziri, po- 
luinteligenat stupa smjelo naprijed, uspijevajući često, da se 
potpunoma nametne. U normalnim vremenima ostaje uglavnom 
po strani, jer se s malo mira i sređenosti mogu lako nazrijeti 
kontradikcije u njegovu značaju i praznine u njegovoj ličnosti. 
No u vremenima ustalasanim, kad povišena temperatura ne daje 

najvećem broju ljudi da misle do kraja, poluinteligenat znade 
svojom nametljivošću, beskompromisnošću, autoritativnim na- 
stupima, svojom odrešitošću bez skrupula, da postane i duhovni 
reprezentant cijele svoje sredine. On povlači za sobom i one, 
koji bi se u sređenim vremenima stidjeli, da se uopće nalaze s 
njime. 

Ladanjski gospodin Pepo morao je zbog svoje ograničenosti 
ostaviti gimnaziju već u drugom razredu, a i u svome selu došao 
je do nekog položaja tek nakon toga, što je mitio općinskog bi- 
lježnika. No kad je učitelj Tomaš u to selo unio ideje o socijal- 
nim reformama, o naučnom gledanju na svijet i život — i to 
u sredinu, gdje je već bilo nešto trulo, Pepo postaje najprije 
skroman sljedbenik novoga socijalnog gibanja, a naskoro i vod 
cijeloga pokreta. — Petar de Kimavec je po svome radu i spo- 
sobnostima sasvim običan činovnik — ali u sredini _ustajaloj, 
gdje se ljudi boje svakoga kreta, koji bi nalikovao na kakvu 
novotariju, postao je on za kratko vrijeme ideolog i duhovni 
reprezentant mjesta, kome je glavni cilj: nepokretnost, duhovni 
mir. 


V 


Kao književnik Kovačić je ipak najviše prikazivao tipove 
poluinteligenata u hrvatskoj književnosti. Prikazivao ih je u 
različitim oblicima i različitim varijacijama, ali uvijek kao do- 
minantne faktore te književnosti. Po njegovu prikazivanju od 
ilirizma do osamdesetih godina u nas, kao da i nije bilo pravih 
i potpunih književnika. Koliko ih je i bilo, njih su navikivali 
književni poluinteligenti. 

U Kovačićevu položaju u hrvatskoj književnosti, s obzirom 
na njegov lični odnos prema njezinim glavnim predstavnicima, 
treba razlikovati dvoje: koliko je on imao pravo udarajući na 
Šenou, Markovića, itd., koliko je imao pravo u načelu, ističući 
neke općenite poglede na tu književnost. On je mogao griješiti, 
pišući ogorčeno i nepravedno o Šenoi, ali je mogao imati pravo 
buneći se protiv cjelokupne atmosfere, koja je u hrvatskoj knji- 
ževnosti vladala. 

O pravom književnom životu, o pravoj književnosti može se 
govoriti tek onda, kad se u njoj više ne raspravlja o onim osnov- 
nim književnim pojmovima, s kojima mora biti načistu svaki 
onaj, koji hoće da govori o književnosti, a pogotovu onaj, koji 
u njoj hoće da stvara. Ako se takvi pojmovi negdje češće naba- 
cuju kao važni problemi, ako se ljudi na njih previše vraćaju 
i onda, kad su oni drugdje već davno riješeni, onda je to znak, 
da takva književnost još nije izišla iz povoja djetinjstva. Ako 
u književnim pitanjima mogu odlučivati ljudi koji tih osnovnih 
pojmova ne shvaćaju — onda se po tome može suditi, kako u 
toj književnosti ima još uvijek nešto nezdravo ili nezrelo. — 
Kovačić je instinktivno, kao pravi umjetnik, osjetio, kako u hr- 
vatskoj književnosti ima koješta nezdravo, te je svoja zapažanja 
iznio žestoko i ogorčeno. 

Neka od osnovnih pitanja, o kojima se među ozbiljnim knji- 
ževnicima uopće više ne raspravlja naširoko, jesu pitanja o stva- 
ralačkom talentu, tendenciji, književnim strujama, stilu, jeziku, 
nacionalnom ili socijalnom karakteru umjetnosti, savjesnosti u 
radu, itd. Za književno stvaranje potreban je talenat, i nikakva 
školska sprema, marljivost i dobra volja ne mogu ga naknaditi. 
Tendencija i umjetnička vrijednost djela ne isključuju jedno 
drugo, ali nikakva tendencija ne može zamijeniti nestašicu 
umjetničke vrijednosti. Književne struje mogu biti važne s ob- 
zirom na cijelu duhovnu atmosferu vremena, u kome niču, ali 
vrijednost djela ne zavisi od njih. Nacionalne ili socijalne ka- 
rakteristike književnih djela ne stoje do nacionalnih ili socijal- 
nih problema ili termina u njima, nego do njihove organske 
povezanosti s narodom i društvom. Vještina pisanja, pismenost, 
još ne mora biti znak umjetničkoga talenta. I t. d. 

Sve su te stvari ozbiljnim književnicima putpuno jasne, i 
oni se njima naprosto ne bave, znajući, da je umjetnički poziv 
mnogo teži i naporniji, a da bi snagu i živce trebalo trošiti i na 
borbu oko ovakvih elementarnih spoznaja. No književnost je 
u isto doba područje, na kome se s malo truda i sposobnosti može 
doći do glasa, pa i do odlučne riječi..I zato u nju često prodiru 
ljudi, koji nemaju ni talenta ni znanja o glavnim književnim 

pojmovima, ali zato sa svom ozbiljnošću nabacuju davno rije- 
šena pitanja i bučno raspravljaju o njima, samo da na taj način 
prikriju vlastitu netalentiranost i svrate pozornost na druge 
stvari, zauzimajući pred neupućenima pozu ozbiljnih boraca za 
velika pitanja. 

Kao i u svakom drugom području ljudske djelatnosti, u 
književnosti je moguće, da netko kroz cio život marljivo i us- 
trajno piše, da nalazi i čitaoce i slavitelje — a da ipak nema 
pojma o tome, što je književnost i književno stvaranje. 

Kao nigdje drugdje, u književnosti se mogu kroz čitave go- 
dine, pa i decenije, podržavati kao vrlo važna pitanja problemi, 
koji uopće nisu problemi — i to samo zato, jer su u njoj do od- 
lučna glasa došli ljudi, koji doista ne znaju ono, što inače pri- 
pada među elementarna znanja. 

Kao nigdje drugdje — osim možda u politici — u knji- 
ževnosti često dolaze do najodlučnije riječi i utjecaja tipovi, 
koji znadu okretno upotrebljavati nekoliko pomodnih krilatica 
ili se narinuti s nekoliko zvučnijih fraza, a da im samima nije 
ozbiljno stalo do onoga što govore, nego samo do uspjeha. 


Kao ni u kakvom praktičnom zvanju, u književnosti je mo- 
guće steći ugled vještom upotrebom neke terminologije i fraze- 
ologije — a bez prave spreme, znanja i shvaćanja onoga, što se 
pod tom terminologijom i frazeologijom krije. 

M. Nehajev napisao je jednom članak »Književnost naiv- 
nih« — osvrćući se u njemu na produkte, što ih pišu naivni i 
dobri ljudi, koji vole književnost i koji sami pokušavaju pisati, 
a da uopće nemaju stvaralačkoga dara. — Naivnika ima u sva- 
koj književnosti. Koliko nisu odviše mnogobrojni, oni joj ne 
smetaju, jer se od njih rekrutira književna publika, a oni sami 
često ispunjaju i osrednje književne listove. Oni ne osjećaju 
mržnje ni prema kome. Oni iskreno poštuju svakoga pravoga 
stvaraoca. Oni priređuju književne jubileje, proslave. Oni se 
toliko ne nameću i ne onemogućuju druge. Zato oni, pored sve 
svoje komičnosti, nisu antipatični. A ne moraju biti ni štetni, 
ako ne prelaze preko određenih granica. 

No drugačije je s književnim poluinteligentima. Oni se 
nameću, hoće da vode glavnu riječ i da odlučuju o svima pita- 
njima književnosti. Oni prihvaćaju kakvu pomodnu krilaticu, 
kao da je njome rečena posljednja riječ u književnosti, te njome 
teroriziraju ostale i udaraju na svakoga onoga, tko nije s njima. 
Oni znadu prihvatiti kakvu popularnu etičku, socijalnu ili na- 
cionalnu misao, koja s umjetničkom vrijednošću djela nema ni- 
šta zajedničko, te nastupaju kao diktatori, koji oštro i suvereno 
poučavaju prave stvaraoce. Njih ne smeta ništa, što ili ne ra- 
zumiju onoga, što govore, ili im do toga nije ni stalo. Glavno je, 
da imadu o čemu govoriti i da ih netko sluša. Za razliku od knji- 
ževnih naivnika, koji se svemu dive, književni poluinteligenti ne 
priznaju gotovo nikakve vrijednosti pored svoje, i obaraju se na 
sve ono, što se ne pokorava njihovim diktatima. Na taj način 
zbunjuju publiku, a 1 slabo otporne književnike. 


I književni naivnici i književni poluinteligenti redovan su 
i nuždan pojav u svakoj književnosti, jer su oni univerzalan tip, 
koji se javlja svuda, pa se ni književnost bez njih ne da zami- 
sliti. S njima treba računati, i oni postaju opasni tek onda, kad 
su u većini i kad svoje mišljenje mogu naturiti i književnim li- 
stovima i književnim udruženjima. 


Prema prikazivanju Ante Kovačića hrvatsku su književnost 
velikim dijelom ispunjali poluinteligenti. To je prema tome bilo 
i njezino najveće zlo. — Da li je Kovačićevo shvaćanje bilo pot- 
puno opravdano ili nije, drugo je pitanje. No činjenica je, da 
su u toj književnosti nastajali cijeli književni pokreti, kojima se 
išlo u prvom redu za tim, da se jednom zauvijek pročiste osnovni 
književni pojmovi. 


Jedna je od najvećih tekovina onih borba, koje su se vodile 
između »Starih« i »Mladih«, u tome, što su se tada u nas ti osno- 
vni književni pojmovi bili prilično pročistili. Činilo se, da se 
više ne će vratiti vremena, da će o književnosti odlučivati ljudi, 
koji uopće ne znaju, što je književnost, i da se vikom oko nekih 
pomodnih krilatica više ne će zasjenjivati mnogo krupnija pi- 
tanja. 

Sve ono, što se u nas događalo poslije vremena »Moderne«, 
a napose poslije godine _ 1928., pobuđuje na misao, da tome 
možda nije tako. U hrvatskoj se književnosti posljednjih dece- 
nija — u vezi s različitim književnim parolama 1 u vezi s razli- 
čitim socijalnim 1 nacionalnim orijentacijama — opet često znao 
da nametne tip literata, koji propovijeda jedino spasonosne 
ideje, 1 koji u ime tih jedino spasonosnih ideja udara na sva- 
koga, tko nije s njime. A na taj se način i opet zamućuju knji- 
ževni vidici. 

Crte poluinteligenata nose svi onakvi pisci, koji kroz go- 
dine i godine proletariziraju i seljakuju, a da ne poznaju i ne 
vole ni radnika ni seljaka. 

Književni su poluinteligenti svi onakvi pisci, koji pronalaze 
jedino spasonosne formule 1 recepte, te u njihovo ime dižu na 
sve strane viku — iako je karakteristika umjetnosti upravo u 
tome, što izmiče svim receptima i formulama. 

Kovačićeva rečenica u »Fiškalu«: »Priznajmo mi Vilku, da 
je on pjesnik — što mu je i Ljudevit Gaj priznao« — nije ka- 
rakteristična samo za razdoblje ilirizma. Ima u nas i drugih 
književnih razdoblja, kad kao autoriteti u književnosti važe 
ljudi, koji s njome nemaju nikakvih veza. 

Za hrvatske književne prilike poslije g. 1918. može se na- 
vesti jedan karakterističan slučaj: 

Netko negdje iznese opažanja, kako su hrvatski pisci rano 
umirali ili rano prestajali pisati, i na osnovu toga konstatira kao 
jednu od karakteristika hrvatske književnosti: neke vrste umor. 
— To je tvrdnja, o kojoj se može raspravljati i koja se može 
pobijati. Ali stvar već postaje zanimljivija, kad netko ovakvo 
mišljenje pobija rečenicom: »Uzmimo najprije one, koji su 
namirili 50 godina života, ili manje ili nešto više; to su: Nijem- 
čić, Vraz, Botić, Šenoa, Ivan Dežman, M. Pavlinović, Prerado- 
vić, V. Novak, Josip Kozarac, Rikard Jorgovanić, Kranjčević, 
Matoš, Miletić, Harambašić.« — Od svih 14 nabrojenih pisaca 
samo su trojica (Preradović, Harambašić, Pavlinović) navršili 
50 godina (Pavlinović je živio od g. 1831. do 1887., Preradović 
od g. 1818. do 1872., Harambašić od g. 1861. do 1911.). Svi 

ostali umrli su prije pedesete godine — neki prije četrdesete, a 
neki čak 1 prije tridesete (Jorgovanić): Kozarac s 48, Novak 
s 46, Kranjčević i Šenoa s 43, Matoš i Vraz s 41, Miletić s 40, 
Nijemčić s 36, Botić s 33, Dežman s 32, a Jorgovanić s 27 go- 
dina! — Ako se pod izrazom »manje ili nešto više od 50 godina 
obuhvati i Kozarac (koji je umro s 48 godina), još uvijek od 14 
nabrojenih pisaca ostaju desetorica, koji su umrli mnogo prije 
pedesete godine. Izračunato u postocima pisac navedene reče- 
nice imao je pravo samo s nešto više od 28 postotaka — pa je 
ipak pisao s uvjerenjem, da potpuno 'zna stvari, što ih iznosi 
pred svoju publiku. Koliko se pak neznanje krije u toj jednoj 
jedinoj rečenici, shvatit će svaki onaj, koji zna, kakav je do- 
jam u hrvatskoj književnosti ostavila rana smrt Rikarda Jor- 
govanića, Luke Botića, Ivana Dežmana, Augusta Šenoe. 

Takav se postupak može potpuno određeno karakterizirati: 
pisac ne pozna stvari, o kojoj piše, ali govori s tolikom sigur- 
nošću, da čitalac i ne pomišlja, kako ga takav književnik zapra- 
vo vara. — Kraj svega toga, u ovakvu slučaju nije važno toliko 
neznanje, jer se zabuniti može svatko. Najviše udara u oči smje- 
lost, da netko, ne poznavajući stvari, može naći toliko odvaž- 
nosti, da se prikazuje, kao da ih znade savršeno. 

Za književnost međutim još ni ovakav slučaj nije važan, 
dok ostaje samo individualnim — dok je izraz neupućenosti ili 
temperamentnosti. Slučaj postaje mnogo važniji, ako sastavak, 
u kome u jednoj jedinoj rečenici ima toliko neznanja, može biti 
uvršten u list, u kome sjede školovani ljudi, ako zatim isti čla- 
nak prenese drugi list, u kome također odlučuju inteligenti, 
iako zatim njegov pisac, ne zadovoljavajući se postignutim 
efektom, drži potrebnim da ga štampa još jednom — 1 opet u 
listu, što ga vode intelektualci. A time čitav ovakav slučaj gubi 
lično obilježje i postaje simptomatičan za cijelu sredinu, u kojoj 
se ovakve pojave mogu dogoditi. 

U obranu suvremene hrvatske književnosti mora se ipak 
reći, da je ona sama, iz unutrašnjih svojih snaga, prevladala 
razdoblje, u kome su glavnu riječ mogli voditi književni polu- 
inteligenti. Proces, koji se posljednjih godina u tom pogledu 

pred nama dešava, pokazuje, kako stvaralac ipak postepeno do- 
lazi na mjesto, koje mu pripada, a kako sve više pada u poza- 
dinu ono, što je toj književnosti bilo nametnuto, što ju je spre- 
čavalo i otimalo joj dah. No nije na odmet, da se neke pojave 
zabilježe — makar i kao kulturno-historijski dokumenat. 


V. 

Čitava povijest čovječanstva ispunjena je težnjom za uzdi- 
zanjem do viših _ moralnih i intelektualnih vidika, na osnovi 
stvaranja i što pravednije raspodjele materijalnih i duhovnih 
dobara. U toj težnji čovječanstvo pokazuje i uspjeha, ali mno- 
go neuspjeha i bolnog padanja unatrag. Toj težnji nisu čovjeku 
toliko zapreka samo neznanje i neukost, koliko lažno znanje i 
poluinteligencija.  Neukost i neznanje može se prevladati i za- 
obići. No poluinteligenat znade da si prisvoji neku polituru 
inteligencije i prihvaća njezine programatske izjave, da ostvari 
vlastite svrhe. Zato su najteže borbe upravo s poluinteligenci- 
jom, jer ona često nastupa kao prava i jedina inteligencija, uni- 
štavajući bez potrebe svakoga onoga, koji joj se opire ili koji 
ne će da ide s njome. Zato su porazi u borbi s poluinteligencijom 
najkrvaviji i najteži, a razdoblje, kojima ona daje obilježje, 
najpraznija i najtužnija, jer u njima čovjek najjače i najbol- 
nije osjeća svoj pad od uzora, za kojim teži. 

Kovačić je svoje poluinteligente prikazao samo na uskom 
sektoru njihova djelovanja. Ali ih je prikazao tako jarko, da se 
oni u njega uzdižu kao reprezentanti čitavoga svoga tipa, te 
imaju, da tako kažemo, univerzalne crte. 

Sve ono, što je on rekao o ladanjskome gospodinu Pepu, 
vrijedi, samo u drugačijim razmjerima, za sve poluinteligente u 
svim vremenima i na svim položajima. Različiti su razmjeri, u 
kojima oni rade, no metode i ciljevi su slični. Zato su i rezulta- 
ti njihova rada isti. 

Kao što poluinteligenat i u životu ostavlja iza sebe pustoš, 
moralno rasulo i smrt, tako to vrijedi i za poluinteligenta u 
književnosti. Njegovi nastupi, ako za vremena nisu spriječeni, 
u velikoj mjeri djeluju destruktivno. Oni čine, da javnost gubi 

orijentaciju. Oni zamućuju vidike. Poluinteligenat ubija smisao 
za prave književne vrijednosti, i svojom vikom oko beznačaj- 
nih ili efemernih pitanja čini čitaocu knjigu mrskom. On one- 
mogućuje pravoga stvaraoca, prikazujući ga ili zastarjelim, ili 
jednostranim, ili opasnim. — Razdoblja, kad književnosti daje 
obilježje poluinteligenat, najbjednija su književna razdoblja, 
kad pravi intelektualni radnici osjećaju, kako su osamljeni i 
poniženi, te često gube i vjeru u smisao svoga rada. Treba kat- 
kad i čitavih decenija, da se popravi pustoš, koju su takva raz- 
doblja iza sebe ostavila. 

LJUBOMIR MARAKOVIĆ, ZAGREB 


SELJACI I RADNIGT PISIN 


U »Hrvatskom Kolu« (LX. 1928.) pisao sam o seljačkoj 
književnosti kao karakterističnoj pojavi našega književnog Žži- 
vota u doba, kad je hrvatski seljački pokret na političkom polju 
bio postigao svoje prve snažne uspjehe poslije Svjetskog rata. 
Kao i uvijek, tako su i ovdje političke i opće javne prilike samo 
omogućile, da dođe do jačeg izražaja nešto, što je već postojalo 
i što bi se i bez toga bilo razvilo, iako možda s manje uspjeha 
ili s manje efekta. Da naša seljačka književnost nije samo nosi- 
lac jednog određenog pokreta i njegove posebne ideologije, vidi 
se 1 iz toga, što nisu svi seljaci, koji pišu, odgojeni prvotno 1 
izravno u krugu pokreta, te i iz toga, što neki od njih nadove- 
zuju na starije uzore i na književnu tradiciju, koja nije protivna 
samom pokretu, ali je potekla iz ranijih razdoblja našega prli- 
tičkog života. 

Uz to je značajna i činjenica, da je naša javnost najjače 
osjetila, da postoji hrvatska seljačka književnost, prilikom iz- 
vedbe Novoselove »Prigorske svadbe« u kazalištu, a to nije slu- 
čajno. Ekspresionizam se bio baš preživio, a mjesto njega nije 
se još moglo iskristalizirati ništa određeno i jasno, te je u stil- 
skom oblikovanju književnog stvaranja nastao zastoj. U to za- 
tišje upala je pojava scenske izvedbe, koja je bila primitivna, 
ali originalna. Njezin primitivizam oplemenjen je stilizacijom, 
koju mu je dala vjekovna tradicija i sakralnost zbivanja, a sna- 
žno naglašeni simbolizam, koji zahvaća najelementarnije pojave 
ljudskog života, također se podudara s glavnim značajkama eks- 
presionizma. Samo što je kod ekspresionizma sve to svijesno 1 
namjerno, a u seljačkoj književnosti spontano i prirođeno. Stoga 
se ekspresionizam kao književni smjer brzo preživio, a »seljački 
ekspresionizam«, kao popratna pojava samog života, zadržava 
svoju životnu snagu, te može poslužiti kao podloga novim pre- 
obrazbama. Ili, konkretno govoreći, »Prigorska svadba« osniva 
se doduše na narodnim običajima ili upravo, ona je sva složena 

od narodnih običaja, ai — kako sam već imao prilike razložiti 
— rad se samoga pisca sastojao u tom, da je konkretizirao poje- 
dina lica, da je svakomu dao osobit karakter i da je radnju vre- 
menski aktualizirao (pojava ljekarnika kao gradskog čovjeka, 
kojega svatovi rado primaju u svoj krug, jer je znao seljake po- 
magati u najteže vrijeme, u doba rata). Time doduše ova igra 
nije postala pravom dramom, ali je donijela na pozornicu niz 
suvislih slika iz života, koje dobivaju značenje drame u tom smi- 
slu »theatrum mundi« — stare i za umjetnost toliko plodonosne 
riječi, da je cijeli život igra, a igra život. No vremensko aktuali- 
ziranje radnje čini, da igra, uza svu vjekovnu trajnost običaja, 
na pozornici zastaruje, te bi morala doživjeti nove preobrazbe, 
da postane opet svježa i zanimljiva. 

Budući da je svadba svakako jedan od najbitnijih događaja 
u cjelini seljačkoga života i toliko bogata baš zato, što znači 
stvaranje novog doma, novog ognjišta i žarišta života, a iz njega 
novog naraštaja, nije čudo, da su svadbeni običaji naročito obil- 
ni, te mogu dati zaokružen niz slika, pun scenske plastike 1 ži- 
votnog značenja. Ali je ipak kao književno stvaranje proma- 
šeno, ako se iza toga pojavljuju i dalje »svadbe« iz drugih kra- 
jeva, jer ne može jedan te isti događaj životnog zbivanja nepre- 
stano jednakom jačinom zaokupljati naš interes. A ne može se, 
dakako, ostati ni na tom, da se samo vjerno reproduciraju na- 
rodni običaji, makar i uz neke akcidentalne oznake, koje ih vre- 
menski određuju. Jer seljaci i sami imaju te običaje i bez po- 
zornice, u životu. A gradsku publiku uistinu iznenađuje »se- 
ljački ekspresionizam« ovakvih izvedaba, kao i činjenica, da 
igrači nisu nikakvi mimski obrazovani glumci nego pravi se- 
ljaci, koji — kako bi se reklo — »igraju sami sebe«, ali se gle- 
dalac ne može zaustaviti kod toga. On traži, napokon, na po- 
zornici potpunu dramu, koja donosi zamršenije i složenije psi- 
hološke procese, kojima je dorastao samo glumac — umjetnik. 

Stoga je zanimljiv drugi karakteristični seljački pokušaj 
drame: Matija Gubec seljanke Mare Matočec, koja se već i prije 
toga okušala različitim radovima, napose dramom »Povratak u 
selo« — realističnim komadom sa socijalno i moralno odgojnom 

podlogom —, o kojoj ne mogu ovdje pisati, jer nemam teksta, jer 
taj, koliko znam, nije nigdje izdan. Jasno je, da ni Mara Ma- 
točec nema potanjeg stručnog znanja o gradnji drame i o pozor- 
ničkim mogućnostima, pa stoga bi se ovakva drama, zamišljena 
izvjesnim naivno-primitivnim shvaćanjem, mogla pravilno pro- 
cijeniti samo na osnovi izvedbe i to po mogućnosti na osnovi 
seljačke igre. U jednom zagrebačkom dnevniku bio je zabilje- 
žio jedan naš umjetnik (slikar, ako se ne varam), da je negdje 
na Braču vidio toga »Matiju Gupca« u izvedbi seljaka-ribara. 
Stvar bi bila neobično zanimljiva, ali o njoj nije bilo nikakvih 
potanjih podataka. 

Za osnovu svoje drame E je Mara Matočec Šenoinu 
»Seljačku bunu« — i opet jedan dokaz, koliko je Šenoa neiscr- 
pljiva riznica za pjesničko stvaranje kod nas. Drama je razdije- 
ljena u 4 »slike« samo s najbitnijim elementima radnje i vrlo 
lapidarnim dijalogom i — što je karakteristično — u stihovima. 
To su uglavnom osmerci 1 deseterci, često dosta nepravilni, 
s pravilnim i nepravilnim srokom a i bez njega, a čitav taj for- 
malni aparat često nameće — radi stiha ili sroka — neprirodnu 
razvučenost govora. Ipak je vrlo značajno — a i razumljivo — 
da je seljaku-piscu lakše oblikovati ovakvu građu u stihovima, 
očito zato, što bi mu bilo mnogo teže zamisliti realistički dijalog 
u nevezanom govoru u okviru krupnog historijskog zbivanja. Ta 
čudna stihovana lapidarnost dijaloga nužno podsjeća na naivna 
stara crkvena prikazanja, samo što je kod starih prikazanja do- 
bar dio teksta — a katkad možda i čitav — bio pjevan ili bar 
monodijski psalmodiran. Šenoina koncepcija radnje osjeća se na- 
pose u tom, što zadnje časove Gupčeve pripovijeda fratar, brdo- 
vački župnik, a i u prizoru, gdje Nožina uhvati Drmačića i, ne 
mogavši ga drukčije svladati, ruši se s njim zajedno u ponor 
(ovdje je doduše prikazano, kao da Nožina skače za Drmačićem 
od svoje volje, ali to je očito nesporazum, koji ne daje Nožini- 
noj smrti smisla). Tim se ujedno svršava realistički dio radnje; 
no najzanimljivije je to, da seljačka spisateljica, dok se danas 
uvijek ističe, da seljak ne pozna nego »stvarnost« i »životnu 
borbu«, dodaje samoj historijskoj radnji alegorijski završetak, 

u kojemu vile: Podravska, Posavska, Pokupska, Sutlanska, vila 
Zagrebačke Gore i vila Jadrana tumače smisao onoga, što se 
dogodilo, proričući na kraju seljačkom rodu sretniju budućnost. 
Povijest može stotinu puta »razjasniti«, »razbistriti« pa i obes- 
krijepiti različite crte seljačke bune, a naročito Matije Gupca, 
kako ih je tradicija sačuvala, još uvijek će od veličine tragič- 
nog »seljačkog kralja« ostati toliko, da će njegov lik biti legen- 
darno monumentalan. Stoga je to zanimljivije, da se seljanka 
ne zadovoljava time, da iznosi Matiju Gupca kao simbol i realni 
dokaz seljačke svijesti i ljudske težnje za pravdom, nego pre- 
lazi u područje mašte i u takvoj apoteozi vidi pravi završetak 
svoga sujeta. 

Njezin drug, Mijo Stuparić, o kojemu sam ovdje već pisao, 
okušao se na drugom, za seljačku književnost također dosad još 
neobretenom polju, napisavši roman »Joco Udmanić«. Na dru- 
gom sam mjestu opširnije analizirao značenje i karakter toga 
zanimljivog djela (»Hrvatska Prosvjeta« 1940. br. 1.—2.), pa 
to stoga ne želim ovdje ponavljati. Naglasio bih samo u jezgri 
ono, što sam tamo pobliže razložio: vrlo dobar osjećaj za izbor 
predmeta, koji za pisca nije samo »predmet« nego dah zavičaja, 
prilika, da zaroni u kraj, u koji se toliko uživio, i da okupi u 
cjelinu brojne zgode iz života junake, koje su ga pratile kroz 
cio život kao legendarna senzacija zavičaja, koju kroz duge de- 
cenije ništa drugo nije moglo istisnuti. Zatim, dobar tok preple- 
tanja glavnih niti radnje; ritam pripovijedanja, koji je Stupa- 
rić naučio od Šenoe — i opet od Šenoe! — kao što je od istoga 
velikog majstora naučio i tehniku opisivanja lica 1 prikazivanja 
situacija. Ipak se nipošto ne može reći, da bi Stuparić bio imi- 
tator Šenoin. To ne može biti već zato, što Stuparić ostaje vje- 
ran svomu seljačkom krugu misli i tumačenja vanjskih pojava. 
On ne traži nikada nekih osobitih »modernih« problema, a psi- 
hologija mu je jednostavna i jasna kao u narodnim pjesmama, 
samo što nema njezina tipizma. Stuparić gleda svoje ljude žive 
pred sobom, jer prikazuje seljaka. Udmanić, koji je inače neo- 
bična ličnost, ipak je seljak, a osim toga, on je postao »seljač- 
kim junakom«: njegove su zgode i nezgode pripovijedane poko- 

ljenjima od usta do usta u njegovu rodnom kraju, te su dobile 
već izraziti biljeg seljačkog gledanja i mišljenja. Treće, što je 
kod Stuparića osobito značajno, to je njegov čvrsti i jasni na- 
rodni stav prema predmetu, koji bi inače mogao posve drukčije 
ispasti. Hajduk Janošik, koji je (onako kako ga narod zamišlja) 
jednako kao Stjenka Razin postao nekim simbolom socijalne 
revolucije i anarhičnih težnja primitivnih masa, analogna je po- 
java Joci Udmaniću. Stuparić to dobro zna i on uzima Udma- 
nića u obranu, kao čovjeka, koji je silom postao hajduk 1 koji 
sirotinji nikada ne čini zla, a seljaku hoće da pomogne. No Stu- 
parić također dobro zna, da taj hajdučki život nije život seljaka 
ni život dostojan čovjeka. Stoga Udmanić svim silama nastoji 
da se iskopa iz njega, ali prije nego što bi mu to moglo uspjeti, 
tragično pogiba. Dakako da mi vidimo fatalni splet sila, koje 
Udmanić ne opaža, a koje svijesno idu za njegovom propašću, 
iako on toga ne zaslužuje. To su oni, koji su ga se bojali — jer 
je bio živi glas njihove savjesti — pa mu se osvećuju. Dakako 
da je Stuparićev stav prema tim silama optužba; ali to nije ona 
bučna, demagoška, suviše naglo generalizirana optužba, kakvih 
je puna t. zv. »socijalna« književnost. Štuparić ima jasan pojam 
o poštenju, o dobroti, o pravdi. On je iznad svih ljudskih sla- 
bosti i zabluda, iznad svih lakih fraza i na brzu ruku skovanih 
zvučnih formula. 

Govoreći o »socijalnoj« književnosti doprli smo do dru- 
gog krila ovog našeg letimičnog prikaza, do radnika — pisaca. 
Ta je pojava kod nas zaista nova i svakako zanimljiva. Ona nas 
nužno podsjeća na takve pothvate u drugim zemljama: na kod 
nas već odavna i predobro poznatu (a sada pomalo 1 zabora- 
vljenu) zbirku: »Dreissig neue Erzahler aus dem neuen Deutsch- - 
land« i na mnogo manju i mnogo manje pretencioznu francu- 
sku knjižicu »Ouvriers ćcrivent« (Editions Sociales Internatio- 
nales, Paris 19834.). Karakteristična je razlika između obiju pu- 
blikacija: dok njemački marksisti (jer su to oboje izrazito mark- 
sističke književne manifestacije) stvaraju »novu Njemačku« isti- 
čući tako u naslovu tobože nekakav nacionalni cilj, dotle fran- 
cusku antologiju radničke književnosti izdaje Društvo revolu- 

cionarnih pisaca i umjetnika (Association des Ecrivains et des 
Artistes Revolutionnaires) bez ikakve nacionalne oznake, prem- 
da su njezini pisci po karakteru pisanja daleko više Francuzi, 
nego što su oni Nijemci, iako tvrde, da su »novi njemački pri- 
povjedači«. Nijedan se od ovih nije popeo do značenja zaista 
novog pripovjedača u Njemačkoj, već i stoga, što nema upravo 
nikakve razlike u stilu i načinu pisanja između tih trideset pi- 
saca. Kod jednog jedinoga opaža se razlika odmah kod prvih 
redaka: taj je bio baltički grof, pa je postao radnik i njihov 
istomišljenik. Što je u tim zbirkama zaista novo, to je krug nji- 
hovih motiva: pored nekih u istinu dobrih i plastičnih stranica, 
gdje se opisuju pojedine grane rada, upravo je ubitačna mono- 
tonija stava nezadovoljstva, ogorčenosti, neraspoloženja bez 
konkretnih pozitivnih ciljeva. Ta i takva »revolucija« nije ni- 
kakva izgradnja nečega novog, nego anarhično raspoloženje pri- 
mitivnih ili razdraženih masa, moralni nihilizam i intelektualni 
kaos. Sukobi s redarima i oružnicima, kod kojih su ovi dakako 
uzori gluposti i nesposobnosti, prestupci, koji se nastoje oprav- 
dati gladom, ali su uistinu postali već rutina, zadovoljstvo pa- 
kosti i »vježba« za bezumno potpuno razaranje — to su i kod 
Francuza, ali napose kod Nijemaca, redovni motivi, koji se kao 
pripovijest-»književnost«, tek malo udaljuju od novinske kri- 
minalne kronike, samo što su pisani »s one strane«, s naličja 
medalje. A kad se čita kronika Pierrea Bochota »Soldats 1932«, 
koja je pripovjedački dobro pisana — ali je to pripovjedačka 
vještina H. Barbussea —, osjeća se danas duboko gađenje nad 
tim ciničnim duhom sabotaže, nediscipline, persiflaže 1 bljuta- 
vog »mudrovanja«, koje je Francuskoj 1940. donijelo poraz i 
tešku sramotu, a marksistima Francuske žig izdajstva i ništa više. 
Nije uzalud S. M. EFisenstein, genijalni tvorac ruskog revolu- 
cionarnog filma, morao ostaviti Rusiju, makar 1 uz cijenu pro- 
pasti umjetničke vrijednosti ruskog filma: kad se »revolucio- 
narni« režim ustali, onda i sam najbolje osjeti, koliko je i za nj 
opasan dinamizam neprestanog propovijedanja pobune, nereda, 
mržnje i osvete. I premda se to u povijesti toliko puta pona- 
vljalo, zaboravlja se opet i opet iznova, kad se komu prohtije. 

Kako bi kod nas objavljivanje takvih publikacija u tom 
stilu bilo nemoguće, ne može se znati, nema li i kod nas radnika, 
koji bi u danom slučaju pridonijeli svoj prinos i da li bi njihov 
način pisanja bio originalniji. Čini se, da se kod nas kao u sve- 
mu, tako i tu shvaća stvar komodnije: prevode se, ako već ne 
takva, a ono slična djela, a primjena se prepušta samim čitao- 
cima. U Hrvatskoj upravo 1 nije toliko razvijen radnički stalež 
u užem smislu, koji bi obuhvatao mase industrijskih radnika, i 
zato i nema u tolikoj mjeri solidarnosti proletarijata, koja je 
ipak jedna pozitivna crta takvih skupina u drugim zemljama. 
Kod nas se pod »radnicima« razumijevaju svi manuelni radnici, 
dakle i obrtnici, koji nemaju druge želje nego da postanu samo- 
stalni, a onda će obično biti isti kao i njihovi gospodari. Štaviše, 
što su jači pokreti uzbune i nezadovoljstva, to je njihov rad kva- 
litativno lošiji, jer takvi radnici nemaju više želje, da stvore 
nešto zaista dobro i trajno, nego da prime plaću i da se bune, 
što je ona premalena. 

Stoga je to zanimljivija pojava Ivana Softe, koji se posljed- 
njih godina pojavio kao izvoran i plodan pripovjedač. I on je 
po »podrijetlu« obrtnički radnik, ali ga je nezaposlenost natje- 
rala u najnekvalificiraniju vrst radnika, u one, koji su pripravni, 
da se prihvate bilo kakva posla, samo da prežive, a to je najdo- 
slovniji proletarijat. Takav je svoj život prikazao u prvom svom 
djelu »Na cesti«, koje se, iako nema nikakva zapleta i raspleta 
radnje, po zamahu i širini pripovijedanja može nazvati roma- 
nom. Put dvojice radnika i jedne radnice »cestom« negdje od 
Beograda prema Zagrebu u potrazi za poslom, dakako bez igdje 
ičega u ruci, to je nit, koja veže niz epizoda i refleksija, od ko- 
Jih se sastoji djelo. Dakako, da je tu upleten i neki »roman« 
s obzirom na odnos djevojke prema obojici svojih drugova — 
taj je problem riješen promiskuitetom, kao što biva kod ljudi, 
koji nemaju više nikakva uporišta u životu. Inače je osnovni 
ton romana ogorčenje, napose na one, koji bi mogli primiti ta- 
kve beskućnike i dati im zarade, ali nemaju za to smisla. Neki 
su iz toga htjeli »izvući kapital«, kao da je Softa pisao svoje 
ogorčene stranice kao svijestan socijalni revolucionarac. Među- 

tim, točno je, da je on u takvoj okolini i te kako mnogo toga 
čuo u tom smislu, pa da je vjerojatno neosjetno i sam donekle 
zašao u te vode; ali iako nezaposleni radnik bez ikakva oslona, 
on nije »iskorijenjenik«, jer u njemu živi još uvijek njegovo 
rodno selo i duboka veza sa svim onim, što je ono, unatoč svim 
preobrazbama, vjekovima vjerno čuvalo. A uz to taj Hercego- 
vac, kojega — srećom — već zavičajni dijalekt čuva od nepis- 
menosti u smislu književnog jezika, ima i onu karakterističnu 
životnu snagu svojih zemljaka, koja ih u borbi sa životom izgra- 
đuje u individualitete, u ličnosti. Ni knjiga »Na cesti«, koliko 
je njezin predmet za današnje vrijeme tipski, nije kopija ni- 
koga i ničega, niti je pisana »prema« nekomu a ni prema iko- 
jemu programu. Ona je doživljajna kronika, u kojoj nezado- 
voljstvo 1 ogorčenje nisu već unaprijed i »programatski« izgra- 
đen osnovni ton, nego se penju na pojedinim stranicama do pa- 
roksizma snažne, lične dinamike; ali je u stvari jezgra 1 bit čita- 
vog djela traženje, — i to ne ono konkretno traženje zarade, o 
kojemu se govori — nego traženje svoje vlastite ličnosti i svoje 
lične vrijednosti, i to je ono, što tu knjigu, uza sve njezine ne- 
dostatke i nevještine, čini upravo potresnom i živom. 

»Dani jada i glada«, koje je izdala Matica Hrvatska 1937, 
imaju tu prednost, da su se izdigli iznad pisanja lične sudbine 
pojedinca (iako se ona, kao tipska, tiče mnogih i mnogih) pri- 
kazujući život jednog siromašnog hercegovačkog sela za vrijeme 
Svjetskog rata. Ni to djelo nije još potpuno izgrađeni roman, 
ali mu je građa dobro zaokružena, pripovijedanje pregledno 1 
bez onih refleksija, koje su u predašnjem djelu gdjekada vrlo 
zanimljive kao piščeve vlastite misli, ali su nerijetko 1 plod ne- 
sređene lektire 1 mutnih razgovara, te se nisu slile u kolotečinu 
logična i suvisla mišljenja. Psihologijski je to 1 opravdano tim, 
što neizvjesno lutanje i izmoždene sile zaista ne dopuštaju čo- 
vjeku skladna i sređena mišljenja, ali na taj način preteže do- 
kumentarna strana nad umjetničkom. Dakako da će se mnogim 
učiniti paradoksom, ako ustvrdimo, da je književno djelo isti- 
nitije i iskrenije što je više umjetničko, a što je manje doslovno 
dokumentarno, ali tako je. U »Danima jada i glada« pisac je 

također više manje dao ono, što je vidio, ali je radnji dao vrlo 
dobru intonaciju tim, što se roman otvara tučnjavom seoskih 
momaka — što je u mnogim našim krajevima kao neki seoski 
običaj —, u koju kao zlokobna analogija upada vijest o navje- 
štaju »pravoga« rata. Dakako, da nitko još nije ni svijestan, što 
to upravo znači; no baš ta činjenica pojačava krvavu ironiju toga 
idilski bezazlenog svršetka, od kojega dalje slijede teške križne 
postaje proživljavanja ratne nevolje u najsiromašnijem hrvat- 
skom kraju. Bez sumnje će čitalac nakon te sumorne i nevesele 
lektire imati dojam kao da je prošao kroz težak 1 bezizgledno 
mutan san. Radi toga su se neki čitaoci i bunili, da im je dana 
u ruke »nemoguća« knjiga. Ali to je samo dokaz, da je pisac 
zaista snažno obnovio dojam mučne i zagušljive atmosfere onih 
neizrecivo teških dana. Izrazita karakteristika svakog pojedinog 
lica, živ dijalog, a napose stupnjevanje materijalnog i psiho- 
loškog razornog djelovanja dugih ratnih godina, pomutnja poj- 
mova životnih, moralnih, čovječjih — to su nesumnjive odlike 
djela, koje su očitovale izrazit talenat. I kao što je našao izvrsnu' 
intonaciju, tako je pisac zamislio i sjajnu završnu pointu ovoj 
knjizi teških zapisaka iz »dana jada i glada«: kad zaista ko- 
načno prestane rat, nitko ne može to vjerovati, odnosno u onoj 
potpunoj otupjelosti i navici na upravo poživinčen život, nitko 
ne može ni zamisliti, šta to upravo znači (baš kao što ni jogunasti 
momci u početku romana nisu razumjeli navještaj rata). No prvo, 
što osjete, jest to, da ne treba više biti vojnik, da nema više voj- 
ske. Ali odjednom se odnekuda pojavljuje vojska — srpska 
vojska. 

Zato 1 novo, ovogodišnje djelo Softino nosi karakteristični 
i na oko paradoksni naslov »Nemirni mir«. Vojske je nestalo, 
a opet je došla vojska. Mir je bio sklopljen, a opet mira nije 
bilo. Ovdje je Softa stegnuo radnju na samo jednu zadrugu, 
odnosno na sudbinu njezinih ogranaka, koji se raspadaju. No 
kako je tih ogranaka više, dobio je ipak razgrananu radnju, koju 
je kompozicijski vrlo dobro svladao. Ne piše on o miru i nemiru 
među vladarima i državama; ali je jasno, da poslijeratne kao- 
tične prilike, koje donose razaranje i rastvaranje onoga, što je 

nekad bilo čvrsto i trajno u životu pojedinca, porodice i zajed- 
nice, znače iste one simptome, koji u velikom vladaju pozorni- 
com svijeta. Nije ovdje naša zadaća, da analiziramo samo djelo 
još prije nego što ga je tako rekavši čitalac i dobio u ruke. Iz- 
noseći ovdje samo građu za osvjetljenje problema seljaka 1 rad- 
nika, koji pišu, treba konstatirati jednu činjenicu: da se u ovom 
Softinu romanu očito osjeća dojam Budakova »Ognjišta«. Ali 
uza sve to nema nikakve doslovne usporedbe između oba djela. 
Budak je epski opširan, detaljno izrađen i psihologijski produ- 
ben; Softa je lapidaran, jer bi za njega, samouka, mnoštvo ri- 
ječi bilo bez značenja i prazno. Budak je i lirski zanosan, Softa 
jednostavno stvaran, i baš radi toga smisla za neposrednu stvar- 
nost i da tom stvarnošću dade riječima život, on ušteđuje opise, 
detaljno ulaženje u crtanje situacija i psiholoških procesa. Nje- 
gova su sredstva jednostavnija, ali im je učinak uza sve to sna- 
žan 1 intenzivan. Dakako, da je ta razlika također posljedica 
različita obrazovanja, ali je karakteristično, da ni Budak ne 
odaje nikakvih književnih uzora, nego mu je opća kultura viša, 
šira i dublja kultura intelektualca. No kod obojice se osjeća, da 
ne pišu radi pisanja, nego zato, što imaju nešto reći i to ne bilo 
šta, nego da im je na srcu čovjek, seljak, zemlja, porodica 1 za- 
jednica. Otuda kod Softe, samouka, slična spontanost u pisanju, 
koja ga čini srodnim Budaku, te se tako na intenzivnom osje- 
ćanju istih problema sastaje najjače nastojanje pripovjedača- 
umjetnika s nastojanjem pisca-radnika, koji se dinamizmom 
svoje iskrenosti i doživljenosti uzdiže do književnog stvaranja. 
U »Nemirnom miru« osjeća se bitan napredak u zamišljanju cje- 
line i dobrom komponiranju radnje, u razmjeru i ritmu pripovi- 
jedanja. No najjače, što ostaje karakteristikom pisca, osjeća se 
u onoj neodoljivosti, kojom vas tako rekavši zaskoče pojedine 
situacije, pojedini fragmenti dijaloga svojom oštrinom zapaža- 
nja i jasnošću, koja podsjeća na onaj viši, psihologijski smisao 
realnosti kod modernih snimaka suptilno precizne kamere. 
Dvije su opasnosti za pisca na ovom području rada: prvo, 
što eventualni dodir s intelektualnim problemima i s inteligent- 
nim tipovima znači za nj područje nesigurnosti, neiskustva i ne- 

poznavanja stvari u potpunom njezinu opsegu, te može lako 
zapasti u puste riječi i nejasnu maglu. A drugo, što žestoke stra- 
sti primitivaca, koji su glavna lica ovakvih romana, osjetljivo 
graniče s kriminalom, a svakako znače opasne vrtloge za moralne 
pojmove i vrlo teško prohodnu mutež i kal. Treba izričito kazati, 
da Softa očito daje izraz gađenju nad svim tim i nikada ne da, 
da ga svlada želja za bolesnim senzacijama i zadovoljenjem 
kobne radoznalosti čitaoca. Njegova sažetost pisanja ima i tu 
prednost, da se nigdje ne zadržava, sumnjivo zastajkujući; — 
»guarda e passa!« No to ulaženje teških, mutnih, zločinačkih 
motiva u književnost moglo bi izazvati poplavu nezvanih i ne- 
poznatih takvih pojava, pa treba za vremena na nj upozoriti. 
Dosta je, da je Krležino patološko raskapanje svega i svačega 
dovelo do najezde bljutavih senzacija i jeftinog prostaštva i to 
često samo zato, da što su pisci (i oni desetog reda) osjetili, da se 
nešto takvo može napisati, a ne zato, što bi ih na to navodila po- 
treba umjetničkog stvaranja. 


Čitava je pojava seljaka i radnika, koji pišu kod nas, još u 
toku, pa nisam nipošto htio, da ovo bude konačni 1 zaokruženi 
prikaz. Htio sam samo iznijeti nekoliko opazaka, uz želju, da se 
taj problem prodube i ispita. Svakako treba naglasiti, da se knji- 
ževno stvaranje ovakvih pisaca-samouka (u osobitom smislu) 
mora sastati s književnošću pisaca intelektualaca. Stuparić 1 
Softa pokazuju dobar smisao za to, čuvajući pri tom svoja lična 
obilježja i samostalni pravac svoga rada. Pavlek-Miškina u svo- 
joj »Trakavici« odaje neprokuhan dojam Krleže, koji je svojim 
bezgraničnim pesimizmom i svojom hiperintelektualnom naklju- 
kanošću najmanje podesan za to. Stoga »Trakavica« i ne znači 
upravo seljačku književnost, odnosno upravo književnost selja- 
ka, jer ona zlovolja, s kojom on pristupa seljačkim poslovima, 
ono neodređeno nezadovoljstvo sa svim i svačim, nije obilježje 
seljaka. Seljak voli svoju zemlju, svoj posao i svoj jednostavni 
ali smireni život, iako osjeća njegovu težinu. On se bori jedino 
protiv nepravde, za koju ima razvijen osjećaj, i o kojoj ima re- 
dovno nepomućene pojmove. Ali uvijek su ti pojmovi nepravde 

plod nečega konkretnog i jasnog, a mutne, neizrađene, općenito- 
maglovite pojmove o nepravdi unose u njegovu dušu različiti 
»ideološki« pokreti, njemu na štetu. 

Treba još barem letimice spomenuti zanimljivu pojavu Ja- 
kova Sekulića s romanom »Za srećom«, koji je i opet »roman tra- 
ženja«, ali ne s onako labilnim perspektivama kao Softin »Na 
cesti«: to je mnogostruko iskustvo šegrta, koji se neiskusan | 
neuk zapućuje u zanat, mijenja gospodare i poslove, doživljuje 
borbe i razočaranja, te se vraća u svoj zavičaj, da bolje i sret- 
nije »počne iznova«. Pisac je, i opet nepatvorenom doživljenošću, 
vrlo izrazito objasnio psihologiju bježanja šegrta od posla de 
posla, od majstora do majstora, u čemu ima mnogo pubertetskog 
nemira i nejasnih pojmova o životu, ali i mnogo unutarnje tru- 
leži u samom odnosu majstora prema šegrtu i u onom, kako se 
obično shvaća taj problem. 


Ovamo pripada konačno i mala zbirčica pjesama Ivice Čer- 
maka, brijačkog obrtnika, »Radovi umornih ruku«. Čermak je 
započeo svoj rad knjižicom za djecu, i to karakterizira njegovu 
meku i nježnu lirsku prirodu. U pjesmama »umornih ruku« 
(riječ je vrlo lijepo pronađena) ima vrlo dobrih i ličnih akce- 
nata, kojima pjesnik prati svoje vlastito životno iskustvo. Uza 
svu težinu monotonije ručnoga posla, ima u njegovu gledanju 
i vedrine i svijetla i fine tankoćutnosti u čovječjim odnosima. 
Samo treba napomenuti, da suvremeni način pjevanja u slobod- 
nom stihu često dovodi i do toga, da se u pjesmi kazuju misli 
suviše obične ili preuzete od drugih, koji su slično pjevali. A dru- 
go, da radnik tim, što je radnik, nije još preuzeo na sebe doživ- 
ljaj svake vrsti rada, pa mi je na pr. nejasno, otkuda Čeriak 
pjeva »Drugu u rudokopu olova« i sl., ako o tom nema ličnog 
iskustva. Pjesnik je najizrazitiji, kada se drži što točnije svoga 
životnog kruga i kad nastoji, da ga što iskrenije i što intenziv- 
nije izrazi. 

VLADIMIR NAZOR, ZAGREB 


U ALEKSANDEJEN 


(1935.) 


Nemam sreće na tom putovanju po Donjem Misiru. 

Od Port Saida do Kaira vozih se željeznicom danju, ali — 
uz istočni rub Delta; od Kaira do Aleksandrije putujem sada uz 
zapadni Deltin rub, ali — po mraku. Egipta najedamput nesta- 
de, čak i njegovih ljudi, jer je vlak samo za nas turiste. 

A vozimo se komodno, »konfortabilno«; možeš iz kupea u 
kupe, iz vagona u vagon. 

I nose nam večeru. 

Svi se putnici pomladiše. Jedu kao vuci; hvataju jelo i prsti- 
ma; govore i punim ustima; skidaju s vrata ogrlicu; — zbogom, 
engleska etiketa, koje se na lađi i u hotelima moradosmo držati! 
Odijeljeni dosad u skupinama, vesele se, što su opet zajedno; 
hvataju se za ruke, otkrivaju se napokon jedan drugome. Brblju, 
smiju se; pripovijedaju, što im se u Kairu zbilo. Pan R. (glavni 
poslovođa tvornice stakala i porculana u P.) i pan N. (ravnatelj 
kina u B.) hoće da im rečem, tko je Golemi Pan (oni ga zovu 
pan Golemy, i misle, da je neki flautist ili klarinetist) zbog kojeg 
digoh uzbunu na brodu, prolazeći grčkim vodama. Dame ras- 
pravljaju o tankoj liniji i o vitkom labuđem vratu faraunke No- 
fratete, o dugim uskim haljinama kćerka Sesostrisa II., što, eto, 
ni dandanas ne izlaze — kod pravih Egipćanka — iz mode. Neki 
Herr H. (liferant goveda u Sch.) uvjerava me, da su bivoli i 
bivolice sadašnjeg felaha bijedne životinje. Čast drevnim svetim 
bikovima egipatskim! Ne ogledah li pomnjivo, kao on, goleme 
sarkofage u onoj jami nedaleko Sakkare? Da je trgovati takvom 
robom! On će sada prozvati svoje poduzeće »HAPIS«. I promi- 
jeniti znak tvrtke: crn bik, visoki rogovi, okrugla ploča između 
njih. 

Tog se čovjeka jedva liših. Nekoga tražim: dosadašnjeg 
suputnika mister Bulla; dobio je — vele — dozvolu, da ostavi 
društvo i otputuje sam, sa svojim vjernim Bedekerom u ruci, u 

Gornji Egipat. Blago njemu! ...1 još nekoga ne vidim više s na- 
ma: ciceruna Grattakopulosa; naiđe u Heliopolisu na društvo 
Madžara, koji su rasipniji i žedniji od nas, pa se prilijepi uz 
njih. Nestade Lady Hollandy, i Mr. Bulla, i Grattakopulosa, i 
dragomana Muse; al je netko još uvijek tu, snama: NEMO. To 
je pseudonim, prvi — možda — pseudonim u povijesti čovje- 
čanstva: izmisli ga lukavi Odisej, kad ono prevari kiklopa Poli- 
fema te mu izbi jedino oko. »Nemo« znači »nitko«; no, jer tog 
moga suputnika, suknjiževnika i susjeda otočanina majka ča- 
kavka zove »Niko«, ne može mi prigovoriti, što mu izabrah Odi- 
sejevo lažno ime, i reći, da ga tim pseudonimom »omalovažu- 
jem«, kako je običaj između književnika. 

Sjedim dakle s Nemom i govorimo o putovanju. Najedam- 
put se sjetimo, da smo književnici. Tko se sve naduhnuo — u 
literaturi — egipatskom zemljom i ljudima? Ne letimo visoko, 
ne ronimo duboko; spominjemo samo koješta, od Anatol Fran- 
ceove » Thais« i Pierre Louysove »Aphrodite« do De Heredijeva 
soneta »Antoine et Clćopatre« i Dučićeve pjesme »Sok«. Ja nji- 
šem glavom. 

— Pa što ti nije pravo? — pita me on. 

— Sve skupa — odgovaram. Ta Franceova Taida, ta Lo- 
uysova Kriseida, ta Heredijeva, pa, recimo, i Shakespearova 
Kleopatra, kao i ta Dučićeva Naksis (Vidrićevu, jedva primjet- 
ljivu, Nefris u pjesmi »Na Nilu« da i ne spomenem), nisu Egip- 
ćanke. Naše su to žene, ponajviše kurtizane; i naše su to strasti, 
prenesene u Misir. 

— A što bi ti htio? 

— Htio bih znati, kako su osjećale i ljubile prave kćerke 
Nilove: jedra 1 ozbiljna faraunka Nofreta, vitka i nasmijana 
ljepotica Koromama i sve one mlade princese, kćerke Amenho- 
tepa IV., što im kipove vidjesmo u muzejima. 

— Hi! Kamo letiš? Žena je, Di aaa i svagdje, bila — Žena; 
ljubav — Ljubav! kliknu on. 

— Ne. Hathor, egipatska božica, nije Afrodita starih Grka. 

— Zvala se ona Hathor ili Afrodita, ona je svagdje i vazda 
jednako ljubila i jednako vladala. Vidjeh u Louvru kamen ploču 

od grobnice velikog vojskovođe i graditelja Setosa I., oca još 
većeg farauna, Ramsesa II. Proslavio se Setos, tukući Hetite u 
Aziji gradeći hramove u Abydosu i u Memfisu, ali, ne dade ure- 
zati u svoju grobnu ploču lavlju glavu Sahmete, egipatske Belone, 
no egipatske božice ljubavi, jer bijaše, sigurno, velik ljubavnik. 

— Sve to malo znači — rekoh ja. — Čitavi Egipat govori 
najprije o Bogu i o životu onkraj groba. I uvijek je u Misiru 
tako bilo: Oziris, Ra, Misterije, Ehnaton, Mojsije, Muhamed. Pa 
Tebijada, kršćanski pustinjaci. Amon—Zeus, Sahmet—Belona, 
Hathor—Afrodita, božica ljubavi! Sva su ta spajanja prisilna; 
sumnjivi su plodovi helenske — najviše Herodotove — inter- 
pretacije. Nigdje pak traga kakvu Erosu ili Kupidu u starom 
Egiptu. 

— Al, čovječe Božji! — kliknu Nemo. — Ljubav, vječno 
privlačenje spolova... Ha, sad te imam. A ono »tetoviranje«, 
ona ženska glava na kamenom tijelu Ramsesa II. u Starom 
Memfisu? Ti si joj se divio! 

— Mani, bolan. To bi moglo biti samo znak, da je taj fa- 
raun bio vjeran suprug. Don Juani su sigurno i u davnoj pro- 
šlosti zazirali od svoje zakonite žene. 

Govorili smo sve glasnije; a putnici, osobito gospođe, tiska- 
hu se oko nas, da čuju raspravljanje o drevnim ženama i o boži- 
cama ljubavi. 

Prevariše se. Moradosmo prekinuti. 

Banuše naglo časnici naše putničke lađe i nekoliko egipat- 
skih policajaca. Stadoše nas brojiti, gledati u fotografije legiti- 
macija, pitati nas za ime, za državljanstvo. Kad svršiše, pohitaše 
naprijed. Doznadosmo odmah, što se desilo. Trojica je naših naj- 
tiših suputnika nestalo. Ostaviše u vagonu poluotvorene kovče- 
žice, u rukama vođe izleta falzificirane putnice. Lopovi? Nikako. 
To ne bi zabrinulo toliko egipatsku policiju. U Abesiniji je rat, 
a bijeg bi mogao biti s njime u vezi. Neki vele, da ih vidješe ući 
u vlak, a na stanicama se vagonska vrata nisu otvarala. »He! — 
reče Nemo— ne ćeš slomiti nogu, skočiš li s ovih prozorčića na 
meki pustinjski pijesak«. — Htjedosmo nastaviti razgovore, kad 
vlak stade. Kvar, ili stanka da se pretraži predjel, ulove bje- 

gunci? Mi se bunimo. Da nas umire, otvaraju kola i puštaju, da 
se u blizini šetamo, na mjesečini. 

Mjesec je krnj; svjetlost mu slaba. Tišina je potpuna, pu- 
stinja tajanstvena. Biva sve hladnije, pa se putnici vraćaju u 
vagone. Ja se šetam oko lokomotive. Ložači su Francuzi, psuju 
tužeći se, da hajka na te uhode može dugo potrajati, i preko dva 
sata. Htio bih malko dalje, al na pijesku raste kržljavo, polucsu- 
šeno grmlje, što mi dračama kida odijelo. Bijah već do svoga 
vagona, kad ugledah vatru, ne baš daleko, te krenuh k njoj. Be- 
duini; dvojica su legla, treći sjedi. Ne uznemirih se nimalo; sje- 
tih se svog krairskog dragomana Muse i njegova: »Alah je do- 
bar!« Kad se, neopažen, približih, čovjek skoči, sav u strahu. 
Najedamput se začudi: 

— Come? Uo1? (Kako to? Vi ste?) 

Prepoznah i ja njega, odmah, iako preobučena. Bijahu to 
ona tri bjegunca, mladi Talijani, s kojima se nađoh na brodu. 

— Jeste li sam, gospodine? 

— Sam samcat. Ne bojte se. 

— He, onda sjednite. Hladno je. 

— Traže vas. A vi ste tu. I palite vatru. 

On se nasmije kao dijete: 

— Ona nas od njih čuva. Nitko ne traži bjegunce u bli- 
zini, gdje vatra sja. Odoše natrag, uz samu prugu. 

— Vi ste se ušuljali na našu lađu krivim putnicama. 

— Ne. To nam nije ni trebalo. Nismo lopovi. 

— Vjerujem vam, al ste onda... no... recimo: dezerteri. 
Bojite se Abesinije. 

— Nikako. Kad nas ne pustiše u Abesiniju, ni kao dobro- 
voljce, idemo sami u našu Libiju. Ondje nam ne će brojiti go- 
dine; dat će nam odmah pušku. 

— Pa odabraste ovakav put? 

— Duži, al za nas ipak kraći. Eto nas već tu; karavanski 
je put negdje blizu; udesismo koješta sa znancima u Kairu. Ne 
putujemo baš najluđe. Uspjet ćemo. 

— Ne pitam vas više ništa. Al što bi bilo, da viknem, pa 
da vas vrate obiteljima? 

— Vi toga ne ćete učiniti, kao što ne učini ni vaša znanica 
na brodu, Lady Hollandy, kojoj se bijasmo povjerili. 

— Jest, mladiću! — rekoh. 

Onda mi on poče govoriti, a sve tiše, da ne probudi drugove. 
Čeznuo je uvijek za novim tlom pod nogama i za novim zvije- 
zdama nad glavom; sanjao je o pustinjama, o karavanama, o 
oazama i prašumama, o starim rimskim gradovima, iskopanim 
iz pijeska, o kolonijama, koje niču. Hoće pušku; ne da ubija, no 
da njom vodi i brani. Da mu je proći od Tripolisa do Rta dobre 
nade, od izvora Nila do uvora Konga! 

— A vi, gospodine? 

— Eh, sinko, da sam mlađi. Da smo se ovdje, ovako, našli 
pred 45 godina, a iste dobi! 

Spopade me takva žalost, da pribjegoh šali: 

— Mogao bih samo pokušati živjeti pod tim nebom pusti- 
njačkim životom; al me sve putnice i svi vizumi ne bi očuvali od 
egipatskih i od engleskih policajaca. Ne može se dandanas ni 
to, nigdje. 

Vlak srdito zviždnu, zovući — možda — baš mene. 

Ja pohitah k njemu. 


Pustinjski kopci nad piramidama u Gizehu, morski galebovi 
nad svjetionikom u Aleksandriji. Piramida, grobnica, puna 
mraka, koja čeka na čovječju mumiju, da je u svojoj nutrini 
prikuje i čuva; svjetionik, zipka svjetlosti, što rasvjetljuje pu- 
tove na moru, da ni obnoć život ne sustane. Ondje Oziris, nepo- 
mičan sudac u prekogrobnoj zemlji Amentu; ovdje Aleksandar, 
lutalac i osvajač dalekih zemalja, mlada snaga uvijek u pokretu. 

»Salve, Alessandro, in pace e in guerra iddio!« (Zdravo, 
Aleksandre, bože u miru i bože u ratu!) kliče Giosue Carducci u 
odi »Alessandria« i pripovijeda kako Makedonac amo stignu na 
čelu pobjedničkih falanga, i — maknuvši kacigu s plavokose 
glave — zagleda se u to more. Motrio je pučinu i Farski otočić 
ispred sebe, libijsku pustinju naokolo, pa skinu sa sebe i pozla- 
ćeni oklop, baci ga na tlo, i reče: 

Po a U pustinji nek stoji 
Kao taj oklob makedonski, i neka 
Nad barbarima i nad vjekovima 


OUlada Aleksandr'ja! 


Tako kliknu, i dade izorati brazde, na kojima će arhitekt 
Dinokrat podići prve zidove ovoga grada; osu žućkasti pijesak 
bijelim cvijetom od brašna. Grad nastade, i njegov Far — jedno 
od čuda na svijetu — rasvijetli putove afričke i azijske. 

Puštam, da me Carduccijeva pjesma vodi drugamo: od 
svjetionika na Farskom otočiću u luci do Pompejeva stupa na 
uzvisini pokraj predgrađa Rakotisa, drevnog boravišta pučana, 
noćišta_ mornar4 i kamilar4, gnijezda negdašnjih i sadašnjih 
uličnih hetera. A stup je visok, ponosan. Veli Carducci: 


> E PRN Stoji na rakama, 

Što na njim gledaš čalme uklesane, 
Pompejev stup, ko snaga misli latinske 
Nad mutnim vekom. 


Da. Trošno muslimansko je groblje tu, i još se vide iskle- 
sane čalme na gornjem kraju prignutih ili oštećenih stećaka na 
zapuštenim rakama, a taj kamen odolje, eto, svim promjenama 
i olujama od Ptolomejaca i Kleopatre do osvajača Amr-ibn-al- 
Asa, koji dođe s Istoka, i Muhamed-Alije. koji zatim banu s Bal- 
kana, pa 1 do Francuza i Engleza. Ali, čemu se on zove Pom- 
pejevim stupom? To nije pravo meni, koji sam, malne, Splićanin. 
Gle, Njegovo se ime blista na stupu; stoji uklesano: »DIOCLE- 
TIANO INVICTO IMPERATORI IUSTISSIMO«. Uradi to 
carski prefekt Posthumus u čast caru »najpravednijemu«; a r:m- 
ska je pravda bila teška. 

Stojim; nešto upoređujem. 

I svršavam Carduccijevu odu na svoj način; ovako: 

Ja dugo gledam na tom stupu ime 
Onoga, koji u mom gradu sazda 


Peristil, far ljepote uz još mutno 
Hrvatsko more. 

I vežem Sjever s Jugom. — Što tu tišti, 
Uzdiže ondje. — Dar najljepsi svoj 
Ti ipak nama ostavi, o care 
Dnoklec'jane! 


Prođosmo Kanopskom ulicom, sredinom radinoga grada; 
obađosmo široke poluokrugle luke, od kojih u najmanjoj čeka, 
uz obalu, naša lađa, te svrnusmo u Zoološki vrt. 

Takva zvjerinjaka još ne vidjeh. 

Šumice od grmova i visokih trava, drvoredi od palma, ba- 
zeni i kanali, ograđeni prostori i goleme krletke. Kao da se ovdje 
našla po koja životinja iz sviju strana Afrike i obližnje Azije. 
Tko bi ih sve ogledao, čudeći se njihovu liku i njihovim kret- 
njama? — Sunce žeže, sparina raste; zvijeri su trome i šutljive; 
leže ili stoje nepomično: lav u kutu kaveza, nilski konj u vodi; 
samo nojevi trčkaraju i sada od jednog do drugog kraja svog 
dugog, ograđenog trkališta. Tišina vlada. 

Najedamput se sve promijeni. 

Došli čuvari bacili lavovima hranu. Dvadesetak dugogri- 
vacA skočilo na noge, izašlo iz nekih otvora, navalilo na konjsko 
meso. Nastalo živo klupko, guranje i skakanje drugima na leđa. 
Rika iz dvadesetak grla. Strahota. Zaklat će se, izmrcvariti. A 
čitav se zvjerinjak trgnuo, prenuo. Komešanje, kričanje, mau- 
kanje, psika. Najplahovitiji su majmuni; deru se, vrpolje se, 
penju se što naviše uza šipke; drhću, ali, ne od straha — od 
veselja. To, što se zbiva u velikom lavljem kavezu, znak je, da 
kucnu čas gozbe. Svuda borba o mjesto, gdje će hrana pasti. 
Uzbuna dugo traje, nemir je još veći, jer nestrpljenje samo 
raste; čak su nilski konji izašli na otočić; čekaju na kugle od zbi- 
jena sijena, da ih odmah progutaju ili ponesu mladunčadi u 
vodu. Oh, glad je velik! Svađa o svaki zalogaj. Glasovi ljutnje, 
spružene pandže, iskeseni zubi, prijeteći kljunovi. 

Gledam, kako sve to počinje, traje i svršava. I moram se 
čuditi. Eto, sve prođe, a bez krvi: bez prelomljene kosti, bez raz- 
drte kože, pa — rekao bih — čak i bez očupana pera. 

A da je tu bio i koji kavez s nekoliko gladnih ljudi? 

Što mi sve ne radimo, i bez kaveza, i bez pravoga glada! 

Sunce me tako omami, životinje me tako uznemiriše, da 
rado pođoh i ja u muzej: u tim je kućama hlad, a kipovi i mu- 
mije za glad ne znadu. Kod njih ću naći sjene i mira. 

Uđoh i potražih zgodno mjestance. Čekat ću ovdje, dok se 
drugi nagledaju. Vidim, a nisam viđen. 

Ne može me tu naći ni Nemo, koji po dvornicama muzeja 
očima nekog traži: rekao bih, baš mene. Zapravo, ima, tko sad 
u me, i te kako, gleda. Eto: bog Hor s jastrebovom glavom; bo- 
žica Peht, Raova kćerka, s glavom kao u mačke; Anubis s njuš- 
kom kao u psa; pa onda: lavjoglava boginja Tefnu; Knubis, te- 
bansko boštvo, s glavom kao u ovna, bog Sevek s otvorenom kro- 
kodilskom gubicom, i velika Izis, koja drži, sjedeći, golo dijete 
na koljenima i pruža mu dojku, a glava joj je kao u krave, 1 
rogovi je nakitiše. 

Okrenuh glavu i zagledah se u profil lica Amenhotepa IV., 
koji se sam prozva EHNATON. To je usko, asketsko, ali, i inte- 
ligentno lice kao trak sunčani između mračnih demonskih zraka. 
I ja mu velim: »O ti, jedini pjesniče, koji si sjedio na prijestolju 
tolikih farauna, gle: nigdje traga ATONU, tom jedinom bogu, 
što nam ga ti otkri prije Mosije i kome si pjevao himne prije 
Davida! O ti religiozni filozofe, koji nam prvi progovori o RI- 
JEČI, od koje sve potječe! Ti, sanjaru, koji si puštao, da se ruši 
faraunska gvozdena sila na međašima zemaljskoga ti carstva, 
al si gradio — ne bojeći se gnjeva svećenika, vojskovođa i puka 
— kraljevstvo Duha! Ti možda najnesretniji, ali, i najveći od 
svih vladara, koji sada spavaš u nekoj pećini nedaleko tvog 
nestalog grada Achetatona 1 sanjaš, vječni sanjaru, o jedinome 
Bogu gledajući još uvijek u lik golema Sunca, iz koga se pruža, 
po čitavu Svemiru, bezbroj zraka, a na kraju je svake zrake 
ruka, što 1 najsitnije predmete stvara, mijesi, drži ih u životu i 
neprestano ih miluje, — gle što se ovdje sjatilo! Ustani! Tjeraj 
iznova sav taj gad!« 

Tako kličem; ali, uzalud. 

Rekao bih, da se svi ti kipovi 1 kipići zagledaše sada u me- 
čak bih kazao, da me motri i Ma, božica pravđe, od koje su u 

svevidljivost i u nepogrješivost drevni Egipćani najviše vjero- 
vali, iako je bez glave, a samo joj — znak njezin — nojevo 
pero strši iz vrata. Ja sam smeten od sunca, i likovi mi se zvje- 
radi u zoološkom vrtu motaju još po glavi, pa odvraćam, u ne- 
kom strahu, oči od tih bogova, ponajviše od kipa crna Hapisa, 
koji je na dnu dvornice tako namješten, da baš u me bulji. Ne 
idem pogledom po čitavoj sobi, i — čekajući, da mi umor prođe, 
oči mi se odmore, lagana me vrtoglavica mine — sklapam na- 
pola vjeđe, gledam samo, što mi je blizu, do nog. A pokraj 
mene, na lijevoj strani, u škrinji nalik na lijes, predstavnica 
staroegipatske mistike: MUMIJA; desno, u liku kamenog ki- 
pića, simbol helenske poganštine: SATIR. Kao da je oboje baš 
na me čekalo, tu, u Aleksandriji, na sastajalište dvaju razli- 
čitih svjetova. 

Što mi se tada desi, ispripovjedit ću stihovima, da budem 
Sto kraći, 1 jer 1 na eve Jat) događaj manje iznenađuje, 
kad se kazuje u verzima. 


S10 sam do njih shrvan, žedan, sliep 
Od ljuta svietla. — Glava mi se vrti. 
Mumija, ko da skida teret smrti; 
Satir se kesi, i titra mu rep. 


Oboje u me gledaju. — I ona 

Uiče: »Odmakni! Taj je čovjek moj. 
Mistik je. U njem mrtvačkih je zvona 
Glas čuti, bol 1 iznad raka poj.« 


A Satir urla: »Taj je čovjek naš. 

Sunčana krv po žilama mu kola. 

Glas u njem kriče Zdravlja, Snage, Spola. | 
Ti ničeg nemaš, da mu želji daš.« 


Mum'ja se diže. Satir dipne; glavom 
Zavitla; u drob usadi j0) r0g... 
Sav muzej huči. Pasjim ustma laje 
Anubis, strašni egipatski bog. 

Hor-kobac kriči; Izis-krava miiče; 
Sevek-krokodil sada repom bok 
Knubisu bije; mačka - Peht mauče, 
I gleda me ko miša, i sprema skok. 


Bik Hapis, crn 1 s kolutom na čelu, 

S podnjožja skače šireć metež, strah. 

A muke svoje u znoju se vrelu 

Ja kupam. — Strepim. — Izdaje me dah. 


»Nazore, na brod!« — Ispred mene stoji 
Moj prijan Nemo. — Ko od nekog sna 
Budim se. Velim: »Nek me kraci tvoji 
Uode. Al reci: tko i što sam ja? 


Tko, što sam, da se na me dig6 sada 
Egipta drevnog svih bogova puk? 
Da li nada mnom MUM'JA ili SATIR vlada? 


Da PP grieh je pjesmom sveti vrieđat muk?« 


A on će: »U svim vrtovima ničeš. 
No, ipak, ti si svoga krša sin. 

Bio si uviek, 1 jesi, i bit ćeš 
Nepopravljivi brački poganin.« 


Ja ga slijedih, još uvijek smetene glave, nestalna koraka. 
Ukrcasmo se u lađu, gurajući se kroz gomilu prodavača, 
koji nuđahu putnicima koješta. Ohladih se vodom, pa odmah 


Niti čuh niti vidjeh, kako ostavismo luku. 

STJEPAN DELIĆ DUBIČKI, ZAGREB 


PRVI ARPADOVIĆI KAO HRVATSKI 
KRALJEVI I FEUDALNI_ BANOVI 


O državno-strategijskim prostorima 


Madžarski su vladari stanovali isprva u Velikoj madžarskoj 
ravnici, ali poslije pobjede nad knezom Braslavom i raida u 
Italiju smjestiše Arpadovići centar svoje vladavine u vanredno 
povoljni vojnički i državno-strategijski prostor između kuta Du- 
nava i Blatnoga jezera, koji u srcu karpatskoga vijenca omogu- 
ćuje dominaciju nad dalekim okolnim zemljama. Ostrogon, ro- 
dno mjesto svetoga Stjepana kralja, posta i sijelo prve madžar- 
ske biskupije i ugarskoga primasa. Druga je biskupija bila ute- 
meljena u Vesprimu, a kasnije je podignuta jedna i u Stolnom 
Biogradu. Budim, koji je kasnije izgrađen, posta prijestolnim 
gradom. Stari rimski Aquineum u ravnici na sjeveru od Budima, 
razoren već prije, izgubio je svaku važnost. Sva ta povijesna 
mjesta državne i crkvene madžarske vlasti leže na razmjerno 
uskom prostoru. 

Strategijski prostor vlasti hrvatskih narodnih vladara, koji 
svi bijahu Primorci, ležao je između Solina i Nina, a poslije iz- 
među Splita, Knina i Biograda na moru. Taj prostor, izabran 
u vrijeme, kad je posavska Hrvatska, franačka pokrajina, bila 
odvojena od južne Hrvatske, može se smatrati središnjim samo 
za hrvatske krajeve na jugu Gvozda, ubrojivši otoke, more i 
istočnu Istru. U skladu s njim vodila se i državna politika, na- 
klonjena Italiji, izuzevši Mletke, a najsklonija Rimu, srednjoj 
i južnoj Italiji, sklona Raškoj, a nesklona Bugarskoj, dok je ona 
težila prema zapadu. Hrvatske zemlje nisu imale jedno od pri- 
rode stvoreno zemljopisno središte za središnju vlast, državnu 
i crkvenu, kako je to bilo u Ugarskoj, pa su i zbog loših planin- 
skih komunikacija morali hrvatski narodni vladari postavljati 
banove za posavsku Hrvatsku i za krajeve Dinari na istok. Ba- 
novima je zacijelo bila u velikoj mjeri povjerena vojnička 1 

upravna vlast nad župama njihova područja. Državnu politiku 
hrvatskih narodnih vladara nastavili su, počevši od Kolomana, 
Arpadovići samo u početku, zdušno su je produžili Anžuvinci 
osim posljednjega, Ladislava Napuljskoga; Sigismund ju je slije- 
dio samo isprva, kao i Habsburgovci, koji su je držali donekle 
na oku samo za borba za Klis i za Uskočkoga rata. Kasniji pak 
Arpadovići, vladari iz različnih kuća, bosanski vladari i Nema- 
njići, sklapajući saveze s Mlecima i zanemarujući ratno brodo- 
vlje, nisu marili za vlast nad hrvatskim morem, i po tome ni za 
Primorje, koje je na život i smrt vezano s morem. 

Smrću kralja Zvonimira ostalo je hrvatsko kraljevstvo bez 
vladara, koji bi ga mogao očuvati od vanjskih razornih utjecaja. 
Nakon njegove smrti počela se hrvatska država raspadati. Ugar- 
ski kralj Ladislav, bivši saveznik kralja Zvonimira protiv Bi- 
zanta, a za Rim, imao je u južnoj Hrvatskoj premalo pristaša 
za svoje ciljeve. Prema Šišićevu mišljenju“) Ladislav je htio, 
da se Almoš okruni za kralja Hrvatske. Tom se planu uspro- 
tivio papa, a još više Carigrad. Ladislav se priključi protupapi 
Klementu III. i caru Henriku IV., koji mu dadoše slobodne ruke. 
Tim okretom otežao je Ladislav svoj položaj u južnoj Hrvatskoj i 
u Dalmaciji, gdje njegovo svojatenje hrvatskoga prijestolja za 
Almoša nisu po vladarskom obiteljskom 1 baštinskom pravu i 
onako uzimali u obzir. Krug oko udovice Zvonimirove nije u 
tim prilikama mogao mnogo učiniti u njegovu korist. Drugačije 
je bilo na sjeveru. Čini se, da se najprije Mačva od straha pred 
Bugarima podvrgla ugarskom kralju, i to izravno, jer je postala 
prava krunska pokrajina, koju su ugarski kraljevi po svojoj 
volji darivali različnim velikašima. Po pozivu slavonskih župa 
uđe Ladislav u istočnu Slavoniju i, napredujući zatim prema 
zapadu zadobiva mirnim načinom i gornju Slavoniju. Poslije od- 
lučne bitke u Petrovu Gvozdu g. 1091. posta Ladislav gospodar 
sjeverne Hrvatske. Pobijeđena vojska bila je uglavnom iz južne 
Hrvatske. Lako dobivenu sjevernu Hrvatsku, koju Madžari po- 
put franačkih Nijemaca 1 Latina nazivahu Slavonijom, Ladi- 


*) F. Šišić, Priručnik, 364—5 1 376. 

slav je samo u crkvenom pogledu odvojio od južne Hrvatske, 
premda je valjda on sam ili pak Almoš odmah uveo feudalni 
sustav, novo državno ustrojstvo varmeđija ili županija, dijeleći 
zemlju pouzdanim velikašima. Sudeći po Kolomanovu postupku, 
Ladislav je Posavsku Hrvatsku prisvojio ugarskoj kruni provi- 
zorno i alternativno, dok za mlađega kralja Almoša ne dobije 
i hrvatsku krunu. Ako to ne bi uspjelo, ostala bi Posavska Hr- 
vatska podvrgnuta ugarskoj kruni. U skladu sa stvorenom pro- 
yizornom etapom, čini se, da je preko Almoša bila ovdje ude- 
šena neka sredina između realne i personalne unije. Madžarski 
historici smatraju »Slavoniju« osvojenom i ugarskoj kruni pri- 
pojenom zemljom. 

G. 1094. osnovao je Ladislav »Zagorsku« biskupiju, pod- 
redivši je nadbiskupu u Kaloči. Možda je već Ladislav imao 
misao, da središte buduće vlasti nad sjedinjenom Hrvatskom 
prenese u blizinu Zagorskoga biskupa, to jest bliže k Ugarskoj. 
Tome bi za Hrvate bolje odgovarao Sisak, no sijelo te stare bi- 
skupije spadalo je pod Split, pa je kralj htio biti obziran prema 
crkvenim predajama; jednu novu biskupiju mogao je lako po- 
staviti na drugom mjestu. Čini se, da je Zagorska biskupija bila 
namijenjena za cijelu Posavsku Hrvatsku, jer joj je Ladislav 
prema Dabinoviću »podredio područje sisačke i poslije g. 1091. 
osvojeno područje Kninske biskupije.« Biskupu Duhu i njego- 
vim nasljednicima darivali su i Ladislavovi nasljednici zemlje 
preko Drave do Primorja i duboko prema Srijemu. Tako je 
biskupska zemlja dosizala granice područja, nad kojim su vla- 
dali nasljednici Ladislava Svetoga, odnosno mlađega kralja 
Almoša. (»Obzor« br. 217.—1939. »Kulturni značaj Zagreba u 
srednjem vijeku«). Dijeceza je bila velika, ali puka nije bilo 
mnogo, jer su sve gore od štajerskih i kranjskih granica do Pe- 
trovaradina i Zemuna bile pokrite šumama. Naziv biskupije bio 
je lokalan kao nazivi ugarskih biskupija. Zapadno podnožje 
Sljemena, gledajući iz doline rječice donje Krapine, zove se | 
danas Prigorje, a kraj istočno od Sljemena zvao se je Zagorje. 
Dok u ovom Zagorju nije bio osnovan grad Zagreb, bio je na- 
ziv ovdašnje biskupije »Zagorska« ispravan. 

Osnova za podizanje Zagreba postojala je možda još prije 
kralja Andrije I. (II), ali se čini, da se za njegova vladanja 
počelo, a za Bele III. (IV.) dovršilo zidanje slobodnoga i kra- 
ljevskoga grada Zagreba kao tvrđave prvog razreda, za koju 
je već prije g. 1225. bila određena posada Turopoljaca. Daro- 
vno plemstvo iz Turopolja bilo je određeno za milicijsko slu- 
žbovanje u kraljevskoj (banskoj) vojsci, i ono je, prema Povi- 
jesti Turopolja, činilo jezgru te vojske. 


Time je stvoren strategijski prostor vlasti Arpadovića u 
Hrvatskoj kao hrvatskih kraljeva. Taj prostor obuhvaća jako: 
uporište Zagreb s Turopoljem do Lekenika, sve već organizi- 
rano u feudalnom stilu. Tu se nalazi i Zagorska biskupija, koja 
se odsad zove Zagrebačkom. Kad su kraljevi darovali poslije: 
banovima Medvedgrad, bili su tu koncentrirani najvažniji čimbe- 
nici hrvatske kraljevske vlasti. Taj strategijski prostor, koji 
leži u srcu kajkavske Hrvatske — kajkavsko narječje prote- 
zalo se tada do Une — tražio je, s obzirom na loše prometne 
veze i orografske teškoće, posebnog bana za Primorje, a zalim 
i za Slavoniju, slično, ali obratno, kako su narodni vladari po- 
stavljali posebne banove za zemlje, odijeljene gorama od pri- 
morske Hrvatske. No feudalni ban »totius Slavoniae«, bio je 
uvijek samo jedan. 


Prilike za kralja Kolomana 


Poslije kralja Zvonimira dospjela je južna Hrvatska u kob- 
ne vjerske i političke prilike, tako da se država drobila. Najprije: 
je ugarskoga kralja priznala Mačva, onda Slavonija. U istočnoj 
Istri ugnijezdiše se njemački velikaši, Rama ostaje po strani, 
Dalmacija živi također sama za se, a javlja se opasnost od Mle- 
taka. I Svetom Ladislavu i Kolomanu bio je jednak cilj: postati 
kraljem Hrvatske, no ovaj potonji našao je povoljnije prilike 1 
spretnije je iskoristio neslogu Hrvata. Koloman je imao za sebe: 
bizantskoga cara, s kojim je bio u rodu, izmirio se s papom, koji 
se više nije opirao, i imao je savez s Mlecima. Osim toga je oko- 
lina Helene Lepe, Zvonimirove udovice, pribirala Kolomanu 

pristaše u samoj zemlji. Tako je Koloman južnu Hrvatsku poli- 
tički izolirao, opkolio i unutra je slabio. Kad su prilike dozrele, 
dolazi Koloman s vojskom, da izazove odluku. Vojska južnih 
Hrvata suprotstavi mu se, no Koloman se upusti u pregovore. 

Pacta conventa, ugovor između kralja i hrvatske gospode, 
bio je za Kolomana povoljniji nego za Hrvate, jer da je Kolo- 
man težio za podvrgnućem južne Hrvatske, ni on.ni njegovi na- 
sljednici ne bi mogli trajno držati cijele Hrvatske, jer bi uz ju- 
žne Hrvate bili 1 Bošnjaci i Dalmacija. Ratovanjem na hrvat- 
skom jugu mogle su za Kolomana nastati neprilike na drugim 
stranama, kao u vrijeme Ladislavovo. Možda bi Koloman bio 
izazvao otpor drugih moćnih vladara, osobito ako bi ga ratna 
sreća iznevjerila, a za svoj su opstanak Madžari trebali prija- 
teljstvo ili savez bar dvaju slavenskih susjeda; kroz stoljeća 
bijahu to redovito Hrvati 1 Poljaci dok to načelo nije L. Kossuth 
napustio. To načelo državne politike ima za Madžare vrijednosti 
i danas, a vrijedilo je i vrijedi i za Rumunje. 

Koloman se pokazao kao veoma uviđavan diplomat i držav- 
nik. Pacta conventa pružahu Hrvatima gotovo jedini izlaz iz 
teške političke situacije, u koju su bili zapali. Nisu na to pristali 
od srca, nego razumom. Ni s jednim drugim susjedom Hrvati 
nisu mogli sklopiti bolju nagodbu i savez. Ugarska je tada već 
bila veća od Zvonimirove Hrvatske, ali je Madžara jedva bilo 
više nego Hrvata, pa stoga Hrvati nisu savez s ugarskim kraljem 
trebali smatrati za sebe opasnim. Pozitivna strana toga saveza 
bijaše sjedinjenje s već odvojenom Panonskom Hrvatskom, koja 
je pod novim kraljevima uživala relativan mir. Dalmacija je 
imala ostati uz Hrvatsku, premda ju je kralj morao grad za gra- 
dom osvajati. Uslijed uzimanja Dalmacije, Mleci su se odrekli 
saveza s Kolomanom. Nagodu od 1102. nisu primila dvo- 
jica od četrnaest župana južne Hrvatske, a Bosna je također 
ostala sasvim po strani. Veliki se politički događaji većim 
dijelom  pripravljaju i poslije provedbe redovno su traj- 
niji od onih, koji nastaju skokovima. Ladislav je pripravio 
događaj od 1102., a Koloman je pripravio godinu 1137., kad je 
1 Rama priznala vlast ugarskoga i hrvatskoga kralja, ali pod 

uvjetom, da ostane za sebe. Ona nikad prije nije imala kralja 
ni krune, pa se ugarski kraljevi nikad nisu krunili na bosansko 
kraljestvo, no njihov naslov glasi »rex_ Ramae«, kralj Rame, 
čime je bila priznata bosanska državnost, premda Bosna nije ni- 
kada prije bila samostalna država. Zemljom su upravljali ba- 
novi, isprva s položajem iza hrvatskoga bana 1 palatina. Južni 
su Hrvati smatrali tada malu, ali važnu Dalmaciju vrednijom 
od Bosne, no možda se otpad Bosne ima smatrati glavnom ma- 
nom nagode s ugarskim kraljem Kolomanom. Bela Slijepi isko- 
ristio je tu manu i južni Hrvati ostaše podijeljeni. Jedan, mo- 
žda manji nedostatak pakta bijaše taj, da je sjedinjena posavska 
i južna Hrvatska ostala s dva nadbiskupa i, isprva, s dva sudstva. 
Čini se, da u tome južni Hrvati nisu mogli ništa postići. 
S posavskom Hrvatskom nije bio učinjen nikakav pismeni ugo- 
vor. Ona je ostala pod kaločkim nadbiskupom, pod čiju vlast 
dođoše mnogo kasnije 1 Bunjevci, a južna Hrvatska, Bosna i 
dalmatinski gradovi ostaše pod splitskom metropolijom. U Posav- 
skoj Hrvatskoj ostao je, valjada već g. 1091. uvedeni feudalni 
sustav, dok u južnoj Hrvatskoj 1 Dalmaciji osta, bar isprva, sve 
po starom. U Slavoniji je Koloman pridržao svoja nasljedna 
prava, kojih nije mogao prenijeti na jug, gdje se čuvala stara 
sloboda. Dioba stanovnika na povlašteni i niži sloj postojala je 
od starine u gradovima dalmatinskim, gdje patriciji držahu rob- 
lje, i otuda je nešto prešlo na dostojanstvenike u južnoj Hrvat- 
skoj. Robovi bijahu sluge, a ne kmetovi. U južnoj Hrvatskoj 
tada nije bilo velikih župana i nije bio uveden sustav carstva. 
Tu vladari ne daruju zemlje velikašima-strancima, nego je- 
dino biskupima i crkvi; tu kralj ne može kao u Slavoniji davati 
zemljišta Madžarima i Nijemcima, a u gradovima Dalmacije 
Madžari se nisu smjeli ni trajno nastaniti. Gradovi, ostaci rim- 
ske Dalmacije, nisu više imali svoje vrhovne uprave, nisu pred- 
stavljali posebne države i naslov »rex Dalmatiae« ne znači dr- 
žavnost, nego čuvanje predaje hrvatskih kraljeva, koji su se 
nazivali rex Croatiae et Dalmatiae. Ti gradovi ostaše dakle slo- 
bodniji nego feudalni slobodni i kraljevski gradovi. Gradovi u 
Posavskoj Hrvatskoj osnovani su kasnije, i to uglavnom kao ko- 


191 


lonije stranaca.  Zabrane prema Madžarima, koje su stavljali 
južni Hrvati i dalmatinski gradovi, nisu mogle biti ugodne ni 
drage Kolomanu i njegovim nasljednicima, ali oni ih nisu kršili, 
no nisu se ni starali za ratnu mornaricu. 

Zatvaranje prema Madžarima kaže nam dosta jasno, da 
južna Hrvatska i dalmatinski gradovi nisu imali povjerenja u 
Kolomana i njegove nasljednike, jer bi oni s Madžarima, im- 
portiranim na Jug, bili mogli jačati svoju kraljevsku vlast. To 
zatvaranje kaže nam osim toga otvoreno, da na hrvatskom Jugu 
nije bilo nikakova političkog prijateljstva prema Madžarima, te 
da se s njima nije htjelo imati nikakvih zajedničkih računa. 
Onih dvanaest povijesnih župana 1 predstavnici dalmatinskih gra- 
dova gledali su hladno i razborito u budućnost, stvorivši s Ko- 
lomanom čistu personalnu uniju. Ugarsku s opet sjedinjenom 
Hrvatskom i dalmatinskim gradovima veže samo kralj. Poslije 
su južni Hrvati, ubrojivši i građane, zavoljeli neke Arpadoviće, 
osobito Belu III. za njegove velike ratne i obiteljske nesreće. U 
13. v. uzeo je Zadar Svetoga Ladislava kralja za svoga crkve- 
nog patrona. 


Feudalni vladari i sustavi 


Feudalni sustav nije se izrazio samo u državnim pitanjima, 
nego je, slično kao Crkva, obuhvatio sav život — izuzevši dušu. 
On se rađao već onda, kad su crkveni dostojanstvenici, prvi sa- 
vjetnici vladara, kancelari, palatini, imali riječ ne samo u crkve- 
nim stvarima, nego 1 u upravi i politici države. Feudalna, odnos- 
no »kršćanska« država bila je isprva nužna i dobra. Ona je s 
vremenom zastarjela i njen je režim postao u jednakoj mjeri 
gori, u kojoj se kvario i privilegirani sloj, na kojem je isprva 
bila sva težina odgovornosti. Ti ljudi, velmože, nisu uvijek do- 
bivali mnogo zemlje i šuma, ali im se povjeravala uprava i skrb 
za puk, za sigurnost i za dizanje vojske često nad velikim kom- 
pleksima zemlje. Iz urbara od 15. v. vidi se, da su velikaši dobro 
upravljali i doseljenicima izdavali besprikorne ugovore; Rački 
kaže, da onda još u nas nije bilo kmetstva. Bilo ga je doduše od 
početka feudalizma, ali ono nije bilo nikakvo zlo. Kmet je vršio 

tlaku i podavanja, a za to je bio oslobođen vojničke službe. Po- 
davanja bijahu tada još umjerena, i zemaljski gospodin bio je 
za to dužan držati red sa svojim vojnicima, brinuti se za sigur- 
nost svojih podanika, te uzdržavati sve potrebne činovnike 1 
niže službenike. Turski nasrtaji poremetiše sav dotadašnji pore- 
dak. Uvijek je bilo velikaša, koji su htjeli sve više zemlje, poda- 
nika i moći, a manje dužnosti prema kralju i puku. Napokon je 
došlo vrijeme rušenja velikaša odozgo i odozdo; rušili su ih vla- 
dari 1 pučke bune. 

Arpadovići su svoje nasljedno pravo učvrstili, ali su vladali 
i dalje kao prvi među ravnima, kao prvi velikaši, s hrvatskim 
velikašima su oni dobro izlazili, bune nije bilo. Nepokorne oli- 
garhe, kojih su se ciljevi razilazili od vladarevih, počeo je oba- 
rati tek Karlo Roberto. Borbu protiv oligarha dokrajčio je u 
Hrvatskoj najprije Leopold I. U Ugarskoj je bio posljednji 
oligarh unuk Petra Zrinskoga Franjo II. Rakoczi. Prvi naši 
Arpadovići darivali su u Posavskoj Hrvatskoj zemlje domaćim 
ljudima, poglavito vojnicima, nekojim Madžarima, a zatim i 
Nijemcima, no uvijek je ovdje bilo 1 velikaša iz južne Hrvatske, 
od kojih su osobito Šubići uživali velik glas. Južni Hrvati za- 
premahu i poslije, osobito za turskih provala, visoke položaje 
državne 1 crkvene, i to ne samo u Hrvatskoj nego i u Ugarskoj. 
Feudalni su vladari znali dobro, da nužni oslon na velikaše kao 
najjače stupove uz svećenstvo, ne smije biti njihovo jedino upo- 
rište: oni bi bili prekinuli vezu između kralja i puka, koji mora 
znati, da kraljevska vlast stoji iznad velikaške.  Velikaš može 
biti kralju nepokoran i nepouzdan. Bilo je dakle nužno stvarati 
stalež građana i nižega donatarnog plemstva. Ti srednji staleži 
bijahu kroz stoljeće slabi, ali pouzdaniji od mnogih velikaša, od 
kojih se rodiše oligarsi. Među velikašima i oligarsima bilo je 
sjajnih 1 značajnih muževa, no ovdje govorimo samo o staležu. 
Stari župani nestadoše, zamijeniše ih velikaši, župe se istrgaše 1 
propadoše. 

Feudalni sustav provodio je stabilnost poretka slično, kako 
je to bilo uređeno u Crkvi, gdje je posjed ostajao uvijek crkveno 
vlasništvo, koje su svećenici samo uživali. Vlasnik sve državne 

zemlje i svih gradova bio je kralj, a plemstvo je to dobivalo na 
uživanje, ali s pravom nasljedstva. Nasljedstvo je prelazilo i 
na privilegirani i na podloženi položaj u životu, na zvanje, a 
često i na časti. Nasljedno pravo i nepravo je glavni čimbenik 
stalnosti. 

Feudalni sustav težio je za dizanjem kvaliteta i odredio 
prema tome gradaciju ljudstva u svim zvanjima. Slično bijaše 
to 1 kod svećenstva. Individualnost vrijedi samo u državnom 
plemstvu i u svećenstvu. Ako koji svećenik neplemić postane ka- 
nonik, dobiva po shemi državno plemstvo. Sav puk, koji je ispod 
toga, postaje objekt na nekad svojoj, a sada stvarno velikaškoj 
zemlji; taj subjekt vladavine prelazi redovno iz ruku jednog 
u ruke drugog velikaša. Gradacija ljudstva na povlaštene 1 za- 
postavljene, te prijelaz uprave slobodnih župa pod tutorstvo na- 
sljednih plemića bijaše negativna strana uređenja staleškog po- 
retka. No taj poredak ipak nije imao onako krutih granica kao 
starovječni sustav kasta, koji je držao milenijske države i mnoge 
dinastije. U feudalnoj državi mogli su neplemići doći u povla- 
šteni položaj najlakše u svećeničkom staležu i kao vojnici. — 
Nasljedstvo privilegiranog položaja često nije bilo u skladu s 
kultom kvaliteta. Bilo je plemićkih porodica, koje su kroz poko- 
ljenja davale izvrsne državnike, crkvene dostojanstvenike i voj- 
nike, no bilo je više takvih, koje se nisu dizale iznad sredine. 
Zato su u plemstvu morali ostati izbori za svaku državnu i voj- 
ničku čast i službu, a ti su se izbori obavljali na saborima. Ali 
je prema puku »zemaljski gospodin«, kakav bio, ostajao uvijek 
gospodar. Tužbe protiv zemaljske gospode bile su za njihove po- 
danike prave kalvarije. Oligarhijske težnje prema gore 1 ova 
strana gospodske uprave prema dolje postaše najveći nedostaci 
feudalnoga sustava. Velikaši u svojstvu nasljednih vođa naroda 
vodili su svu upravu na darovanom im državnom zemljištu, bri- 
nući se za opću sigurnost. Niža samouprava naroda u župama 
spala je na skučene poslove rodova, družina (zadružnih zajedni- 
ca) pod starješinama, često apsolutističkim, a kmet je sa ze- 
maljskim gospodarima imao sve rjeđe neposrednog doticaja. 
Nižega darovnog plemstva bilo je u 13. v. još malo i njegov je 

položaj već ugrožavan od velikaša, koji kroz stoljeća ostaše ne- 
raspoloženi prema nižemu plemstvu. Veliki župani, postavljeni 
nad područjem više starih župa, imali su štititi prava nižega 
plemstva, rješavati njegove parnice unutar toga plemstva i pre- 
ma vani, i voditi brigu za odnošaje između plemstva i njegovih 
kmetova. Niži plemić, koji nije htio biti seljak, te nije imao 
dosta sredstava za samostalan život, stupao je u službu kojega 
velikaša, a mogao je postati i veliki župan. Svojega podbana 
birao je ban uvijek iz redova nižega plemstva. Ti novi veliki 
župani bijahu isprva slabi u svojoj vlasti; zagrebački župan bio 
je na primjer više od jednog stoljeća ujedno kastelan medved- 
gradski, dakle službenik velikaša i kao takav nije mogao nižemu 
plemstvu biti od znatne koristi. Kasnije se radilo o tome, kako 
bi se veliki župan (išpan, špan) stavio u red velikaša, kad ga nije 
bilo moguće staviti ispred njih. To je pitanje bilo riješeno tako, 
da su veliko županstvo davali velikašima, od kojih su neki do- 
bivali tu službu kao nasljednu i postajali »vjekovječni« (perpe- 
tui). To rješenje nije bilo idealno, ali samo tako mogao se veli- 
kom županu podići ugled. 

Provođenje feudalnog sustava bio je dugotrajan i težak 
problem, koji su Arpadovići vješto i sretno rješavali; za njihova 
vremena povijest ne govori ništa o velikašima, plemićkim ili 
kmetskim bunama. Feudalni potezi Arpadovića, započeti zacijelo 
još 1091. u Posavskoj Hrvatskoj i na Jugu, uključivši 1 Bosnu, 
nisu bili primljeni s oduševljenjem, no održanje običajnog su- 
stava i prava u južnoj Hrvatskoj moglo je pomirljivo djelovati 
1 u Bosni. Taj razumni pravac vladarske politike uz prikladnu 
agitaciju potakao je zacijelo Bošnjake, da Arpadoviće priznadu 
za svoje kraljeve. Bosna je, ako ne već po smrti Zvonimirovoj 
g. 1089., onda od 1091., a najkasnije od 1102., živjela za se do 
1137. Tada je primila Arpadoviće, svakako pod pogodbom, da 
i dalje uživa svoju unutarnju slobodu pod svojim banom, pod- 
ređenim izravno kralju. 

Dizanje kvaliteta došlo je u feudalnom sustavu do puna 
izražaja u sastavu vojske, gdje je opća narodna milicija bila 
zamijenjena malim, u nas konjaničkim vojskama plemića i iza- 

branih vojnika, dobro oboružanih, opremljenih i izvježbanih. Te 
su male vojske služile kao rezervoar za vojnike od zanata. Ve- 
likaši, vođe tih vojska, imali su određivati tko, koji rod (selište) 
će ostati vojnik, a tko će biti kmet. I kao što su to činili velikaši, 
morali su i vladari držati svoje posebne vojske. Vladarske su 
vojske morale za vidljiv izražaj prvenstva biti među ravnima 
brojem jače 1 bolje od velikaških vojska; to je zahtijevao kra- 
ljevski ugled. Interes je države tražio, da vojska bude što veća, 
to jest da bude što veći broj jobagiona, puka slobodnog od poda- 
vanja, i seoskih darovnih plemića. U interesu velmoža je bilo, 
da radi podavanja, koja su se vršila sve više u novcu i sve manje 
u krznima, bude što više kmetova, slobodnih od vojničke dužno- 
sti, 1 tako se zametnu duga pusta borba velmoža protiv nižega 
državnog i protiv staronarodnog plemstva — vojnika. Velikaši 
su zahtijevali, da za postavljanje većih vojska budu obilno na- 
građivani napučenom zemljom, ali i u tim slučajevima pali su 
mnogi prije slobodni ljudi naniže. Rezultat tih suprotnih težnja 
bio je — manji broj vojnika i porast broja kmetova u korist 
velikaša, a više vojnika i manje kmetova u interesu države. Kad je 
za vrijeme borba s Turcima i vjerskih ratova u srednjoj Evropi 
trebalo što više vojske, morali su velikaši oslobađati kmetove i 
pretvarati ih u slobodnjake, i valjalo je sistemizirati insurekciju. 
Bilo je uvijek velmoža, koji su pojedine kmetove, pa i kmetska 
selišta pretvarali u slobodnjake, i to većinom za vjernost i osob- 
ne 1 ratne službe, kao što su to činili vladari. 

Rimljani su u doba carstva postali najveći silnici, podjar- 
mljujući sve narode redom, da im tobože dadu svoje zakone, koji 
su bili namijenjeni rimskim građanima, a nisu vrijedili za bar- 
bare, kao što se i rimska kultura presađivala u daleke krajeve i 
njegovala za rimsku gospodu. Ali došlo je vrijeme, kad su svi 
barbari, kako su znali i mogli, navaljivali na to kulturno car- 
stvo i slomili ga. Rimljani su u barbara izazvali stvaranje općih 
narodnih milicija, koje je rimsko carstvo privlačilo kao magnet. 
S geslom »za osvojenje plodne i bogate rimske zemlje« znale su 
oduševljene opće-narodne vojske pod vodstvom legendarnih 
razboritih i odvažnih junaka za seobe naroda u rimske pokrajine, 

vršiti dobro svoje zadaće. Pod normalnijim prilikama bijahu 
male feudalne vojske, osobito koje su bile sastavljene od plemića 
i vojnika od zanata, kud i kamo bolje od vojska, dignutih općim 
ustankom, kojekako opremljenih i oboružanih i nenaviklih disci- 
plini. 

Sad, kad nitko ne govori o malim vojskama, čini se, da smo 
došli bliže tom sustavu, no on se ne može ostvariti pregovorima, 
ni ligama, nego na temelju stvarnosti. Opću vojničku obvezu 
uvela je Francuska, i nije isključeno, da će se ona prva u Evropi 
vratiti k sustavu malih vojska. 

U početku 7. v., oko 614., zavladaše istočnom obalom Ja- 
drana Hrvati pod vodstvom Avara, kojih je vlast sezala do zi- 
dova Irogira, Zadra | Aspalata, gradova, koji su zacijelo pri- 
znali avarsku vlast, jer da su se branili kao Salona i Epidaur, 
bila bi ih stigla ista sudbina. Može se uzeti, da su Avari ostavili 
građanima zemlje potrebne za život, no Latini, začahureni u svo- 
jim gradovima, u koje nisu težili ni Avari, ni Hrvati, bili su ne- 
moćni i posve slabi. Zbacivši avarski jaram Hrvati su živjeli slo- 
bodno 1 u boljim odnosima s Latinima, te su se bjegunci stali vra- 
ćati u ostavljene primorske gradove; no tada su građani, osobito 
sve brojniji Splićani, trebali više zemlje. Zemljišta su bila vlasni- 
štvo onih, koji su ih obrađivali ili dali za sebe obrađivati. Stariji 
vlasnici bijahu Latini, no ratno pravo sve je to poremetilo. Spli- 
ćani bijahu zapravo Salonjani, no zemlje njihove držahu Hrvati. 
Tu je moralo dolaziti do svađa i nasilja. Iskonska želja malih 
i slabih bijaše uvijek ta, da ih jači ostave na miru. Na spornim 
zemljama trebalo je postaviti granice, i to je 640. uspjelo sveće- 
nicima na zadovoljstvo obiju strana. Te je granice trebalo osi- 
gurati za budućnost, i kad je to uspjelo, slijedilo je poslije svađa 
pomirenje. Kod tih poslova vidješe Latini, da su poganski Hr- 
vati pristupačni načelima Crkve, koja je u ovom slučaju zašti- 
tila slabe Latine. Sakač kaže: »Hrvati se tom prilikom pokršte- 
nja dobrovoljno obvezaše papi zakletvom, da ne će nikad rato- 
vati izvan granica svoje države, da ne će osvajati tuđe zemlje 1 
gradove, silom posegnuti za tuđim, ali da će braniti svoje i đa 
ne će dopustiti, da njihovom zemljom zagospodari tuđin.« To 

nam jasno kaže, kako je Crkva nastojala urediti buduću kršćan- 
sku državu 1 kako su njena načela primljena bila od stare na- 
rodne države, stvorene odozdo na poganskim i kršćanskim teme- 
ljima. Izabrani, ali već i nasljedni kralj dobiva krunu od pape 
i krunidba je čisto crkveni čin. Ustanovu izbornog kralja i na- 
čelo, da vojska ima služiti samo obrani zemlje, smatramo naj- 
ljepšom emanacijom stare narodne države, kakovu je primila i 
feudalna država, koja je bila stvorena odozgo. Cilj je bio do- 
krajčenje ratova među kršćanskim državama, koje su se imale 
staviti pod patronat Svete Stolice. Opće narodne vojske, a i 
male feudalne vojske, osobito vitezovi, imali su služiti kao re- 
zervoar za križarske vojne. Načelo, da hrvatska vojska ima slu- 
žiti samo obrani Hrvatske zemlje, naglašavali su hrvatski staleži 
još tisuću 1 više godina poslije 640., i to svaki put, kad su vladari 
stavljali tome protivne zahtjeve. — Načelo, da vojska ima slu- 
žiti samo obrani države i to, da zemljom zasićeni evropski narodi 
nisu imali velikih agresivnih ciljeva, pogodovalo je uvođenju 
sustava malih vojska. — Poslije svjetskoga rata bili su samo po- 
bjednici, a među njima ne svi, zasićeni, pa tako 1919. još nije 
značila vrijeme vraćanja na staro. 

Mlada, posve skladno uređena feudalna država kršćanske 
univerzalnosti, izgrađena na stupovima vladara, svjetskih 1 crk- 
venih velikaša, nižega državnog plemstva, građanstva i malih 
vojska, ispunila je svoju zadaću, da stvori jedan opći red, si- 
gurnost i mir među kršćanskim narodima. Državni je sustav bio 
prikrojen neobrazovanosti mase, vođene na patrijarhalni apsolu- 
tistički način. — Čovjek ne može stvoriti državu, koja bi bila 
idealna za sva vremena. Ako su dvije trećine u državi zado- 
voljne, onda je sustav dobar, jer jedna trećina uvijek će biti 
nezadovoljna; ako li se redovno indiferentna srednja trećina 
počne nagibati nalijevo, valja sustav popravljati. Kasnija feu- 
dalna država nije toga uzimala u obzir; očinski apsolutizam pre- 
tvorio se u apsolutizam silnika, niži slojevi izgubiše sva prava 1 
sve se izopačilo, tako da ni prosvijećeni apsolutizam nije mogao 
spasiti situaciju, jer su se mase, koje žele pravdu, ljudska prava 
i slobodu, bile umnožile. 

U ostacima Hrvatske, u kajkavskim krajevima, došao je čas 
za memento feudalnom sustavu u najtežim časovima borbe s 
Turcima u 16. v., u isto doba kao u Ugarskoj. Osmanlijska voj- 
ska bila je sastavljena nešto drukčije nego evropske vojske. I 
ona je imala neveliku jezgru konjaništva, spahija, 1 pješaštva, 
janjičara (jeni čeri == nove čete), ali mnoštvo neredovite vojske 
Taj je sustav uzrokovao poraze malih kršćanskih vojska, u ko- 
jima je pogibalo mnogo plemića i vojnika od zanata. Hrvatski 
kmet bio je sad najprije pritegnut na utvrđivanje krajine, zatim 
na stražarenje u krajini po turnusima, i napokon na potpunu 
vojničku službu obrane, da nije bio oprošten od kmetstva, jer 
plemstvo ne bi bilo moglo živjeti na neobrađenim posjedima. 
Kmetovati i vojevati bilo je odviše. Stoga je kmet često mislio, 
da je Turčin, koji je harao, bolji od kršćanskoga gospodara, te 
prkosi, gdjekoji vlastelin gnjavi, kažnjava kmeta i postaje obi- 
jestan i pakostan. Takvo je stanje bilo glavni povod najprije 
Dožinoj buni u Ugarskoj, a kasnije i Gupčevoj. Obadvije su 
doduše ugušene silom, ali su se ponavljale. Veliki štrajkovi rad- 
nički 19. v., spojeni sa sabotažom i drugim nasiljima u državama 
plutokratskog sustava, znakovi su, da taj sustav nije bolji od 
izopačenog feudalizma. To je bio predvidio i Marat, koji se o 
toj budućoj eventualnosti izrazio drugim riječima. 


Položaj feudalnog bana 


Kralj Koloman 1 njegovi nasljednici poštivahu predaje svo- 
Jih prethodnika, narodnih hrvatskih vladara, koliko su se one 
mogle uskladiti s feudalnim pravom vladara. O tom poštivanju 
starih uredaba ima pisanih svjedočanstva od Andrije I. (IL), a 
ima i vidnih dokaza. Tvrđavu Zagreb mogli su Arpadovići po- 
dići istim kraljevskim pravom, po kojem je bio podignut Biograd 
na moru, udešenim dakako prema pravima feudalnoga vladara. 
Vrijedno je spomenuti citat dra. Tomašića, koji je ponovno iz- 
nio E. Laszowski u početku 1940. u »Obzoru«: »Listinom od g. 
1217. kralja Andrije I. (II.) utvrđeno je, da u Hrvatskoj nijedan 
kralj nije kovao novac, niti će ga kovati«. Dalje kaže: »Ako bi 

koji njegov nasljednik ipak kovao za Hrvatsku kraljevski novac, 
da ga nisu dužni u promet staviti, pače da se monetari, koji bi 
ga htjeli u promet staviti, imadu kazniti konfiskacijom i zatvo- 
rom od 40 dana«. — Važnije od kovanja novca bilo je ustanov- 
ljenje vodstva kraljevske vojske u Hrvatskoj, što je možda već 
za Kolomana bilo izvršeno na sličan, za Arpadovića negativan, 
način. 

Svi stari, pa i današnji vladari, ubrojivši i predsjednike re- 
publika, vrhovni su zapovjednici vojske i mornarice. Narodni 
hrvatski vladari, premda vođe narodne vojske 1 pomorske snage, 
nisu imali posebne kraljevske vojske poput feudalnih vladara. 
Narodna je vojska bila pod međutnim zapovjedništvom banova, 
odnosno vojvoda; uz kralja su bili samo dvorski dostojanstvenici, 
vojnici pratnje, tjelesni stražari, dakle male garde i nužni čuvari, 
vojnici-stražari, na imanjima. U svima feudalnim državama, pa 
i u Ugarskoj, postojale su uz velikaške i kraljevske vojske, samo 
nije bilo »hrvatske kraljevske vojske«. Ona je u stvari postojala, 
ali se zvala »banska« vojska. Vojske sličnoga naziva u drugim 
državama nije bilo, pa ni u Ugarskoj. Kao velikaši morali su 
banovi i palatini uzdržavati svoje vojske, ali posebne palatinske 
(poput banske) vojske nije bilo u Ugarskoj, kao ni u Češkoj, 
Poljskoj i drugim državama. Poštujući predaje hrvatskih vla- 
dara Arpadovići dakle u Hrvatskoj nisu dali svojoj vojsci ime 
»kraljevska«, premda su je kraljevi kod imenovanja doživotnih 
banova unaprijed plaćali. Kralj je tu vojsku uzdržavao, i ako je 
propustio plaćanje, onda nije bilo banske vojske, ban se nije 
smatrao »punim« banom, niti su ga staleži kraljevine takvim 
priznavali. Nije se tu dakle radilo samo o nazivu, nego o biti, 
da feudalni kralj u Hrvatskoj mora, kao i drugdje, uzdržavati 
vojsku, ali punu vlast nad njom ne vrši kralj nego ban, i ona ne 
vojuje pod kraljevom, nego pod banskom zastavom, koja, je- 
dnako kao u Ugarskoj, s jedne strane nosi sliku Svete Marije 
s Isusom. — Razlog, zašto se banska vojska nije nazivala kra- 
ljevskom, ne može se izvoditi od kasnijega shvaćanja naziva 
»Partes adnexae«, pokrajine pripojene kruni ugarskoj, jer je 
tada još postojala hrvatska kruna. Arpadovići su dakle svoju 

suverenu vlast nad hrvatskom kraljevskom vojskom prenijeli. 
na bana totius Croatiae. Tomašić kaže: — »kovanje novca bijaše 
već u staro doba jedno suvereno pravo vladara«. Kovanjem ba- 
novaca vršili su dakle banovi također jedno pravo suverena. 
Ako se u stvari staleške vojske, kojoj ban bijaše zapovjednik, 
u nekojim vanjskim, unutarnjim i financijskim poslovima, ban 
ima smatrati potkraljem, u stvari kraljevske vojske i kovanja 
novca ban je više nego potkralj, on je personifikacija kralja, 
koji se nalazi izvan hrvatskoga kraljevstva. S tim su se u skladu 
postavljali u Hrvatskoj mlađi kraljevi i knezovi na čelo uprave 
1 vojske, vršeći bansku vlast.*) Feudalni banovi Arpadovića, ako 
i nisu bili prinčevi od krvi, nego velikaši, imali su u krunskom 
vijeću među svjetovnom gospodom prvo mjesto, i to pred pala- 
tinom, dvorskim knezom, i bosanskim banom. Ludovik I. uzdi- 
gao je bosanskog bana, a Matijaš, koji je mnogo boravio izvan 
Ugarske, uzdigao je palatina. Kapetanstvom kraljevine Hrvat- 
ske moglo se zapovjedništvo nad vojskom odvojiti od banske 
vlasti, no pravim potkraljem postaje ban po smrti Petra Zrin- 
skoga, posljednjega hrvatskog oligarha. 


*) Riječ herceg ima u madžarskom dva značenja: 1. isto, koje i njemačka 
riječ Herzog, od koje je uzeta, kao što je Fridrik III. dao vojvodi Stjepanu 
Hraniću, zvanom Kosači, naslov hercega; 2. kiralyi herceg, skraćeno herceg, 
znači kraljevski princ. U hrvatskoj povijesti knezovi kraljevskog doma u svoj- 
stvu bana stalno se nazivaju hercezima, kao i u madžarskom, gdje do danas 
nije preuzeta tuđa riječ princ. 

DR. VILKO RIEGER, BERIJEEN 


POJAM GOSPODARSTVA 
I 


Znanost, koja se obično naziva »nacionalnom ekonomi- 
jom«1), ima kao i svaka druga svoj predmet. Danas će gotovo 
svaki ekonomist odgovoriti, da je »gospodarstvo« predmet ove 
znanosti. Međutim su već sama ta znanost kao i njezino ime vrlo 
neodređeni. Njoj se daju različita imena, kao nacionalna ekono- 
mija, politička ekonomija, socijalna ekonomija, gospodarska 
znanost, itd. Ali je još više nesiguran i neodređen njezin pred- 
met. 

Pojam »gospodarstva« (ćconomie, economy, economia, Wirt- 
schaft) je jedan od najneodređenijih pojmova nacionalne eko- 
nomije. Ne samo zato, što gotovo svaki drugi ekonomist posta- 
vlja svoju definiciju toga pojma, već i zato, što je taj pojam 
uzet iz svakidašnjeg govora, u kojem riječ »gospodarstvo« 'ma 
različito značenje. 

U hrvatskom jeziku riječ »gospodarstvo« znači prema »Rječ- 
niku Akademije«: a) osobinu, stanje onoga, što je gospodar; b) 
upravljanje imanjem, dobrima, osobito seoskim, po sjevernim 
krajevima od 18. vijeka. Te definicije vrlo malo zadovoljavaju. 
Inače se u hrvatskom jeziku riječ »gospodarstvo« upotrebljava 
u tri temeljna značenja: a) u značenju »poljodjelstva«; b) »se- 
ljačkoga gospodarstva«; c) »privrede«.) 

Dakle već sama riječ »gospodarstvo« ima više značenja, ako 
joj se dodaju neki predikati, onda će broj značenja znatno po- 
rasti. Tako se kaže: narodno, privatno, državno, financijsko, tro- 
poljno, šumsko, naturalno gospodarstvo i t. d. 

I u stranim jezicima je taj pojam neodređen. Riječ »eko- 
nomija«, u anglosaskim i romanskim jezicima, izvedena je iz 
staro-grčke riječi oikonomia, a znači »upravljanje kuće«. U la- 
tinskom »oeconomia« znači: »razdioba pojedinih dijelova govo- 
ra, kazališnih komada, tako da čine harmoničnu cjelinu«. U 
francuskom i engleskom se ta riječ upotrebljava u različitim zna- 

čenjima, a isto tako i u njemačkom, gdje » Wirtschaft« — prema 
Sandersovu rječniku — znači među ostalim čak »neku vrst dvor- 
ske maskerade«. 

Uzmemo li sve to u obzir, dolazimo do zaključka, da se 
znanstveni pojam gospodarstva ne može temeljiti na značenjima 
običnoga govora, nego mora biti izveden ili autoritativno po- 
stavljen na način, da bi odgovarao potrebama same znanosti. 
Njegovo točno određenje važno je već zbog toga, što se pomoću 
toga pojma, koji čini predmet nacionalne ekonomije, ona ogra- 
ničuje od drugih znanosti. 


lI 

Kad su Adam Smith i David Ricardo postavljali temelje 
nacionalne ekonomije, bio je još pojam »gospodarstva« sasvim 
u pozadini. Oni mu nisu posvećivali veću pažnju, jer su u svojim 
istraživanjima obrađivali u prvom redu druge pojmove, tako 
pojam rada, kapitala, vrijednosti itd. Zasluga je njemačke na- 
cionalne ekonomije, a napose Lindwurma, Wagnera, Schaffle-a 
i dr., što su pojam gospodarstva, kao neke vrsti »nadpojam«, 
stavili na čelo nacionalne ekonomije. 

To je nesumnjivo odavalo pozitivan razvoj. Manje pozi- 
tivno bilo je to, što je gotovo svaki pisac postavljao svoju defi- 
niciju gospodarstva, tako da je konačno u tom pogledu nastala 
velika zbrka. Stvoreno je stotine definicija. No usprkos tog obi- 
lja moguće je i njih dovesti u neki sustav. Oppenheimer*) smatra, 
da u stvari postoje samo dvije definicije: jedni definiraju »go- 
spodarstvo« kao nastojanje za stvarnim dobrima, a drugi kao 
djelovanje prema gospodarskom (ekonomskom) načelu. Dietzel*) 
razlikuje tri skupine definicija: a) etičku, koja pojam gospodar- 
stva određuje svrhom toga kolektiva; b) psihološku, koja kao 
najvažniju značajku gospodarstva označuje t. zv. »gospodarsko 
načelo«: c) objektivnu, koja najodlučniji kriterij pojma gospo- 
darstva nalazi u objektu djelatnosti (i to samo u objektu, ili u 
objektu i metodi). W. Sombart*) govori o formalnom i materijal- 
nom značenju pojma gospodarstva. Formalno znači gospodar- 
stvo »određeno ljudsko držanje, određenu vrst ljudskog postu- 

panja, gospodarenje« i iz toga izvedeno stanje. To »gospodare- 
nje« može biti pozitivno ili negativno. Pozitivno dolazi na pr. 
do izražaja u poznatoj rečenici iz Hamleta »thrift, Horatio, 
thrift«, a negativno u kletvi »prokleto gospodarstvo«. Formalni 
pojam može biti racionalistički, ako se definira na temelju »go- 
spodarskog načela«, i senzualistički (Liefmann), kad se smatra, 
da je gospodarenje postupak oko postignuća najvećeg efekta ko- 
risti, pri čemu se pod korišću obično razumijeva užitak ili sreća. 
Nacionalna se ekonomija ne može izgraditi na temelju formal- 
nog pojma gospodarstva, jer on vodi suviše općoj znanosti, i to, 
zato, što se temelji na općenitim načinima ljudskoga držanja.“) 

Ima mnogo definicija, koje gospodarstvo određuju upravo 
kriterijem »gospodarskog načela« (Schaffle, Hermann, Adolf 
Wagner i dr.). Sve je to neispravno, jer je »gospodarsko načelo« 
zapravo »racionalno načelo«. I na gospodarskom, kao i na sva- 
kom drugom području postupa svaki razuman čovjek »racional- 
no«. To odgovara ljudskoj prirodi. Po tome se ravna čovjek i 
onda, kad razmišlja, da li bi pošao na neko predavanje ili kući 
na večeru. Dakle su sve definicije »gospodarstva« na temelju 
»gospodarskog načela« preširoke, jer bi po njima u »gospodar- 
stvo« spadala svaka razumna ljudska djelatnost. 

Među tim definicijama ima i logički krivih. Tako na pr. 
definicija Karla Kniesa*), koji gospodarstvo definira kao ukup- 
nost gospodarskih djelatnosti oko proizvodnje i razdiobe dobara. 
Na prvi se pogled vidi u toj definiciji »circulus vitiosus«. 

Čitav se niz definicija gospodarstva temelji na određenju 
cilja gospodarske djelatnosti. Takva je na pr. definicija Hansa 
Petera*), koji svoju knjigu počimlje ovako: »Gospodarstvom 
zovemo ono, što služi osiguranju zadovoljenja potreba«. Prema 
tome bi svako zadovoljenje potreba bilo »gospodarstvo«. Onda 
bi i izlet u polje s namjerom, da se nabere cvijeća ili odlazak 
u crkvu (zadovoljenje neke estetske ili religiozne potrebe), bilo 
»gospodarstvo«. Nauka o potrebama ne spada uopće u nacio- 
nalnu ekonomiju, nego u psihologiju. Naprotiv se nacionalna 
ekonomija bavi naukom o potrebnostima. Među pojmom »po- 
treba« i pojmom »potrebnost« velika je razlika. Potreba je su- 

bjektivna, a potrebnost objektivna činjenica. Svaka potrebnost 
proizlazi iz potrebe, ali svaka potreba ne postaje potrebnost. 
Čovjek na pr. osjeća potrebu topline, ali ljudska potreba za 
ugljenom ne postoji; postoji samo kao objektivna činjenica po- 
trebnost za ugljenom radi zadovoljenja potrebe za toplinom. 
= Ljudske potrebe kao psihološke činjenice ne zanimaju nacional- 
nu ekonomiju, nego samo potrebnosti, koje imaju svoj izvor u 
praktičnom htijenju. Zato se kaže, da je potrebnost »zahtjev za 
raspolaganjem nečega, čime se može zadovoljiti praktično hti- 
jenje«*). 

Nakon tih neispravnih definicija gospodarstva, koje se te- 
melje na »gospodarskom načelu«, preostaju još one, koje pojam 
gospodarstva određuje pomoću objekta gospodarske djelatnosti. 
One se u samom objektu ne slažu, te neki vide objekt gospodar- 
ske djelatnosti u vanjskim dobrima (Mangoldt, Roscher), drugi 
u ograničenim dobrima (Buicher), a treći u stvarnim dobrima 
(Harms). Tim definicijama prigovara Schulz"), da su dijelom 
preširoke, a dijelom preuske. Ako se naime objektom gospodar- 
ske djelatnosti smatraju sva vanjska dobra, onda je gospodarska 
djelatnost i to, kad netko sabire školjke za svoju zbirku. Ak) se 
pojam gospodarstva definira na temelju »ograničenih« ili »stvar- 
nih« dobara, isključeni su iz pojma gospodarstva prava i učinci 
(službe), dok bi istodobno krađa i razbojstvo mogli također spa- 
dati u »plansku pribavu i upotrebu stvarnih dobara«. 

Očito je, da se Schulzovi prigovori ne mogu u cijelosti odr- 
žati i da definicije gospodarstva, napose one na temelju »stvar- 
nih dobara«, mogu u nekom sistemu imati svoje opravdanje. Po- 
jam stvarnih dobara može bez daljnjega uključiti i stvarne 
učinke (Leistungen), dok se »krađa i razbojstvo« u smislu gospo- 
darske djelatnosti ne mogu izvesti na pr. iz Sombartove defini- 
cije gospodarstva, koja među ostalim sadržava i pojam »proiz- 
vodnje«. 


II 
Ima autora, koji pojam »gospodarstva« uopće niječu. Među 
tima su dva odlična teoretičara Alfred Ammon i Joseph Schum- 

peter. Amonn''), veli da je značenje pojma gospodarstva razno- 
vrsno, ali da se ni za jedno ne može reći, da bi bilo »ispravnije« 
od drugoga. Zato je besmisleno pitanje, »što je gospodarstvo«, 
iako se ono tako često postavlja. Svako određenje ili definicija 
tog pojma nema po njegovu mišljenju nikakove vrijednosti; u 
najboljem slučaju radi se tu o etimološkom, a ne o pojmovnom 
određenju gospodarstva. 

Na drugom mjestu“) kaže, da pojam gospodarstva nije 
osnovni pojam nacionalne ekonomije. »Sve traženje pojma go- 
spodarstva je uzaludno. Tog pojma gospodarstva nema nigdje, 
a najmanje u običnom govoru!« Amonn ništa ne kaže, zašto bi 
bilo besmisleno odrediti točno taj pojam za znanstvene potrebe, 
pa makar se znanstveni pojam i ne slagao s pojmom iz običnoga 
govora. Općenito se drži, — izuzevši pojedinačne slučajeve, kao 
što su Amonnov i Schumpeterov, — da je nacionalna ekonomija 
znanost o gospodarstvu. Ako nam taj pojam nije točno određen, 
onda uopće ne znamo, kakav predmet ima ta znanost. Dakle je 
ipak potrebno odrediti pojam gospodarstva, da bi konačno bili 
načisto, kakovom se znanošću bavimo. Određenje tog pojma bit 
će u svakom slučaju prilično svojevoljno, ali to se kod stvaranja 
znanstvenih pojmova često događa. Nije ništa neobično, da se 
znanstveni pojmovi određuju autoritativno, samo je pritom 
važno, da su logički pravilni i da spadaju u neki sustav. 

Istina je doduše, da gospodarstvo kao takvo ne postoji, nego 
postoje samo neki oblici gospodarstva. Ima patrijarhalno, kapi- 
talističko, socijalističko gospodarstvo. Ali i tu ima bitnih razlika. 
Tako se englesko kapitalističko gospodarstvo u mnogočem raz- 
likuje od kapitalističkog gospodarstva Sjedinjenih država. Ima 
dakle razlike između »gospodarstva« i »gospodarstva«, 1 to 
s obzirom na mjesto, narod 1 vrijeme. I »specifični« slučajevi 
gospodarstva su cilj nacionalno-ekonomskih istraživanja. Ali 
nacionalna ekonomija istražuje gospodarstvo i bez njegovih pre- 
dikata, dakle gospodarstvo samo po sebi, kako ono živi u svim 
svojim oblicima. Radi znanstvene spoznaje postavlja se pitanje, 
koja je bitnost gospodarstva, kako ono vječno živi i trajno po- 
stoji. 

Tome nasuprot kaže Amonn'"*), da gospodarstvo nije pred- 
met nacionalne ekonomije. On pod teoretskom nacionalnom eko- 
nomijom misli »nauku o načinu i funkcioniranju onog socijal- 
nog »mehanizma«, koji se naziva (individualističko) »prometno« 
gospodarstvo«. Možemo odmah reći, da se shvaćanje ne može 
održati, koje smatra, da je teoretska nacionalna ekonomija zna- 
nost o kapitalističkom gospodarstvu. S istim pravom bi se moglo 
tvrditi, da ona kao znanost proučava na pr. socijalističko gospo- 
darstvo! 

Slično misli i Schumpeter'*), koji ne daje nikakove defini- 
cije pojma »gospodarstvo«. On želi što više ograničiti područje 
nacionalne ekonomije, pa stoga isključuje iz nje sve, što se dodi- 
ruje sa psihologijom (motive, ljude, političke, etičke i filozofij- 
ske diskusije, problem populacije i t. d.). Za nj je pojam gospo- 
darstva sporednog značenja. On identificira izmjenu dobara 
1 gospodarstvo, te da je cjelokupna »čista gospodarska 
teorija« zapravo istraživanje problema izmjene (Tausch). 
Središnji je problem nacionalne ekonomije problem kvantitete 
dobara, njihova odnosa i njihova izmjeničnog djelovanja. Time 
Schumpeter samovoljno konstruira/svoj spoznajni objekt. »Iz- 
mjena dobara« nije jedini problem gospodarske teorije. Nacio- 
nalna ekonomija nije prirodna, nego socijalna 1 kulturna zna- 
nost. Prema tome mora upotrebljavati metode, koje joj kao ta- 
kovoj odgovaraju. Matematička metoda Schumpeterova i pri- 
staša te škole nije zato opravdana, što ne može izraziti kvalitet- 
ne, nego samo kvantitetne odnose. A kvalitetni odnosi su u go- 
spodarskom životu od velikog značenja. 

Schumpeterova i Ammonova negacija pojma »gospodar- 
stva« nisu nikako opravdane. Nacionalna ekonomija mora uz 
individualističko prometno gospodarstvo istraživati i sve druge 
oblike gospodarstva, a onda i ono, što je svima tim oblicima za- 
jedničko. Ammon sam priznaje, da je nastojanje oko jedinstve- 
nih pojmova »kardinalan zahtjev svake znanosti«. On se sam 
u tome ograničuje, kad se bavi samo jednim »slučajem gospo- 
darstva«. Naprotiv valja ići za tim, da se pojam gospodarstva 
može primijeniti na svaki njegov specifični slučaj i da se tako 
ta] pojam stavi na početak nacionalne ekonomije. 

IV 


Liberalistička, ili t. zv. »klasična« škola nacionalne ekono- 
mije nalazi se bezuvjetno u teškoj krizi u svim zemljama svijeta. 
Svuda se u teoriji i praksi probijaju ideje intervencionizma, plan- 
skoga gospodarstva i »dirigirane ekonomije«. Čak se i John May- 
nard Keynes u svojoj »Općoj teoriji zaposlenja« odvraća od 
»klasične« teorije i preporuča državne zahvate u narodno gospo- 
darstvo, napose što se tiče investicija. Liberalistički teoretičari 
idu nešto u pozadinu, s tim više, što doista nemaju u mlađoj 1 
ekonomiju, te se prema tome slažu u njezinoj negaciji, dok se u 
stavnika. Ni predstavnici matematičke škole ne znače danas više 
mnogo, i to zato, što se uviđa, da je gospodarska znanost (nacio- 
nalna ekonomija) u prvom redu duhovna (kulturna) i socijalna 
znanost, a kao takova ima upotrebljavati sebi svojstvene, a ne 
prirodno-znanstvene metode, koje je uglavnom upotrebljavala 
»klasična škola«. Najizrazitiji predstavnici novoga smjera danas 
su u Njemačkoj Othmar Spann, Werner Sombart i v. Gottl- 
Ottlilienfeld, — koji otklanjaju prirodno-znanstvenu nacionalnu 
ekonomiju, te se prema tome slažu u njezinoj negaciji, dok se u. 
pozitivnoj izgradnji dosta razilaze"). Svaki njih ima svoje po- 
sebno shvaćanje o gospodarstvu i izrađuje svoj vlastiti sustav. 


Sustav nacionalne ekonomije, što ga je postavio predstavnik 
univerzalističkog smjera, bečki profesor Othmar Spann, temelji 
se na »ideji cjeline« (Ganzheitsgedanke). Njemu je gospodarstvo 
»posveta sredstava za svrhe na temelju odvage sredstava«'“). 
Prema Spannu su »sve gospodarske pojave prema svojoj prirodi 
članovi zgrade učinaka, jer sredstva služe da se ostvare cilje- 
vi«'"), Osnovni je pojam gospodarstva Spannu u tome, što ono 
predstavlja »sredstva za svrhe«, i za to postavlja pravila: a) Go- 
spodarstvo je u svakom slučaju samo sredstvo, a nikada cilj. 
Prema tome užitak, dakle potrošnja, kao cilj ima se točno lučiti 
od gospodarstva; b) sve, što je cilj (svrha), — užitak, zadovolje- 
nje, samosvrha, — ima u ljudskom društvu drukčiji položaj i za- 
daću i drugi socijalno-znanstveni sklop nego gospodarstvo; c) 
gospodarska znanost ima posla samo sa zgradom sredstava. Naj- 

važnija tajna pojma gospodarstva je u strogom lučenju sredsta- 
va od svrha. 

Predaleko bi nas vodilo, kad bismo išli prikazati Spannov 
sustav, kako ga je on prikazao u svojim brojnim djelima'?). Na 
ovome mjestu treba tek napomenuti, da se njegovu pojmu gospo- 
darstva prigovara među ostalim i ovo: Ako se kaže, da gospo- 
darstvo očituje sredstva za svrhe (ciljeve), onda se u gospodar- 
stvo i u područje nacionalne ekonomije računaju najrazličitija 
područja ljudskoga života, na kojima nalazimo odvagu sredsta- 
va za neke svrhe. Uz to postavlja Sombart pitanje, zašto bi go- 
spodarstvo bilo samo sredstvo, a ne i kulturna svrha?"*) 

Dok je Spannova definicija i suviše neodređena, želi Som- 
bart što određenije ustanoviti materijalni pojam gospodarstva. 
On u svojim predavanjima definira gospodarstvo kao sadržajno 
određen krug ljudskih djelatnosti, koje je kao takovo predmet 
posebne znanosti. Gospodarstvo je »ljudska skrb za održanje« 
t. j. »za pribavu (proizvodnju), pokret i upotrebu stvarnih do- 
bara u pravcu ljudske djelatnosti«. 

Pod ljudskom skrbi za održanje razumijeva on »skrb za ma- 
terijalna dobra«, a kao najvažniju oznaku gospodarstva navodi: 
a) nedostatnost (»Bedirftigkeit«) — to jest manjak, što ga osje- 
ća čovjek. Taj pojam nije istovjetan s Casselovim pojmom 
oskudnosti (»Knappheit«), koji označuje objektivnu činjenicu u 
prirodi. Gospodarstvo se razvija samo tamo, gdje postoji nedo- 
statnost, koja je kulturna činjenica. Gdje postoji izobilje, tamo 
ne postoji problem pribave. — Nasuprot nedostatnosti stoji 
b) opora priroda. — Čovjek osjeća nedostatnost, a između njega 
i opore prirode nastaje neka napetost. Zadaća je gospodarstva 
ukloniti tu napetost. Napetost s vremenom raste, a potrošnja 
uvjetuje proizvodnju. Između potrošnje i proizvodnje stoji pio- 
met (transport), koji preko razdiobe dobara privodi ova potro- 
šnji. U gospodarstvu je pravilno kruženje: proizvodnja — pro- 
met — razdioba — potrošnja. 

Sombart izričito naglašava, da se radi o ljudskoj skrbi za 
održanje, i to zbog bitne razlike između čovjeka i životinje. Go- 
spodarstvo je dio kulture, a kulturu posjeduje samo čovjek. 

Kultura je objektivan duh, koji ostvaruju ljudi. Duh je specitič- 
no ljudska pojava; životinje posjeduju neku inteligenciju, ali ne 
i duh. Zato ne možemo kod životinja govoriti o gospodarstvu, 
nego samo o skrbi za život. 

Gospodarstvo po Sombartu čine gospodarsko naziranje, go- 
spodarski poredak i tehnika*). Prema tim značajkama možemo 
raspoznati svako gospodarstvo. Ako se mijenja samo jedna od 
njih, već imamo posla s novim »slučajem gospodarstva«. 

Sasvim novim putem ide Friedrich v. Gottl-Otililienfeld, 
oko kojega se okuplja dobar dio mlađe generacije njemačkih 
ekonomista. Njemu je gospodarstvo »oblikovanje ljudskoga za- 
jedničkog života u duhu trajnog sklada potrebnosti i namire- 
nja«, pa kaže: »Brinuti se za svagdašnji kruh, za odijelo i krov 
nad glavom, pa i za nakit i svetkovna veselja, — jest osjetljiv 
učinak gospodarstva u svim vremenima, u svim zemljama, u svih 
naroda«“'). 

Najvažnije činjenice gospodarstva su potrebnost na jednoj, 
i namirenje na drugoj strani. Između njih se zbiva ono, što se 
zove gospodarstvo. Slikovito prikazuje Gottl gospodarstvo kao 
arenu, u kojoj se potrebnosti bore oko svog namirenja. Uzrok te 
borbe je oskudnost u dobrima. Iza potrebnosti nalazi se htijenje, 
a iza namirenja mogućnost. Gottlov učenik Otto Stein“?) tumači 
pojam gospodarstva ovako: »Ljudski život u zajednici mogao je 
već izgraditi društva i vladalačke oblike, a da se još uvijek na- 
lazi u predgospodarskom stanju, t. j. podmirenje potrebnosti 
zbiva se još okupacijom i čisto slučajnom proizvodnjom; ono se 
zbiva također samo prema poretku zajedničkoga života i vlada- 
lačkih odnosa. Gospodarstvo je tek onda tu, kad je izgrađeno 
vlastito oblikovanje posebnog duha, koji zajedničkom životu 
izričito zajamčuje i trajnost protiv životne nužde. Tu moraju 
biti izgrađeni pojmovi potrebnosti i njezina namirenja; prije 
svega mora se obuhvatiti načelni spor između htjeti i moći, ži- 
votna nužda, kao vlastiti temeljni odnos ljudskog zajedničkog 
života«. 

Gottlova škola uči, da se gospodarstvo oživotvoruje u go- 
spodarskim tvorbama, koje su jedna vrst društvenih tvorba. 

Društvene tvorbe su »jedinice iz nutra izgrađene stalnosti«. Go- 
spodarstvo je stvarno i može se razumjeti samo putem gospodar- 
skih tvorba, a ne putem pojedinaca. Radi toga Gottlova škola 
propagira t. zv. »mišljenje u tvorbama«, koje jedino omogućuje, 
da se gospodarstvo uistinu spozna. 

Prednost je Gottlove škole u tome, što ona prije svega istra- 
žuje činjenice gospodarskog života i na temelju njih dolazi do 
pojma gospodarstva, koji se nalazi na koncu, a ne na početku 
Gottlovih izlaganja. Možda je pogrješka te škole, da se često 
gubi u stvaranju mnogih novih i zvučnih riječi, ali je bez sum- 
nje njezina zasluga, da je izgradila uporabljiv pojam gospodar- 
stva, onoga gospodarstva, koje se nalazi u svim vremenima, na 
svim mjestima, kod svih naroda. 


Svakako su Sombart i Gottl u svom određenju pojma »go- 
spodarstvo« stvorili definicije, koje imaju opravdanje unutar 
njihovih sustava, a povrh toga su najprikladnije od svih dosad 
poznatih definicija, jer pružaju mogućnost, da se nacionalna 
ekonomija točno ograniči od drugih znanosti. Uz to one omogu- 
ćuju »opću teoriju« ili »temeljnu nauku o gospodarskom životu«. 
Suvišno bi bilo prepirati se, koja je definicija ispravnija, jer je 
to prilično sporedno, ako se na temelju obiju može spoznati bit 
gospodarstva, o čemu se konačno i radi. 


V 


I mi se slažemo s Amonnovom tvrdnjom, da nema smisla 
postavljati pitanje: »što je gospodarstvo?«. Ali to ne znači, da 
nije potrebno istraživati onaj dio društva, koji se naziva »gospo- 
darstvom«, iznositi njegove značajke, opisivati njegovu bit 1 
spoznati ga u cjelini i u pojedinostima. Dakle ni mi ne pitamo: 
»što je gospodarstvo«, držeći, da je samom definicijom taj pro- 
blem riješen, nego želimo spoznati 1 odrediti njegov sadržaj. 

Nesumnjivo je, da je gospodarstvo dio ljudskoga društva, 
dio ljudske kulture. Izvan društva nema gospodarstva. Životi- 
nje ne poznaju gospodarstva, a ne poznaje ga ni Robinson na 
svom otoku. O gospodarstvu je u njega riječ tek onda, kad bi do- 

lazio u dodir s gospodarskom djelatnošću drugih ljudi; inače je 
tu govor o predgospodarskom stanju. 

Gospodarski život odvija se u duhu borbe između potrebno- 
sti i njihova namirenja. U toj se borbi sastoji gospodarstvo u 
planskoj proizvodnji (pribavi), prometanju, razdiobi i trošenju 
stvarnih dobara (i učinaka). Ali gospodarstvo ne očituje samo 
neku djelatnost, već i or ganizaciju, t. J. sustav ustanova za uskla- 
'đivanje potrebnosti i namirenja. 

Važna je spoznaja, da gospodarstvo ž živi 1 ostvaruje se u 
gospodarskim tvorbama, koje imaju svoj vlastiti sastav i traja- 
nje, nezavisno od svojih dijelova. One žive svojim vlastitim ži- 
votom. One imaju svoju trajnost i stalnost. Takve su društvene 
(gospodarske) tvorbe na pr. kućanstvo, zadruga, koncern, sindi- 
kat, poduzeće, burza i sl. Osobe zauzimaju u društvenim tvorba- 
ma određen položaj i sudjeluju u gospodarskom životu kao nji- 
'hovi predstavnici. Osobe se mogu mijenjati, ali tvorbe mogu i 
dalje postojati“). 

| Gospodarstvo je — kao dio društva, kao smisleno upravlja- 
nje u duhu trajnog sklada potrebnosti i namirenja i kao ljudska 
briga za održanje — »vječno«. Dakako relativno vječno, — t. j. 
dok postoji društvo. Gospodarstvo postoji u svim vremenima i 
u svih naroda. Promjenljivi su mu samo oblici. Ali ima činjenica 
koje postoje u svakom obliku gospodarstva. Tim »vječnim« go- 
spodarstvom bavi se »opća teorija gospodarstva« (Sombart), ili 
»temeljna nauka o gospodarskom životu« (Gottl)*), dok oblike 
gospodarstva proučavaju »posebne nauke«. Ta se razlika čini tek 
u novije vrijeme: prije se je često miješalo ono, što postoji kod 
svih »slučajeva« gospodarstva, (ono, što čini njegovu bit) s po- 
jedinačnim slučajevima. Zasluga je Gottla i Sombarta, da su 
— svaki na svoj način — upozorili na potrebu oštroga lučenja u 
tom pogledu. 

Temeljna nauka o gospodarskom životu ili opća teorija je 
neke vrsti »sociologija gospodarstva«, koja ne ispituje suvre- 
mene ili prošle oblike, nego opće njegove pojmove, t. j. one, koje 
nalazimo u gospodarstvu svakoga naroda, na svakom mjestu, u 
svim vremenima. Ta teorija želi biti nadvremenska teorija i radi 


Ze 


toga povijesno-gospodarski pojmovi kao kapital, novac, kamati, 
renta i sl. nemaju u njoj mjesta, već spadaju u »posebnu tcori- 
ju« (Sombart), ili »nauku o oblicima« (Gottl). Opća teorija ne 
istražuje dakle kapitalističko, socijalističko, patrijarhalno, inter- 
vencionističko ili koje drugo gospodarstvo, nego njegov bitni sa- 
držaj. To je ujedno način, da se najbolje spozna i obuhvati te- 
meljni pojam gospodarstva. 


Iz svakog ćemo gotovo udžbenika nacionalne ekonomije vi- 
djeti, da obrađuje u nerazlučivoj smjesi opće gospodarske poj- 
move, kao i one, koji su vezani na neke povijesne oblike. Pritom 
se ne luči bit nekoga gospodarskoga pojma od njegova povijes- 
nog oblika. T. zv. »klasični ekonomisti« uopće se ne trude odre- 
diti razliku između obiju vrsta pojmova, što je ne samo kilivo, 
već dovodi u zabludu mnoge, koji sami ne mogu lučiti vremenske 
pojmove od općih. 


Upravo je nevjerojatno, kako se kasno počela u nauci pro- 
bijati misao o potrebi izgradnje opće teorije. Pa ipak je već g. 
1859. predložio Lindemann*), da se točno razlikuju »prapojmo- 
Vi« od ostalih pojmova, a g. 1904. obrazložio je to potanje, deli- 
nirajući prapojmove kao takve, koji su »dolazili ili dolaze do 
izražaja svagdje na zemlji i u svim vremenima, gdje se razvio 
ili se razvija gospodarski život ljudi, netaknuti po tako različno 
oblikovanim političkim prilikama i razvijanjem, nezavisno od 
narodnih svojstvenosti, od klime, načina zaposlenja i različnih 
gospodarskih razvojnih stupnjeva«. On doduše ubraja pogrješno 
u »prapojmove« novac i cijenu, ali je inače njegova osnovna 
ideja ispravna, pa je neshvatljivo, da je godinama nije nitko 
pokušao obraditi. Zato iznenađuje njegov neuspjeh, te mu je ime 
gotovo nepoznato u nauci, s tim više, što je ideja o temeljnim 
pojmovima jednostavna, lako razumljiva i svakako važna za 
znanost nacionalne ekonomije. 

Ima ta ideja i otvorenih protivnika. Tako Emil Lederer*), 
marksistički orijentirani ekonomist, postavlja izričito pitanje o 
»vremenskoj ili bezvremenskoj vrijednosti teorije«, na koje od- 
govara, da je plodonosni razvoj temeljnih gospodarskih pojmova: 

nemoguć »u bezvremenskom odnosu«, nego mora posebno nastu- 
piti za svaku glavnu gospodarsku epohu ili gospodarsku formu. 

Naprotiv tome pitamo: Zašto se ne bi mogla izgraditi opća 
teorija gospodarstva, koja ima bezvremensku vrijednost, a koja 
nam kazuje, što je gospodarstvo samo po sebi? Dokaz, da je to 
moguće, dali su Gottl i Sombart u svojim općim teorijama o go- 
spodarstvu. Dakako da za pojedine oblike i epohe gospodarstva 
treba izgraditi »posebne teorije«, koje nam predočuju, kakove 
oblike zauzimaju pojedini osnovni pojmovi u raznim »sluča- 
jevima gospodarstva«, te koji novi oblici i pojmovi tu nastaju. 

Uvijek je u ljudskom društvu bilo gospodarstva, i dok po- 
stoji ljudski rod, postojat će i gospodarstvo. Ako doista želimo 
spoznati oblike gospodarstva, moramo prije svega uz pomoć 
»pće teorije« upoznati njegovu bit, jer je tek nakon toga moguće 
proučavati njegove mnogobrojne oblike. Zato opća teorija ima 
biti na čelu znanosti nacionalne ekonomije. 


1) Naziv »nacionalna ekonomija« nije najsretnije izabran za znanost 
o gospodarskom životu. Ali taj pojam je već udomaćen, pa ga stoga i mi 
ovdje upotrebljavamo. 

2) Riječ »privreda« nije po našem mišljenju isto što i »gospodarstvo«. 
Riječ »gospodarstvo« može se primijeniti na svaki oblik gospodarstva, dok 
riječ »privreda« odgovara samo onom obliku gospodarstva, gdje se zbilja 
eprivređuje«. »Privreda« znači otprilike što i njemačka riječ »Erwerbswirt- 
schaft« (gospodarstvo za stjecanje); »privrediti«, »privređivati« znači što 
i »steći«, »stjecati«. A svako gospodarstvo nije »gospodarstvo za stjecanje«! 


3) Isp. njegov članak u »Archiv fur Sozialwissenschaften und Sozialpo- 
litik«, sv. 33., str. 195. 1 dalje. 


4) Isp. Dietzel: »Der Ausgangspunkt der Socialvirtschaftslehre und 
ihr Grundbegriff« u »Archiv fir Socialwiss. und Sozialpolitik«, sv. 39., str. 1 
i dalje. 

5 W,. Sombart: Die drei National&škonomien, Miinchen und Lei- 
pzig 1930., str. 2. 

#) O problemu pojma gospodarstva i njegovih mnogobrojnih defini- 
cija rade napose Werner Pratzsch u svojoj disertaciji »Žur Entwicklung 
des Begriffes Wirtschaft«, Tuibingen 1915., i Bruno Schulz: u svom članku 
»Der Begriff der Wirtschaft« u zborniku »Wirtschaft und Gesellschaft«, 
str. 117 —163. 

") Karl Knies: Die polit. Oekonomie vom Standpunkt der geschichtli- 
chen Methode, 1853., str. 124. 

8) Dr. Hans Peter: Grundprobleme der theoret. Nationalčkonomie, 
Stuttgart 1933., sv. I., str. 204. 

%) Oto Stein: Finfihrung in die Grundlehre vom Wirtschaftsleben, 
Berlin 1938., str. 11. 

1) Schulz, op. c., str. 117—163. 

1) Alfred Amonn: Volkswirtschaftliche Grundbegriffe und Grund- 
probleme, Jena 1938., str. 13. 

1?) Alfred Amonn: Objekt und Grundbegriffe der theoret. National- 
okonomine, 2. izd., Leipzig 1927., str, 95. 

18) Amonn: Volksw. Grundbegriffe, op. cit., str. 167. 

1%) Joseph Schumpeter: »Das Wesen und der Hauptinhalt der 
theoretischen National&konomie«, Leipzig 1908., str. 53. 

*) Isp. Wiskemann-Litke: Gegenwartige Richtungen in der 
deutschen Volkswirtschaftslehre, »Geist der Zeit«, Juli 1937. 

19) O. Spann: Fundament der Volkswirtschaftslehre, Jena 1920., 
str. 37. 


1) O. Spann: Die Haupttheorien der Volkswirtschaftslehre, 23. izd., 
Leipzig 1933., str. 177. 

1) Spomenuti treba još njegovo djelo »Der wahre Staat«. 

1%) Sombart: Die drei Nationalčkonomien, str. 7. 

*) Isp. Vilko Rieger: »Naš gospodarski poredak«, »Hrvatska Smo- 
tra«, broj 11., 1937. 

“) v. Gottl-Ottlilienfeld: »Wesen und Grundbegriffe der 
Wirtschaft«, Leipzig 1933., str. 1—2. 

22) Stein: »Einfuhrung«, op. cit., str. 10. 

*3) Isp. Gottlova djela: »Bedarf und Deckung«, »Wissenschaft und Wirt- 
schaft«. 


2) v. Gottl-Ottlilienfeld i njegova škola uče, da se cjelokupna znanost 
o gospodarstvu, kao iskustvena znanost o gospodarskom životu svih naroda i 
vremena dijeli na gospodarsku teoriju, kao nauku o načelnom i gospodarsku 
empiriju, kao opisivanje gospodarskog života na temelju činjenica. Gospo- 
darska teorija se dalje dijeli na: a) temeljnu nauku o gospodarskom životu. 
— Ova čini prvi stupanj gospodarske teorije, jer želi obuhvatiti sve ono, što 
je u gospodarskom životu nepromjenljivo, dakle osnovne, temeljne pojmove 
»vječnoga gospodarstva«; b) nauku o oblicima, kao srednji stupanj teorije. 
Temeljni pojmovi kao takovi ne postoje sami po sebi, već se pojavljuju u 
raznim vremenima i kod pojedinih naroda u različitim oblicima. Zadaća je 
nauke o oblicima istraživati oblike, kakovi se oni nalaze na pr. u kapitali- 
stičkom, socijalističkom i sl. gospodarstvu; c) nauku o oblikovanju, kao naj- 
višoj stepenici teorije, koja istražuje, kako je neki slučaj gospodarstva uz 


215 


određeni poredak moguć različitim oblikovanjem. Istom ona izrađuje nauku 
tako o engleskom ili njemačkom narodnom gospodarstvu, ali budući da je 
samo teorija, ne može iscrpivo riješiti svoju zadaću, već mora uzeti u pomoć 
i empiriju. 

2) Lindemann: Urbegriffe der Wirtschaftswissenschaft, Dresden, 
1904. 

2%) Lederer, Emil: Grundzuge der čkonomischen Theorie, Tubingen 
1923., str. 0. 

Projekt za Trivulzijev spomenik (Kraljevska zbirka u Windsoru) 


LJUBO BABIĆ, ZAGREB 


LEONARDO 


Oblik 1 misao 


Na putu od nesvjesnog do svijesnog nastaju, traju i ne- 
staju sve naše spoznaje. Na tom istom putu kreću se sva ostva- 
renja oblika i misli naših — od najprimitivnijih početaka do 
najkompliciranijih realizacija ljudske svijesti: od prvih poče- 

taka, kad je ruka dvonožnog sisavca svijesno zacrtala reze u 
krutom materijalu i time ostvarila znamen — oblik, odredivši 
sebe, svoj ja spram vanjskog svijeta, pa sve do onih faza, kad 
je ta ista svijest, taj ja ostvario misao o tom obliku, misao o svi- 
jetu pojava te konačno na daljnjem putu ostvario novu prirodu 
— umjetnost. 

Iza krhke i slabe olupine ljudske lubanje u krivudastoj siv- 
kasto-žutoj moždini dugo je zorio na temelju osjeta i najjedno- 
stavniji znamen; dugo su se tamo oblikovali kroz lance genera- 
cija oblici, da se razrastu u predodžbe, pojmove 1 misao, te da 
se vinu pomoću osjećanja i mašte od posebnog do općenitog, od 
poimanja konkretnog do apstraktnog. Na tom usponu kroz kaos 
naša svijest, naš ja, ponajviše imaginaran i u isto vrijeme po- 
najviše neposredno jasan ostvaruje zrenjem svijet pojava — 
svijet oblika. Isti taj ja, ista ta naša svijest, ponajviše imagi- 
narna istodobno ponajviše neposredno izvjesna ostvaruje inte- 
lektom pojmove i spoznaje. 

Iz tog protuslovlja imaginarnosti i neposredne izvjesnosti 
našeg ja traju, nastaju i nestaju misao i oblik, intelekt 1 intui- 
cija, znanost i umjetnost. Prema tome su znanost 1 umjetnost raz- 
ličite, ali istodobno usko vezane. One se dotiču i dodiruju pogo- 
tovo na području estetskom. 

U početnoj su fazi ljudske svijesti znanost i umjetnost je- 
dno. Zato svaki primitivac kao i svako maleno dijete misli po- 
četno slikom, i u njegovoj je svijesti oblik 1 misao jedno. Ka- 
snijim se razvitkom svijesti znanost 1 umjetnost razilaze, 1 često 
su kao u suprotnosti; ali u svojim vrhovima ne samo da se do- 
tiču, već su opet jedno kao konačna spoznaja onih kristalnih ja- 
snoća, do kojih se ljudska svijest može dovinuti nad mutnim | 
maglenim kaosom našega bivstva. 

Riječ je o Leonardu da Vinciju. Iza njegove krhke i slabe 
olupine lubanje rasle su spoznaje i protuslovlja: najveće ima- 
ginacije i najveće neposredne izvjesnosti. Na njegovoj izražaj- 
noj glavi, kako to pokazuje njegov starački autoportret, krije- 
sila je ispod gustih obrva u dubinama osjenjenih očiju živa 
svijest. Iz tame osjenjenih očiju ta je ista svijest prodorno 

upravljala zrake kao velika ticala, da takne, da upozna, da shva- 
ti pojave. U tim je očnim udubinama svijetlilo zrenje, ono naj- 
čistije primarno i primitivno, istodobno duboko i jako, gone- 
tajući 1 prozirući misterij pred sobom; 1 dok se iza svedenih 
ploha Leonardova navoranog čela izvijao oblik, rasla je i misao. 
Iza njegove ozbiljne i namrgođene maske, naličja nekog božan- 
stva, lica mislioca 1 fantasta, iza nabora lica, što ih uokviruju 
valoviti uvojci i što ih je intenzivna misao neprestano budna i 
živa modelirala kroz jedan čitav život, dotiču se intuicija 1 inte- 
lekt. U posljednjim spoznajama postaju oni jedno. Oblik i misao 
stapaju se i ostvaruju jednu od ponajvećih pojava ljudske svi- 
jesti, ne samo one ljudske svijesti, koja predočuje vrh talijanske 
renesanse, već ostvaruju jednokratnu grandioznu pojavu čita- 
voga ljudskog roda. Leonardo je u stvari jedna od najrjeđih 1 
najsvjetlijih svijesti svih doba. 


Uporedimo li tu rijetku svijest i njezin uspon s usponom 
ljudske svijesti, koju je Dante svojom »Božanskom glumom« 
ocrtao kroz plamene okruge pakla, kroz krivudaste staze suton- 
skog purgatorija u svijetli empirej, u stapanje s najvišim bićem 
kao uzlet ili let u nadzemaljsko i apstraktno čiste apsolutne ide- 
je, tada nam se dizanje i uspinjanje svijesti kroz životno djelo 
»božanskog« Leonarda prikazuje sasvim drugačije. Dok sc u 
Danteovoj glumi diže svijest kao sredovječna po hijerarhijskoj 
ljestvici velikog Akvinca do nebeskih sfera, suprotno se vrši 
uspon kod Leonarda vlastitom snagom spoznaje. Diže se spo- 
znajom prirodnih zakona, napušta se spekulacija apstraktnih 
poimanja, probija se svijest kroz klance i stramputice realnih 
oblika, da stvori novu sliku o svijetu. Na tim se stramputicama 
pred Leonardom otvaraju novi horizonti, a iza okuka visokih 
stijena neprohodnih vrleti kroz guštare na visinama, kud se još 
nija ljudska misao zaletjela, otvara se daleki vidokrug. Kod 
Leonarda se ne provlači više svijest kroz simbole i apstrakcije, 
ona konkretno spoznaje, pipa, gleda, sudi, ocjenjuje, sluša, ima- 
ginira, pamti, sanja. Sanja konkretno daleke i maglene želje 
ljudskog roda; tako sanja konkretno realni let čovjeka. 

Zbog toga su Leonardu potrebna sasvim druga sredstva, 
sasvim nova, do njegova vremena još nepoznata. Potrebno mu 
je produžiti osjetila, da uzmogne spoznati što više, što bolje svi- 
jet pojava. On istina prodire svojim pogledom »sine lassitudine«, 
kako sam izriče, u oblike naravi, ali mu nedostaje oko; on treba 
spravu, da vidi dalje od onoga, što jednostavno oko može obu- 
hvatiti. Stvara dogledalo, otkriva zakone optike. Promatra mje- 
sec 1 sunce i zemlju, te u svojim bilješkama označuje mijene i 
pomrčine. Promatra i bilježi grandiozne alpske formacije, crta 
prodole i bregove, jezera i rijeke, upravo snima na svoje papire 
koru zemaljsku, da na njoj povuče crte kanala, da osuši močva- 
re i bare. Prati tok rijeka, proučava gibanje i tlak vode, crta 
valove 1 virove, da otkrije sile 1 da njima zavlada. Pažljivo čita 
krivulje, što ih je na pjeskovitim lagunama zapisalo srebropjeno 
more, bacajući se svojim valovima, mjeri plimu i osjeku, osluškuje 
veliki ritam prirode. Traži u njoj istinu i božansko počelo i kliče 
taj čudesni slikar: »Slikarstvo je znanost. I ta je znanost božan- 
ska, koja čini duh slikara sličnim duhu božanskom, jer slobod- 
nom svojom voljom ostvaruje životinje, biline, krajine, poljane, 
ruševine i raznovrsna mjesta i prostore .. .« 

Leonardo promatra i prati borbu elemenata, bilježi vihore 
i usred olujnih virova, bujica i poplava ostaje hladan proma- 
trač. Slijedi divlji let oblačina 1 u njihovim prilikama imaginira 
uvijek nove oblike. Sa svakim novim oblikom kao da raste nje- 
gova čežnja za spoznanjem, kao da mu svaki novi oblik jedino 
služi, da bude stepenica za više, za drugi oblik, za novu misao. 

On sam govori: » Tu radoznalost i volju ne zaglušuje buka 
olujnog mora između Scile i Haridbe, kad ga bije bijesni sjever, 
šibajući zapjenjene valove, niti ne tutnje toliko Stromboli i Mon- 
gibello, kad njihovi sumporni plamenovi kidaju svojom silom 
brijeg, otvarajući sebi put i kad rigaju zrakom kamenje, zemlju 
1 svesilni oganj; niti ne zaglušuju tu radoznalost tada, kad uža- 
rene rupe Mongibella bljuju nesavladivi elemenat, izbacujući 
ga iz svoga ždrijela... sve me to ne može zaustaviti, da ne bi 
bio gonjen neutaživom željom i žudnjom vidjeti veliki splet ra- 
zličitih i neobičnih oblika stvorenih od umjetnice prirode.« 

Njegova je to ispovijed, koja zvuči kao kakav danteovski 
prikaz bez rima glazbenih terzina: 

»Takav sam se prikučio mrkim stijenama i eto me pred 
otvorom velike pećine; tu sam zastao donekle u čudu i neshva- 
ćanju onoga, što je bilo preda mnom. Prignut, sav napet poput 
luka podupro sam se rukom o koljeno, a desnicom zasjenio spu- 
štene i pritvorene vjeđe. I stalno sam se zagledavao desno i 
lijevo, ne bi li uočio, da li se razabire nešto unutra u tmini. Tad 
se u meni javilo dvoje: strah 1 radoznalost; strah zbog groze 
tamne i duboke špilje, i želja, da vidim da li tamo u dubini ima 
nešto čudesno.« 

To čudesno u prirodi shvatiti bila je nesavladiva želja Leo- 
nardova. Otkriti u tom čudesnom na temelju opažanja zakone, 
ostvariti u tu svrhu strojeve, pomagala i prerazlične alate, koji- 
ma će se približiti rješenju zagonetke, kojima će izmjeriti i odre- 
diti smjerove i putove svog istraživanja. Ostvaruje kompase, 
mjerila, jer Leonardo mjeri zemlju, postavlja formule, kroz koje 
naslućuje i predviđa čitav niz spoznaja, koje će tek kasnija po- 
koljenja utvrditi kao nepobitne istine. Taj izrugivač astrologa 
i opskuranata u noćnim urama kraj slabog žiška prati i bilježi 
putanje planeta i pridaje svoj tribut spoznaji sunčanog sustava. 
Bavi se kroz čitav svoj život matematikom, geografijom i geo- 
logijom. Onom istom budnom pažnjom, kojom promatra zvi- 
jezde i zviježđa, istražuje krivulje na okaminama izginulih 
životinja. Te iste krivulje, gotovo isti ritam gleda na cvjetnim 
žbunovima; crta i crta dane i dane rasline, drveta, stabljike, 
lišće, pupove i cvjetove. Nastoji upoznati organički rast. Upo- 
znaje jedan od prvih način, kojim se biline hrane, a na strani- 
cama njegovih razasutih bilježnica postoje prekrasni crteži bi- 
lina 1 cvijeća. 

Leonardo je shvatio, istražujući prirodu i spoznavajući pri- 
rodne zakone, mehaniku kao srž i osnovu svake znanosti. Mate- 
matika mu je pomagalo kod konstrukcije strojeva. U geometriji 
postavlja zakone, koje primjenjuje u vezi s drugim spoznajama 
u svrhu građe najraznolikijih strojeva. Poneki su od tih proje- 
kata već tada iskorišćeni, a poneki su se tek u kasnijem raz- 

vitku, u današnje doba pokazali u osnovi i zamisli potpuno 
ispravni. Leonardo je zamišljao dizalice, pokretne mostove, ra- 
zlične hidrauličke strojeve, tkalačke stanove, brane, šta više i 
jednu vrst propelera, podmornicu, mitraljezu, borbena kola, nove 
topove i mužare za obranu i navalu, raznovrsno oruđe, goleme 
katapulte i fantastične prodorne bacače ognja. A čini se, da ga 
je od stotine tih prerazličnih projekata ponajviše zaokupljala 

Nacrt konstrukcije krila 


misao o stroju, kojim bi se čovjek vlastitom snagom, snagom 
svojih mišica vinuo spram neba i osvojio zračne regione. 

Čovjek-ptica! Godinama je on promatrao let raznovrsnih 
ptica, bilježio njihove pokrete kod uzleta, kod leta s vjetrom i 
opet kod spuštanja. 

Proučavao je taj let u svim fazama kod velikih orlušina kao 
i malih pjevica i šišmiša. Godinama je secirao tijela ptičja, raz- 
glabao mišiće, koji pokreću krila, precrtavao strukturu njihovih 
krila 1 konačno na temelju svih tih opažanja, crtanja i utvrđi- 
vanja konstruirao sam krila. Novi Ikar! Proročanske su riječi 

njegove: »Otisnut će se po prvi put velika ptica, zadivit će se 
svijet, glas će o tom proći kroz sve zapise, a za vječnost proslavit 
će se ono gnijezdo, koje ga je rodilo!« 

Leonardove su se proročke riječi ispunile; — velika je ptica 
uzletjela preko oceana i kontinenata i svakim danom leti savr- 
šenijim i bržim strojem, nego što je to mogao i sam Leonardo 
snivati ili zamisliti. No taj vidoviti Ikar ljudske svijesti mogao 
je još manje zamisliti, da će toj velikoj ptici biti gotovo glavna 
svrha njezinog leta razaranje i smrt, da će taj fantastični stroj 
golemih kreljuti ujedno postati upravo nenadmašivim sredstvom 
ubijanja tisuća i tisuća pozemljara. Leonardo to nije mogao ni- 
kako zamisliti, jer je on znao i osjećao u pravom smislu huma- 
nitet kao jedan od najvećih humanista. Poznavao je značenje i 
vrijednost ljudskoga života. Izričito kaže na kraju svojih inge- 
nioznih crtarija o ustrojstvu ljudskog tijela: 

»Ti, čovječe, koji vidiš u mojem djelu čudesna ostvarenja 
prirode, prosudi sam, kakvo je zlodjelo osakatiti to predivno 
ustrojstvo čovječjeg organizma, ili se zamisli u to, da je najveći 
zločin uništiti život čovjeka, onog istog, čije ti se tjelesno ustroj- 
stvo čini umjetničkim djelom čuđenja vrijednim; promisli još 
k tome, da je takvo ubijanje i uništavanje te predivne strukture 
uništenje duše, koja u njoj boravi, i zaista, kakva god bila ta 
duša, ona je božanska; zato ostavi je, da stanuje u svom tijelu 
na svome pravom mjestu; i nemoj da tvoja srdžba ili zloća ubija 
takav i toliki život, jer zaista, tko ne štuje života, nije ga ni sam 
zavrijedio.« 

To su misli humaniteta, što su se rađale kroz čitavu Italiju 
rane i kasne renesanse, a pogotovo u onom prostoru, kojemu je 
žarište bila Firenca. U to doba nije to bilo samo neko štovanje 
života, već se je u to vrijeme sam život izdizao i objektivirno 
svom svojom silom u sjajne i velike oblike, jednokratne i jedin- 
stvene u čitavoj povijesti umjetnosti. I kad bi htjeli predstaviti 
sebi onaj svesilni zamah, što ga ima čitav period talijanske rene- 
sanse, najbolje je, da sebi predočimo lik Coleonijev od Leonar- 
dova učitelja Verrochija, jer taj lik nije samo običan brončani 
kip jednog od talijanskih condotiera, već je veliki simbol — 

ukrućena u oblik i misao i zamah same renesanse: Naprijed, samo 
naprijed za idejom višeg, jačeg i ljepšeg ljudstva! Naprijed za 
idealom humanizma, bez okretanja lijevo ili desno. »Non si 
volta chi a stella e fiso.« Ne okreće se natrag onaj, tko ide za 
svojom zvijezdom, kako je to i Leonardo izrekao 1 zapisao. 

Na tom su simbolu, kojemu je condotier tek pretekst, su- 
djelovale kod rada i ruke Leonardove. Ta gdje je mogla izvan- 
redna darovitost mladog nelegitimnog sina ser Piera da Vinci 
drugdje naći pogodnu sredinu za svoj razvitak, nego u botegi 
messer Verrochija! Kao da su se tamo u toj radioni sastale one 
ponajbolje tradicionalne smjernice firentinskog umijeća: sve tamo 
od Giotta preko Massacija do Donatella, učitelja Verrochijeva. 
I u toj botegi, koja je bila nedaleko od botege Sandra Botticelija 
mogla je stvaralačka intuicija Leonardova izoštriti njegovu 
inteligenciju, da se ostvari izraz novih misli i novih oblika. 

Ta novost, koju je nosio Leonardov duh, očitovala se već 
i u onim stvarima, na kojima je Leonardo kao učenik negotovi 
kalfa pomagao Verrochiju, tako kod prikaza »Krštenja Kristova«. 
Na toj slici Verrochijev način očituje oštra gotovo skulptorska 
obradba oblika, istodobno precizna linearnost i neka tvrdoća, 
koja je značajna za čitavu firentinsku školu, a nalazi se u dje- 
lima Polajuola, Botticellija i Pier Cosima, koji je sudrug Leo- 
nardov u Verrochijevoj radioni. Sasvim je drukčija obradba na 
lijevom krajnjem anđelu. Uz sasvim preciznu crtariju na toj je 
anđeoskoj glavi oblik umekšan, kao da je oko nje atmosfera 
drugačija nego li oko drugih oblika na toj istoj slici. Uzrečica 
Leonardova, da je žalostan onaj đak, koji ne nadmaši svog uči- 
telja, na toj je slici potvrđena. A anegdota pripovijeda, da je 
Verrochio za vazda odbacio kistove i slikarstvo, kad je vidio, da 
je mladi Leonardo izveo boljeg i življeg anđela na njegovoj 
vlastitoj slici. 

Taj mladić iz sela Anchiana na padinama gradića Vinci nosi 
od svog početka sve značajke pravog Toskanca, kao da mu je 
rodni pejzaž, jasan i čist u svojim obrisima u neku ruku uvje- 
tovao bistrinu i lucidnost u rasuđivanju. Leonardo je prvi, koji 
jasno vidi razvitak firentinskog slikarstva ispravno u njegovoj 

organičnosti. Sasvim kritički iznosi, »kako će onaj slikar sasvim 
slabo slikati i malo valjati, koji od drugog slikara s tuđih slika 
preuzimlje oblike; naprotiv kad te oblike uči i uzimlje iz prirode, 
njegov će rad donijeti ploda.« Kao primjer te velike istine na- 
vodi slikare poslijerimskog perioda, koji su oponašali jedan dru- 
goga, te je umjetnost tad od perioda do perioda propadala. 
»Poslije takvog stanja propadanja pojavljuje se Giotto Firenti- 
nac, rođen u osami planina među kozama i ovcama, i on izučava 
oblike prirode, te ih nenadmašivo unosi u svoje slike, jer nije 
htio oponašati svoga učitelja Cimabua. Poslije kad su njega i 
njegov rad nasljednici oponašali, opet nije umjetnost napredo- 
vala, dok nije Massacio trgnuo umjetnost naprijed 1 stvorio sa- 
vršena djela, obraćajući se majstoru majstora, a to je priroda.« 

Tako govori Leonardo, tako i radi. Takvo je »Navješte- 
nje«, koje je još izradio kod Verrochija. Studij naravi vidljiv 
je u svim oblicima. Prije nego je počeo Leonardo samu izvedbu 
bilo koje slike, crtao je čitavu seriju savršenih nacrta svih onih 
oblika, koji su mu bili za slike potrebni. Iz tih je crteža izabirao 
one najznačajnije i unosio u svoje radove. 

Svi su ti crteži izvedeni lijevom rukom, kako su i pisani 
gotovo svi njegovi zapisi, koji su još k tome pisani obrnuto od 
lijeva na desno, te se mogu tek zrcalom čitati. Tako je naime 
zapisivala njegova fina gotovo ženska ruka u bilježnice sva nje- 
gova golema iskustva i njegovo upravo enciklopedijsko znanje. 
Te bilježnice nisu se sve sačuvale, a još manje su se sačuvali svi 
listovi pojedinih bilježnica. Razasuti su danas po čitavoj Evro- 
pi, a ima ih preko 6000. Prema bilješkama bilo ih je preko 20.000. 
U tim sačuvanim 1 preostalim kodeksima toliko je toga, da ne- 
dostaje gotovo jedan čovječji vijek, da sve to temeljito prouči, 
što je tu nagomilano iz gotovo svih područja ljudskog znanja. 
U tim su kodeksima ujedno najvažnije crtarije, koje čine i gla- 
vni dio njegova likovnog djela; nesumnjivih njegovih slika vrlo 
je malo sačuvano, ali zato nesumnjivi njegovi crteži govore 
mnogo snažnije 1 točnije o svemu onome, što je taj sveobuhvatni 
duh ostvario i što je htio ostvariti. Prispodobimo li tu veliku 
zbirku crteža, raznoliku po prikazanom sadržaju, a nedjeljivu po 

svom likovnom izrazu, drugim crtežima, naći ćemo, da se Vinci- 
jev crtački opus odvaja i izdiže nad sve te ostale crtarije. U nje- 
mu ima nešto posebno; taj je Leonardov crtež primitivan i je- 
dnostavan, ali istodobno skladan i dubok. Kao da iz svakog lista 
struji neka sugestivna draž, kao da to i nisu neke predradnje 
— studije, već je svaki u sebi zatvoreno umjetničko djelo. 


Ta se sugestivna moć širi sa svih slika Vincijevih, ali 
napose sa »Adoracije triju maga«. U običnom smislu to nije slika, 
već veliki crtež, izveden uljenom bojom u nekom smeđem clair- 
obscuru. Rad nije dovršen, ali upravo ovakav, kakva ga je osta- 
vila Leonardova ruka, možda je jedna od najbogatijih kreacija 
Vincija. U toj ranoj slici je potpuno izražena novost i novi na- 
čin shvaćanja i izražavanja. Mnogo je puta isti motiv obrađen u 
firentinskom slikarstvu. Slikali su taj poklon kraljeva malenom 
Djetetu i Gozzoli, i Lippi, i Ghirlandajo i Botticelli. No kod svih 
tih uza slični raspored grupacija, kao 1 kod Leonarda, nema one 
tajnovite atmosfere. Nema onog čudesnog kretanja, onog dra- 
matskog nemira, što kruži oko jedne mirne i svijetle prikaze. Na 
tom se prikazu ne odvija ritam samo širinom i visinom, već se 
ritmički sklada dubinom. Dominanta je treća dimenzija na bo- 
gatoj skali svijetla 1 sjene. Iz polusvijetla rastu figure i perspek- 
tiva je postignuta tonskim vrednotama. 


Na tom je načelu uklonjen i usklađen svaki detalj: Teče i 
struji u polusvijetlu tek naznačena živost od malene djece preko 
mladića, jahača do staraca, od arhitektonskih oblika do oblika te- 
renskih, biljnih i životinjskih, da se izgubi spram dalekih brda 
u nedogled. Upravo to, da ta nedovršena slika pruža u svom ne- 
gotovom stanju sugestije mašti gledaoca, čini ju posebno privla- 
čivom. U stvari to nije poklon triju istočnjačkih vladara 1 sku- 
pine pastira Djetetu, kakvih ima umjetnost na tisuće, već je 
to na ovoj drvenoj plohi prikazan jednokratno poklon čitavog 
životnog strujanja svojem počelu. Tu je ostvarenje samog pro- 
cesa stvaranja. Da to nije moglo biti dovršeno u onom običnom 
smislu, tumači ponajbolje sam Leonardo: »Kad izvedeno djelo 
nadvladava htijenje onoga, koji radi, tad je taj malo učinio; na- 

protiv kad htijenje i ocjena nadvladava djelo, takvo se djelo 
nikad ne prestaje usavršavati.« 

U toj želji za savršenstvom, koju nije moguće nikad zado- 
voljiti, postoji glavna 1 bitna crta Leonardove prirode. Tu je i 
srž njegovih djela, koja sva odreda imaju značajke nedovrše- 
nosti, jer su te sve njegove realizacije veliko htijenje izraziti 
neizrecivo, i zahvatiti onaj beskrajni ritam neprekinutog život- 
nog toka. Stoga postoji živost i izraz u negotovim Leonardovim 
slikama. Takva je i vatikanska slika »Sv. Jere«. Sred tamnih 
pećina odsijeva na toj slici pokret ćelavog starca, što se bije po- 
kajnički kamenom u staračka prsa. Krijesi se oko u starčevoj 
glavi. Rastvorene usne uz mimičku igru lične muskulature tvore 
nenadmašivi živi izraz boli, patnje, bijede, skrušenosti i molbe. 
Prama tom su izrazu, sasvim običnom, sasvim ljudskom, oni ka- 
sniji izrazi na Michelangelovim ingenioznim prorocima, robovi- 
ma i paklenskim odsuđenicima gotovo patetične maske. Ove je 
stvorio divlji 1 strasni temperamenat, a sv. Jeru ostvarilo je pro- 
nicavo promatranje, mudrost i duboko spoznanje. Sv. Jere Vin- 
cijev više je studija mimike nego prikaz sveca. Mogao bi biti 
taj lik studija muskulature, kako i koji mišići proizvode neki 1z- 
raz. O mimici govore Leonardovi zapisi napose, jer slikar stu- 
dira i bilježi, upravo eksperimentira pojedinim oblicima, da iz- 
razi psihološki najraznolikije izraze ljudskih karaktera, slaboća 
i kreposti. Leonardo neprestano promatra 1 bilježi, o njegovu je 
pojasu trajno zataknuta bilježnica, u koju unosi svijet i pojave 
okolo sebe. Tako on crta smijeh, obijest, strast, mir, zločin 1 ga- 
dost. On crta izraze onih, koje vode na stratište, crta hulje 1 lo- 
pove, crta pijane, bilježi bijesne izraze zavađenih baba, crta 
obješene hladno bez nekih afekata. I u najvećem kolopletu stra- 
sti, bijesa, borbe, nesreća 1 ludila oko sebe zadržava svoj hladni 
mir promatrača. On se svladava, jer vrlo dobro zna, kako je te- 
ško sam sebe svladati, zato 1 kaže: »nikakva vlast nije silnija 
nego vlast nad samim sobom, a ta se vlast može 1 onako samo 
ograničeno zadobiti.« 

Taj stav mudraca omogućio je Leonardu, da strpljivo pod- 
nese mnoge nedaće i nepravde, kojima je njegov život bio is- 

punjen. Seoba i lutanje njegovo 
kroz Italiju 1 konačno zatišje u 
Francuskoj značilo je čitav niz 
samih nedaća i samih gorkih ra- 
zočaranja. No nisu njegovu lu- 
tanju bile samo nedaće uzrokom; 
on je na tim svojim putovanjima 
tražio i veće mogućnosti rada. 
Zato je i pošao iz Firence u Mi- 
lan na dvor Sforzi, u prvom redu 
zbog brončanog spomenika, a tek 
onda zbog one druge djelatnosti, 
koju on pominje u svojoj pisme- 
noj ponudi Sforzi. U deset to- 
čaka pobraja, šta sve može on 
izvesti, pa kad čovjek to pismo 
pročita, nemože se oteti dojmu, 
da se autor te ponude samodo- 
padno hvališe. 

Sforzin spomenik nije dopro 
do nas, poznamo ga samo po cr- 
težima i skicama i po nekim sma- 
njenim  drugorazrednim  kopi- 
jama, koje su približno zadržale 
zamah prvotnog Leonardova za- 
maha. Sva je prilika, da je Leo- 
nardo dugo kolebao, da li da 


ostvari statuarni mir lagana koraka, kako su to u većini sluča- 
jeva pokazivale konjaničke figure. Prema opisima čini se, da je 
odabrana mirna kretnja. Crteži i skice toga rada pokazuju sa- 
vršenu skladnu cjelinu, te odaju, da je Leonardo svaki detalj 
proučio po prirodi i da je tek do savršene cjeline dolazio nakon 
preraznih varijanata. Taj se veliki spomenik imao odliti u jed- 
nom komadu, no čini se, da do samog konačnog ljevanja u bron- 
cu nije uopće došlo, jer nije više Sforza imao novaca, kad je 
spomenik bio u sadri odliven. Poslije je Sforza protjeran, a na 

Leonardu je ostala ljaga, da nije umio ni odliti svoju vlastitu 
konjaničku figuru: uza sve svoje vještine i svoju čitavu mu- 
drost. On je naime pokušavao sasvim nov način lijevanja i od 
prvog puta nije uspio; krvavo mu se zato izrugivao uz kočijaške 
psovke sam Michelangelo, koji nije mogao kraj sebe trpjeti ni 
ravnih njemu umjetnika, a kamoli jednog Leonarda, za koga je 
vrlo dobro osjećao, u kolikim je stvarima pred njim. 

Taj opjevani i mnogo hvaljeni spomenik ostao je u sadri. 
Bio je napušten i zapušten, konačno je služio francuskoj okupa- 
torskoj soldateski kao cilj. Svojim ga je strijelama razbila u ko- 
made. 

Dobra kob nije pratila djela Leonardova, i zato su ona i 
rijetka. Većina stvari, koje se nalaze po svjetskim galerijama 
pod Leonardovim imenom, ili su loše replike, još gore kopije, 
ili su opet djela, koja su izrađivali po njegovim nacrtima nje- 
govi učenici ili suradnici. Među tima ističe se majstor Ambrogio 
Preda. U suradnji s njim izrađena je »Madona u pećini«. Od 
tog motiva postoje dvije slike sasvim isto raspoređene; jedna je 
u Londonu, a druga u pariskom Louvre-u. Razlika je velika iz- 
među njih u modeliranju. Jedna i druga su s vremenom stradale, 
potamnile su. Čini se, da je ona u Louvreu od ruke Leonardove, 
dok je Londonska bezuvjetno replika od Ambrogija. Pariska je 
slika morala biti u svome prvobitnom stanju od čarobne ljepote. 
Grupa likova je komponirana u obliku piramide, pokreti, nagibi 
glava čine nada sve živ sklad. Izrazi mekoća, modelacije i lje- 
pota pojedinih lica (prekrasni sanljivi anđeo) nadilaze na toj 
slici sve dotadašnje slične prikaze toskanske slikarske škole. Taj 
blagi pokret postaje uzorom kasnijemu mlađem Rafaelu. Tipični 
sfumato obavija sve obline. Oblici živu u atmosferi, a veza i 
sklad postignuti su gradacijama sjena. Taj posebni i novi način 
Leonardov nije odjeknuo toliko u Firenzi, koliko na sjeveru u 
Lombardiji. Tamo se formirao čitav krug vrijednih umjetnina, 
koje možemo označiti Leonardovom školom: Boltrafio, Solario, 
Predis, Conti, Rizzo, Marco d' Oggione, Borgognone, Ferrari, 
Melzi, Cesare da Sesto, Foppa, Salaino i Sodoma, a pred svima 
Bernaddino Luini. Prema zapisima  Vasarija oduševljava taj 

novi način Leonardov Giorgiona, te prvak i početnik velikoga 
kolorističnog slikarstva Venecije preuzimlje od Vincija ne samo 
»sfumato« već i onaj ritam sjena i svijetla spram dubine te onu 
melodičnost oblika, onaj tonski muzikalitet, koji će se u boji 
Venecije kasnije razgorjeti u najveće i najjače koloristične 
izraze. 

Taj svestrani čudak nije samo nastojao izraziti maksimalni 
pokret u svojoj slici, kako to pokazuje Rubensova kopija detalja 
propale Leonardove slike »Bitka kod Anghiara«, već je on za 
to svoje novo shvaćanje u slikarstvu tražio i nova sredstva, koja 
bi mu poslužila sasvim drugačije nego dotadašnja uobičajena 
kao fresco ili tempera. Kod te velike zidne slike kuša Leonardo 
nove tehnike. Njemu je fresco suviše blijed, skala tonova i boja 
nije mu mogla pružiti mogućnosti, da ostvari ritmiziranje oblika 
spram dubine, jer je fresco više sredstvo polihromije, a manje 
je ta tehnika podatna za Vincijev »sfumato« i njegov »reljef«. 
Za slikanje tu upotrebljava smjesu voska, jedne vrsti enkaustič- 
kog slikarstva, kakvim su sredstvom izvođene stare zidne sli- 
karije Grčke i carskog Rima. Po Pliniju Leonardo traži recepte 
za svoje smjese, jer je ispravno uočio, da su te stare zidne sli- 
karije zadržale najsvježije boje kroz vjekove. Kod tog je načina 
valjalo Leonardu smjesu voska 1 boje vezati tako sa zidom, da 
se zid nakon položene boje grije. Kako je zid u dvorani Signorije, 
gdje je trebalo slikati, bio 1 velik 1 visok, to je priprava s vatrom 
zatajila. Pojedine su partije bile ispravno završene, dok su se 
donje od prevelike topline rastapale, vosak se je cijedio. Tako 
je posao ne samo polagano napredovao, već je bio u svom veli- 
kom dijelu prije svršetka posla upropašten. Međutim Leonarda 
je tražila milanska vlada za poslove u Milanu, rad se na slici u 
Firenci prekidao i ona nije nikad dovršena. Izvedeni dio kasnije 
je uklonjen, da na isto mjesto Vasari postavi svoje neugodne glo- 
mazne dekoracije. 

Nestao je i veliki Leonardov karton. Taj je s Michelange- 
lovim kartonom »bitke kod Cascine« bio kroz duge decenije ve- 
lika umjetnička atrakcija Firenze, šta više ta su dva kartona, 
kako zapisa Benvenuto Cellini, bila umjetnička škola za cijeli 

tadašnji umjetnički naraštaj. Od njih stoga postoje nebrojene 
kopije 1 crteži. Utjecaj tih kartona bio je golem. Tako na pri- 
mjer mladi Rafael, čim je čuo za to takmičenje i za izlaganje 
tih kartona — bili su izloženi u papinskoj sali u Santa Maria 
Novelli — prekida u Perugi svoj posao i juri u Firencu, samo: da 
uzmogne što prije ta čudesa umijeća vidjeti. I nesumnjivo je, 
da se i od jednog 1 od drugog kartona mogu u Rafaelovim dje- 
lima iznaći likovi a nekoji su direktno preuzeti. 





Kacige (Ambrozianska zbirka) 


Još je veći utjecaj izvršila opće poznata Leonardova »Po- 
sljednja večera« u refektoriju S. Marie delle Grazie u Milanu. 
U današnjem svom stanju ona je tek blijeda sjena onoga, što je 
prije bila. Unatoč toga ona još uvijek djeluje, trajno struji s tog 
zida, izgrebenog 1 gotovo ruševnog, neka magijska sila. Magleni 
i oštećeni oblici, tek slutnje boja, tek neke sjene, sive silhuete i 
izgriženi zid samo su tragovi prijašnjeg sklada. A ipak živi i 
traje još uvijek oblik 1 misao Vincijeva duha kroz tu sadašnju 
koprenu, kroz te pore i krhotine žbuke. Prikaz »Posljednje veče- 
re« je najjednostavniji tip horizontalne kompozicije, koja ritmički 
raščlanjena širinom ima svoje središte u Kristu, u čijem se čelu 
sastaju sve perspektivne linije prostora kao u nekom žarištu i 
time privlače poglede gledalaca na glavno lice. Sastaju se u čelu 

onog, koji je izgovorio riječi »Unus vestrum me traditurus est« 
Jedan će me od vas izdati). Izgovorena riječ kao kakav akord 
prolazi kroz sve prisutne. U svakom od njih taj akord ječi dru- 
gačije. Izrazi, pokreti mijenjaju se od lika do lika; to su izrazi 
strave, začuđenja, presenećenja, nerazumijevanja, predanosti, 
sumnje, ogorčenja, sumnjičenja, izvjedljivosti, odbijanja, pita- 
nja i konačno prkosa. U trokutu je smješten središnji lik — sam. 
Iza njega se plavi svijetlo nebo kao tajanstveni svetokrug. Li- 
jevo i desno ponajprije je trokut u novoj varijanti — svagdje po 
tri lica. S lijeve strane Ivan, Petar i Juda. Juda je jedini u sjeni 
4 na njemu je ruho istih boja kao i na Kristu, samo u tamnijem 
odnosu. On drži u ruci mošnju, prkosan i tvrd, ljevicu kao po 
diktatu više sile pruža spram zalogaja, koji mu daje Krist i to 
ga odaje. S druge strane Toma, Jakob stariji 1 Filip čine drainat- 
sku grupu kao protutežu onoj mirnoj prvoj grupi s lijeve strane, 
gdje je ljubav i izdajstvo postavljeno jedno kraj drugog. Po toj 
se upravo grupi vidi, koja je živost na tom okrnjenom zidu lik- 
sirana. Nijedan lik ne zbori, sve je neka velika izražajna i jasna 
pantomina. Treba svaku pojedinu ruku i njezin pokret promo- 
triti, tad će se shvatiti, da je u toj slici realiziran jedan od naj- 
snažnijih umjetničkih izraza, koji je zbog svoje jednostavnosti 
svima razumljiv. 

Dugo je Leonardo nosio u sebi te jedinstvene oblike i njihov 
sklad, dugo je u njemu usporedno zorila misao. Još dulje je iza- 
birao i ocijenjivao i sumnjao. On sam govori: »Onaj slikar, koji 
ne sumnja, malo postizava«. Za ovakov rezultat, kakav je nje- 
gova »Večera«, bilo je i sumnja u njemu mnogo, jer je Leonar- 
dova misao tokom rada neprestano tražila novi i bolji oblik — 
za svaku pojedinu grupaciju, za svaku glavu, za svaki pokret sve 
tamo do najsitnijeg nabora ili ukrasa stolnjaka. Danima i mje- 
secima tražio je tipove, studirao izraze i konačno, kad je nakon 
dugog prekidanja ipak izveo sve osim glave Krista 1 Jude, bili 
su nestrpljivi svi, a pogotovo prior samostana. Taj je neprestano 
požurivao, tužio ga i knezu, da je lijen i da ne radi. Vinci se mo- 
rao braniti »da on ponajviše radi tada, kad ne slika, nego pro- 
matra i u mislima oblikuje definitivno likove«; još je dodao u 

šali, ako ga bude prior tjerao, da će ga naslikati kao Judu, jer 
ga svojim neznanjem izdaje. 


Mora se priznati, da oštećenju te grandiozne slike nije to- 
liko kriva ni vlaga, ni postupak raznih stanara te prostorije, ni 
prilike, koliko je kriva tek ruka eksperimentatora Vincija. koji 
je slikao na podlozi previše zasićenoj klijom s masnom tempe- 
rom. I podloga se ispod gornjeg sloja počela od početka rastva- 
rati. Slika je bila već za Vasarija u potpunom rasulu. Da su to 
rasulo kasniji različiti restauratori i čuvari povećali, nije nika- 
kovo čudo, već obično pravilo. 


Stari nam zapisi poput kakve legende pripovijedaju, da 
Leonardo nije nikad dovršio Kristovu glavu. Judu je naime pro- 
našao u svijetu pojava, zabilježiti je mogao lagano njegove crte 
— ali Krista? Gdje da pronađe taj lik u svijetu pojava? Gdje 
da pronađe u vrtlogu i kaosu svijeta taj jedinstveni veličanstveni \ 
lik mira? 


A oko tog je upravo mira, oko te središnje mirne točke po- 
stavio Leonardo uzbuđene učenike Kristove. Postavio je realni 
život; a ti predstavnici realnog života, kao da ne mogu u pot- 
punosti shvatiti misli, koje krije čelo — žarište čitave kompozi- 
cije. Zato je Krist na slici odijeljen i sam. U toj samoći, kao i 
Vinci, spoznaje s mirom najveće mudrosti, da je zlo nerazrije- 
šivo vezano o tok svijeta, o realni život. Tako je iza tog čela, 
u toj božanskoj glavi oblikovana najskrovitija misao majstorova. 
Leonardo je iz sebe, iz svoje svijesti ostvario oblik, koji znači 
predanje i ljubav, kako to Leonardo ispovijeda: »Velika se lju- 
bav uistinu rađa iz velikog spoznanja.« I samo veliko spoznanje 
Leonardovo, moglo je ostvariti lik velike ljubavi kao realizaciju 
jedne od najlucidnijih svijesti ljudstva. 

Arhitektonski nacrt grada s prilazima raznolike razine 

Između svijetla i sjene 


Između svijetla i sjene kreću se pojave pred nama i doživ- 
ljaji u nama. Između jasnog i nejasnog, između izrazitog i mut- 
nog traje vir naše svijesti. Što je naš doživljaj jači i izrazitiji, 
to je svijest naša svjetlija, punija i izrazitija, što je taj doživ- 
ljaj mutniji, više maglen, to je isto takva i naša svijest. Od 
najjasnijih 1 najsvjetlijih stanja pa sve do potpune tame živi 
naša svijest. U tom nemirnom viru, u tom živom kretanju po- 
stoje žarišta svijetla i čvorišta tame, postoje zone i postoje gra- 
nice. 

I kao što je u našem oku, što ga je Leonardo nacrtao, pro- 
zreo i fiksirao, parajući stotine lešina, jedno žarište, u kom je 
najjasnija slika, oko je naime mala camera opscura, što obu- 

hvaća neki krug vanjskih prilika i u njemu granične zone ne- 
jasne, a središnje precizne i jasne, tako je i s našom sviješću. 
I ona ima jezgru, onu najizrazitiju i najjasniju, u kojoj je pre- 
ciznost najveća, a od te se svijetle točke, od tog žarišta svijesti 
šire krugom zone poput valova — sve dalje i dalje, sve do pe- 
riferije — sve do granica tame. Lagano, gotovo tajansteno, ne- 
očekivano i neodgovorno rastu sa granica te tame, sa tamne 
periferije naše svijesti oblici, rastu misli, raste sjećanje 1 po- 
imanje, koje ne prouzrokuje izravni osjet vanjskih pojava. 
Raste san i snovi. — Dižu se i javljaju se bez logične veze iz te 
mutne i maglene noćne periferije, da bi se probili do svijetla ili 
da bi izniknuli iz svijetla u tamu, u nesvijest, u noć, u smrt. 
Prijelaz iz života u smrt. Na toj misterioznoj granici tame pa- 
lucaju nagoni. U tom tajanstvenom polumraku iskri intuicija. 
Iz tog sutona, kroz koji putuju lelujave barke fantastičnih sjena, 
iz tog sumraka bez logičnih kategorija crpe vidoviti neimari 
ljepota svoje najjače snage. Tamo, na toj granici života 1 smrti, 
jave i sna, svijetla i sjene nastaje tajna ljepote. Tamo se ra- 
đaju oblici, koji su poput naše svijesti ono ponajviše imagi- 
narno i istodobno neposredno, ono najizvjesnije. 

Iz takva sumraka blagih sjena smiješe se likovi na Leo- 
nardovim slikama. Privlačivi i tajanstveni, kao što su to privla- 
čive i sugestivne sve one ljepote, koje je proizvela svijest Leo- 
narda, »tog velikog maga, Hermesa, Prometeja, vladara tajna 
o stvarima« (Lomazzo). Uistinu je Leonardo znao tajne, vla- 
dao njima, znao je i otkrivao zakone pojava. Znao je za onu 
magijsku koncentraciju u samome sebi nad životom, koji se 
oko njega odvija. No zašto su u tim njegovim nezaboravnim 
realizacijama, u tim likovima sna i jave, očite crte tuge i me- 
lankolije? Tu melankoliju možda ponajbolje tumači Barrčs: 
»Ništa tako bolno ne djeluje, kao što to djeluje slijediti tajni 
rad autoanalista: tu se vidi, da je taj život muka i beskonačna 
uznemirenost. Sretni su slikari Venecije, što su slikali u nastupu 
inspiracije, a da se nisu u sebi lomili i u sebi borili«. Leonardo 
je tip autoanalista, u njegovu se radu osjeća lom i borba. U 
njegovu životu, koji obuhvaća taj golemi rad, traje mučenje 

umjetnika — umjetnika dvojnika, koji je rascijepan na dva 
čovjeka: jedan od njih stvara, a drugi se međutim naginje nad 
djelo, koje nastaje, i ocjenjuje. | 

Ta dvojnost podržavala je u samoj svijesti Leonardovoj 
trajne napetosti i trajna protuslovlja, te ona tumači najbolje 
bolni njegov uzvik: »O Lionardo, perchč tanto penate?« (O 
Leonardo, zašto toliko muka?) ili onu njegovu tužbalicu, 
koja se često ponavlja u zapisima među fantastičnim nacrtima 
instrumenata: »O, Bože, za što daješ sva dobra uz cijenu pat- 
nje, uz cijenu muka?« Za slične muke i patnje sigurno nije znala 
usklađena narav jednog Rafaela. A upravo iz tih suprotnosti 
njegove prirode raslo je djelo Leonardovo. Razdijeljen između 
dva pola: jedan iz sfere tame, iz zona, koje su na granici svijesti, 
a drugi, koji je usred sredine onoga najsvjetlijeg; jedan pol u 
čvorištu tame, a drugi u ognju one najjače ljudske lucidnosti. 

I kad se takva dva suprotna pola nađu u jednoj prirodi, 
oni se redovno ukidaju ili prevladava jedan od njih; kod Leo- 
nardove je prirode upravo jedinstven slučaj, da nisu ti polovi 
jedan kraj drugoga, pa izmjenično djeluju, već su te dvije su- 
protnosti u toj čudesnoj svijesti, jedna nad drugom, te se pro- 
žimlju. Događa se naime ona jednokratna pojava realizirane 
svijesti u čitavoj povijesti umjetnosti, da kroz najveće lucid- 
nosti zrači daleka i duboka sfera tame 1 tajne — ono neizrecivo 
nešto, što je istodobno sasvim blizu, a opet tako daleko; ono, 
što je sasvim obično i običajno izražavanje, kroz koje isto- 
dobno struje neobične i sasvim stran: forme ili tek slutnje sa gra- 
nica naše svijesti. 

Takve zone noći, polutame 1 sfere sna očituju se sasvim 1z- 
razito kod jedne Leonardove jednostavne glave, na primjer Sv. 
Ane. Iza njezinih mekanih oblika, što živu u atmosferi sjena 1 
polusjena, odvija se ritam. Smiješak te karakteristične leonar- 
deskne glave tek je jedan maleni dio, tek odsjev onog melodič- 
kog sklada, što ga čitava ta neobična slika nosi. Tajna ljepota 
kao da nastaje iz neke fine prozračne magle, kao da se zaob- 
ljuje oblik iz nekih sutonjih sjena. Zagledamo li se u te fiksi- 
rane izraze nutarnjeg smirenja, osjećamo blagu skladnost, a 

ujedno i živu igru melodičnih tonaliteta, što čas kao svijetlo 
lagano struje, a čas kao duboke sjene, kao neke koprene za- 
magljuju pogled. 

Pojedini oblici, smješteni u trokutu, skladno se uklapaju 
u cjelinu i doimlju se, kao da su svi u pokretu oko jedne sre. 
dišnje točke, koja točno stoji u križištu dijagonale čitave sli- 
kane plošnine. Lijevo je koljeno Marije mirno spomenuto sre- 
dište, spram kojeg se nagiblju, povijaju i priklanjaju pune me- 
kane forme. Svijetla iz tame nisu u stvari realna, već su tonski 
akcenti potrebni, da se uskladi bogata skala finih niansa spram 
dubine — spram dalekih i fantastičnih bregova u pozadini slike. 

Na taj način ponio je sklop triju figura tajni sklad, što je 
bio potpuna novost i što je Leonardu lebdjelo, i u njemu ječilo 
kroz čitav život. Posao oko takve jedne slike trajao je na pre- 
kide godinama, tražilo se savršenstvo. Leonarda nije zadovo- 
ljavalo ono obično, lako dohvatljivo i brzo ostvarenje. On je 
prilazio poslu zahvaćajući zadatak duboko i misaono. 

No kad bismo njegovu prodornu misaonost htjeli svrstati 
u krug njemu srodnih mislilaca, on ne bi nikako pripadao kru- 
gu Sokrata, Platona, Aristotela, Plotina, sv. Augustina ili veli- 
kog Tome Akvinca, mada ga je Rafael u onoj poznatoj slici 
»Škole Atenske« u Vatikanskim stazama prikazao u liku Pla- 
tona. Leonardo kao mislilac više i prije bi spadao u krug mi- 
slilaca, kao što su Bruno, Descartes, Spinoza. No svi ti mislioci 
jednog i drugog kruga traže vrednote duha. (Croce). Leonardo 
se odvaja; on traži više vrednote osjetila, a prije svega 1 nad 
svim osjetilima hvali oko: »onaj prozor u tijelu čovječjem, kroz 
koji se duša zrcali 1 osvaja ljepotu svijeta, i zbog prozora se 
može tek podnijeti tamnica čovječje naravi.« 

»Okom se obuhvaća univerzum. Oko opisuje svijet, savje- 
tuje i upravlja sve ljudske vještine; čovjeka upućuje u raznolične 
dijelove svijeta; oko kreće ljude od istoka na zapad, ono je 
pronašlo i moreplovstvo; oko vlada matematikom, i njegova 
je znanost najsigurnija; ono je izmjerilo visine i veličine 
zvijezda, rodilo arhitekturu i perspektivu i božansko slikar- 
stvo... Ono je, što više, ukrasilo prirodu poljodjelstvom i ča- 

robnim vrtovima ...« I na koncu te velike rječitosti i odušev- 
ljenja kliče Leonardo: »O, oko, kakve bi hvale mogle izraziti 
tvoju uzvišenost?« 

Onaj tko tako hvali oko, hvali uistinu iskustvo ili, bolje re- 
čeno, hvali poznavanje pojava. Da je tome tako, potvrđuje 
opomena Leonardova: —»Ne vjerujte onima, koji nastoje da 
budu posrednici samo na osnovi imaginacije između prirode i 
čovjeka. Moje je nastojanje drugo: najprije iskustvo — eks- 
perimenat, a tada tek zaključak. To je ispravno pravilo, a ne 
obratno.« Čista empirija. 

Taj mu je način mišljenja omogućio, da već prije 1508., 
kad je tek Kopemnik počeo svoje meditacije o sunčanom su- 
stavu, zaniječe geocentričnu hipotezu, te utvrdi, da zemlja nije 
središte svijeta, a još manje sunčanog sustava. 

Empiričar Leonardo prouča- 
va dakle makrokozam i u njem 
proučava ljudsko tijelo, kao mi- 
krokozam i »da spozna tu prvu 
zvijer među životinjama«, posta- 
je anatomom, te sastavlja čita- 
vo djelo o anatomiji. Htio je 
stvoriti više neke vrsti enciklo- 
pediju o čovjeku nego samu ana- 
tomiju, jer on u napucima za 
to djelo, naglašava kako mora 
početi s razvitkom embrija i 
mora opisati način kako je dijete 
postavljeno i vezano u mater- 
nici, kako ono početno diše kako 
se hrani i razvija, i koji su mu 
sve stupnjevi razvitka. On pro- 
jektira to djelo tako, da obu- 
hvaća i fiksira pokrete i sve mo- 
guće karaktere i tipove ljudskog 

< lika. Drži se, da je to golemo 
Anatomski crtež djelo zamišljeno u nekih 120 

knjiga, u kojima bi Leonardo mogao obuhvatiti funkciju, oblik, 
mehanizam i strukturu ljudskog tijela u svoj njegovoj potpu- 
nosti. Ni to zamišljeno 1 započeto djelo nije dovršeno. Do nas 
su samo doprli listovi iz njega s prekrasnim nacrtima, po koji- 
ma se najbolje može prosuditi, kako je daleko i kako je sveobu- 
hvatno taj um prodro u tajne prirode. Svaki nacrt iz anatomije 
od onih bezbrojnih, što su sačuvani, učinjen je na temelju vla- 
stitih, njegovih sekcija. Danas možemo sebi predstaviti, kako 
je tada takvo izučavanje ljudskog tijela bilo opasno 1 omraženo, 
obavito nekim misterijem, a moralo se obavljati potajno. Zato 
je svaki pa i onaj najsitniji nacrt Leonardov iz anatomije na- 
činjen pod najtežim uvjetima. 

Leonardo nije samo secirao ljudske lešine; on je učio i ana- 
tomiju životinja. U Milanu je secirao i crtao čitav niz konjskih 
lešina, dok je izrađivao Sforzin konjanički lik. Zatim poređuje 
životinjski oblik s oblikom čovječjim 1 izražava jasno i zorno 
misao evolucionizma, te je po tome svom radu prvi poredbeni 
anatom — začetnik ove sasvim moderne grane znanosti. 

Savršeno crta kosti, crta mišičje, utrobu, pluća, grkljan, 
usnu šupljinu. Proučava mišiće, i kako oni tvore glasove. Crta 
vene i krvne sudove, sustav nerva, crta mozak. Isto čini 1 kod 
životinja: lava, pasa, mačaka, rakova, guštera itd. On voli život, 
voli te životinje, i one su neprestano oko njega, samo da ih uz- 
mogne što bolje promatrati. Nije teško zamisliti, kakovo je ne- 
godovanje i kakav je skandal nastao nakon nekoliko sedmica, 
otkad se je Leonardo uselio u Vatikanski Belvedere onomadne, 
kad ga je papa Leo X. Medičejac angažirao u svoju službu. 
S Leonardom su se uselile zmije, škorpioni, rakovi, šišmiši, lep- 
tiri, šturci, različne mačke i još različitije ptice, koje je majstor 
promatrao, crtao i njima eksperimentirao. No to još sve ne bi 
bilo valjda dovelo do naglog prekida njegova boravka u Vati- 
kanu. Čini se, da su njegovi dobri prijatelji, to znači drugi sli- 
kari (konkurenti), javljali, da taj čudak u Belvederu ne reže sa- 
mo skorpionima i gušterima repove, već da se posvećuje u kasne 
noćne ure među crnim zrcalima đavolskoj magiji i para lešine, 
vadi im mozak, reže i vadi srce. Naravno, da su mu pokazana 

vrata i tako je Leonardo izletio iz Belvedera sa svim svojim 
fantastičnim instrumentima, crtežima, zrcalima, kodeksima, sli- 
kama, knjigama i zoološkim vrtićem. 

U istinu se on kao neki negromant nadvijao nad lešine, noći 
i noći radio, meditirao i crtao — samo da spozna, da shvati onaj 
živi tok, što ga zovemo životom. Napose izučava srce, reže ga u 
glavnim prerezima i tumači, »kako je to srce čudesan instrume- 
nat, pronađen od najvišeg majstora.« »Kuca to srce trajno, i za- 
ustavlja se samo u posljednjem času za vječnost.« 

Taj obretnik, konstruktor i inicijator u najraznolikijim gra- 
nama ljudskog znanja, nadvijen nad bijedno ljudsko srce, umuje 
1 razmišlja, da li je u srcu ili gdje drugdje u tom čudesnom 
instrumentu, u toj božanskoj mudroj strukturi ljudskog tijela, 
postavljena ona životna iskra, onaj duh, ona sila, koju se ne 
može nožem za paranje između kostiju, vena, mišića i živaca 
pronaći. 

»Scrivi, che cosa &č anima«. »Napiši, šta je duša«, — nutka 
tako Leonardo sam sebe u svojim zapisima, i to pitanje, što je 
duša, ponavlja se na nekoliko mjesta među crtežima u njegovim 
kodeksima; ali nigdje se ne nalazi izravan odgovor. Prozire se 
između redaka, da to pitanje za njega spada u onaj kompleks, 
koji on nazivlje »cose improvabili« (stvari, koje se ne dadu do- 
kazati), a izričito kaže na jednom mjestu ironično: »Prepuštam 
definiciju duše duhovitostima redovnika, pučkih otaca, koji već 
po svom zvanju znadu sve tajne.« 

Prema tome bi se činilo, da je Leonardo neki pozitivist 1 
materijalist, preteča materijalista, u neku ruku neki agnostik. 
No to je samo prividno. Leonardo je uglavnom veliko oko, što 
promatra, a ne duh, koji stvara misaone sustave (Croce). Njegovi 
su kodeksi puni protuslovlja, tako da bi se iz njih moglo dokazi- 
vati isto tako spiritualizam kao i materijalizam. U tom protuslo- 
vlju pita: »Ne znaš li, da je naša duša sastavljena od harmonija, 
1 da je osjećanje proporcije spoznanje duše. Naše je tijelo pod- 
vrgnuto nebu, a nebo podloženo duhu.« Otkriće sklada ujedno je 
za njega otkriće božanskog duha. Taj je vitalist i naturalist pravi 
renesansni čovjek, koji traži božanstvo u prirodi. Sklad treba da 

se uoči posvuda u svijetu pojava. Kad ga uočimo u odnosima 
tijela, stvara se na temelju sasvim matematičke formule kanon 
lijepoga ljudskog tijela. Tako stvara Leonardo poznati kanon. 

Ritam i harmonija mikrokozma odgovara ritmu i harmoniji 
makrokozma. Spoznanje tog jedinstva te poimanje tog sveobu- 
hvatnog živog gibanja bio je životni zadatak Leonarda. Stru- 
janje krvi kroz vene tijela otkucajem srca, slično je za Leonar- 
da strujanju vode kroz žile zemlje; a nadimanje pluća izdisa- 
njem 1 udisanjem vrši se poput plime i osjeke mora u taktu i 
ritmu sveobuhvatnog sklada. Takvim shvaćanjem, takvim osje- 
ćajem pretvorio se svijet pojava, ta maglena kaotična igra pred 
našom sviješću u grandiozni organizam, a kroz njegove oblike 
ječi harmonija kao slutnja 1 sanja o apsolutnom. 

Takovu grandioznu koncepciju kozmosa kao harmoničkog 
organizma, takovo objektiviranje svijesti može izvesti duh, koji 
je u svojoj biti graditelj — a to je Leonardo u pravom smislu 
i bio. 

Na osnovi svojih studija pa i onog ljudskog organizma Leo- 
nardo je smislio 1 projektirao oblike arhitektonske, koji rastu 
kao oblici u prirodi, kao neki stalaktiti, koje je nailazio po bre- 
govima kod svoga vrludanja. Tako je osnivao gradove poput 
živih organizama. Zamisli, koje je Corbussier izvodio tek neda- 
vno u projektima i u realnosti, već su u bilježnicama Leonardo- 
vim. On crta gradske ulice u raznim visinama prema njihovoj 
funkcionalnosti. Crta čitave četvrti, određuje sasvim suvremene 
prilaze. Snuje grad snova, koji kad bi se ikad ostvario, bio bi i 
higijeničan i lijep. On crta visoke zgrade s terasama, osniva 
idejne projekte za regulaciju gradova (Milana). Problemi urba- 
nistike su mu jasni i njegova su rješenja i po današnjim shva- 
ćanjima ispravna. Naravno da su se ti dalekovidni projekti za- 
jedno s regulacijama rijeka (Ama) činili tadašnjoj sredini smje- 
lima i neizvedivim, a čitav njegov posao oko tog projektiranja 
uz neke rijetke iznimke, koje su izvedene, bio je shvaćen kao bes- 
poslica i igrarija, kojom Leonardo kao slikar gubi vrijeme. 

Ali igrarijom i gubljenjem vremena nije se smatralo to, da 
je Leonardo morao konstruirati čitave naprave za svečanosti, ili 

kad je modelirao iz masla lava ili stotinu drugih beznačajnih 
prigodnih ukrasa. Tim je upravo radom ubirao i najveće prizna- 
nje, jer konačno svi ti veliki 1 mali potentati i mecene, zbog ko- 
Jih se slave slikalo, pjevalo, klesalo, gradilo, glumilo i sviralo u 
vrijeme renesanse, nisu kanda pravo shvaćali ni cijenili, šta je 
i kakova je vrijednost Leonardo da Vinci. Da je tomu tako, do- 
sta je podsjetiti, da je 1 sama firentinska republika poslala Leo- 
narda k Sforzi u Milan kao nenadmašivog pjevača, a ne kao 
velikog slikara ili obretnika. Poslala ga kao pjevača, koji udara 
u srebrnu liru, što ju je sam konstruirao; Vinci je naime učio 1 





Karikature (Paris-Louvre) 


glazbu i konstruirao razna glazbala. Volio je glazbu; legenda 
tvrdi, da je u vrijeme, kad mu je pozirala Mona Liza u njegovoj 
radionici, u susjednom prostoru svirao čitav mali orkestar, pri- 
gušeno, sasvim tiho, da se model ne umori i zanese i da slikar 
uz harmoniju zvuka uzmogne ostvariti harmoniju lika. Istina 
jest, da je Leonardo kod svojih modela eksperimentirao s izra- 
zima. Čas je zabavljao svoje modele, čas neočekivanim štropo- 
tom i bukom strašio, da bi izazvao izraz straha, začuđenja, ne- 
mira ili smijeha. Takvo studiranje izraza vodilo je do studija 
karaktera, te je sasvim shvatljivo, da su tako udešeni napori mo- 
rali neizbježivo dovesti do karikatura. A te su jedinstveni do- 
kumenti u čitavoj povijesti umjetnosti. U njima ima nešto upra- 
vo demonsko i đavolsko. —Rugoba je prema karakterima 

upravo sistematizirana. Te su karikature likovi košmara i 
snoviđenja, a opet su toliko živi i sugestivni, da ih je teško za- 
boraviti. Nisu izmišljene ni umjetno stvorene na tim karikatu- 
rama one stravične njuške i odvratne gubice ili nosine ili grubo 
divljačko cerekanje u svrhu neke poruge i sarkazma, da nekog 
zabavi ili nasmije, već su to crteži i dokumenti maska, koje je 
izobličila sama stvarnost. Zato su i toliko sugestivne, zato su i 
djelovale. Te iste grimase naći će se i kod Callota 1 kod Goye. 
Od njih postoje bezbrojne varijante i kopije, kao što i postoje 
isto takove varijante od Leonardovih spletenih vitičavih značka 
i heraldičkih ukrasa. Bio je i dekorater, crtao je glumačke kosti- 
me, bio je scenograf alegorija. Uza sve to sjajno je recitirao i 
vješto umio voditi raspre, tako 1 sam početak »Irattato de la 
pittura« (Rasprava o slikarstvu) nije ništa drugo nego dio tem- 
peramentnog i akademskog natjecanja o temi: koje je umijeće 
veće, da li kiparstvo ili slikarstvo. Naravno da je Vinci branio 
primat slikarstva sasvim sofistički. 

Konačno progledamo l: nekoliko Leonardovih najznačaj- 
nijih likova bilo u slikama ili u crtežima, opazit ćemo u svima 
njima, u onim prekrasnim efebima ili glavama nešto feminino, 
nešto, što nije izrazito muško, a nije ni izrazito žensko, nego je- 
dno i drugo pomiješano. Tako smo i tom tvrdnjom dospjeli do 
granice: nalazimo se pred zrcalom, dubokim 1 mračnim, koje u 
jednom liku odrazuje dvije suprotnosti (Baudelaire). 

Najizrazitiji je primjer »Sv. Ivan«, lik pun tajanstvenosti 1 
privlačivosti. U njegovu oku ima i grožnje, ima pomame. U smi- 
ješku se očituje sladostrast, a istodobno gorčina, pomiješana iro- 
nijom. Ima nešto demonsko, i nešto anđeosko. Bjelokosno krijesi 
se put te Androgine, koju su nazvali Ivanom pretečom. Zama- 
mno, zavodnički izilazi iz mraka, obline su sasvim mekane, a ona 
podignuta ruka s pruženim kažiprstom, uprtim u visine, kao da 
je vrh i to onaj najsvjetliji toga tajanstvenog gibanja iz mraka, 
iz tame, iz noći u svijetlo. 

Replika tog istog androginskog lika, samo u grubljem, je 
Bako s panterskom kožom. Isti je postav, isti pokret, iste oči. 
Ivan Preteča i Bako! Čas ima ta figura križ, a čas bahantski 

tirsos u onim nebrojenim varijantama i kopijama, što od te slike 
postoje kroz stoljeća. Nesumnjiva je to hermafroditska figura, 
u kojoj su se ujednačila dva elementa ženski i muški u ravno“ 
vjesje, te se upotpunjuju. Svakom naime izrazitom muškom liku 
manjka gracija, a svakom ženskom snaga. U Leonardovu je po- 
stignut spoj gracije i snage na granici između normalnog i abnor- 
malnog, zdravog i bolesnog, naravnog i nenaravnog. Kao da je 
taj spoj ostvario ono fantastično biće u Platonova Phaidona, ono 
hermafroditsko predzemaljsko, iz vremena prije ljudskog roda, 
kad je još vladala sreća i kad su muški i ženski pol bili još jedno. 
Nesreća je zavladala 1 nastao svijet, kad se ta cjelina razvrgla 
i razbila i postale dvije polovice, koje se kao nepotpune traže; 
čežnjom privlače i nastoje kroz bol, bijedu i muku opet.postatt 
jedno. < 


Tako nam otkriva poetizirani alegorijom Eros, bog ljubavi; 
kod Leonarda činjenicu, da je i Leonardo pripadao jedno vri“ 
jeme krugu firentinskih novoplatonika na čelu s Ficinom, koji 
nisu možda pod tom filozofijskom napravom: krili nastranost 
seksusa, već su, služeći se Platonovim slikama, izgrađivali mi= 
saoni svijet novog humanističkog perioda. U Leonardovim ale“ 
gorijama i u njegovim zapisanim fabulama proviruju kroz sve 
oblike sugestije i misli toga firentinskog kruga. Empirik Leo-, 
nardo preuzimlje od novoplatonika poetske slike, kroz koje pro-. 
viruje njegovo stvarno shvaćanje isto tako, kao što se nazire 
kroz kostim nagost nekog lika. Nagi lik Androgine ostvario je 
Leonardo i u drugom primjeru u svoj krasoti u držanju jedin- 
stvenog portreta Mone Lize. Ta naga figura smiješi se kao i Sv, 
Ivan, gleda očima Bakha 1 drži smirene ruke kao Mona Liza., 
Nazvali su je Monom Vanom. Nije od ruke Vincijeve, ali sva- 
kako pripada u njegov krug. A možda bi se moglo zaključiti, da, 
sve te replike dokazuju, da je postojao prije same slike Mone. 
Lize karton ili šta više slika nagog lika Mone Lize od majslo-, 
rove ruke. Da li je to bila prethodna studija ili karton, to se više. 
danas ne može znati. Samo je sličnost između: tih replika i Mone, 
Lize nesumnjiva. 

Zagonetni nagi lik Androgine, zaogrnut plaštem i odjeven 
u ruho, zove se Mona Liza Gioconda. Na toj se Leonardovoj 
slici tek boje zamjećuju; one su izgubile svoj prvotni sjaj. Pro- 
gutala je taj sjaj rodna tama i ostao tek odsjev. Boje tek pa- 
lucaju iz tame. Tako se žari prigušeno žutilo na rukavu renesan- 
sne halje, a škura noć »die braune Nacht« (prema nazivu Le- 
naua i Nietzschea) pokrila je već gotovo sasvim zelenilo plašta. 
Boje su se pretvorile u jedinstvenu smeđu, u kojoj se tek naziru 
prijelazi i prelijevi — sav onaj muzikalitet tonova, koji je Vinci 
“trebao za svoj »relievo«. Put nije bjelokosna kao na »Sv. Iva- 
nu«, već je žućkasto rumena. Osjeća se, da su gornji slojevi 
s vremenom oštećeni te ne djeluju transparentno, kao što je to 
slučaj kod »Sv. Ane«. 


Velika i jednostavna kompaktna silhueta lika postavljena 
je pred dalekom panoramom, nekom fantastičnom realnošću go- 
zovitog kraja, jezera i bregova čudnih oblika, još čudnijih obri- 
sa. Kroz taj čarobni splet krivudaju staze i putovi, da se izgube 
spram nedogleda, — spram modrila ne izraženog bojom (pi- 
gmentom), već nekim prozračnim tonovima, u kojima je sakrita 
igra zelene i tmave boje. Realnost je pretvorena u san. 


Ta pozadina Mone Lize ponavlja u stvari sve one pozadine, 
koje je Vinci na svojim drugim djelima izvodio. Na desnoj stra- 
ni slike ne putuje cesta u beskonačnost, već se iz te imaginirane 
i fantastične daljine u krivulji probija tok rijeke, brzice, preko 
koje vodi most. Ritam s desne i lijeve strane nosi na toj pozadini 
živost. S lijeva se upućuje u daljine, s desna se vraća natrag, a 
u tom živom strujanju, kojemu je središte glava, kao da se miču 
dijelovi modrila, kao da iskre, dok konačno ne zasvijetle u bje- 
loočnicama tih čudnih očiju i ne podadu svojim iskrenjem sjaj 
i život uz onaj nejasni smiješak, jer te se oči smiju. Tamna šare- 
nica upire pogled svojim još tamnijim krugom — pogled običan 
i tako neobičan, tako bliz i tako dalek. Pred tim pogledom se 
pitamo, da li je to pogled prodirući, u kojem se žari ona zraka, 
koja dodiruje svijet i koja dodiruje nas, našu svijest, — ili je to 
blagi pogled, sasvim baršunast, mekan, dubok, smiren, kroz koji 

gledamo u beskonačnost tame i noći kao kroz mistično okno u 
tamnu periferiju naše svijesti? 

»Scrivi, Lionardo, che cosa č anima?« Napiši, stavi na papir 
slovima, riječima, odgovori, što je duša? 

Leonardo nije napisao, nije izrekao, ali je naslikao ono ne- 
vidljivo, ono neizrecivo i tu u toj slici postalo je vidljivim. Taj 
čudni lik Mone Lize, ta objava iz nevidljivog svijeta, iz one 
tamne i tajne sfere, ta unutarnja ljepota pruža spram nas svoja 
ticala — čudesne oblike ruku, što se oblikuju iz sjena skladnih 
u svojoj punoći. Te su ruke zaokružene u sebi, one su smirene. 
I nije biti lako hijeromant tih divnih ruku, a nije ni dosta izreći, 
da su te ruke možda najljepše ruke, što ih je umjetnost uopće 
ostvarila, — jer što su ruke? Ako je oko okno naše svijesti, a či- 
tavo lice receptivni dio, u kojem se javljaju refleksi, to su ruke 
aktivni dio našeg organizma, kojim upravlja naša svijest. Te su 
ruke instrumenat, kojim naša svijest uistinu realno tiče svijet — 
oblik izvan nas. Te ljevice i desnice i nisu drugo nego satvoreni 
živi i pokretni oblik, koji nosi fizionomiju naše svijesti gotovo 
uvijek izrazitije i očitije nego naše lice. Te ruke naše pripovije- 
daju više o nama nego li maske naših lica. 

Zato skladne ruke Mone Lize, koje su nastale na osnovi bez- 
brojnih Leonardovih studija, govore više o skladu, o unutarnjoj 
ljepoti 1 draži te realizacije nego bilo koji drugi dijelovi slike. 
Te ruke nisu prijenos ili kopija nekih prirodnih oblika, one su 
sažeta kreacija, koja se samo jednom može dogoditi. Treba na- 
ime znati, da te divne ruke i taj otajstveni lik 1 nije lik gospođe 
Lize del Giocondo, mlade i skladne Firentinke, supruge uvaže- 
nog gospodina i bogataša Gioconda. — Ne! Taj je lik gospođe 
Gioconde, istina, bio kod rada Leonardu model, tek pretekst, da 
ostvari ne Giocondinu Lizu — Lizu realnosti, već da stvori lik, 
koji je u Leonardu od prvih početaka u njegovoj svijesti bliz, 
prezentan, njegov, koji je bio u biti sažeta i puna projekcija nje- 
gove svijesti. Ta nutarnja ljepota je u stvari ljepota svijesti 
Leonardove. 

Nosio je Leonardo sa sobom tu svoju objektivaciju iz grada 
u grad, kud je u životu lutao. Nije se dijelio od te slike sve do 

časa smrti. Prenio je iz Firence u Milan, pa kasnije u Francusku, 
kud se sklonio francuskom kralju u službu u dvorac Ambcise. 
Poput kakva maga nosio je to magijsko zrcalo svoje duše uokolo 
i nije se mogao od toga dijela samog sebe odijeliti. U tu sliku, 
na to slabo platno prolaznim bojama unio je čitavog sebe. 


Nije tome davno, što je neki Amerikanac izvršio vrlo za- 
nimljiv pokus. Fotografirao je razna lica iste obitelji kroz gene- 
racije u istoj veličini i u istom postavu, zatim je te sve snimke 
kopirao jednu preko druge bez obzira na dobu i rod. I što je 
dobio? Postigao je novo lice, sastavljeno od svih lica; to novo 
lice imalo je sve značajke te obitelji, a bilo je svima slično, a 
nikoga nije predstavljalo. Iz tog su lica gledali svi članovi čita- 
ve porodice. 


o Tako je nekako i s Mona Lizom. Iz nje vire redom sva 
Leonardova lica 1 Bakho i Sv. Ivan, Leda, i Magdalena, Ana, i 
Marija, i njegovi anđeli i njegovi demoni. To lice kao da je neka 
sabirna leća, u kojoj se sastaju sva iskustva i sva mišljenja i sve 
sanje. Rezultat je taj produhovljen, produbljen i misteriozan 
izraz; u njemu živi svijest sa svim svojim svijetlima i svim svojim 
tminama. Zato je privlačiva, zato je tajnovita. U tom licu kao 
da je »animalizam i senzualizam griješne poganske Grčke, u 
njemu kao da živi spiritualni misticizam srednjega vijeka.« U 
njoj, u toj Moni Lizi kao da su zapisani zanosi i strasti ponosi 
i preziri. Ona je starija od pećina, pred kojima sjedi, kao vampir, 
šfo je izronio iz tame — neki idol ozaren nutarnjim skladom. 
Lijep poput anđela, koji je upućen u tajne života i smrti. Protu- 
slovna i stalna u ovom miru, ni dobra ni zla, traje nad dobrim i 
zlom. Androgina u svom skladu sutonjih čara — čarobnica nad 
kaosom pojava. Aseksualna, hladna, neljudska, ali zamamna po- 
java harmonije blage i predivne; što je prešla granicu onoga, što 
mi možemo dokučiti, kao neka daleka jeka, kao prigušeni glas iz 
sfera nama nedokučivih. Oblik, koji se ne može oblikovati, u 
njoj živi, boja, koja se ne može naslikati, u njoj se prelijeva. U 
njoj je nevidljivo postalo vidljivim, neizrecivo je u njoj izre- 
čeno. 

Zagonetka i sfinga! — magijsko zrcalo ljudske svijesti — 
najstvarniji autoportret sveobuhvatnog duha Leonarda da Vin- 
cija. 

Kad je taj veliki duh stigao na kraj puta životne svoje staze, 
i kad je luč njegove gigantske svijesti lagano trnula, kad je to 
veliko oko sve više slabilo i kad je svijetlo zastirala sve više ta- 
ma, kažu, da je tada umorni starac još uvijek lijep, uzet na či- 
tavoj desnoj strani, sjedio sate i sate ukočen poput kipa nad oba- 
lama Loire i zurio pred sebe, osluškujući u.sutonu svoje svijesti 
tok rijeke. | 


Sam — potpuno sam — izoliran od svih, kako je bio kroz 
čitav život, jer je htio biti potpuno svoj. Uz to osluškivanje jed- 
noličnog ritma tihih valova smirenog toka rijeke prolazile su 
tim sutonom svijesti sve poznate sjene njegova života. I dvojnik 
je njegov nazočan, sad se nadvio nad onoga, koji se u tom su- 
tonu druži s prošlim sjenama. Ocjenjuje, sjeća se svega: kako 
mu je orlušina repom udarila u lice, dok je bio malašan, evocira 
svoja najranija sjećanja na mater, nepriznatu i ;bijednu Kata- 
rinu, sjeća se ser Piera, svog oca, svoje polubraće i nebraće. I 
prolaze same sjene: Verrochio, Sandro, Piero, Jacopo, Predis, 
Sodoma, Marco i Michelangelo, taj njegov mrzitelj i izrugivač, 
i knezovi, i vladari, Moro, Lodovico, Soderini, Medici, koji su 
ga stvorili i upropastili, Karlo, Francesco, Matija Korvin, Gan- 
dolfini — Izabella d' Este, Ficino, della Tore, Luca Paccioli 1 
svi ostali, kardmali, pape, opati i biskupi — kapetani, gonfalo- 
nieri i ubojice, Gonzage i Borgije — sve prikaze sve — sjene. 
I ukočen kao kip ocjenjuje i sjene i sebe među njima. 


U osami čeka smrt nasuprot onoj legendi, koja je izmislila, 
da je umro u kraljevu naručju. Pred smrt diktira svoju oporuku, 
i među tim posljednjim Leonardovim riječima čita se i ova mo- 
litva: »Oprosti mi, Bože, i oprostite mi, vi ljudi, da nisam znao 
ostvariti ono u mojoj umjetnosti, što sam mogao.« Bilo je to 23. 
travnja ljeta Gospodnjeg 1519. u Amboisu. 


Sigurno taj posljednji bolni iskreni uzvik nije nastao po 
kršćanskom impulzu kao kod grešnika pred smrt, već je to bila 

estetska ocjena onog dvojnika, koji je još uvijek i pri tom ko- 
načnom silazu u tamu ocjenjivao sam sebe i sve ono, što je uči- 
nio, činilo mu se premalim prema onome, što je htio, a to je bilo 





Crtež ljiljana (Kraljevska zbirka u Windsoru) 


što dalje zahvatiti u misterij života, u misterij ljepote 1 pribli- 
žiti se savršenstvu. 

I taj Prometej ljudske svijesti, koji je fiksirao svijetla za 
vjekove kroz naše tame, koji je kao nenadmašivi stvaralac raz- 
grnuo mnoge 1 premnoge koprene na tajnama prirode, traži ne- 


250 


umorno odgovor na glavno pitanje kroz čitav svoj život. Na 
kraju u biti odgovara taj mudrac života na to pitanje tako, da 
stvara, — oblikuje blag i gorki osmijeh — osmijeh tajne. Stvara 
misterij ljepote između svijetla 1 sjene, između života i smrti, 
između jave i sna na putu iz nesvijesnog u svijesno, kud kreću 
sve pojave pred nama i doživljaji u nama. 

Interatura: Vasari, Goethe, Stendhal, Baudelaire, Delacroix, 
Burckhardt, Pater, Taine, Ruskin, Barres, von Seidlitz, Berenson, 
Valery, Venturi, Belirami, Conti, Croce, Peladan, Solmi, Rey- 
mond, Bottazzi, Somare, Regazzoni, Carusi, Piantanida. 

DR. ALBERT HALER, DUBROVNIK 


OCJENJIVANJE PJESNIČKIH DJELA 


Autonomno shvaćanje estetskog akta uključuje u sebi i »ap- 
solutnost« umjetničkih vrijednosti. Ali apsolutnost se ne smije 
shvatiti u simplicističkom smislu, kao da umjetnička djela mo- 
raju eo ipso djelovati na svakoga i na svakome vršiti svoju su- 
gestivnu moć. Pozitivistička teorija relativnosti nastala je iz či- 
njenice, što umjetnička djela nisu svakome pristupačna u svo- 
Jim čisto estetskim vrijednostima. Svatko nalazi u umjetnosti 
ono, što traži (odatle pozitivistička teorija o raznim mogućnosti- 
ma »estetskih« stavova prema istom umjetničkom djelu): netko 
moralnu pouku, netko intelektualne momente, netko odušak svo- 
Joj sentimentalnosti, a netko i zadovoljenje svojoj radoznalosti, 
»kako će stvar svršiti« ili »da li će se na kraju ljubavnici uzeti« 
it. d. Tako su činili i čine pojedinci, tako su i činile cijele epJhe. 
Pogrješka je pozitivizma, što sve te moguće stavove smatra pot- 
puno ravnopravnim s faktičnim estetskim doživljajima. 


Muller-Freienfels pripovijeda, kako je jednom u Genovi 
vidio na nekoj daščari, u kojoj su se držale kazališne predstave, 
objavu, što je naviještala predstavu Shakespeareova »Hamlelta«. 
Uloga »la Spettro« (sablast) bila je, u popisu osoba, odštampana 
velikim slovima, s očitom namjerom, da privuče radničke i mor- 
narske mase, zaposlene u luci. Mujler-Freienfels opaža: »Za- 
ljude, koji su ovdje platili svojih trideset centesima za jednu 
klupu, slupanu od dasaka, bijaše »Hamlet« sigurno estetska vri- 
jednost, iako ja slutim, da je ona imala druge uzroke, nego su 
oni bili, koji su Goethea oduševljavali u tragediji o danskom 
princu«. Ako Muller-Freienfels naziva uživanje lučkih radnika 
»estetskim«, to radi zaveden pozitivističkim predrasudama. Ako 
se nekom od ta dva načina doživljavanja ima dati naziv »estet- 
ski«, to zaslužuje bez sumnje Goetheovo doživljavanje. To je i 
sam Muller-Freienfels morao priznati, kad je ustvrdio, da je 
Goetheovo uživanje bilo izazvano »drugim uzrocima«; ono je 
dakle bilo uživanje druge vrsti. Očito se radi o dvjema vrstama 

doživljavanja, koja se, kako to pozitivizam redovito radi (on je 
protiv filozofije kao »metafizike«, dakle protiv razlučivanja), 
samovoljno trpaju zajedno. Jedno je Goeiheovo doživljavanje 
Shakespearove poezije u njenim realnim spontanim vrijednosti- 
ma, a drugo su ježuri, koji su hotimično izazvani u neukoj masi 
u tu svrhu udešenom sablašću. Ovi sigurno ne zahvaćaju ade- 
kvatno Shakespeareovu poeziju. Estetski momenat nije dakle u 
samom uživanju kao takovu, nego u onim »drugim uzrocima«, 
to jest u distinkciji različitih užitaka. Ne radi se o tome, da li 
netko uživa ili ne u umjetničkom djelu, nego se radi o kvalitetu 
užitka. S toga gledišta teorija o relativnosti (de gustibus non est 
disputandum) potpuno je neosnovana. 

Teorija relativnosti uvjetovana je vanjskim promatranjem 
estetskog akta i dosljednim pozitivističkim teorijama. Činjenica, 
za koju je vrlo poučan Volkeltov slučaj. Kad ovaj operira poj- 
movima romana, novele, eposa i t. d. kao konkretnim pojmovi- 
ma, proglašuje umjetnost relativnom; ali čim na njih zaboravlja, 
umjetnost mu se pokazuje kao konstantni stvaralački aktivitet. 

Nema vječnih, apsolutnih ni objektivnih vanjskih karakte- 
ristika lijepoga, jer lijepo i ne postoji u vanjskom statičkom smi- 
slu; nema vječnih estetskih norma, jer norme su praktični na- 
putci, koji se nikako ne mogu dovesti u sklad s osjećajno-spon- 
tanim impulzom estetskog stvaranja. I toliko su estetske vrije- 
dnosti »relativne«. Ni filozofijska estetika ne vjeruje u onu »ap- 
solutnost«, zbog koje je pozitivizam optužuje. Croce kaže: ».. 
nije moguće interpretirati neku pjesan, ako se ne uzme u obzir 
ono, iza čega ona dolazi i čemu se opire svojim postankom to 
jest, duhovne prilike, među kojima se rađa i koje ona izražava 
i ujedno svladava... Kad bismo otrgnuli neku pjesmu iz njene 
- historijske veze, kad bismo prenijeli banalnu kiticu nekog arka- 
dijskog pjesnika iz setečenta u duečento, postala bi čudom ori- 
ginalnosti, kao što naprotiv kad bismo postavili datum jedne 
godine dvadesetoga vijeka na neku kanconu ili baletetu novog 
stila, ona bi postala jednom nespretnošću; i kad bismo prenijeli 
homerskog Ahila s njegovim bojnim kolima u neki suvremeni 
rat šanaca 1 napadaja, izgledao bi nekom ličnošću iz komedije, 

i obratno bilo koji suvremeni prosti vojnik, koji upravlja pu- 
ščanim strojem, bio bi viši nego Zeus u jednoj bitci pod trojan- 
skim zidinama«. 

Ali ipak ima jedan stalan estetski »zakon«, a taj je, na 
prosto rečeno, da pjesnik mora pjesnički doživljavati i taj do- 
življaj pjesnički izraziti. Načelo, koje je uvijek vrijedilo, ali o 
kojemu ljudi nisu uvijek bili svijesni. Zar sada ima samo pisaca, 
koji hine takav pjesnički doživljaj, a u stvari ga nemaju, nego 
izražavaju, u izvanjski fingiranoj imaginativnoj formi, svoju 
duševnu prazninu? Takovih je, jasno, bilo uvijek, a i bit će ih 
uvijek. Pa ako kritičar ili književni historik nastoji odijeliti do- 
življenu poeziju od fingirane, faktičnu realizaciju pjesničke vi- 
zije od nerealizacije (dakle realno od nerealnoga), zar je on 
ostavio realno tlo, pošavši u potjeru za fantomima i doktrinar- 
nim predrasudama? Ne ogrješuje se takav kritičar o realnost, 
nego pozitivist, koji traži realnost ondje, gdje je nema i gdje je 
ne može biti. Zar je našao realnost jedne glazbene kompozicije 
neglazben psiholog, koji proučava, s fizikalno-akustičkog  gle- 
dišta, kakove učinke proizvode glazbeni zvukovi na bubnjić ili 
na »Eustahijevu cijev«, koji dakle uništava glazbenu kompozi- 
ciju u njenoj toploj individualnosti umjetničke tvorevine i pro- 
matra je u njenim fiziološkim učincima, kakove proizvode to- 
novi uopće? Ili je našao realnost Danteove poezije erudit, koji, 
nepristupačan pjesničkim dojmovima, prelazi preko poezije kao 
preko nečega »subjektivnoga«, te misli, da je u proučavanju 
Dantea najvažniji problem, zašto je ovaj upotrijebio tercinu, ili 
zašto svaki odio spjeva ima trideset i tri pjevanja? 

Suđenje je o poeziji »subjektivno«, ali se tu ne radi o ka- 
pricioznoj i neodgovornoj empirijskoj subjektivnosti. Imanen- 
tnim shvaćanjem provelo se ono, što je empirijska psihologija 
naslutila u opravdanoj reakciji protiv dogmatizma spekulativno- 
deduktivne estetike, ali što nije mogla izvršiti do kraja zbog svo- 
je transcendentne naturalističke metode. Psihologizam je išao 
očito za subjektivnim shvaćanjem estetskih dojmova; ali s jedne 
strane ne mogavši se osloboditi vanjskog objekta, pao je u 
dogmatizam klasifikacijom »lijepih« 1 »ružnih« predmeta: a 

s druge strane shvaćajući subjektivnost atomistički, izvan opće 
duhovne zajednice, pao je u samovoljni relativizam. Opet jedno 
protivurječje, tako značajno za pozitivističko shvaćanje uopće. 

Uzimajući individuum u sklopu opće duhovnosti moderna 
je estetika utvrdila ujedno i »relativnost« i »apsolutnost«, 1 »su- 
bjektivnost« 1 »objektivnost«, estetskog doživljaja: subjektiv- 
nost, koliko je doživljavanje imanentno i unutrašnje, a »objek- 
tivnost«, koliko umjetničke vrijednosti važe za sve ljude, koji 
imaju neke preduvjete, da ih dožive. Razilaženja u sudovima 
osnivaju se uvijek na nesposobnosti primanja pjesničkih do- 
življaja: ili se poriče poezija, gdje ona zbilja postoji, ili se pro- 
glašuje poezijom ono, što nije poezija. U tom consensus-u duhov- 
ne zrelosti i razvijenosti ukusa (i zato su naivni eksperimenti s dje- 
com i poluobrazovanim ljudima, kojima nedostaje životno isku- 
stvo i duhovna istančanost) nalazi se »objektivni« estetski kri- 
terij; ali taj nije više dogmatične prirode kao onaj apriornih 
sustava i pozitivističke estetike, jer se ovdje »ljepota« ne sastoji 
u vanjskim značajkama, nego u uspjelom izrazu duhovnog sta- 
nja, koje omogućuje adekvatno obnavljanje stvaralačkog pro- 
cesa. »Objektivnost« dakle, koja je opet subjektivne prirode. 

Pozitivisti predbacuju takovu shvaćanju činjenicu, što se 
u svim vremenima nije tražila osjećajno-fantazijska strana 
umjetnine. Pojedine epohe imale su različita »estetska« mjerila, 
prema kojima su ocjenjivale umjetnike, a ta su opet rušila nova 
vremena i nova pokoljenja. Muller-Freienfels misli, da je doka- 
zao relativnost ukusa ovom činjenicom: »Događa se dapače — 
kaže on —, da kritika pristupi takvim umjetninama, u kojih se 
besmrtnost nije sumnjalo bar jedno stoljeće, te zvijezde, koje 
su bile smatrane veličinama prvoga reda, zapadaju... Nijesmo 
li mi sami doživjeli sva kolebanja, kroz koja su prošli sudovi o 
Fridrichu Schilleru?« Meumann jednako misli: »Da posegnemo 
za jednim od pređašnjih primjera, danas nam izgleda većina 
pjesama Gottschedovih prekomjerno trijezna i prozaična; u nji- 
ma nema ni pjesničkog jezika, njegov govor nam izgleda kao 
svakidašnja proza, koja je samo izvana gurnuta u stihove 1 rime. 
Ali kultura njegova vremena nije tražila više, ljudi su bili za- 

dovoljni s takovim pjesmama.« Ako je Schiller u svoje doba bio 
smatran veličinom prvog reda, to nije trebalo da bude zbog čisto 
pjesničkih kvaliteta. Njegove slobodoumne ideje, patos, s kojim 
ih je iznosio, brižno izdjelana forma stiha i t. d. mogli su neko 
vrijeme svojom aktualnošću oduševljavati čitatelje. Ali to još 
ne znači, da se radilo o čisto pjesničkim vrijednostima, o estet- 
skim kreacijama. Sam Miuller-Freienfels ispravno je rekao na 
jednom mjestu, da su Schillerovi likovi otljelovljene ideje. Nije 
onda čudo, da je pala i Schillerova pjesnička slava, kad je pre- 
stala aktualnost njegovih ideja. Iz te činjenice naivno je povući 
zaključak, da su estetske vrijednosti relativne. Stvar je jedno- 
stavna 1 jasna: nova vremena i novi kritičari, neosjetljivi prema 
izvanestetskim elementima, kojima jače podliježu suvremenici, 
bili su sposobni da utvrde nestašicu stvaralačkih vrijednosti u 
Schillerovim djelima. Isto je i s Gottschedom. Iako je njegovo 
vrijeme bilo »zadovoljno« njegovim suhim pjesmama, to jest 
iako su ondašnje racionalističke teorije vidjele u njima poeziju, 
to ne znači, da su one bile u to doba estetski doživljavane. Ni u 
Gottschedovo vrijeme njegove pjesme sigurno nisu mogle po- 
krenuti srce i maštu čitatelja, a to bi pravi pjesnik i tada megao 
postići. Ako su ljudi, zavedeni pogrješnim teorijama, smatrali 
Gottschedove pjesme poezijom, to ne znači ništa. 

Krivo je mišljenje, da mi tek danas tražimo u umjetnosti 
osjećajno-fantazijske vrijednosti, dok je u druga vremena estet- 
sko doživljavanje bilo određeno i drugim momentima, pa, reci- 
mo, i intelektualnim. Činjenica je, da intelektualno intonirana 
djela svojom mrtvom 1 mehaničnom radnjom nisu nikada mogla 
izazvati ono živo reproduciranje umjetnine, koje su uvijek iza- 
zivala prava umjetnička i pjesnička djela, pa iako ljudi nisu bili 
o tome svijesni. Ta pogrješna mišljenja nesumnjivo su poslje- 
dica miješanja samog estetskog doživljaja s teorijom nekih vre- 
mena. Što zato, ako su, recimo, grčki učenjaci tražili u Home- 
rovoj poeziji idejnu pozadinu (hyponoia)? Homer je bez sumnje 
i tada djelovao na receptivne duhove neposrednošću realizacije 
svojih pjesničkih vizija. Zar je, recimo, svježina i živahnost, 
kojom on prikazuje rastanak Hektora od Andromahe ili dolazak 


256 


Ahila k Prijamu, ostavljao ondašnje čitatelje neosjetljivim? Ako 
su teorije o poeziji u razna vremena bile različite, to jest, ako su 
pokušaji, da se svijesno osvijetle primljeni pjesnički doživljaji 
u razna vremena bili različiti (oni nijesu morali biti ispravni), 
ne treba zato umjetnost proglasiti relativnom. Neadekvatne estet- 
ske teorije u pojedinim epohama ne znače drugo, nego nemoć, 
da se adekvatno objasne estetski doživljaji. Činjenica, to jest 
pjesnički doživljaj, postoji, ali spoznaja o njoj još nije dozrela. 
Ova napreduje mučnim tempom, koji se odvija u sporom nizu 
uvijek novih korekcija, s uvijek novim pogrješkama i jednostra- 
nostima, koje izazivaju opet nove korekcije. 


Autonomno shvaćanje estetskog akta ne znači dakle dogma- 
tičnu apsolutnost. Kako je rečeno, u njemu je sadržana i »rela- 
tivnost« i »apsolutnost«: relativnost, koliko autonomija ne pret- 
postavlja neke sadržaje, koji bi bili estetski per se, jer svi osje- 
ćaji mogu dobiti estetski oblik, te ih ima koliko i pjesnika; apso- 
lutnost, koliko svi ti bezbrojni sadržaji postaju estetični, kad su 
zahvaćeni nekim duhovnim aktivitetom, koji je kvalitativno uvi- 
jek sam sebi jednak: fantazijsko stvaralačkim aktom. Estetski 
akt je uvijek drukčiji i uvijek je isti; njegova konstantnost baš 
je u njegovoj raznolikosti. 


Prema tome je moguć »objektivan« sud o umjetničkim dje- 
lima. Primalac umjetničkih dojmova, oboružan istim duhovnim 
moćima kao i stvaralac umjetnine, reproducira u svom duhu nje- 
gov doživljaj, na temelju čega izriče sud o realizaciji, polureali- 
zaciji ili nerealizaciji pjesničkog doživljaja. »Ali kako se može 
utvrditi, da li je pjesnik realizirao ili ne svoj pjesnički doživ- 
ljaj ili ga je fingirao?« — pitaju mnogi. Ljudski duh razvija pri 
stvaranju čisto ljudske moći usađene, više ili manje, u duho- 
vima svih, te njegove istinske vibracije, baš radi njihove istini- 
tosti, nalaze lako odjeka u pripravnim duhovima. Francesco De 
Sanctis analizirajući Petrarkin stih, u kojemu duh Laurin tješi 
pjesnika: 


Non pianger piu, non hai tu pianto assai? 
(Ne plači više, zar nijesi dosta plakao?) 


Hrvatsko Kolo DO/ 17 


pita: »Recite mi dakle kakva je magija sadržana u ovom stihu, 
tako laku, tako prostu, koji tako djeluje na srce?« Magija do- 
lazi od nepatvorenog akcenta, od tih i takvih izraza, koje nije 
mogla izmisliti nikakva vještina bez unutrašnjeg diktata. Tako 
u stihovima istog Petrarke, gdje pjesnik sniva, da mu duh Lau- 
rin briše suze: 


Con quella man che tanto desiai 

M' asciuga gli occhi... 

(S onom rukom, koju sam toliko želio, 

Briše mi oči...) 
doživljenost je nesumnjiva. Da li bi ikakav stihotvorac, pa bio i 
najvještiji, mogao doći do onih riječi: »che tanto desiai« (koju 
sam toliko želio), u kojima se očituju svi ljubavni snovi neusli- 
šanog ljubavnika, sve dugogodišnje neispunjene čežnje pjesni- 
kove? »Osjećate ovdje uzdrhtalu sladostrasnost puti« — kaže 
De Sanctis. Sličnih iskrenih akcenata ima rijetko kod petrarki- 
sta, koji su mogli oponašati vanjsku frazeologiju, motive 
apstraktno uzete, poredbe i t. d.; ali onu svježinu akcenta nara- 
vno nijesu mogli imitirati, jer je ona čisto lični momenat. 

Dakako »definitivan« sud o pojedinim pjesnicima ne može 
biti prerogativa jednog kritičara ili književnog historika. Sud je 
spoznaja, a potpuna spoznaja nije stvar pojedinca. Do nje se 
s mukom dolazi, s naporima mnogih. Pojedinac ne može nikada 
imati tako razvijen ukus, da bi mogao zahvatiti poeziju jednog 
pjesnika sa svih strana. Tek radom mnogih osvjetljuju se umjet- 
ničke ljepote. Pojedinac može uhvatiti ovu ili onu stranu umjet- 
nine, ali njegove se konstatacije dopunjuju ili ispravljaju re- 
zultatima drugih kritičara. Takovi su sudovi »subjektivni«, ali su 
subjektivni u najboljem smislu riječi, jer niču iz suglasnog do- 
življavanja općih ljudskih vrijednosti. Onaj, koji je ozbiljno 
proučio radove moderne književne povijesti, ne može više sum- 
njati u mogućnost takova promatranja književnosti. 
Koliko god to izgledalo paradoksno, povijest je pjesništva 

istovjetna s kritikom. Često se ta povijest uzimala jedino u filo- 
loškom smislu ili, u posljednje vrijeme, u smislu kulturne povi- 

jesti. I jedna i druga metoda imaju svoj razlog opstanka; ali je 
iz njih a priori isključen sud o književnim kvalitetama. Kako 
možemo napisati povijest nekoga književnog djela, ako ne kon- 
statiramo prije, što je ono zapravo: da li je ozbiljan izraz pje- 
sničkog doživljaja ili je mehaničko oponašanje tuđe poezije. 
Prelazeći sasvim preko toga pitanja stavljamo na istu razinu 
realne pjesničke izraze s pjesničkim abortusima. Nije li apsurd- 
no proučavati istom metodom, recimo, Petrarkine pjesničke 
izraze (kad su oni doista pjesnički, jer i u Petrarke nisu rijetki 
nepjesnički momenti), kao i pjesme petrarkista, koje su imita- 
cija imitacije? 

Sudovi o pjesničkoj vrijednosti književnih djela nisu nešto 
sporedno, nešto, čega se ozbiljni književni historik dotiče uzgred, 
gotovo kao postiđen. Sud o pjesničkom djelu nije drugo nego 
spoznaja duhovnog stava, koji se u njemu očitovao. De Sanctis 
je samo tako, što je hvatao žive, pjesnički izražene trzaje Petrar- 
kine duševnosti mogao prikazati Petrarku kao ličnost, koja bol- 
nim kopkanjem po vlastitim duševnim stanjima naviješta indi- 
vidualistički i analitički stav novoga vijeka. Samim proučava- 
njem konvencionalnih i mrtvih kalupa trubadurske manire, koji 
su dosta česti i kod Petrarke, ne bi on to mogao učiniti. 

Akt estetskog stvaranja odvija se dramatski s mučnim tra- 
ženjima samoga sebe, traženjima vlastitog izraza, što uspijeva 
dosta rijetko, i to najvećima. Češći je slučaj samo djelomičnog 
izražavanja vlastitih duševnih stanja. Netko je zgodno rekao, da 
se pjesnički produkt rađa kao pile, koje vuče za sobom lupinu 
jajeta, iz kojeg se izleglo. Osjećajno-fantazijska stanja moraju 
se neprestano boriti i naprezati s nepjesničkim duhovnim funk- 
cijama, tako da rijetko kada mogu briznuti u nepomućenoj, kri- 
stalnoj čistoći. I u djelima najvećih nalazi se nepjesničkih ele- 
menata. Genetičko ispitivanje toga Križnog puta realiziranja 
pjesničkih doživljaja jedina je zadaća kritike 1 povijesti pje- 
sništva. I zato je Croce mogao ustvrditi: »Ako sve to nisu histo- 
rički procesi, ako intelekt, koji ih tako zamišlja, ne obavlja je- 
dan historiografski posao, ja ne znam više, što je historija i 
historiografija, 1 ako se historija poezije i umjetnosti sastoji u 

nečem drugome, a ne u razvijanju, partikulariziranju i živom 
slikanju drame njihovih stvaralaca, ja ne znam, što znači po- 
ezija 1 umjetnost.« 

Pravi dakle predmet povijesti pjesništva ne sačinjavaju, 
apstraktno uzeti elementi, to jest ono, što je zajedničko mnogim 
pjesnicima, koliko je lično neakcentuirano, nego baš taj lični 
akcenat, lični biljeg, koji pjesnik uklesava u apstraktni materijal. 
Prema tome adekvatan oblik povijesti može biti samo monogra- 
fija ili esej. Opće povijesti pjesništva nemoguće su. Povijest 
pjesništva kao povijest jedne pjesnički stvaralačke individual- 
nosti, iscrpljuje se sva u karakterizaciji pojedinih pjesnika. Mo- 
menti, kojim se povezuju pojedini pjesnici u običnim povijesti- 
ma književnosti, izvanestetske su prirode, jer su neindividualni. 
I zato sve takve povijesti izgledaju kao zbirke monografija, koje 
su s mukom dovedene u vezu, te se čitatelji zanimaju samo za 
karakterizacije pojedinih književnika. Momenat »jedinstva« u 
njima je isto tako tuđ pojedinim pjesničkim ličnostima, kao što 
je tuđ zid raznim slikama na kojemu vise (B. Croce). 

Ali pri svemu tome jedno je važno: pjesnička se ličnost ne 
smije shvatiti u smislu empiričko-biografijskom. Croce ispravno 
tvrdi, da biografijske činjenice nisu bezuvjetno potrebite za re- 
produkciju umjetničkih djela. Kad bi one to bile, mi ne bismo 
mogli uživati velik broj slikarskih, kiparskih, arhitektonskih i 
pjesničkih tvorevina. Uostalom — kaže on — potpuno pozna- 
vanje biografije nekoga pisca isključeno je s razloga, što ni sa- 
mom njemu nisu poznate sve činjenice iz vlastitog života, koliko 
ih je naprosto zaboravio. Biografijski fakti nisu bezuvjetan 
uvjet doživljavanja umjetničkog djela upravo stoga, što je ono 
umjetničko djelo, a nikakav praktički akt, kao što je hranjenje, 
zaljubljivanje, trgovina ili borba za neku političku stranku. 

U jednu riječ, biografijska 1 pjesnička ličnost ne poklapaju 
se potpuno. Kad se one zamijene, dolazi do kobnih posljedica, 
jer se međusobno falzificiraju. Tko god — kaže Croce — pozna 
ne samo poeziju nego i srce ljudsko, smatra potpuno prirodnim, 
da čovjek pjeva o onome, što želi, a čega nema, o onome, što bi“ 
htio, a nema snage ni uvjeta, da to postigne; i smatra prirodnim, 

da čovjek katkada iz opreke između nečista i grješna života i 
ideala, koji podbada 1 kori, izvlači poeziju to čišću i plemeni- 
tiju, jer se poezija, kako je bilo dobro rečeno, rađa iz »nezado- 
voljene želje«, a ne iz želje zadovoljene, iz koje se ne rađa ni- 
šta... »Idealnom« se obično naziva pjesnička ličnost za razliku 
od praktične, koja bi sama bila »realna«; ali prva nije manje 
realna od druge za onoga, koji priznaje realnost pjesnika, kao 
što je apostol priznavao ličnost Kristovu, kad je tvrdio, da ne će 
ni da čuje za »Krista po puti«. Pjesnici su eterične osobe, koje 
ne borave u nekom nadsvijetu, nego u'našem svijetu, žive i dje- 
lotvorne u čistoj čovječnosti, od kojih tražimo i od kojih posti- 
zavamo sladost utjehe... Polazeći s ovoga uzvišenoga gledišta, 
s gledišta istinskoga razumijevanja pjesničke ličnosti, ne može se 
gledati bez neke odvratnosti, što je ona postala u osjećaju i u 
ideji velikog dijela današnje književnosti i današnje kritike i po- 
vijesti: morbozno trzanje slično mutnim osjećajima, koje je flo- 
bertovski sv. Antun izražavao na pogled golemog Catopleba, koji 
je nesvijesno proždirao svoje ekstremitete, da se nahrani (»sa stu- 
piditć m/attire...«). U onom slijepom trzanju nervozne sup- 
stancije sve se izjednačuje, sve prelazi u drhtaje, grčeve i irzaje 
sladostrasne, bolne i požudne. Nije više ličnost određena djelom, 
nego naprotiv djelo životinjskom ličnosti, u kojemu se ona utapa 
i gubi. A poezija (kad se o njoj čuje riječ), svaka najplemeni- 
tija poezija, vraća se obesčašćena, šireći odvratan zadah seksusa 
i grabežljiva instinkta. 


U ostalom, kako je točno opaženo, zašto se gleda samo na 
djelo praktičnoga čovjeka i filozofa, ne kopajući po manama i 
nedostacima njegove biografijske ličnosti, kako se to radi s pje- 
snicima? Zar smijemo osuditi pjesmu punu čežnje za dobrim i 
plemenitim, koja se je izvinula u jednom skrušenom času iz srca 
pjesnika, koji je inače provodio najnemoralniji život, kao što je 
to bio slučaj s religiozno intoniranim pjesmama Villonovim? 
Biografijski dokumenti (neki misle, da se bez njih ne može utvr- 
diti »iskrenost« nekog pjesnika) pri tome ne znače apsolutno 
ništa. 

Ali, kako sve na svijetu ima svoj razlog postojanja, tako 1 
biografijski podaci, adekvatno upotrijebljeni, mogu biti korisni 
u pogledu osvjetljenja nekih estetskih momenata. Stvar je kod 
nas aktualna, te će biti od koristi, da je ilustriramo jednim slu- 
čajem iz starije talijanske književnosti. Navodim ga po Croceu. 
Gospođa San Giusto prikazala je talijansku pjesnikinju Gasparu 
Stampa kao divnu, mladu ženu, ukrašenu svim mogućim vrlina- 
ma: dobrotom, čednošću, tankoćutnošću, naobrazbom itd. Ne- 
izmjerno zaljubljena, bila je brutalno napuštena od ljubavnika, 
te je svom očaju dala oduška u nekoliko sretno intoniranih so- 
neta. Međutim Abdelkader Salza otkriva, da je Gaspara Stampa 
bila venecijanska kurtizana. Koliko koristi to otkriće u pogledu 
pjesničke interpretacije Stampinih pjesama? Croce odgovara: 
»...sigurno je, da se ona (Stampina poezija) razumije bolje, 
kad se razagnaju fantastična, sentimentalna i romantička shva- 
ćanja, kojima je bila ovijena. Razumije se, s kojih razloga nema, 
u prikazivanju drame one ljubavi, nekog stida, revolta i kriko- 
va povrijeđene duše, koji bi se sigurno nalazili u prvom slu- 
čaju; razumije se, kako iza ljubavi, koja je za tri godine vezi- 
vala Gasparu uz grofa od Collalta, i koju je ovaj prekinuo, sli- 
jede druge ljubavi..., ai druge bi bile slijedile, da pjesnikinju 
nije ugrabila smrt... vrlo rano, prije njene tridesete godine... 
Sve te i druge stvari razumiju se bolje, jer (kako neprestano po- 
navljam) povijesna kritika i estetska kritika potpuno su jedno: 
— naravno, za osobe inteligentne, koje ih inteligentno znadu 
upotrijebiti u njihovoj uskoj vezi.« Ovdje treba naglasiti, da 
otkriće dokumenata nije bilo važno za kvalitetu Stampinih pje- 
sama; i bez toga se znalo, da su one »dobro intonirane«. Ono je 
pridonijelo samo boljem razumijevanju nekih psiholoških mo- 
menata. 

Obično se uzima, da povijest pjesništva promatra pojedina 
pjesnička djela »najprije u vezi s pjesnikom, a onda u vezi s ci- 
jelim pjesnikovim vremenom«, dok bi se estetsko stanovište imalo 
baviti jedino pjesničkim vrijednostima (Roetteken). Tvrdnja je 
neispravna. Povijest pjesništva potpuno je istovjetna s estetsko- 
kritičkim promatranjem sadašnjih pjesničkih djela. Varka je u 

tome, što se misli, da naglasak pada na riječ »povijest«, a ne na 
riječ »pjesništvo«. Ono, što se obično uzima kao »povijesno«, ne 
spada u povijest pjesništva, jer duh vremena kao takav, shvaćen 
izvan“ pjesničke individualnosti, nije pjesničko-historijski nego 
kulturno-historijski problem. Historika poezije treba da zanima 
ne vrijeme kao takovo, nego vrijeme, kako se odrazilo kroz pje- 
snikovu individualnost. Dakako, on ne napušta pri tome povije- 
sno tlo, ali je historik na jedan bolji 1 ispravniji način, jer ne 
pušta iz vida intimnu povijest pjesnikove ličnosti i povijest re- 
alizacije njegovih unutrašnjih doživljaja, što je za povijest pje- 
sništva bitno i glavno. 

Istraživanje materijala glede činjenica, u kojemu se obično 
vidi jedini znastveni momenat, dobiva samo onda svoje znače- 
nje, kad se upotrijebi u svrhu boljeg razumijevanja pjesničke 
ličnosti. Pa ako možemo često nesmetano apstrahirati od bio- 
grafijskih podataka, ima nekih povijesnih činjenica, bez kojih 
bi bila nemoguća interpretacija. Tako Croce s pravom kaže, da 
se bez poznavanja riječi »hidalgo«, »caballero« 1 t. d. ne bi mo- 
gla shvatiti sva finoća spomenutog romana »Lazarillo de Tor- 
mes«. Ali isključivo leksikalno intrepretiranje spomenutih riječi 
ili isključivo zanimanje za njihovo povijesno značenje priječi 
njihovu ispravnu upotrebu, priječi i mora priječiti njihovo shva- 
ćanje kao ključa za adekvatnu reprodukciju umjetnine. 

Povijest pjesništva povijest je kao i svaka druga: misaona 
interpretacija činjenica. Misaona interpretacija implicira mo- 
menat misaonosti, to jest jednoga gledišta, s kojega se osvjet- 
ljuju pojedini fakti. U našem slučaju gledište ne može biti drugo 
nego gledište pjesničkih vrijednosti, kad se već radi o povijesti 
pjesništva. Isto dakle stanovište, koje vrijedi i za književni kri- 
tiku. U oba slučaja misaono se osvjetljuju primljeni pjesnički 
doživljaji, bez obzira, radi li se o starijim ili suvremenim pje- 
sničkim proizvodima. 

Pritom treba osobito na nešto paziti. Mnogi interpretiraju 
činjenicu, da je književni sud misaono-filozofijski čin tako, kao 
da se traži, da i subjekat suda mora biti misaono-filozofijske 
prirode. Ali filozofijski stav prema književnosti ne implicira 


263 


filozofijsku pretpostavku suda. I u tom je razlika među stano- 
vištem, koje je ovdje zastupano i panlogistički-apriornih i pozi- 
tivističko-intelektualističkih estetika. Ove ne mogu shvatiti estet- 
ski akt autonomno, te traže u njemu uglavnom intelektualističke 
vrijednosti. Ali, kako smo vidjeli, subjekat estetskog suda mora 
biti osjećajno-fantazijske prirode; on je činjenica, koja se mi- 
saono osvjetljuje. Inače, ako uzmemo intelektualističke elemente 
kao subjekat suda, ili ako uzmemo osjećajno-fantazijske elemen- 
te kao kriterije suda, upropašćujemo osjećajno-fantazijske vri- 
jednosti, dakle bitne elemente estetskog doživljaja. 

Upotreba književnih djela kao dokumenata kulturne povi- 
jesti potpuno je dopuštena i opravdana. Pogrješka nastaje, kad 
kulturni historik ne odjeljuje svijesno estetsko promatranje od 
kulturne povijesti, te kao takav, to jest kao čovjek, koji a priori 
poriče autonomnost poezije i dosljedno mogućnost njenog znan- 
stvenog promatranja na temelju neposrednih pjesničkih doj- 
mova, izriče sudove o »umjetničkoj« i »pjesničkoj« vrijednosti 
djela. Na temelju čega ih izriče? Ako umjetnost 1 pjesništvo ne 
postoje kao posebna duhovna aktivnost i ako je cijelo zanima- 
nje književnog historika koncentrirano na idejnu stranu knji- 
ževnih produkata, dakle elemenata čisto nepjesničkih, kakovi 
mogu biti njegovi sudovi i koliko mogu biti uzeti ozbiljno? Na 
sreću ima pokatkada književnih historika, koji promatraju pje- 
ocssništvo sa stanovišta izvanestetskih kriterija, ali ipak izriču 
ispravne sudove. Kako je to moguće? Oni naprosto zaboravljaju 
svoje teoretske predrasude, te postavljajući se u središte pje- 
sničkih doživljaja, sposobni su reproducirati adekvatno pjesničke 
tvorevine i adekvatno ih karakterizirati. Kad je na primjer 
Brandes živo komentirao neke pjesme Goetheove, zar je on to 
radio sa svoga »sociološkoga« gledišta? Nije li on potpuno pustio 
s vida sociologiju, te se izravno prepustio vibracijama Goethe- 
ove poezije kao i svi drugi kritici, koji ne vjeruju u »socijalnu« 
funkciju umjetnosti? Dakako Brandes to nije ni slutio, jer je: 
bio uvjeren, da je nepokolebivo ostao na svome stanovištu. Treba 
ipak reći, da je slučaj Brandesov dosta rijedak i da, u golemoj 
većini, izvanestetska gledišta zavode na krive sudove i pogrješne 
karakterizacije. 

BO BALENTOVICĆ 


DJETINSTVO 


Kuća naša stara i trošna stoji tužna u mraku. 

Sjeća se davnog djeda, koji je u grobu strunuo, 

a nekad — na fruli izvodio glazbu laku; 

sjeća se stare majke, koja je sjedila na pragu 

1 smirena ispredala pređu laku, 

tkala kraj prozora tkanje za dječicu dragu. 

A tada isto ko 1 sad, vjetar bi nad krovom dunuo 

i pala kiša i cvjetale voćke 

i gorilo kandilo malo u tihome kutu; 

gakale guske — 

kvocale kvočke — 

1 smijeh djevojački cvao u sunčan dan. 

Onda je došla tišina. Na groblju novi humci. 
Dvorište opustjelo, vrijeme u nepovrat odvelo družinu vedru: 
skosilo kosti stare, zgnječilo dječicu jedru. 

I tada još je samo po gdjekoje djetinjstvo u prnjama 
kročilo mračnom izbom, zemljanim podom; 

plovilo, kao tiha lađa mrtvom vodom. 

Kuća naša sjeća se djetinjstva u ruhu stida i straha: 
sivi vojnici gacahu u jatima posred drumskog blata, 
namršteni 1 nijemi, siti barutnog praha... 

Bijedni bijahu zalogaji tog djetinjstva, krhke molitve i sanje, 
radosti drage titravo blještanje. 

Kuća se stara uvlačila u djetinjstvo ovo, 

uz nju ravnice, šume, raspeće na kraj sela, 

rijeka Sava, starinski čardak i bosanskih pejsaža lice, 
obrisi modre, daleke Majevice. 

Prva bijeda je nastupala i stupala. 

Sunčane žege traci, motike zvek i bijelog kljuseta kas, 
psovke prostačke, rakije vonj i bola čas: 

ranjena se noga u krvi crvenoj kupala. 

Obuća slaba, trošna odjeća, preziranje moćnih 1 oskudjevanje, 


265 


drugovi, gospodska djeca sa perima za šeširom i na odjeći 
nizom zlatnih dugmeta; 

viđeni slatkiši za tuđim stolom noćnog sanjanja meta 

i plač u tmini i prva dječja sjeta. 

Kuća naša stara motrila je ono blijedo lice, 

oči one modre, kako prate šetnju oblaka i lastavice. 

Kuća stara motri i danas korake trome, 

počivajući u mrtvilu svome; 

kuća stara se ruši i život se u njoj ruši — 

jecaji se javljaju i množe u zgaženoj duši 

i šetaju s dima vrutkom po mrkome krovu: 

mrtvo djetinjstvo uzaludno zovu. 

STJEPAN MIHALIĆ, KARLOVAC 


doze Su oj PE U ME E 


Bilo mi je upravo šest godina, kad je otac kupio jednokat- 
nicu u Slijepoj ulici. Slijepu ulicu nazivali su 1 Betlehemom, a 
to radi dviju polusrušenih drvenjara, gdje je živjela sirotinja 
od danas do sutra (i pedesetero čeljadi u desetak sobica): reuma- 
tične pralje, pijanice peskari, Kuku Jana s nožem u rukavu, de- 
bela Bara sa svojim sinom, sušičavi Pepo, ljubavnica Monika, 
te drugi sličan svijet. Drvenjarama je gazdovala udova učitelja; 
slabašna, slijepa na jedno oko, sjedjela je kraj prozora godine i 
godine, nemoćno zurila u most nad rijekom, a njena kćerka, če- > 
trdesetgodišnja gospođica, sudila je, kad bi izbila u dvorištu 
svađa, ili neumorno udarala na glasoviru. Dvorište se tamnilo, 
vlažno, neravno, nezdravo. U sredini dvorišta bio je zdenac, ši- 
rok, sav u mahovini i travi, naokolo zdenca pljesnivi zidovi, rupe 
bez zraka, polupani prozorčići, te sasvim na kraju pod drvocje- 
pinom kuhinjom, kržljavi ginući za suncem i svijetlom, na smrt 
bolesni vrt... 


U nas je bilo petero djece, dvije sestre i tri brata; najstariji 
je bio brat Heliodor, i baš je u lipnju pred dolazak u ulicu iz 
gimnazije prešao u gruntovnicu. Možda već zbog svog nesvaki- 
dašnjeg imena (ime će gdjekada 1 ubiti čovjeka) Heliodor je 
koracao važno, s dostojanstvom, ljude sretao ironično, s visine, 
te već kao šestogimnazijalac pustio bradu u stilu cara Napoleona 
IL, a u ruci, među ženski njegovanim prstima, neprestano je 
vrtio srebrom okovanim štapom. Heliodora su u kući smatrali 
mudracem, njega bi jedinoga poslušala majka, ali ja sam ga se 
čudnovato plašio. I poslije, uvijek do njegove smrti, a umro je 
u jesen pred četiri godine, nikad ga se nisam prestao bojati, pa 
1 onda, kad je ležao prebijen od bolesti, bez krinke, prvi put, ka- 
kav je bio, ja sam u njega gledao sa strahom, i da nisam plakao 
zajedno s drugima — ja plačem, odmah ću zaplakati — jedini 
uzrok bio je taj strah... 

Zašto sam se zapravo strašio? Ne znam, zaista, ne znam još 
ni danas, a ipak već godinama mislim o tom, razmišljam, da li 
sam se bojao brata, ili samo onoga neugodnog kalupa, u kojem 
se, da bi bio zanimljiv, kretao brat. Brat je možda bio dobar, 
dobar po tkivu svog mesa, no njegova žudnja, da bude »nešto«, 
da bi bio poznat među poznatim ljudima, preobrazila ga u drugu, 
patvorenu ličnost, i tom patvorenom, umjetnom biću predao se 
sa svom svojom snagom, živio je po njemu jače i žešće, nego li 
bi ikad živio po sebi, a to ga je dakako skrhalo. Brat je bio obič- 
nih sposobnosti, kao stvoren, da pristojno razgovara sa stran- 
kama, ali umjesto da zbilja bude takav, to, što je mogao ispu- 
niti sadržinom, on je izmislio sveznalicu filozofa, i stalno nam go- 
vorio o nekakovim velikim djelima. Nikakovih djela nije bilo, 
a nije bilo ni divnih dama, o kojima je bajao nakon premješte- 
nja u Zagreb, — te divne, duhovite dame da je sretao među pri- 
jateljima umjetnicima po zagrebačkim kavanama. Bila je jedna 
jedina ženska, priglupa ženska, ružna ženska, ta mu je služila 
do zadnjeg trenutka, do onog časa, kad je skinuo krinku, a ski- 
nuo ju je pod pritiskom straha pred grobom, nikako po nuždi 
kajanja... 

Slično međutim kao s bratom MHeliodorom nekako je 1 sa 
starijom sestrom Kristinom, ali gore od njega svršila je Suzana, 
mlađa sestra, nezadovoljna ljepotica. Suzanu smo, kao i Helio- 
dora, pokopali u Zagrebu, pokopali jučer, pokopali je ismijanu 
i prezrenu. Znam, kazao bi sada netko, — ne samo netko, mnogi 
bi to rekli, — da je trebalo ismijati i prezreti. Ne velim, ne bra- 
nim, možda je i trebalo, no baš se zato laćam pera, da vjerno 
zabilježim sve, što je bilo, o svemu, što se sa Suzanom dogodilo. 
Nije mi do toga, da stičem slavu, da o meni progovore razne ve- 
ličine, jer to, što pišem, ostaje u pretincu, ne će »ugledati svi- 
jetla«. Pišem radi sebe, sam za se, pišući možda ću otkriti uzroke, 
možda ću pronaći ono tmurno, što leži kao magla na našim Žži- 
votima, tišti, zbunjuje, čini nas jadnima, toliko jadnima, da ne 
štujemo sebe, već strasno odabiremo lik za sviđanje, jer nama je 
tobože preneznatan vlastit lik. I Suzana i Heliodor i Kristina 1 
Francek — najmlađem, Franceku, uzor je Heliodor — miču se 

(kadikada to grabi i mene) na strašnim koncima nametnute ma- 
šte, da smo mi Radočaji osobita vrsta, da našu krv oplemenjuje 
plamen, da smo sile, što li, nekakovo plemstvo, a takovi da mo- 
žemo pljuckati na okolinu, popljuckati Slijepu ulicu... 


Tek što smo sjeli u novoj kući, majka je otkazala stana- 
rima s djecom, jer ta bi nas, veli, kvarila. Dok su drugi skakali, 
vikali po šancima, slobodni, veseli od vjetra i sunca, mi smo ku- 
njali okovani zabranama, rijetko (među gredicama) potrčali 
vrtom, no i tu nam je pokrete stezala ograda, a baš je pod ogra- 
dom bilo lijepo: duplja na starim pognutim vrbama, rijeka, otoci 
na sredini rijeke, dječaci kraj vode, polugoli, bosi, i svi sa šta- 
povima u rukama. Zarobljeni, mi smo virili iz okola, nemoćno 
gledali prema srebrnastim ribama, uzdisali, zaviđali svemu oko 
sebe, patili, 1 u sebi plakali. Biti kao drugi bez košulje 1 cipela, 
trgnuti štapom i zgrabiti ribu, zgrabiti je vlastitim, svojim ru- 
kama, o tom smo danima sanjali. Tako se i zbilo, da je sila želje 
ipak nadvladala strepnju pred kaznom, s gredice u vrtu poču- 
pali smo kolčiće, na kolčiće privezali Kristinim konac, sjeli uz 
rešetku nad kanalom u dvorištu, oslobodili se cipela 1 uzbuđeno 
pecali, (jer i tu u kanalu ima riba, kad voda iz kanala otiče u 
rijeku, znamo, da se sastaju pod obronkom). Nismo napecali 
riba, ali smo dobili batina. Ne baš toliko radi kolčića 1 konca, 
koliko zbog toga, što kršimo zakon, a zakon je bio, da je ribarija 
sramota, ribarenje da priliči »fakinima u ulici«, nikako da nije 
i za nas. Kako smo se mogli braniti? Što nam je ostalo, nego šu- 
tjeti, stisnuti se, trpjeti? Bili smo blijeda nezdrava djeca, bez 
ikakvih prava i u roditeljskoj kući, a sve to za nekakovo naše 
dobro, da bi bili kako treba, Radočaji od oka, čisti i visoko nad 
ulicom. Na nesreću, ulica je živjela osjetljivo, prozrela nas, i 
stostruko vratila. Vratila nama, nedužnima, djeci; mi smo platili 
krivnju drugih, mi smo ti, po kojima su pljuvali, mi smo ti, koje 
su vrijeđali i tukli, ponizili, a ponižene odbacili... 

Dišem ovdje oko dvadeset godina, no u meni je i danas 
budna jeza, kao onda, kad bi morao kao mališ u školu ili sitni-. 
čariju. Ulica silovita po nemiru u mišičavim rukama, (trideset 

jednakih prizemnica s dvije polunove zidane jednokatnice) po- 
javila se nad rijekom davno prije grada, pa kako je spominju i 
u četrnaestom stoljeću, naveliko se radi toga isprsavala. Zavo- 
ljeti djevojku u Slijepoj ulici, u gradu je značilo biti junak, jer 
ulica je bdjela nad svima svojima, složno pazila na prestiž, i 
nije se šalila. Upravo u noći nakon ulaska u jednokatnicu nas 
je, već u postelji, probudila krika, a pribijeni uz prozore ugle- 
dali smo susjede, kako skaču iz soba u gaćama | košulji gazde, 
pomoćnici, šegrti, djeca, sve je to veselo jurilo u krčnmu, da se 
tuče s madžarskim honvedima. A ipak, honveda se skupila po- 
prilična gomila. Bili su mladi, vatreni ljudi, zdravi, snažni, nisu 
se bojali, pa i došli su u ulicu, da se biju za druga, mladića za- 
ljubljenog u krčmaričinu Ljubu, no ulica je strogo odbrusila 
»ne dam«, (iako bi se Ljuba zabavila s honvedom), a »ne dam« 
po običaju, i s uspjehom, potvrdila letvama... 

Jedva da smo tri put sklopili oči, nama je bilo i teže nego 
honvedima, jer ti su se rasuli u mraku po šancima, ali mi smo 
još uvijek tu. Shvativši, da nismo njezine ptice (krivo, po majci, 
Heliodoru, Kristini), nas su trovali oblacima zlobe, rugali nam 
se, dražili na svakom koraku, prljali odijelca, šarali po vratima, 
a nisu dirali jedinog oca, — ne radi toga, što bi bio vojnik, ili 
možda što je bio dobar čovjek, nego zato, što su slutili — bistri 
su ljudi — da je otac u kući gost. Da mi, najmanji, nismo ni 
gosti, nažalost, to nisu vidjeli. Meni je danas dvadeset i šest go- 
dina, radim, ne zavisim ni od čije 1nilosti, nikada nisam skrivio 
svađu, nisam ni u mislima izazvao slaboga, ali ja sam uza sve 
to ostao »župar« (»župar« je bio moj otac, jer je ostao u vojsci 
da služi za »župu«) a Radočaji su »carska obitelj«. U Beču da- 
vno nema cara, Austrija se raspala, nestala. Nema ni oca, He- 
liodor je mrtav, više ni Suzana ne ratuje jezikom, pa i majka je 
sustala, nije kao prije, ne dijeli po dvobojima »barabe«, »be- 
štije«, »kopilad«. Ali ono ružno srpanjsko jutro, kad se prvi put 
pograbila s debelom Barom, te viknula s prozora pred hrpom 
baba, da je Barin Pero »ničiji Pero«, a njezin Francek da je 
»carski Francek«, jer otac Franceka da »služi cara«, to jutro nije 
mrtvo, generacije ga zlorado predavaju generacijama, pa budem 

li doista imao sina (o sinu ću reći, kad bude vrijeme) i njega će 
sigurno nazivati »župarom«, i njegova će obitelj ostati »carska 
obitelj«... 


Među našim progoniteljima u Slijepoj ulici od najgorih je 
bio Barin Pero. Zvali su ga Pero Hevreša. Bio je žut i pjegav 
dečko, mršav, sitan, kost u koži, a Hevrešom su ga prozvali radi 
mane u šiji, jer je Pero kao dijete teško bolovao, i od bolesti mu 
zauvijek ostao ukočen vrat. Zato, što nije micao vratom, u ulici 
su se otrovno šalili: — Eno škanjca, gledaj, Pero! — tako su vi- 
kali pokazujući gore, ali on, da bi vidio pticu nad glavom, mo- 
rao je pokretati čitavo tijelo, nakrenuti ga u polukosi položaj. 
Dakako da škanjca nije bilo, (zašto li su izmislili upravo škanj- 
ca?), i Pero, prevaren kao toliko puta, divlje bi psovao sve oko 
sebe, a bio je strašan po rangu psovača, visoko, među prvima 
na obali. Ja sam bio stariji i jači, jači od njega bio je i Francek, 
no mi smo ga se uza sve to klonili. Vidjeli smo, (kad bi zurili iz 
vrta kroz granje), gdje se tuče i s trojicom jačih od sebe, biva 
bijen, bacan pod noge, izgreben, krvav u prašini 1 travi, ali on 
je i pritisnut pobjedničkim koljenom ratoborno šibao zelenim 
očima, stenjao, škripio, pjenio se od bijesa, i po neprijatelju sve- 
jednako pljuvao. Samo jednom udario sam nogom, on je pao, u 
prsima mu škljocnulo, no začas je i opet srtao na me, a u ruci 
držao nož. Odonda nikada više nisam se branio. Bježao sam, 
koliko mi se pružila prilika, a ako se nikako nije moglo, ja bih 
se zgurio uza zid ili vrata, žmireći štitio glavu i grudi, dok bi 
on, nezasitan (»ničiji Pero«), sa svojim opaljenim ali neishra- 
njenim rukama, uživajući, udarao... 


Pero Hevreša pa Crni Joja, ti su nas godinama tlačili. Bili 
smo već momci, u šesnaestoj godini, kad su napokon prestali tući 
1 goniti, no ja o njima i danas sanjam, ćutim ih kao nečist na 
raspoloženjima u sebi, premda se trudim, da i to, što su činili, 
pretvorim u maglovit san. Joja je bio širi od Pere, ali trom, i 
veliki šutljivac. S bijelim oazama u vranoj kosi (bijelo je ostatak 

pogodaka kamenom) sjedio je u sjeni vrbe pod vrtom, tjerao 
druge od »svog revira«, pušio, drijemao, i drijemajući pecao, a 
kad ne bi upecao ništa, tad bi otimao lovinu drugih, jer, kaže, 
da nisu platili kartu, pa stoga da nemaju prava na ribu, — kartu 
međutim, zna se, nije imao niti on sam. Već prema tomu, kakove 
je volje, kakav 1 kolik bi bio grabež, s ribom je raspolagao dvo- 
jako: Ili je, zabrinut, vraćao u vodu (da raste, dok naraste do 
potpune mjere), ili je naprosto nosio kući, javno, pred svima, ne 
bojeći se potjere, kao svoje, svoj plijen. Crni Joja nije kleo, nije 
nas častio poganim riječima, sve, što je radio, radio je u tišini, 
mirno, i nekuda poslovno. Nisam zaboravio ništa od njega, ni 
njegovih vječito žutih hlača, ni njegovih krivo podrezanih vlasi 
(vlasi je rezala nespretna sestra) ni njegova garava lica, obilje- 
ženog lišajima. Čim bi ga spazio ma gdje u blizini, ja sam se 
zalijetao u najbliže dvorište, a on bi prolazio ravno dalje, ne- 
dužan kao jaganjac, bez ikakve namjere, da me zato pograbi 
drugom zgodom, kad nije bilo ni prolaza ni dvorišta, — prilazio 
bi baš kao na razgovor s prijateljima, ogledao se ispod oka, pro- 
mrmljao »župar«, a zatim lupao, lupao bez strasti, lupao s ne- 
kakovim bolnim osmijehom, i meni se učinilo (dok lupa), da žali, 
no razumije se, da nije žalio. Jednog je jutra zatekao Franceka, 
kako lijeva vodu u rupice cvrčaka, i mada je sam trgao leptire, 
kopao oči još živim ribama, sad se tobože sažalio na cvrčke, oteo 
ih, pustio iz kutije u travu, a Franceka povaljao u najgušćoj ko- 
privi, | opečenoga pogadio mokraćom... 

Pero Hevreša i Crni Joja, te treće u hajci, Crvena Marija, 
kao sjene su gazili za našim tragom, sjećali nas, da mogu s na- 
ma, što žele, ali ja ne mrzim, ne mogu mrziti, i nikada nisam 
mrzio. Crvena Marija iz udovičina dvorišta živjela je s majkom 
i jatom braće, hranila se ostatcima s tuđeg stola, time, što bi 
majka dovukla s dvorbe, a bila je krupna, čudnovato blijeda, s 
gustim nepočešljanim crvenim vlasima, — hodala je 1 zimi u 
papučama, bez čarapa, prstima neprestano tražila po nozdrva- 
ma. i najviše se družila s dječacima. Gdje god nas srela, i kad 
god bi srela, prvo bi joj bilo, da opsuje majku, a onda bi vikala 
nepristojne riječi, bacala kamenje, balegu, blato, pogotovo, kad 

bi bili u čistom ili bijelom, — uništiti bijelo ili čisto ruho, njoj, 
onako na pol goloj, kao da je bila osobita, posebna slast. Bio 
sam negdje u devetoj godini, vraćao se nedjeljom iz crkve kući, 
kad se lijevo preda mnom zacrvenila kosa, a tren iza toga, na 
sredini ceste, pojavio se neprijateljičin lik. Mislio sam: ovdje 
sam svakako siguran, eto se krećemo u najživljoj ulici, ne će me 
ni taknuti među nepoznatim ljudima, a možda će se prestrašiti 
1 stražara na uglu, ali ona se nije prestrašila ni stražara, već se 
sagnula ko mačka, zagrabila u blato, priskočila, i blato mi turila 
pod košulju za vrat. Naokolo događaja usplahirili se prolaznici, 
neki i potrčali, zagrozili se šakom, no ona je išla tik pokraj stra- 
žara, polagano, smijući se, svijesna djela, od radosti se dapače 
udarala po bedrima, i pritom, kao uvijek, prljava od blata pr- 
stima dirala nos. Dok su Pero i Joja napadali sprijeda, po mo- 
gućnosti udarali oko u oko, Marija se obično skrivala po hodni- 
cima, jurišala sa strane, najradije straga, tako, te sam strepio 
pred svakim zaklonom, u svakom sam kutu slutio zasjedu, a to 
mi je ostalo do današnjih dana u krvi, u kostima, unakazilo mi 
navike, da i sada, kad prolazim kraj nečijeg dvorišta, i nehotice 
upravljam korak u bojažljiv luk. Ali ipak, uza sve to, što je bila 
bez premca (naravno »bez premca« na svoj način) to, što je ra- 
dila s Francekom i sa mnom, Marija je uzalud pokušala i sa Su- 
zanom, jer ta se je branila, a nije ni plakala ni bježala. Dogo- 
dilo se u listopadu (kišovito popodne), mi smo se igrali pod sto- 
lom u kuhinji, kad netko povika, da se dolje tuku — priskočili 
smo prozoru, a upravo pod prozorom Suzana i Crvena Marija. 
S prstima u kosi, blijede od naprezanja, u klupku, mokre, ka- 
ljave od kaljužica one su se međusobno udarale nogama, grizle, 
potezale, derale haljine, no što me je zapanjilo više od svega, 
bila je to sasvim nova Suzana — Suzana se tukla, no Suzana je 
i psovala, a psovala je grubim jezikom obale, jezikom Crvene 
Marije i Pere Hevreše... 


Suzana je mrtva, Suzana se otrovala, Suzanu smo jučer 
vratili zemlji, ali ona je još uvijek u ovoj kući, ona se ne miče 


iz naših soba, i meni se učini svakog trenutka, da čujem, kako. 

negdje na dvorištu ili hodniku (u zadnje vrijeme razdraženo, 
razbito) odjekuje njezin smijeh. Dolje u polumraku stenje ri- 
jeka, valja se mutna od snijega i kiše, nad rijekom nemirni pro- 
ljetni vjetrovi, valovi oblaka tamnih oblika, a ja sjedim pokraj 
otvorena prozora, nižem riječi, rečenicu za rečenicom, i leđa mi 
nelagodno zebu od gibanja u prostoru, strogo se nadvija na pa- 
pir preda mnom, nadzire slova, što niču pod perom, ali ja sam 
sabran, miran, bilježim istinu. Silovita, takova je bila Suzana, 
po silovitosti je nespretno i svršila. Dok smo Francek 1 ja gutali 
suze, podnosili udarce s lijeva i desna, Francek se dapače pre- 
tvorio u ulizicu, puzi pred majkom, laska Kristini, Suzana se bu- 
nila od prvog sata, nikada se nije pokorila. Bilo je u nje žestoke 
volje, da živi jako, s »punom parom«, prkosila je pritisku u kući 
i na ulici, na zapreke udara tvrdoglavo, s prijezirom, i već se 
kao dijete borila s Kristinom, opirala se svemu, što bi bilo od 
Kristine, a baš je Kristina tapkala za majkom, i tapkajući gra- 
dila pa gradila neugodnu moć. Ni majka ni Kristina nisu lijepe, 
nelijep je bio i pokojni otac, no Suzana je zaista bila ljepotica, 
najljepša djevojka u Slijepoj ulici, i ja se eto čudim 1 danas, 
odakle joj među nama onakova skladnost, od koga ju je zapravo 
primila. Suzana je čvrsto ljubila život, zbilja je rado živjela. 
Stalno je sanjala o tracima sunca, o danima sreće i raskošnih 
radosti, vjerovala, da je zvana za te dane, da je sreća pred 
njom već zbog njene ljepote, ali sve se to rasplinulo s čašicom 
otrova, u onoj maloj čaši za likere, pred zoru, u omaglici pijanke. 
Pa ipak, nije to Suzana, što je tako nestala. To, što je tamo is- 
kapilo otrov, nipošto nije prava Suzana, već neko sasvim drugo 
žensko, žensko tuđe i samoj Suzani, žensko od lampiona, viđeno 
na kazališnim daskama. Da li je to doista preuzela od Heliodora, 
taj užitak, da bude drugo, ili se je razvilo u pomrčini robovanja, 
kao žudnja, da bi bio dan? Do sedamnaeste godine Suzana je ži- 
vjela u kuhinji, zapostavljena, vrijeđana. Živjela je kao Pepe- 
ljuga; da je skrši, majka je nabavila 1 svinje, odredila joj, da 
čupa po šancima koprive (nehotice?), predala je dohvatu ulice, 
ali onda su je vidjeli ili čuli u crkvi (u svibnju je s Kristinom 
pjevala na koru), oduševili se, naprosto je oteli jarmu, te smi- 

slili, da bi igrala s diletantima u komediji, u ulozi operne pje-. 
Maćice... 

Madam Alma, Alma de la Kroče, tako se u komediji zvala 
pjevačica, i ta neuvjerljiva salonska maska, to izmišljeno kaza- , 
lišno ime, Suzani je u času postalo sudbinom, kao hašiš opilo joj 
um. Sjećam se (kao da je sada) one noći, one njene »velike, 
noći«, kad se kretala po pozornici u posuđenom krznu, glasno 
izgovarala riječi, smijala se nekakvim povišenim smijehom, ne- 
naravno gorda, nekud viša, uvjerena, da je napokon otkrivena 
svijetu, i da više nema ni kuhinje ni Slijepe ulice. Minule su go- 
dine, trinaest godina, a ona je neumorno govorila o tome, o toj 
svojoj madam Almi, ostala je pijana, opijena, nije se otrije- 
znila. Gotovo plitku madam Almu pretvorila je u lik divne ve- 
ličine, brbljala je grozničavo o njenoj duši, »duši neshvaćenoj, 
kristalno čistoj«, a to, što su igrali pred polupraznom dvora- 
nom, tumačila je kao dogovor glupe okoline, zaostale i svemu 
zavidne. Tu u stolu njena su pisma, svežnjić dopisnica i pisma. ' 
Pisala je odasvud, uvijek, svima, i Kristini, i nekima u Slijepoj 
ulici, pogotovo kad bi bile vesele stvari, s namjerom, da još jače 
raspali nenavist, ali češće nego drugima javljala se meni, jer sa ' 
mnom se nije nikada svadila — pod pozdrav bi se rijetko potpi- , 
sala »Suzana«, već obično »Alma« ili »Alma Suzana«, od Alme 
je do zadnjega dana neizlječivo bolovala. U tom, živući Almu 
de la Kroče, ona je naglo gubila sebe, rastvarala se u fantastič- 
nim pojedinostima i zgodama, pritom sve više nalik na Helio- 
dora, a samo gdjekad, u sudaru s Kristinom, ili negdje na ulici — 
ubodena povikom buknula bi ispod pokrova nepatvorena Suzana, 
oštra, neobuzdana, »bez dlake na jeziku«, iz vremena ogorčenog 
natezanja s Crvenom Marijom. Uza sve to, u nje je bilo sluha, 
a bio joj je ugodan i alt. Znala je mnogo tugaljivih pjesmica, i 
te bi uz gitaru pjevala u vrtu, u suton, u blage zvjezdane večeri, 
no sve je to bilo u skromnom okviru, možda za kakav »Jablan« 
ili »Zoru«, ali ne i za daske, kamo li za slavu — međutim ona je 
tražila daske, ona je žeđala »slavom Alme«, pa kad su se dile- 
tanti uskoro posvadili, i u tom je vidjela podvalu zlobe, tobože, 
posvadili se zato, da bi onemogućili nju. Tako tonući u svojoj 

utopiji, nije već ni znala, što li je njeno, a što je posudila od 
operne dive, toliko se, sirotinja, zaplela u kobnu laž. U želji, da 
bi ipak zablistala pred svima, da se o njoj govori (ma baš : po 
skandalu), dodavala je fantomu od ličnosti iz knjiga, razbijala 
prozore, trgla i revolver, a ulica, — ta je hihotala i dabome 
uživala... 

Uopće, ulica je ostala neprijatelj, vrebala je nad svim, što 
se zbivalo kod nas, no Suzana je to pravo oćutjela tek onda, kad 
su lijepili oglase po stupovima u gradu — Alma je značila gla- 
vno lice, i od bilješke »s gospođicom Radočaj u naslovnoj ulici« 
uzbunila se žuč. Tada mi je bilo trinaest godina, komediju sam 
gledao s pozornice, iza kulisa, nisu mi se svidjeli ni glumci ni 
djelo, premda to nisam otkrio Suzani, ali sud o događaju s ma- 
dam Almom stvorio sam poslije, u zrelijim godinama, jer ka- 
snije mi je i postala pristupačnom čitava stvar. Dakako da ni- 
sam nikakav stručnjak, a i gledao sam jedva dvadesetak komada, 
no te tako zvane salonske komedije, s krasnim toaletama i hiro- 
vitim ljubavnicima, s nečim, što su nazvali »duhoviti dijalozi«, 
nikako ne smatram silom, što je istinska umjetnost. Razumije se, 
ne kanim raspravljati o umjetnosti, govorim o Suzani i njezinim 
strastima, jer te su (kako mislim) i skrivile preranu smrt. Da u 
nje nije bilo talenta, a tako ni ognja, dostojnog slave, da je ona 
prebirala po površini stvari, sva u vanjskom, u dojmu za oko, 
danas sam nažalost potpuno siguran, i ako je ona sanjarila o 
drugom, ističući neumorno, godinama, svoj triumf. A kakav je 
to bio triumf? Doduše, Suzana je glumila u životu, glumila grče- 
vito, glumila bez mjere, glumu je dapače proglasila zbiljom, po- 
dala joj nemir svog nezadovoljstva, ali to, što je možda dovoljno 
za život (da zavaraš nove, još neviđene ljude), na sreću je pre- 
prozirno, da bi disalo kao istina i na pozornici. Da čovjeka pod 
pozornicom uvjeriš o sebi, kako zbilja živiš i u drugom obliku, 
držim, da je potrebno u biti dvoje: ili velika kultura, ili to, što 
su krstili darom, a oboje je jednostavno. Jedva bi se negdje 
upoznala s čovjekom (muško ili žensko, bilo joj je isto), odmah 
bi načela temu o sebi, o srcu, idealima, o surovosti svijeta, a go- 
vorila bi tako, da je vide kako pripovijeda, u osobitom položaju, 

s osobitim i pokretima i riječima. Trebalo ju je vidjeti u danima 
nakon »velike večeri«. Trebalo ju je čuti, dok bi čitala kritiku, 
dan za danom, svagdje, pred svakim, jer u kritici su rekli, da je 
bila sjajna, »prava pravcata Alma de la Kroče«, »operna pjeva- 
čica od glasa i rase«, te slične, u kritici već obične fraze, — ma- 
da je (kao svi) i sama znala, da su kritiku pisali u diletantskom 
društvu, jer je tako željela, vjerovala je svaku riječ. One se je 
večeri drugi put rodila (bar ona je tako tvrdila, da se drugi put 
rodila). Njen ponos radi same sebe (ponosila se ukoso uzdignute 
glave) nije joj uspjela ogaditi ni ulica, a ulica je i te kako na- 
stojala ogaditi: laćala se svega, da bi ipak, bilo kako, ogadila. 
Već prije, tek što su se pojavili oglasi, na tima su premazali Su- 
zanino ime, nad premazanim načrčkali »princesa svinjarica«, 
»Suzana Kopriva«, a kad se u komediji pojavila s krznom, na 
stajanju su, sred tišine, zamumljali u zboru, smijuckali se, 1 zbog 
toga psikali. Navikla, da je gleda, gdje se brine za svinje, ulica 
se bjesomučno ljutila. To, da je na oglasima Suzanino ime, da 
upravo ona, »budalasta Suzana«, pred čitavim gradom igra 
damu, da joj javno udvaraju i ljube prste, a prstima je grebla 
po uprljanim tanjurima, strašno je uvrijedilo ne samo ulicu, već 
i našu blijedu bogobojaznu Kristinu, ali uto se ipak upleo 1 olac, 
pronašao s prijateljima nekakovo mjesto, i Suzanu učinio pi- 
saricom ... 

' DR. MILAN IVŠIĆ, ZAGREB 


SMJERNICE NAŠE SOCIJALNE POLITIKE 


Stvaranjem banovine Hrvatske otvara se široko polje rada, 
za samostalno uređenje čitavoga našeg narodnog bitka: tu je 
seljačko gospodarstvo, obrt, industrija, trgovina, prometna sred- 
stva, more, zdravstvo, prosvjeta, unutrašnja uprava, odnosi po- 
 slodavca prema radniku, odnosi imućnijeg čovjeka prema ma- 
nje imućnom. ŽZavisit će od nas samih, hoćemo li znati uposliti 
radne snage tako, te nitko zdravih ruku ne ostane bez posla. A 
toga je dosta. Čekaju na marne ruke još ona slabo ili nikako 
obrađena polja; čekaju one neiskrčene živice, što oduzimlju se- 
ljaku neiskorišćeno zemljište; za radom vape neizgrađene i raz- 
rovane ceste, neuređene rijeke. A naša morska obala i luke osta- 
doše zapuštene, kao da nam toga mora i ne treba. Rudno je bo- 
gatstvo neiskorišćeno ili smo samo njegovi robovi, plaćani stra- 
nim kapitalom. Obrti muku muče, kako da se oporave. Naši gra- 
dovi i sela čekaju na električno svijetlo, kao na novo sunce svoga 
privrednog i socijalnog života. Industrija i trgovina očekuju po- 
let, koji im ne može dati neka pljačkaška konjunktura, nego 
realni privredni plan i napredak. 

Sve žudi za nekim novim životom. Svi osjećamo, da smo u 
svome narodnom i oslobođenom biću nešto odahnuli, pa sad mo- 
ramo dati iz sebe nešto novo, veliko, snažno i zdravo. Treba do- 
kazati narodu, a i svojim neprijateljima, da smo zreli za slobodu. 

Tu se traži u prvom redu savjestan i organiziran rad svake 
vrsti, rad specijaliziran i integriran, profesionalan i neprofesio- 
nalan, intenzivan rad sviju staleža. Sav taj rad treba promatrati 
kao opću narodnu dužnost, jer njime stvaramo dobra čitavom 
narodu. Taj rad ne smije biti vrelo samo ličnog obogaćivanja. 
I organizacija rada mora biti takva, te će sva važnija privreda 
biti u domaćim rukama. 

Privredni plan najuže se povezuje sa socijalnim planom. 
Određene i jasne smjernice u privredi određuju smjernice u so- 
cijalnoj politici, koja mora istraživati što nam treba i što mi sami 

možemo. Primjeri tuđih naroda ne smiju biti nikakvi »modeli 1 
šablone« našega rada. Tražimo svoje modele i šablone! Primjeri 
drugih naroda neka služe kao poticaj, da se sve može postići, što 
se zna i hoće. 

Pogrješno je zato, kad se po uzoru drugih građanskih drža- 
va i naroda ističu i kod nas samo socijalni industrijski problemi. 
Naši su problemi i sela i grada. Štaviše, naši socijalni problemi 
nisu toliko u nesređenim odnosima industrijskog radništva 1 nji- 
hovih kapitalističkih poslodavaca, koliko u općim radnim prili- 
kama jednako grada kao i sela. A moglo bi se ustvrditi, da se ti 
problemi još jače osjećaju na selu nego u gradu. Zapravo, ne- 
riješeni problemi sela prouzročuju nesocijalne pojave i naših 
gradova. : 


I. Socijalna politika na selu 


Naše selo, koliko je najjača kula hrvatske narodne svijesti, 
toliko je socijalno vrlo ranjavo. Veliki dio seljačkih obitelji ne- 
ma dovoljno zemljišnog posjeda, da bi mogle ishraniti svoje 
članove. Preko 80% svih seljačkih domova ima posjede ispod 
5 ha, t. j. ispod one površine, koja se može smatrati kao prijeko 
potrebna za samostalan rad. Prema tome nije zlo samo ondje, 
gdje su posjedi kršoviti i neplodni, 1 krajevi zbog svoje kraske 
formacije većinom bezvodni, te suša uništava sav prihod polja, 
nego i ondje, gdje seljak nema dovoljno ni te kršovite i bezvodne 
zemlje za samostalno obrađivanje. Iseljavanje 1z takvih krajeva 
već prije svjetskog rata nije bilo uzrokovano nekom glađu :za 
novcem, nego golom potrebom dnevnoga života. 

A_ dok je bila nekoć mogućnost jačega priticaja zarade iz- 
vana i dok se brodarenjem, prodajom vina i duhana dalo ncšto 
više zaraditi i kod kuće, nije se osjećala »pasivnost« ni tih ma- 
lenih seljačkih posjeda. Danas je nažalost posve druga slika, jer 
seljački primorski narod nema više ni tih prihoda. 

Teški socijalni problemi nisu samo u našim primorskim kra- 
jevima. Zaostalost, bijeda, glad 1 sve drugo zlo sleglo se i na 
sve hrvatske krajeve. Istina, u svima njima nisu isti izvori soći- 
jalnoj bijedi. Hrvatsko Zagorje boluje od svoje prenapučenosti, 

Gorski Kotar od pomanjkanja obradive zemlje i kratkih toplih 
dana, Hercegovina, zapadna Bosna, Lika i Krajina od neplod- 
nosti tla. 

Ali dok su svagdje tu kao glavni uzrok nevolje vanjski pri- 
rodni uvjeti, ima tu i nešto vlastite krivnje. Naš seljak nije uvi- 
jek dovoljno poučen, a valja tu računati i s općom ljudskom 
tromošću. Živice su neiskrčene, dok bi često i za to bilo vremena; 
često nema gotovo nikakva povrća, gdje bi ono moglo nado- 
punjavati prehranu u velikoj mjeri; siju se i sade kulture, koje 
slabije i nikako ne rode; voćarstvo je napose u krajevima Her- 
cegovine, Bosne, Krajine i Like posve zanemareno; a i vino- 
gradarstvo nije u vinorodnim krajevima na onom stupnju, da bi 
moglo odbacivati prave koristi. 

Stradavanje seljaka uzrokovano je i lošim zdravstvenim 
prilikama. Seljaštvo, što iz neukosti, a što i radi siromaštva u 
nekim krajevima nema pravoga čovječjeg doma za stanovanje, 
te nerijetko u tim stanovima boravi zajedno stoka i seljakova 
obitelj. Mnogo manjka i pitke vode. Vodom iz baruština napaja 
se ne samo stoka nego i ljudi. O čistoći u kući, u odjeći, pa i na 
samom tijelu, ne može se u takvim prilikama ni govoriti... 

Ako se zato čuju upravo iz tih bezvodnih krajeva vapaji 
nevolje i glasovi gladi, treba razumjeti nevolju tih ljudi. Pa ako 
dolaze iz tih krajeva ljudi neuposleni, odrpani 1 goli, nije to 
njihova krivnja, nego naših općih radnih i socijalnih prilika. 

Smjernice naše socijalne politike valja dakle upraviti upra- 
vo prema tima našim najpotrebnijim krajevima. A te bi mo- 
rale biti: 

1. da se putem unutrašnje kolomzacije prebaci i naseli dio 
pučanstva iz pregustih i neplodnih u plodnije a manje gusto na- 
seljene krajeve. Rad oko raseljavanja i naseljavanja pučanstva 
treba da je prava i opća narodna dužnost. Unutrašnja koloniza- 
cija vrši istovremeno veliko zarodno djelo: utvrđivanje i jačanje 
hrvatskog življa ondje, gdje je po grijesima otaca ostalo selo pro- 
rijeđeno tako, te nam je narod postao prava »narodna manjina« 
u nekadašnjem čisto hrvatskom kraju. Zato i pokret zadruge 
»Zemlja« oko kolonizacije treba da je opći naš narodni pokret. 

No da se tome dade još jači zamah, 1 svede u sustav, trebat 
će da hrvatski sabor dade što prije zakon o unutrašnjoj koloni- 
zaciji. Tim bi se zakonom moglo i djelo socijalne zadruge »Že- 
mlja« pretvoriti u ustanovu opće koristi. A kako bi se po zakonu 
mogle predvidjeti dvije ustanove za kolonizaciju, to bi ustanova 
»Zemlja« mogla vršiti ili financijalnu ili tehnički-informativnu 
stranu kolonizacije; 

2. da se privreda jača proširenjem osnovnog i stručnog 
školstva, preorijentacijom pojedinih nerentabilnih kultura u ren- 
tabilnije, a napose pretvaranjem pašnjaka, krčevina i šikara u 
oranice i livade; pretvaranjem žitarskih manje rodnih kultura 
u rodnije i bolje — u selekciono krmno i industrijsko bilje, u 
okopavine, u povrće, duhansku kulturu, vinovu lozu. I površine, 
koje se smatraju kao čisto šumsko tlo, trebale bi se pošumiti 1 
staviti branjevine barem, dok se šuma ne podigne; 

3. da seljak uvidi i nađe koristi od preorijentacije svojih 
kultura, i da putem privrednih zadruga organizira i otvara trži- 
šta za svoje proizvode. Uopće, privredne zadruge kao socijalne, 
a ne samo kao gospodarske ustanove vršit će novu, svježu, zdra- 
vu socijalnu misiju u cjelokupnom narodnom životu. Privredna 
zadruga po svojoj je biti altruistička ustanova, pa kao takva i 
najsposobnija, da djelo socijalne politike na selu uzme u svoje 
ruke: higijensko uređenje zdravih stanova i pitke vode, asana- 
ciju močvarnih krajeva, osiguranje pomora stoke, izvoz seljačkih 
proizvoda, prehranu siromašnog pučanstva, raseljavanje gusto 
napučenih krajeva, osiguranje života staraca i nemoćnika i t. d.; 

4. da se uposli neiskorišćena radna snaga naših sela u pre- 
napučenim i pasivnim krajevima. Kako su prekooceanske ze- 
mlje zatvorile slobodno useljavanje radnika-stranaca, to je one- 
mogućeno iseljavanje i hrvatskom narodu u te krajeve. U toj 
zabrani ima međutim i dobrih strana, jer time čuvamo najzdra- 
vije snage svojoj domaji. Nikad se ne smije zaboraviti načelo, 
da je iseljavanje kod svakog naroda skrajnje sredstvo socijalne 
politike. 

Za našu su banovinu zato u sadašnjim časovima daleko va- 
žnija sredstva za uposlenje neiskorišćene radne snage: da se 

putem unutrašnje kolonizacije omogući rad .preseljenim obite- 
ljima; da se prema planu podupre što više industrija u prena- 
pučenim seljačkim krajevima; i da se putem javnih radova upo- 
sli što više radne snage iz prenapučenih krajeva. Za, izvedbu 
javnih radova može postojati zasebni plan njihova financiranja. 
Zašto se, na primjer, ne bi mogao dio poreza u žitorodnim kra- 
jevima primati od seljaštva u žitu, a tim žitom u 2 isplaćivati 
nadnica radniku ili radnikovoj obitelji? — Volja, svijest, stro- 
ge zakonske sankcije kao i narodna disciplina mogle bi provesti 
na oko i to teško djelo. A da to djelo socijalne politike bude 
veliko, treba da i na tom polju utiremo vlastite putove prema 
svojim potrebama. Ne treba nam oponašanja stranih naroda, 
napose ne onih s pretežno industrijskom strukturom! 


II. Socijalna politika u gradu i u industriji 


Djelo socijalne politike ne će se ograničiti samo na selo. Tu 
su teški problemi i svih građanskih staleža: radnika, obrtnika, 
činovnika i sitnih trgovaca, problemi naše industrije, javne 
uprave, velike trgovine, bankarstva, prometnih ustanova. 


Istina, naši problemi nisu onakvi, kako to rišu strani pisci 
različitih socijalističkih struja s nakanom, da izazovu još jači 
osjećaj bijede onih velegradskih i tvorničkih bijednika 1 još veće 
nezadovoljstvo milijuna onih slabo hranjenih, odjevenih i na- 
stanjenih kraj desetaka onih presitih svakog obilja. 


Istina, nezasitnost i socijalna bezobzirnost Širi se iz većih 
i bogatih država i naroda u manje. Američke kraljeve trustova 
oponašaju već i naši mali »kraljevi«, te s tim izazivaju jaz 
između sebe i radništva i ondje, gdje ga u normalnim prilikama 
nikako ne bi bilo. Zarada tih malih »kraljeva« industrije, ba- 
naka, trgovine rasipava se, umjesto da se povraća industriji 1 
narodu. Tvorničari rade dotle, dok se dadu država i narod isko- 
ristiti. Veliki i mali trgovci žive od privredne konjunkture, te je 
vrlo mali broj poduzeća uređen tako, da se uz primjerenu za- 
radu osigura pravilna podioba i izmjena dobara. 


OZ 








No još je gore, što nisu jedino privatna poduzeća organizi- 
rana na kapitalističkom sustavu, t. j. na ličnom sticanju bez 
socijalnih smjernica, nego je tako većim dijelom i u samoj 
državnoj upravi. Činovnička zvanja su ispod minimalne egzi- 
stencije. Zato socijalnu politiku banovine Hrvatske čeka veliko 
1 teško djelo. No tu valja pokazati, da znamo i hoćemo rješa- 
vati svoje socijalne probleme velikim gestama, a ne mrvicama, 
pomoćima, kompromisima od danas do sutra. Socijalno se zlo 
uništava u korijenu, a ne milostinjom. Socijalna politika treba 
biti osnovana na načelu, da se prvenstveno radu dade puna nje- 
gova vrijednost. Zato valja progoniti parazitstvo, pa makar se 
ono nastoji braniti i svojim novcem i prijateljima. Privreda ne 
smije počivati na obogaćivanju jednih, a izrabljivanju drugih. 
Ne smije se osnivati na podiobi rada od kapitala, pa makar se 
to činilo i nužno po sudu gospodarskih liberalista 19. st. Na 
mjesto toga treba da zavlada socijalna i radna zajednica između 
planskog i izvršnog rada. Poslodavac u poduzeću neka dobiva 
prema svome efektivnom radu plaću i dio čiste dobiti kao i svaki 
drugi radnik, dok se preostala čista dobit ima pretvarati u samo 
poduzeće. Poduzeće neka je radna zajednica, kao što je to se- 
ljačko gospodarstvo. 


Zahtjev taj nije neostvariv. Nekoć je takva zajednica bila 
provedena kod naših cehova, a danas radnu zajednicu uvode 
obvezatno pojedine države; stvaraju jedinstvenu privrednu 
organizaciju od planskog i izvršnog radnika. 


No time, što tražimo za hrvatsku privredu radnu zajednicu 
namjesto individualnog kapitalističkog poduzeća, daleko smo od 
boljševičke socijalizacije sredstava proizvodnje po samoj državi. 
Dok sredstva proizvodnje kao privatna imovina služe zajednici, 
neka ostanu i privatno vlasništvo. U času pak, čim privatna imo- 
vina postane na štetu naroda, može je javna vlast na temelju 
zakonskog akta i pravedne odštete izvlastiti. Privatno vlasništvo 
ima svoje opravdanje pred narodom samo dotle, dok vlasnik pu- 
tem promicanja svojih interesa promiče i socijalne interese. Pri- 
vatnom se imovinom ne smije nitko služiti na štetu svoga vla- 

stitog naroda. Narod je čuvar pojedinačnih prava, koliko je po- 
jedinac član svoje narodne zajednice. 


Ako bi se izvlazbom privatne imovine i činio nekome težak 
gubitak, narod ima pravo uz pravednu odštetu tražiti i tu žrtvu. 
Uostalom, ako pojedinac mora za dobro naroda davati i svoj 
vlastiti život na bojnim poljima svaka je druga materijalna žrtva 
neznatna, bila u doba rata ili mira. 


Izvlazba privatne svojine bila bi međutim nepravedna, kad 
bi se dobra pojedinaca predavala bez odštete u ruke ljenivaca, 
parazita, nametnika, tirana, diktatora, narodnih trutova. Poči- 
njala bi se najveća socijalna i narodna nepravda, kad bi skupina 
nasilnika u ime države samovoljno raspolagala privatnom imo- 
vinom bez narodnoga suda i kontrole, jer nitko ne bi imao inte- 
resa, da štedi i da svoju imovinu svojim marom povećava, kad 
bi predviđao, da će je jednoga dana rasipati »državni« paraziti. 

Ali da imovina većine naših poduzeća nije služila narodu, 
nego tek ličnoj koristi ili nerazboritom rasipavanju, dokazom je, 
što se ta imovina naglo stvarala, ali i naglo rastvarala. Umirali 
su veliki mogućnici, a da se u svojoj oporuci nisu sjetili svoga 
naroda nijednim darom. Od naroda su sve stekli, a narodu na- 
kon smrti nisu ništa ostavili! Vrlo se rijetko čita i čuje o kakvim 
zapisima i narodnim zakladama. Hrvatske ustanove, koje su 
žrtvama 1 zakladama osnovali naši djedovi, ostaju danas posve 
zaboravljene. Zar zato ne bi bilo opravdano, da se uvede opći 
narodni zakon, da svaki Hrvat, koji čini oporuku iznad neke 
određene vrijednosti, mora bar neki dio svoje baštine ostaviti 
u dobrotvorne svrhe svoga naroda? Kolike bi s tim hrvatske 
ustanove našle novih vrela za svoj korisni rad? ... 


Pravedna socijalna politika traži i pravedan socijalni odnos 
između države i državljana. Državljani ne smiju gledati u drža- 
vi ustanovu, koju smije svaki po volji pljačkati, ili promatrati 
državnu imovinu kao ničije dobro. Država je zajednica sviju. 
Državna imovina je zajednička imovina, kao što je imovina 
jednog seljačkog gospodarstva skupna imovina seljačke obi- 
teljske zajednice. 

No pogrješno je i načelo, da je država neki sveti moloh, 
koji ima neograničeno pravo poreske pljačke svojih državljana, 
pravo, da vrši nasilja i otimačinu privatne imovine, pravo, da 
se državna imovina nerazborito i neodgovorno rasipa. Ako su 
državljani obvezani svojim radom pridonositi državnoj zajed- 
nici, dužna je i ta zajednica brinuti se za njih. Ako je svaki 
čovjek dužan raditi jednako u interesu svome kao i društva, te 
nitko ne smije biti parazit svoga naroda, dužna je i država bri- 
nuti se za one svoje državljane, koji ne mogu više svojim radom 
privređivati za sebe, a nemaju koga, da se za njih pobrine. 

Načela socijalne politike moraju prema tome biti: Tko je za 
posao, ima pravo na rad i država mu mora osigurati rad, da 
može svojim radom izdržavati sebe i svoju obitelj. Tko pak ne 
će na posao, valja ga prisilnim putem privesti poslu. A za one, 
koji ne mogu osigurati svoje starosti i nemoći uštednjama svoga 
rada, imaju se izgraditi socijalni i narodno-starački domovi. Tko 
je bolestan, a nema svojih sredstava za liječenje, mora mu na- 
rodna zajednica osigurati bolničko liječenje. 

Pitanje prosjačenja valja skinuti »s dnevnoga reda«. U 
našoj narodnoj zajednici može biti i velikih siromaha, ali ne smi- 
je biti uličnih prosjaka. 

Nedostojno je zato 1 glavnog hrvatskog grada, da na sva- 
kom uglu ulice stoji prosjak ili skitnica, da pred ulazima 1 pro- 
lazima kuća sjede i prosjače tipične prosjakinje — lažne majke 
s posuđenom djecom. 

Ne bi smjelo biti, da se javnim cestama voze i klatare či- 
tave karavane cigana, skitnica i tatova, koji svojom zaraženom 
stokom šire stočne bolesti po seoskim pašnjacima, koji se slegnu 
na selo kao jata ptica-grabilica 1 skakavaca, a ne vrše nikakva 
narodu korisnog rada, koji ne pripadaju svijesnoj hrvatskoj 
narodnoj zajednici, a ipak žive od najsiromašnijeg upravo se- 
ljaka i izrabljuju zločinački počesto njegovu neukost i dobrotu. 

Među brojnim socijalnim problemima morat će se riješiti 
i pitanje nastambe radniku i njegovoj obitelji. Ondje, gdje po- 
jedinac-radnik ne može zaradom osigurati krova nad glavom, 
mora mu to osigurati ili samo poduzeće kao radna zajednica ili 

zadružna organizacija da ne mora seljenjem iz tijesna potkrov- 
lja do vlažna podzemlja gubiti sebe i svoju djecu. 

Samoj državi bi bolje odgovaralo, i u socijalnom i u bio- 
loškom interesu, da se umjesto onih dodataka na djecu i ženu 
državnih činovnika osigura svakoj činovničkoj obitelji s najma- 
nje troje djece besplatan stan prema standardu činovničkog 
položaja. S tim bi se jačala građevna djelatnost, a s činovničkih 
bi se obitelji skinulo teško breme straha i pomisli, gdje će dobiti 
stan s brojnom djecom i kako će ga plaćati svojom plaćicom. 

U nizu smjernica socijalne politike dolazi konačno i plan 
obvezatne radne službe kroz šest mjeseci, pored obvezatne voj- 
ničke službe. Bezuvjetno, da će se uvedena radna služba nekih 
država (Njemačke i Bugarske) pomalo proširivati i na druge 
države i narode. 

Širok je prema tome plan socijalnog rada i narodno-socijal- 
nog preporoda. No da se može korisno i s uspjehom izvesti, treba 
mu se pristupiti s vedrom dušom, požrtvovanjem, a najviše punom 
spremom na narodnu disciplinu. 

DR. FRAN HRNČIĆ, ZAGREB 


ZAGREBAČKI GRADSKI STATUT 
OD GOD. 1425. 


Tržni red, limitacija cijena te propisi javnoga zdravstva 
1 cestovnog redarstva 


Zagrebački se gradski statut od g. 1425. ne može uspore- 
diti sa statutima drugih naših gradova u srednjem vijeku, xoji 
su više ili manje obuhvaćali pojedine ustanove iz javnog i pri- 
vatnog prava, položaj i djelokrug zakonskih predstavnika i na- 
mještenika gradskih općina, i uopće nastojali normirati pravne 
odnose svojih građana (kako što su to na pr. statuti naših dal- 
matinskih i primorskih gradova ili sto godina mlađi statut grada 
Ioka od g. 1525.), a nije mu to ni bila tendencija. Naprotiv to 
je samo prigodna kodifikacija pojedinih propisa, koje danas na- 
zivamo tržnim redarstvom, te općenitih zdravstvenih i cestore- 
darstvenih ustanova, pa limitacija cijena s nekim najvažnijim 
obrtničkim propisima. 


Iz samog uvoda ovog statuta moglo bi se dapače zaključiti, 
da se tu radi o propisima i ustanovama, koje su bile na snazi 
samo tečajem god. 1425. za vrijeme, dok je vršio dužnost gradski 
sudac Andrija (»per totum anni circulum«). No kako se iz tog 
vremena nije sačuvao ni jedan drugi takav ill sličan statut — 
a što nije tek slučajno — može se tvrditi s dosta sigurnosti, da je 
taj bio dulje vremena primjenjivan na sve odnose i slučaje, za 
koje je 1 donesen spomenute godine. 


Sam zagrebački statut od g. 1425. donesen je jednoglasnim 
zaključkom cijele općine (»Notandum est, quod tota communi- 
tas id unanimiter decrevit, ut praesens statutum per totum anni 
circulum firmiter ac inviolabiter deberet permanere observan- 
dum«). Da li je ta kodifikacija nastala zaslugom tadašnjeg grad- 
skog suca Andrije ili pak na zahtjev samih građana, ne vidi se 
iz samog statuta, a niti imade o tome kakovih bilježaka. 

No bez obzira na inicijativu u toj stvari razlog je takvu po- 
stupku vjerojatno dijelom izigravanje pojedinih propisa obi- 
čajnog prava po zagrebačkim građanima (zbog toga su po svoj 
prilici u tom statutu i određene neke — za ono doba teške — 
novčane kazne), a dijelom i težnja, da se što bolje urede prilike 
na zagrebačkom tržištu: t. j. na dnevnom trgu i na sajmovima. 
To se je dakako moglo najlakše postići tako, što su dotada usta- 
ljeni propisi običajnog prava samo kodificirani, kao osobito 
važni i aktualni u doba sastava toga statuta. 


Zagreb je bio naime već u ranom srednjem vijeku važno 
središte obrta 1 trgovine, pa se je s tim u vezi razvio i znatan 
trgovački promet, i to ne samo lokalni, već i sa susjednim ze- 
mljama. U Zagreb su dolazili i tu trajno boravili talijanski — 
napose mletački — trgovci i njemački obrtnici. Uspomena na 
mletačke trgovce sačuvala se još i danas u Gornjem gradu u na- 
zivu »Mletačka ulica«, dok su njemački obrtnici stanovali po- 
najviše izvan gradskih zidina u pograđu (»suburbio«) u t. zv. 
»Njemačkoj« ili »Šoštarskoj« ulici (»vicus Theuthonicorum seu 
sutorum«). Strani trgovci i obrtnici — dolazeći k nama sa svo- 
jom robom i proizvodima — donijeli bi ujedno i svoje trgovačke 
običaje, pa mjere i slično, što dakako nije moglo ostati bez po- 
voljnog utjecaja na razvitak prilika na zagrebačkom tržištu; to 
pak s tim više, što su ti stranci dolazili k nama iz krajeva, gdje 
je bio trgovački promet kud i kamo razvijeniji, nego li što je 
bio u to doba kod nas. 


U svakom je slučaju sve to samo išlo na ruku razvitku za- 
grebačkih sajmova, stvarajući malo pomalo — za ondašnje 
pojmove uređeno tržište za uvoz i izvoz iz naših krajeva. O sa- 
mim zagrebačkim sajmovima u najstarije doba znamo veoma 
malo. 


Prvi spomen o tome nalazimo u listini kralja Andrije I. iz 
g. 1217., gdje se govori o t. zv. »kraljevskom sajmu« u vezi 
s prodajom soli po zagrebačkom kaptolu iz solara na rijeci Ma- 
rošu. Te soli imalo se do tog sajma dopremiti iz Segedina u Za- 
greb u vrijednosti od 50 maraka srebra. 

4: Zagrebačka zlatna bula kralja Bele IV. iz g. 1242. dopušta 
gradskoj općini na brdu Gradecu (»civitas libera in monte 
Grech«) između ostaloga i to, da uz dnevno tržište može držati 
i sedmično dva puta (ponedjeljkom i četvrtkom) tjedni sajam. 
Vjerojatno je, da tu ustanova ne uvodi u tom pogledu ništa 
novo, već samo sankcionira stanje, koje je zatekla, dajući mu 
tek potrebitu stalnost i kraljevsku zaštitu. Isti je vladar 21. ožuj- 
ka 1256. dopustio gradu Zagrebu i održanja t. z. »markovskoga« 
godišnjeg sajma s trajanjem od dva tjedna, i to uz oprost pla- 
ćanja bilo kakove daće na dovezenu robu, te uz posebnu kra- 
ljevsku zaštitu. 

U navedenim spomenicima nemamo ipak ni traga o tomu, 
kako su ti sajmovi za pravo izgledali, te pod kakvim se prilika- 
ma odvijao promet na ondašnjim zagrebačkim sajmovima. Istom 
Naredbenik o ubiranju pijacovine od 13. siječnja 1343. daje 
nam priliku, da rekonstruiramo sliku zagrebačkog sajma u sred- 
njem vijeku time, što potanko nabraja svu robu i stvari, kojima 
se onda trgovalo. No kraj sve svoje iscrpljivosti ni taj Nared- 
benik ne sadržava nikakovih propisa ni običaja, prema kojima 
se tada razvijala trgovina. O tomu imade prvi put spomena u 
listini kralja Ljudevita I. od 10. ožujka 1372., kojom dopušta 
zagrebačkoj gradskoj općini držanje i drugoga t. z. »margaret- 
skoga« godišnjeg sajma. Tu se kaže između ostaloga i to, da je 
trgovanje na tom sajmu podvrgnuto istim zakonima i običajima, 
kao i na sajmovima u Budimu i Stolnom Biogradu (»sub eius+ 
dem libertatibus, legibus, consuetudinibus, usibus et praeroga- 
tivis in dicta civitate nostra Grecensi celebrandas -sc. nundinas-, 
sub quibus forum annuale seu nundinae in civitatibus nostriš 
Budensi et Albensi celebrantur«). 2 

Iz pojedinih se bilježaka u 15. v. vidi, da se roba, dovezena 
na prodaju u Zagreb — bilo na dnevno tržište, bilo na tjedni 
ili godišnji sajam smjela prodavati samo na onim mjestima, 
koja su bila izričito određena u tu svrhu. Prekršitelji te zabrane 
platit će u ime kazne i globe (»poena et birsagio«) 200 bečkih 
denara, i to jednako kupac, kao i prodavalac. Dogodi li se, da 
gradski sudac ili vijećnici ne naplate tu globu iz kakovih obzira 

ili iz bilo kojih mu drago razloga, tada će je morati oni sami 
podmiriti u dvostrukom iznosu u korist gradske općine (Iz ugo- 
vora o zakupu ubiranja gradskih daća iz g. 1494.). 

Dnevno tržište, tjedni sajmovi i godišnji »markovski« sa- 
jam držahu se na trgu oko gradske župne crkve sv. Marka, dok 
se godišnji »margaretski« sajam držao u »podgrađu« u okolišu 
crkve sv. Margarete (gdje je danas pravoslavna crkva). Ovdje 
ćemo spomenuti i godišnji »kraljevski« sajam, za koji su vrije- 
dili posebni propisi, jer se držao na području jurisdikcije zagre- 
bačkoga kaptola i biskupa, t. j. na prostoru pred stolnom crkvom 
i u okolišu vrela »Manduševca«. 

Trgovci (stationarii seu apotecarii) i kramari (institores) 
prodavali su svoju robu na sajmištu, a onda još i u stalnim trgo- 
vinama. Gradska je općina sama podizala dućane uz zidove 
župne crkve sv. Marka i onda ih iznajmljivala pojedinim trgov- 
cima; a isto tako i općinske mesnice (»macella communia«) iz- 
najmljivala zagrebačkim mesarima. Čini se dapače, da je vođe- 
nje mesarskog obrta bilo vezano uz iznajmljenje jedne takove 
općinske mesnice. U tome već nalazimo neki zametak gradske 
tržnice, dakako u obliku sasvim različnom od onoga, što mi da- 
nas pod tim pojmom razumijemo. 

U to su doba kraj trgovaca i obrtnika pojedinaca postojala 
i društva (»societates«), osnovana za kakav zajednički trgovački 
posao i izvršenje obrtničke radnje, ili za zajedničko vođenje 
trgovine i obrta. Tako se društvo nazivalo »ketušina« (»societa- 
tem vulgo kethwsyna dictam...«). No pod pojmom »ketušine« 
razumijevali su se i pravni odnosi i tražbine iz takve zajednice 
interesa, dok su se pojedini članovi (»socii«) takva društva na- 
zivali »ketuši«. 

Otud vidimo, da je Zagreb imao potkraj srednjeg vijeka 
razvijeno tržište, pa je stoga sigurno, da se i promet na tom 
tržištu odvijao prema stalnim ustanovama običajnog prava, koje 
su po svoj prilici u najvećem dijelu bile donesene i recipirane iz 
gradova susjednih zemalja. Kada se pak za to pokazala potreba, 
onda su te ustanove običajnog prava kodificirane. To se zbilo 
g. 1425. donošenjem posebnoga gradskog statuta. Karakteristika 

je njegova, da u pogledu tržnih propisa zaštićuje široke slojeve 
građana — t. j. kupca — od samovolje 1 zloporabe trgovaca i 
obrtnika. A iz pojedinih njegovih propisa, koji se odnose na ure- 
đenje tržišta, vidi se, da se naročita važnost polagala na ispravne 
mjere i vagu. Trgovci su dužni upotrebljavati pravu mjeru (»ve- 
ras et justas mensuras ac lances nec non ulnas tenere et servare 
tenetur»); upotrijebe li pako u trgovini neispravnu mjeru, ima 
im se zaplijeniti ovako prodana roba. Mjere za žito i vino, koje 
se upotrebljavaju na tržištu, treba da su baždarene, t. j. s grad- 
skim žigom 1 pečatom suca one godine u znak ispravnosti. Za 
polovinu i četvrtinu vagana izložila je gradska općina na opću 
upotrebu posebne kamene mjere tako, da je po potrebi svatko 
mogao ustanoviti, da li je kod njega primijenjena ispravna ili 
neispravna mjera (»medium cubulum, quartale cubuli, prout 
lapidea mensura civitatis demonstrat«). Baždarene mjere imaju 
se sačuvati u ispravnom stanju, jer će se u protivnom slučaju 
zaplijeniti roba. Kao mjera za težinu služi isključivo njemačka 
funta (»funta seu pondus theuthonicale«). Trgovac, koji se ne 
bi služio tom mjerom za težinu, gubi prodanu robu, a osim toga 
će platit u korist gradske općine u denarima globu u vrijednosti 
od 6 maraka srebra t. j. 1200 denara. 

Prodaja se robe kako je već spomenuto, dopuštala jedino 
na tržištu (in foro), ali se napose zabranila prodaja robe u kona- 
čištu (gostioni, in hospitio). Učini li ipak kakav stranac to iz ne- 
znanja gubi doduše prodanu robu, ali mu ima nadoknaditi vri- 
jednost ovako zaplijenjene robe stanodavac (gostioničar, »hospes 
domus«), kod kojega je vršena prodaja, jer on poznaje propise 
gradskog statuta, a propustio je stranca upozoriti na njih. 

Preprodaja robe na tržištu bila je uređena tako, da se što 
više zaštiti namirenje potreba neposrednih potrošača. Stoga su 
bile izdane osobito oštre mjere protiv t. zv. prekupaca, t. j. pro- 
tiv osoba, koje se obrtimice bave preprodajom robe. Prekupci 
naime nisu smjeli na trgu | sajmu ništa kupovati u svrhu pre- 
prodaje, dok nije minulo podne, da građani imadu dovoljno 
prilike namiriti svoje potrebe. Učine li protivno, imadu im grad- 
ski vijećnici zaplijeniti takvu nabavljenu robu. Tu se napose 

spominju piljarice (»penesticae«), koje ne smiju do podneva ku- 
povati nikakovu robu; onda trgovci, kramari i krojači, koji ne 
smiju do podneva kupovati platno; a nitko — bio građanin ili 
stranac — ne smije do podneva kupovati u svrhu preprodaje zob, 
sijeno ili žito. Ribari pako, koji stanuju na gradskom području, 
uopće ne smiju nikada kupovati ribu u svrhu preprodaje. 

Navedeni gradski statut sadržava i neke sanitarne (zdrav- 
stvene) propise u vezi s prodajom na gradskom tržištu i na saj- 
movima: Tako se živa riba — dovezena na trg u kolima — ne 
smije prodavati kroz tri dana, ali mora kroz čitavo vrijeme ostati 
na trgu, a ne smije se spremati po kućama (»in domibus depo- 
nere non presummant«). Riba, koja nije živa dopremljena na trg, 
smije se prodavati samo istoga dana, i to u korizmi, dok se ne 
oglasi veliko zvono t. j. po podne do propovijedi), a u ostalo 
godišnje doba samo do podne. Kad prođe podne, dekan će dati 
po gradskom oglašivaču (»per preconem communitatis«) odsjeći 
repove svim ribama, koje su ostale neprodane, kako ih ribari 
ne bi mogli prodavati još i drugi dan. Pekarice, solarice (»sala- 
riae« t. J. žene, koje na trgu prodaju sol) 1 piljarice ne smiju 
presti, dok na trgu — stojeći ili sjedeći — prodavaju živežne 
namirnice, da ih ne bi onečistile kučinom, što bi moglo biti štetno 
po ljudsko zdravlje (»homines inficiuntur«). Prekrši li koja tu 
zabranu, ima prvi put platiti u ime globe 40 denara, a drugi put 
globu u vrijednosti od 3 pense (t. j. 120 denara); bude-li i po 
treći put zatečena kod toga, zaplijenit će joj se cijela zaliha 
njene robe na trgu. Otud se može zaključiti i to, da je zaliha 
robe na trgu kod zagrebačke piljarice premašivala u ono doba 
vrijednost od 120 denara, što je svakako znatan iznos. 

Dalje sadržava navedeni gradski statut i /imitaciju cijena 
nekim obrtničkim proizvodima i radnjama. U pogledu pekarica 
određuje, da kod kruha — ispečenog od vagana žita — ne smiju 
imati veću dobit od 40 denara, uračunavši ovamo i prodane me- 
kinje, odnosno njihovu vrijednost. One pak pekarice, koje imadu * 
vlastitu krušnu peć, dužne su peći i perece te ih prodavati uz ci- 
jenu od 1 denara za 12 pereca. Ne budu li tako radile, platit će 
globu od 40 denara. Postolari mogu tražiti za par većih radnič- 

kih čizama najviše 18 denara, dok za par manjih samo 14 de- 
nara. Za manje popravke cipela ili čizama mogu tražiti najviše 
3 denara. Ako podglave staru obuću i sami daju potrebni mate- 
rijal (kožu i džon), tada mogu tražiti najviše 14 denara; zatraže 
li više, propada im uloženi trud i materijal, t. j. ne dobiju ništa. 
Lončari su dužni na svaki sajam, gdje se prodaje njihova roba, 
dovesti uz lonce na trg i vrčeve u kojima krčmari toče vino 
(valjda preteče kasnijih t. zv. »srabljivaca«), pa četiri takova 
vrča dati za 1 denar. Ne dovezu li i te vrčeve, tada se imadu po 
gradskim vijećnicima za prvi put zaplijeniti na trg dovezeni 
lonci; ponovi li se to još jednom, imat će snositi i težu kaznu 
(ali se ne navodi, kakova će ta biti). Kolike li, evo, brige gradske 
općine, da se krčmari uvijek mogu opskrbiti potrebnim vinskim 
vrčevima! 

Konačno ima taj statut i ove opće ustanove sanitarne naravi 
te cesto-redarstvene propise: Zabranjuje se bacati iz kuće smeće 
(»vulgo zmety dicto«) na gradske ulice, a isto tako i pomije (na- 
poj), pa raznu smrdljivu nečist, a napose pepeo od lukšije (»vul- 
gariter parilo«). Prekrši li tko tu zabranu, platit će prvi put 60, 
drugi put 120 denara, a treći put bit će još i teže kažnjen. Ža- 
branjeno je lešine bilo koje uginule životinje baciti na gradsku 
ulicu, napose pred kraljevski dvor ili na polje pred Dvercima. 
Tko se o to ogriješi, platit će u ime kazne 60 denara, a isto toliko 
onomu, koji će tu lešinu odvesti na određeno za to mjesto; to 
bijaše gradski jarak pred Mesničkim vratima ili gradski jarak 
pred Novim vratima. Drže li građani krmke unutar gradskih 
zidina, to ih imaju držati zatvorene, da ne čine štetu drugima, 
skitajući se po gradskim ulicama, da ne podruju zidine. Krmci, 
koji budu zatečeni u šteti na jednom od navedenih načina, za- 
plijenit će se u korist gradskoga suca i vijećnika one godine. 
Zabranjuje se na području gornjega grada — a isto tako u bli- 
zini ili pred gradskim zidovima — kopati ilovaču i time otvarati 
jame. Iko god bude zatečen kod toga, platit će prvi put u ime 
globe 60 denara, drugi put 120 denara, a treći put bit će još | 
teže kažnjen (»maiori poena prout in privilegio civitatis conti- 
netur, punietur«). 

Tako nam taj gradski statut iz g. 1425. daje mogućnost, da 
stvorimo sebi barem približnu sliku o životu zagrebačkih gra- 
đana potkraj srednjega vijeka, premda sam statut nije baš oso- 
bito iscrpiv. U svakom pak slučaju znači on znatan napredak u 
pogledu razvitka i uređenja gradske uprave u Zagrebu u sred- 
njem vijeku. 

VLADISLAV KUŠAN 


BALLADE DES NOCTAMBULES 


Čudesnom gradu na Seini, koji me je 
naučio ljubiti život 


Nad nama vjetrovi plove na krilu sustalih ptica 

I njišu oblačne lađe u tmurnokrvavom sjaju. 
Ulica himbena lica s đerdanom sijalica — 

Bolesna svodilja noći — vodi nas neznanom kraju. 


Mi smo magičnim znakom javili noćnicima 

I pošli kao u snima kad ognjem obrazi gore. 
Umorno kaplju minute po vlažnim pločnicima, 
Žute se svjetiljke mute i slute ponore zore. 


Prolaze snuždeni ljudi pa psuju, šute i sanjaju. 
Žena i sjena apaša u nujnom krugu lampaša. 
Odnekud s kucanjem čaša napjevi tmine odzvanjaju: 
Bol je naša bez međaša. 


Još zjene fosforno blješte pod velom maglenog mraka, 
Al srce ne zvoni više ko malo srebrno zvonce; 

Jučer je spoznalo tajnu Velikog Čarobnjaka, 

Što giba prostorom lutke i mudro pokreće konce. 


I sada hodamo, druže, mračni po beznadnoj cesti, 
U duši nemiri rastu i bolna sjećanja plaču. 

Htjeli bi djetinjstvo mrtvo na prvom raskršću sresti 
I čuti šaptanje drage, što sanja o svome pjevaču. 

Al samo potmuli zvuci oko nas vječno šumore 

U bruju žalobne glazbe ko žice na mukloj gitari, — 
To svoje proročke riječi pokojni pjesnici zbore: 

I pjevaju stari mjesečari. 


Kako je jadno to srce, kad samo sebe žali, 

Dok ponoć nad gradom maše svilenom crnom lepezom, 
A vrijeme mladosti našoj samrtnu svijeću pali 
Odlazeć s ljubavnom jezom za novom Marseljezom. 


I bilo ne će da stane u krpi krvave rane. 
Beskrajne čežnje nas prate ko pjane karavane: 
Pješčarom godina gaze od puste do mrtve oaze — 
I nema staze. Nema staze. 


Tek divna riznica tuge i snova pustolova 

Svijeti u bezdanu oka, što vidi čudesnu dvojnost: 
Ža nama pokorno ide prezreni luđak bez krova 
I nosi u sebi pjesmu ko zdvojnost i opojnost. 


S njim ćemo zastati, druže, u zadnjim dubinama noći 
Pred zagonetkama i pred tminama, 

I malo ćemo plakat, u bolu i mrtvoj samoći 

I mislit o svojim sudbinama. 

MIRKO DEANOVIĆ, ZAGREB 


NAŠE KULTURNE VEZE S TALIJANIMA 
KROZ VJEKOVE 


Stari susjedi, stare veze. 

Kad su Slaveni došli u 7. vijeku na Jug, do jadranskih oba- 
la, našli su se u novim prilikama i upoznali na zapadu nov ro- 
manski svijet, novog susjeda drugog mentaliteta i predaje. Taj 
je dodir patrijarhalnih Slavena s mediteranskom civilizacijom 
doveo do preokreta u njihovu životu i nazorima: osobito jugo- 
zapadna njihova skupina, primorski Hrvati, primaju drevne 
kulturne tekovine i društvene uredbe toga novog susjeda 1 ugle- 
dajući se u nj osnivaju svoje državne organizacije, svoju crkvu, 
svoju novu kulturu. ; 

Već u toku 7. 1 8. vijeka primaju krst od latinskih svećenika 
iz Italije, a Hrvatska je u 9. stoljeću pod franačkim Regnum 
Italiae, odakle neprestano struje utjecaji u svim granama duho- 
vne i materijalne kulture. S razvojem prometa i izmjene malte- 
rijalnih dobara između tih zemalja jačaju se i kulturni odnosi 
osobito između dviju obala Jadrana, koji ih sve jače povezuje. 
U naše primorske gradove i u unutrašnjost dolaze rano Talijani 
kao tajnici, kancelari, notari, učitelji, liječnici, često i kao bi- 
skupi, a naša mladež pohađa visoke škole većinom u Italiji. Zato 
su mnogostruke pobude i utjecaji s Apeninskog poluotoka oplo- 
đivale rad i život s ove strane Jadrana. Zato svi duhovni pokreti 
iz Italije nalaze odmah odjeka u našim krajevima: romanika, 
gotika, humanizam, renesansa, daju u svima svojim raznovrsnim 
oblicima lijepe plodove i na tom našem teritoriju. Italija je ola- 
kotila procvat naše knjige i time što je — sve do posljednje 
četvrti 18. st. — najveći dio naših najstarijih knjiga izašao iz nje- 
nih štamparija, koje nabavljaju čak glagolska i ćirilska slova; 
tako su na pr. Mleci onda postali štamparsko središte 1 za hrvat- 
ske i za srpske stare publikacije. 

Naši su pređi na zapadu pokazali osobitu asimilatorsku spo- 
sobnost, a pritom su ipak održali svoju narodnu individualnost, 

šta više, oni se koriste sredstvima, koja im pruža velika civiliza- 
cija s juga, da malo pomalo razviju svoju političku, ekonomsku, 
a djelomično 1 kulturnu nezavisnost. Naučili su od susjeda na Pr. 
i pomorstvo, koje im je bilo sredstvo blagostanja, moći i obrane 
od tog istog susjeda, i tako Hrvati, jedini između Slavena, po- 
staju pomorskim narodom već u ranom Srednjem vijeku. 
. Ugledanje je ujedno u neku ruku i natjecanje. Ambicija se 
i samosvijest tih naših pređa tako razvila, da su se oni nastojali 
afirmirati na svim poljima ljudske djelatnosti, jednako kao 1 
njihovi učitelji preko mora. Službeni je i kulturni jezik Hrvata 
još od početka u glavnom latinski, ali ugledajući se u primjer 
Talijana, koji u osvitu renesanse podižu živi jezik svoga puka na 
veliku književnu visinu, počinju i Hrvati njegovati svoj mate- 
rinski jezik i stvarati na svom živom narodnom jeziku književna 
djela, kojim se nastoje takmiti s djelima talijanskih velikana. 
Pa kao u pomorstvu ističu oni i u književnosti i u umjetnosti svo- 
je sposobnosti: tako u 16. vijeku neke lirike naših starih pisaca 
nimalo ne zaostaju za pjesmama najboljih talijanskih pjesnika 
onoga doba, neke komedije Marina Držića i ribarska ekloga 
Petra Hektorovića mogu se mjeriti s najboljim ondašnjim djeli- 
ma te vrsti u Italiji a djelima majstora, kao što su Pietro Aretino 
i Jacopo Sannazaro, jednako kao i vijek kasnije pastirska igra 
»Dubravka« Ivana Gundulića sa svojim uzorom, s Tassovom 
pastoralom »Aminta«. Sačuvani brojni umjetnički spomenici, 
djela domaćih majstora, najbolji su dokaz, da oni ne daju puke 
kopije stranih uzora, već ih samostalno prerađuju i spajaju u 
nove kombinacije i originalne oblike prema ukusu svoga kraja. 
Takove su na pr. brojne arhitektonske građevine, crkve, zvonici 
i sl. Monumentalni portal trogirske katedrale (iz sredine 13. vij.) 
kipara Radovana na visini je ponajboljih suvremenih umjetni- 
na u Italiji. Arhitekt i kipar Juraj Dalmatinac iz Zadra (Gior- 
gio da Sebenico) daje 15. vijeka divnu šibensku katedralu 1 dru- 
ga djela, kakvim jedva ima premca u ono doba. 
Nije u davnim vezama s Italijom samo naše primorje, nego 
i zaleđe. I u banskoj Hrvatskoj sinovi stare aristokracije 1 kan- 
didati za visoko svećenstvo uče većinom u Italiji; tako na pr. 

Zrinski, Frankopani, Patačići, te su u njihovim knjižnicama naj- 
brojnije strane knjige upravo talijanske, jer oni rado čitaju, 
govore, pišu pa i pjevaju talijanski. 

Ta kulturna strujanja zrače s našega primorja na sve stra- 
ne i dopiru daleko u zaleđe, na Balkan. Sredovječni romani i 
legende, prešavši Jadran, i prerađeni u primorju, putuju dalje 
u Srbiju, u Rumunjsku, pa i u Rusiju. Jednako tako i vještina 
štampe, graditeljstvo i druge umjetničke i kulturne talijanske 
tekovine dopiru preko naših ruku i do drugih Slavena na istoku 
i na sjeveru. Tako na poziv Petra Velikoga izrađuju naši Bo- 
kelji prvu rusku mornaricu i oni su prvi učitelji Rusa u brodo- 
gradnji i u pomorstvu. Tako je naš teritorij postao važan posred- 
nik za izmjenu i materijalnih 1 duhovnih dobara između Ape- 
ninskog i Balkanskog poluotoka, između latinskog zapada i sla- 
venskog istoka. 

Svojim je Uiaggio in Dalmazia (Venezia 1774), koji je brzo 
preveden na francuski, engleski, njemački, upoznao poligraf abate 
Alberto Fortis strani kulturni svijet s našom narodnom pjes- 
mom. A da su to naše narodno blago sredinom 19. vij. mogli bo- 
lje upoznati u Evropi u njegovoj patrijarhalnoj ljepoti, ne mala 
je zasluga Šibenčanina Nikole Tommasea, njegova odličnog po- 
znavaoca i prevodioca, koji je bio svijestan, da ima 1 slavenske 
krvi u svojim žilama. , 

Slovenci, neposredni susjedi Talijana, poznaju dobro Ita- 
liju 1 primaju također odatle kulturnih pobuda, osnivaju dru- 
štva i akademije po talijanskom uzoru. Talijanske kazališne dru- 
žine, obično na putu u Beč, igraju od 18. pa do početka 19. vi- 
jeka često i u Ljubljani i upoznavaju Slovence s velikim maj- 
storima, kao što su _ Metastasio, Goldoni, Paisiello, Cimarosa, 
Rossini, Donizetti, Bellini. 

A i među Srbima, koji su geografski daleko od Apeninskog 
poluotoka, ima ih, koji sa zanimanjem prate njegov kulturni ži- 
vot. Tvorci nove srpske književnosti, na pr. Obradović, Z. Orfe- 
lin, M. Nenadović, Njegoš, žive neko vrijeme u Italiji i vraćaju 
se odatle obogaćeni mnogim znanjem i neizbrisivim doživljaji- 
ma, koji ostavljaju dubok trag u njihovim dušama i djelima. 

U tim odnosima mi nismo samo primali, niti smo Talijani- 
ma uzvraćali samo materijalnim dobrima. Bilo je mnogo naših 
ljudi, koji su surađivali u izgradnji velike talijanske kulture, 
koji su baš u Italiji našli mogućnosti, da svoje umne sposobnosti 
uspješno posvete napretku ljudske misli i čovječanstva, kao što 
su Rudže Bošković, jedan od najvećih učenjaka 18. vijeka, — pa 
Beno Kotruljić i Bonino de Boninis, dva Dubrovčanina, od kojih 
jedan daje Italiji prvu stručnu knjigu o trgovini, a drugi prvo 
ilustrirano izdanje Danteova eposa »Divina Commedia«; zatim 
druga tri Dubrovčanina Staj, Kunić i Zamagna, tri isusovca, naj- 
bolji latinisti 18. vijeka u Italiji, kako kaže G. Carducci, od kojih 
je prvi, profesor književnosti na sveučilištu u Rimu, u savršene 
latinske distihe pretočio i popularizirao Descartesove i Newto- 
nove zasade tako lijepo, da mu se divio i sam Ugo Foscolo, a 
druga dva, Kunić i Zamagna, preveli na latinski oba Homerova 
epa. Slično i neki naši vrli umjetnici stvaraju po raznim grado- 
vima Apeninskog poluotoka 1 još se danas svijet divi njihovim 
radovima, tako već spomenuti Juraj Dalmatinac, pa dva Vra- 
njanina (Laurana), jedan znamenit arhitekt, a drugi vajar, me- 
daljer 1 graditelj, zatim slikar Juraj Čulinović (Sclavonus Dal- 
maticus) iz Skradina, učenik Squarcione-a, dalje Trogiranin Ivan 
. Duknović (Giovanni Dalmata), kipar i arhitekt, autor bogatog 
grobnog spomenika pape Pavla II., pa Juraj Glović (Giulio Clo- 
vio Croata) iz Hrvatskog primorja, odlični minijaturist i Andri- 
ja Medulić (Andrea Schiavone) iz Nadina, koji unosi zanimljive 
novote u mletačku slikarsku školu, i napokon Martin Kolunič- 
Rota iz Šibenika, veoma cijenjeni bakrorezac. 

Te se kulturne veze nastavljaju jednako i u 19. 1 20. vijeku 
uza sve političke promjene, koje ih ponekad oteščavaju. Kod nas 
se sa zanimanjem prate sve kulturne pojave i strujanja na Ape- 
ninskom poluotoku. To ostavlja katkad jačeg traga i u našoj 
novijoj književnosti. Deset je hrvatskih preporoditelja u vezama 
s Italijom; najbolji hrvatski“ pjesnici, Preradović, Mažuranić, 
Kranjčević, borave u Italiji, prevode njene pjesnike i na- 
dahnjuju se njima; Mihanović pjeva na Rijeci hrvatsku Narod- 
nu himnu za koju Runjanin komponira melodiju po Donizetti- 

jevoj ariji (iz opere Lucia di Lammermor, III). Začetnici novog 
hrvatskog kazališta u Zagrebu mnogo su naučili od Talijana, 
majstora u kazališnoj i glazbenoj umjetnosti (Demeter i Zajc). 
Veliki se talijanski književnici, kao na pr. Dante, Boccaccio, 
Ariosto, Machiavelli, Cellini, Foscolo, Leopardi, Manzoni, Car- 
ducci, D'Annunzio, Fogazzaro, Croce, Pirandello mnogo prevode 
i o njima se piše s dosta shvaćanja. Najveći se slovenački pje- 
snik Prešern nadahnjuje lirikom Petrarke a Srbin Došenović 
prepjevao je mnoge stihove svog suvremenika Vittorellija. Dva 
velika moderna pjesnika hrvatska, Nazor i Tresić, prevode sami 
svoja djela na talijanski. Izlaze i antologije prijevoda s jedne 
i s druge strane. Prevode se na talijanski djela najznačajnijih 
naših književnika. Slovenci u povodu 600 godišnjice Dantea po- 
svećuju mu odličnu zbirku rasprava i prijevoda. Kod nas se pri- 
kazuju mnoge talijanske opere i drame, i često gostuju talijan- 
ski umjetnici. Priređuju se izložbe talijanske umjetnosti i knji- 
ge, a naši umjetnici izlažu svoje radove u Italiji. Osnivaju se na 
sveučilištima katedre za talijanski a u Rimu 1 Padovi za slavi- 
stiku, zatim desetak talijanskih lektorata, nova žarišta talijan- 
ske kulture, i zavodi. Naši đaci, kako je bilo u prošlosti, na- 
stavljaju više puta nauke u Italiji. Hrvatski se uči na sveučilištu 
u Trstu i na Orijentalnom Institutu u Napulju. Uvodi se moguć- 
nost učenja talijanskog jezika u našim srednjim školama i na- 
stoji se ostvariti suradnja između naučnih ustanova i intelektual- 
nih radnika u obje zemlje. Izlaze sada u Jugoslaviji nove Tali- 
janske gramatike i rječnici. Institut za istočnu Evropu u Rimu 
izdaje časopise i studije posvećene Slavenima 1 drži tečajeve za 
hrvatski jezik. 

Tako su sve do danas žive te prirodne veze među susjedi- 
ma i one blagotvorno utječu na njihove uzajamne odnose. Zato 
im se i u najnovije doba posvećuje sve veća pažnja s obje strane 
i s istim ciljem, a to je: što bolje međusobno upoznavanje kul- 
turnih tekovina 1 što veće zbliženje u plemenitoj i dezinteresira- 
noj suradnji na polju međunarodne duhovne zajednice. 

DR. ERNEST BAUER, ZAGREB 
ZNACAJ MODERNE PUBLICISTIKE 


Štampa — radio — film 


Riječ »publicistika« danas se vrlo često susreće, što više 
često je upravo u središtu cjelokupnoga javnog interesa. No 
pita se, da li mi pod tom riječi danas razumijevamo njeno prvot- 
no značenje, ili se možda s vremenom počelo pod tim pojmom 
razumijevati nešto sasvim drugo, nego što ona zapravo znači. 
U 18. st. označivao se publicistikom u prvom redu rad oko 
državničkih i javnih poslova, pa je »publicist« bio prema tome 
onaj, koji se znanstveno bavio naukom i teorijom o državi, 
odnosno državno-pravnim naukama. No već su se onda bunili 
neki, tako u Njemačkoj Freiherr vom Stein, protiv toga, da se 
svako piskaranje nazove publicistikom, a pogotovo onda, kad su 
produkti takova djelovanja bili sumnjive vrijednosti. Publicisti 
u ovome, pravom smislu bili su Napoleon, Fridrik Veliki, neki 
francuski enciklopedisti, ili Nijemci Justus Moser, Josef Gorres 
i Friedrich List. Dakako da time pojam »publicistika« dobiva 
nešto od onog značenja, koje je sadržano u riječi »res publica«, 
t. J. stvar, koja se tiče u prvome redu javnosti, a po tome i drža- 
ve te svakoga uopće. 


Tek tokom 19. vijeka došlo je u običaj, da se svaki rad oko 
književnosti, a prema tome i svako pisanje uopće počelo nazi- 
vati publicistikom. I u istoj mjeri, kako je napredovao novi po- 
jam, počeo se gubiti stari. Danas nikome ne dolazi na um, da 
pod imenom publicistike razumijeva znanstveni rad oko držav- 
ničkih poslova, već je publicist danas onaj, koji duhovnim sred- 
stvima, dakle riječju, napisanom riječju ili slikama utječe na 
političko mnijenje svojih suvremenika. Ta promjena u samom 
pojmu publicistike upućuje nas na vrlo važnu činjenicu, naime 
da se teoretsko raspravljanje ne smatra više toliko važnim, ko- 
liko aktivni utjecaj na volju javnosti, pa je prema tome utjecaj 
na javno mnijenje stupio ovdje na prvo mjesto. 

Tako su nastale i za »publiciste« nove zadaće. Prvi pred- 
uvjet takovu radu bit će taj, da gledaju na neki način prodrijeti 
u samo mišljenje onih, koje hoće preokrenuti u smislu svojih 
ideja, t. j. da prisluškuju svakom duhovnom raspoloženju onih 
koje su za svoj posao izabrali. Po današnjem evropskom shva- 
ćanju mnogi su putovi, kojima mora publicist poći. Po liberal- 
nom shvaćanju ima publicistika zadaću kontrolirati ili kritizi- 
rati javno mnijenje, pa je prema tome publicist u neku ruku 
onaj, koji sam može stvarati povijest. U autoritativnim država- 
ma imadu malo smisla za takvo djelovanje publicistike. Pu- 
blicisti treba da se podrede javnome interesu, njihov je djelo- 
krug u tome smislu ograničen, pa onaj, koji stvara novine, ne 
može u isti mah stvarati i povijest. »Novine nisu povijest« — 
uzviknuo je već Napoleon, a danas bi tome po autoritativnom 
shvaćanju trebalo dodati: »Novine i ne smiju biti povijest, jer 
su one samo odraz onoga, što se zbiva, a nikako ne mogu biti 
to zbivanje samo.« Ipak valja napomenuti, da i u tom slučaju 
publicist sudjeluje kod stvaranja povijesti, a to je ujedno | 
jedna od njegovih zadaća. 

Djelovanje i značenje moderne publicistike ipak je u oba 
slučaja, liberalnom i autoritativnom, vrlo znatno i veliko. Svaki 
publicist može biti sudionik političkog zbivanja, može biti stje- 
gonoša novih ideja i revolucija, a može opet biti i onaj, koji to 
sve upropaštava, koji raspršuje neke zajednice, te ih opet na 
drugome mjestu stvara. Prema tome zavisi držanje publicistike 
mnogo od same države i uopće od javnog interesa. Ako je to 
držanje u skladu s općim interesom, onda publicist vrši korisnu 
zadaću, on dapače omogućuje državi, da se približi cilju, koji 
bez publicistike jamačno ne bi mogla dosegnuti. Jasno je, da 
cijela državnička i diplomatska osnova neke političke sile može 
zavisiti od ispravnog obavještavanja te o njenom sudjelovanju 
u dnevnom zbivanju. Ako zataji onaj, koji to obavještavanje 
vrši i koji svakoga dana stvara one preduvjete, bez kojih se nc 
može stvoriti nijedna osnova, onda mora zatajiti čitav aparat. 
Te smetnje u pogledu loše publicistike ne opažaju se toliko kod 
liberalnog sustava, jer tamo uloga pojedinog publicista ne mora 

biti toliko znatna, ali kod autoritativnog sustava, gdje je sve 
izgrađeno kao neki gigantski stroj, može naravno i najmanji 
pokvareni kotačić u tom stroju proizvesti teške smetnje. 

Prema tako ispravno postavljenom pitanju publicistike u 
modernom životu mogu se odrediti mnoga zvanja, koja imadu 
više manje publicistički značaj. Njemački historik Wilhelm 
Bauer već je davno prije postanka današnje nauke o publicistici 
upozorio na to, da je neobično važno utvrditi, u kojem se odnosu 
nalazi sam publicist prema svome djelu. Iskustvo nam posljed- 
njih napora publicistike pokazuje, da nije moguć uspjeh, ako 
publicist sam nije uvjeren o onome, što govori. Tek iz osvjedo- 
čenja nastaje ona sila, koja može osvjedočiti drugoga. Publi- 
cist se dade u tom smislu uporediti s radiostanicom za davanje, 
te kao što će se jača stanica dalje čuti, tako će i njegova snaga 
biti to veća, što više je on sam uvjeren o svojoj ideji i snazi nje- 
zina djelovanja. 

S tim je pitanjem u vezi i drugo: da li publicist smije biti 
u službi neke ideje, koja se nalazi izvan njega samoga? Posve 
neovisan u svakom pogledu nije nijedan čovjek na svijetu; 
uvijek djeluju neki faktori na njega. U povijesti publicistike 
pitanje faktora je jedno od najradikalnijih. Tko u pogledu dr- 
žavničkih poslova hoće utjecati na druge, taj dakako sam lako 
podliježe raznim utjecajima. Njegovo se djelovanje ne zbiva 
u nekom zrakopraznom prostoru, već je zavisno o mnogim po- 
jedinostima i prilikama duhovne i tehničke naravi. Među tim 
faktorima treba ipak istaknuti jedan, po kojemu će publici- 
stika uvijek dobro proći, a to je utjecaj vlastitog naroda i krvne 
zajednice, u kojoj se pojedinac nalazi. Ako se taj favorizira 
pred ostalima, onda nema sumnje, da ćemo dobiti publicistiku, 
koja služi interesu zemlje i naroda. Potvrdu za to nalazimo u 
tome, da su upravo najgenijalniji državnici i političari u isti 
mah bili i najbolji publicisti, makar te zakone nikada nisu 
izučavali. 

Ima doduše kod svakog zvanja jedna strana, koju možemo 
nazvati »publicističkom«, a ima dapače takovih zvanja, koja 
po samome svome značaju stoje vrlo blizu toj grani ljudskog 

djelovanja, ali i izvan toga možemo ustvrditi, da se neki ta- 
lenti mogu publicistički iskoristiti. »Da se neki narod učini ve- 
likim, nije dosta poučavati ga teorijom, nego ga valja podrža- 
vati u stalnoj krizi.« Ta se misao Justusa Mosera može mirne 
duše prenijeti iz 18. st. na današnji svijet, gdje ona na svakome 
koraku nailazi na svoju potvrdu. Narod treba da je osvjedočen 
o ispravnosti onih mjera, koje poduzima država, a ako se tako 
ne radi, onda je publicistika promašila svoju zadaću. To se da- 
kako odnosi na sve one, kojima je dana vlast, da politički 
utječu na javno mnijenje, a ne samo na državnike. Publicistički 
odjek svake govorene riječi, dapače crkvenih propovijedi uvi- 
jek je velik, i odgovornost onoga, koji se tim sredstvima služi, 
ne biva time manjom. 

Pedagogija je također jedno od onih područja, koje može 
zanimati publicistiku. Tip pedagoškog publicista je dapače 
vrlo povoljan i omogućuje praktičnu provedbu onoga, što je 
teorija pokazala ispravnim. Ako su novine dobre, mogu biti 
velikom narodnom školom, koja ima svoje opravdanje i tamo, 
gdje se radi o razmjerno kulturnim narodima. Takovo publi- 
cističko značenje može poprimiti 1 zvanje pravnika, privred- 
nika i uopće svakoga, koji u svome djelokrugu mora svoj dio 
pridonijeti općoj zajednici. 

Publicistika bira u svom djelovanju ona sredstva, koja joj 
se ukažu najzgodnijima, stoga ne valja misliti, da je samo pisac 
ili novinar publicist, nego taj naziv pripada 1 svakome onom, 
koji je zaposlen oko produkcije ili izgradnje sredstava za oba- 
vještavanje ili pouku i zabavu javnosti, kao što su film, radio 
kazalište, knjižarstvo itd. Kod toga treba uzeti u obzir, da pu- 
blicistička zadaća pripada ne samo onima, koji izvode neke 
misli, nego 1 onima, od kojih te misli potječu. Tako su n. pr. za 
publicističko djelovanje neke knjige u istoj mjeri odgovorni 
autor, nakladnik, tipograf i knjižar, a za uspjeh nekog filma 
njegov autor, režiser, producent i glavni glumac, te cijela kom- 
parzerija. Isti momenti nastupaju i kod radiofonskih emisija, 
ili kod inscenacije igrokaza u kazalištu. Na svima tim mjestima 
može se svaki od tih faktora istaknuti kao publicist, t. j. kao 


Hrvatsko Kolo 305 20 


čovjek, koji ne će biti po strani kod odluka u državnom životu, 
nego koji hoće na svoj način u njima sudjelovati. Radoznalost 
i težnja za obavještavanjem, koja je prirođena ljudskoj duši, 
uzima se ovdje samo kao dobar i povoljan preduvjet, da bi 
se dalo takovo djelovanje postići. 

Stoga se po tom shvaćanju moraju odbijati oni nakladnici, 
producenti filmova ili posjednici radiostanica, koji radi same 
zarade i posla propagiraju neka djela, jer njihova je publici- 
stička odgovornost daleko veća, a da bi se smjeli obazirati samo 
na svoj probitak. Iz povijesti su poznati mnogi slučajevi, gdje 
su nakladnici ili posjednici novina, govornici i sl. na najaktiv- 
niji način zahvatili u politiku svog vremena, a svome su na- 
rodu dali dragocjenih pobuda 1 priloga. U tom pitanju nastaje 
i opreka između pojmova »žurnalist« i »publicist«. »Žurnalist« 
po samom etimološkom značenju riječi znači »onaj, koji zaba- 
vlja« t. j. onaj, koji nam svakog dana nastoji dobaviti ono, što 
će našu radoznalost zadovoljiti. »Žurnalist« stavlja pred svoje 
općinstvo svaku činjenicu, koju saznaje, a da pritom ne zau- 
zima nikakav kritičan stav; njega podržava općinstvo, te u 
neku ruku simbolizira njegove težnje i njegov cijeli svijet. Na- 
suprot tome »publicist« je uvijek ličnost, koja pripravlja pu- 
tove, po kojima treba ići; on opominje 1 svjetuje svoje općin- 
stvo, stvara mu usluge, a možda i štete. Tendencija u dobrom 
smislu i volja određuju njegovo djelovanje, a rezultati znano- 
sti daju mu poticaja. »Žurnalist« je onaj, koji težnju za razo- 
nodom najbolje zadovoljava, »publicist« je onaj, koji najčistije 
izrađuje tendenciju prema etosu. 

Iz svega toga proizlazi, da se naziv »žurnalistika« ne može 
nikako primiti kao neka oznaka za posebnu znanost, kako se to 
kod nas često radi, jer je tip »žurnalistika« danas već zastar- 
jela pojava, a sa znanošću pogotovo nema mnogo posla. Taj 
naziv treba već stoga zabaciti, jer se on ograničava posve na 
novine, koje nikada nisu bile jedinim sredstvom za obavješta- 
vanje ili djelovanje na javno mnijenje. Države, koje upravo 
u današnje ratno vrijeme usavršuju svoju informativnu službu 
preko radiofonskih stanica, susreću se tu upravo s takvim pro- 

blemima, kao što ih sa sobom donosi štampa. Vijesti se »redi- 
giraju« upravo kao u redakciji kojega lista, naslovi se citiraju 
speakerom umjesto jakim slovima, reportaža zauzima svoje va- 
žno mjesto. Danas se radio u tom smislu često naziva »govo- 
renim novinama«, a pravnici nastoje izraditi zakone, koji će 
vijesti preko radija upravo tako određivati u pogledu zakonske 
odgovornosti, kao što se to već prije događalo sa štampom. Za- 
daća reportera u radiju gotovo je odgovornija od one, koju 
ima njegov drug u štampi, jer od jakosti, boje i visine glasa za- 
visi mnogo toga, što kod novina nema nikakove važnosti. Radio 
je znao tu priliku iskoristiti time, da je uveo t. zv. radio-drame, 
koje mogu vrlo snažno djelovati publicistički, a njihova se re- 
žija sastoji uglavnom u određivanju akustičkih elemenata. 

Srodnost između raznih publicističkih poziva dade se još 
na drugim mjestima odrediti, tako je n. pr. glavni urednik 
nekog lista u publicističkom smislu sličan režiseru kod kaza- 
lišta 1 filma, te ravnatelju emisija kod radiofonske stanice. 
Svima njima je zajednička zadaća, da neki materijal prerade 
u publicističkom smislu i da mu dadu adekvatan oblik. Od na- 
kladnika novina smatrali su se oduvijek najboljima oni, koji 
su i sami aktivno pisali u svom listu, a isto je tako najbolji 
filmski režiser onaj, koji obrađuje svoje gradivo sam kao pisac 
i dramaturg. Teoretičar filma Frank Wisbar kaže: »Film može 
svoj učinak samo tako postići, da kao svako drugo umjetničko 
djelo postigne potpunu suglasnost između sadržaja i oblika, 
koja se dade oživotvoriti jedino suradnjom svih, koji su kod 
njegove produkcije zaposleni.« Ipak nije svaki autor režiser, 
ni svaki autor novinskog članka urednik. Članovi toga zajed- 
ničkog rada mogu se prema tome povezati jedino publicistič- 
kom zadaćom, koja im postavlja zajedničke ciljeve i zajedni- 
čku odgovornost. 

Tip publicističkog autora i režisera kod filma je Louis 
Trenker. U jednom njegovom predavanju spomenuo je 1 to, 
da on voli zabavne filmove kao gledalac, dapače ih je sam i 
nekoliko režirao, ali kao režiser ipak odabire uvijek manus- 
kript, iz koga se dade napraviti publicistički film. ITakovi su 

njegovi filmovi bili n. pr. »Plameni bregovi«, ili »Buntovnik« 
(Der Rebell), gdje njegova domovina Tirol stoji u središtu rad- 
nje. Kad mu je jednom cenzura u Austriji iz filma »Plameni 
bregovi« izrezala samo 30 m., napustio je prikazivanje cijelog 
filma, jer je po vlastitoj izjavi cijeli film snimao samo zbog 
tih 30 metara. 

Ispravan se publicist mora kloniti toga, da sam sebe sma- 
tra središtem svijeta, nego mora biti svijestan o tome, da stoji 
pod utjecajima svoje okoline upravo tako kao svaki pojedinac 
iz njegove publike. Ipak se ni u tom slučaju ovdje ne mogu 
primijeniti zaključci stare psihologije masa, kao što ih je nekad 
odredio Le Bon. Opći zakoni, koji su na taj način došli na vi- 
djelo olakšavaju svakako 1 publicistu njegov rad, ali on će 
ipak mnoštvo, koje ga okružuje, gledati drugim očima i nasto- 
jat će, da fluidum, koji nosi neko mnoštvo, ponese i njega, ali 
samo onim stazama, koje on drži ispravnima. Utjecaji, koji 
djeluju na publicista, uglavnom se mogu ovako odrediti: U 
prvom su redu to iskonske potrebe i težnje svakoga čovjeka bez 
razlike, radoznalost, makar primitivna, ili nastojanje, da dođe 
do znanstvenih istina; zatim težnja za razonodom, za novo- 
stima itd. Drugi je faktor narod i rasa, iz koje publicist potječe, 
te spol, kome pripada. I starost ima ovdje važnu ulogu, makar 
se tu ne mogu odrediti točne granice, koje bi nam dopuštale 
određivati, što je »staro«, a što »mlado«. Tek na treće mjesto 
dolaze utjecaji karaktera, obrazovanja, temperamenta, kao 
sve lične prilike, koje proizlaze iz dužnosti pojedinog zvanja, 
utjecaja okolišnog svijeta i načina života. Dakako da tu može 
na publicista djelovati 1 država, crkva, razne političke stranke 
1 ostali slični faktori. 

Pojava, koju smo na takav način nazvali publicistikom, 
stara je već mnogo tisuća godina. Ona je stara upravo onoliko, 
koliko su stare mogućnosti, da se nekim sredstvima s jednog 
čovjeka može djelovati na drugoga, te time odrediti njegovo 
djelovanje i držanje. Oblici, u kojima se zbivao taj duhovni 
utjecaj, mijenjali su se naravno s vremenom, te su zavisili od 
raznih prilika onoga, koji daje, i onoga, koji prima, a osim 

toga o tehnici same ove izmjene. Publicistika je dio onog ve- 
likog područja, koje obuhvaća sve načine, kojima se ljudi me- 
đusobno sporazumijevaju, a njen su predmet one pojave, koje 
imadu kao cilj proizvođenje nekog utjecaja na volju drugog 
čovjeka. 

Najstariji način, da se u tom pravcu djeluje, zabilježen 
nam je u Kini, gdje je u tu svrhu služila glazba. Već u trećem 
tisućljeću pr. Kr. upotrebljavala se u Kini glazba ne samo za 
obavještavanje o namjerama vlade, nego i u svrhu utjecaja na 
javno mnijenje. Pisac Si-Ma-Tjian veli: »Svakog puta, kad 
vladari uvode novu glazbu, događa se to u svrhu spomena na 
pradjedove, i da bi se utjecalo na narod«, a pisac Šun kaže 
2.255 g. pr. I.: »Glazbu treba nadzirati tako, da se sinovi car- 
stva mogu obavještavati. Pjesme moraju izricati određenu 
volju.« No nisu samo razne vlade htjele glazbom utjecati na 
puk, nego je i narod svojom pučkom glazbom nastojao vršiti 
utjecaj na regente. Slično tome događalo se u Evropi, valjda 
u brončano doba, i to valjda tako, da su se glazbom mogli po- 
jačati osjećaji pripadanja nekoj zajednici ili plemenu. Najbolji 
primjer zato su još danas narodne himne, iz kojih svatko iz 
neke zajednice čuje nešto, što se njega samoga tiče. Takovu su 
ulogu vršile narodne pjesme kod svih naroda i u sva vremena. 

Tek viši oblici publicistike su govorništvo i mimika, što 
zajedno vodi k pojavi kazališta. Općinstvo, koje govornik ili 
glumac želi predobiti ne mora u svakom slučaju biti pasivno, 
jer mu je dana mogućnost, da povlađivanjem aktivno utječe 
na samo razvijanje događaja. Dapače treba upravo u tom me- 
dusobnom odnosu i igri sila, koje se tu razvijaju, tražiti bit ta- 
kova djelovanja publicističkih elemenata. Ima mnogo primjera 
zato, ali svakako je jedan od najznačajnijih pojava, koja se 
događa svaki put, kad se Schillerov Don Carlos prikazuje u 
zemlji, gdje vlada kakova diktatura. Kod riječi markiza de 
Pose: »Sire, geben Sie Gedankenfreiheit«, aplauz je uvijek 
toliki, da se u tome s pravom može vidjeti neka politička de- 
monstracija. U tom se smislu mogu spomenuti i predstave 
Schillerova » Wilhelma Tella« i »Wallensteins Lager« g. 1938. 

u Egeru, koje su se razvile do značajnih manifestacija  poli- 
tičkog karaktera. 

Pisana ili štampana riječ u bilo kojem obliku vodi do po- 
jave štampe, u kojoj se očitovala publicistika dugo na najči- 
stiji način. Razumljivo je, da se po samom sadržaju novinskih 
vijesti, ali i svega onoga, što se pomoću štampe namjenjuje 
javnosti, može vršiti eminentan utjecaj na javno mnijenje. 
Stoga je u istoj mjeri i odgovornost svih faktora, koji su oko štam- 
pe zaposleni, vanredno velika. Nije svejedno, što se štampa, nije 
štampa pojava privrede, gdje se slobodno može ići za vlastitim 
interesom, nego je štampa javno-pravna funkcija, koja je mi- 
mo kaznene odgovornosti vezana velikim moralnim obzirima. 
Neodgovornost u štampi ne da se nikojim načinom ispraviti; 
šteta. ovako počinjena ostaje u nekom smislu vječna. Nijedan 
demanti ne može poništiti publicistički učinak krive ili hoti- 
mično pogrješne vijesti, jer nikada nemamo garancije, da de- 
manti čitaju i oni, koji su pročitali samu vijest, koja se deman- 
tira. Upravo danas imamo najbolju priliku promatrati razne 
pojave hotimičnog iskrivljivanja originalnih vijesti, koje se 
mogu na mnogo redakcijskih sredstva preinačiti, tako da je 
konačno sam čitalac u čudu, kako da se snađe u množini pot- 
puno protuslovnih vijesti. | 

Moderno publicističko sredstvo, koje bez sumnje vanredno 
napreduje 1 po svojoj važnosti zauzima gotovo prvo mjesto, 
jest radiofonija. Dakako da to vrijedi za one narode, gdje su 
aparati za primanje osobito rašireni, odnosno gdje imade mno- 
go radio slušača. Nezgodno je ovdje tek to, da govorena riječ 
u radiju djeluje često monotono, pa zavisi mnogo od toga, kako 
je program složen, i kako pojedini govornici umiju zainteresi- 
rati slušaoce, da li će radio kao publicističko sredstvo imati do- 
voljno učinka. Ipak su danas već sve radiofonski jake zemlje 
došle do toga, da se dnevne vijesti u radiju, iako zauzimaju tek 
malen dio programa, slušaju s najvećom pažnjom. U pogledu 
publiciteta radio je dakako daleko nadmoćniji od štampe, a 
isto tako u pogledu brzine. Svaki pojedinac, koji dnevno u od- 
ređeni sat otvori svoj aparat, da sluša najnovije vijesti, ima 

u neku ruku osjećaj, da je time doznao gotovo sve, što se toga 
dana važnije zbilo, a sve to u nerazmjerno kraćem vremenu, 
nego što bi ga informirale novine. Što se tiče brzine obavješta- 
vanja kroz radio valja spomenuti problem posebnih novinskih 
izdanja, koja su danas već postala nesavremenima, jer kad 
posebno izdanje stigne čitaocu, već je on davno čuo novost na 
svoj radio-aparat. 

Ipak ne postoji ni u tim prilikama opasnost, da će novina 
nestati pred radiofonijom. Ima naime i u publicističkom djelo- 
vanju radiofonije tamnih strana, a jedna od njih je n. pr. ta, 
da se po radiju ipak ne može doznati sve, što moderan čovjek 
svakoga dana hoće znati. Novine obuhvaćaju uglavnom neki 
uži krug, te se mogu baviti specijalnijim pitanjima, a mogu 
uzeti u obzir i posebne interese nekog staleža, političke stran- 
ke i sl. Stoga je novinstvo prikladno za tipično gradske prilike, 
gdje ljudi predaleko stanuju jedni od drugih, a da bi se usmeno 
mogli obavještavati, a radio im je ipak preopćenito sredstvo in- 
formacije. Druga važna razlika između radiofonije i štampe 
je ta, da radio donosi zvučne i time prolazne efekte, a novine 
te iste činjenice fiksiraju i čine ih pristupačnima i onda, kada 
je njihova aktualnost već prošla. Zadaća radiofonije bit će 
prema tome, da se te informacije obrade i da im se time dade 
neki stalniji oblik. Takav razvitak možemo predvidjeti i po 
tome, što se krug informiranih ljudi, ili onih, koji su barem 
željni informacije, u Evropi neprestano proširuje, tako da već 
stanje, koje je vladalo prije 50 godina, ne odgovara u tom po- 
gledu nikako današnjemu. Za vrijeme Fridrika Velikog pisale 
su se novine samo za diplomate, ali već za Napoleona prilike 
se promijenile u toj mjeri, da je sam slavni Korzikanac bio pri- 
siljen uskliknuti: »Jedan list može katkada više učiniti, nego 
što bi osam vojnih zborova moglo izvršiti.« 

Pitanje odnosa radiofonije prema novinstvu nastavlja se 
nekim načinom u problemu dnevnih novina prema časopisima. 
Novine i časopisi međusobno su vrlo slične pojave, ali ipak 
nisu isto. Ima posve vanjskih znakova, po kojima se razlikuju 
kao n. pr. duži intervali u izlaženju časopisa te znatnije mjesto, 

koje sama vijest zauzima kod dnevnih novina. No ima i časo- 
pisa, koji po svojim informacijama nimalo ne zaostaju 
za dnevnom štampom, kao što nam to svjedoče ilustrirani listo- 
vi, koji se čak u stručnim prikazima smatraju kao neka sredina 
između novina i časopisa. Radi svega toga su ipak mnogo va- 
žniji unutarnji razlozi, koji dijele novine od časopisa, a uglav- 
nom su ovi: vijesti i članci, koje donose dnevni listovi, sastav- 
ljeni su tako, da se njima obuhvaća velik krug raznih interesa, 
dok naprotiv časopis donosi članke i vijesti iz nekog određenog 
područja. Časopis služi određenom (ali ne u lokalnom smislu) 
krugu čitalaca za dosljednu informaciju o specijalnim podru- 
čjima ljudske djelatnosti. 

Po ovome svom karakteru časopis je most između novina 
i knjige. Ni definicija knjige u publicističkom smislu nije laka 
stvar. Po Schottenloheru knjiga je opširan prikaz nekog pred- 
meta u cjelovitom obliku. Sve ostalo, što može imati sve vanj- 
ske karakteristike knjige, ne može se uklopiti u ovaj okvir, te 
ispada iz njega kao letak, brošura, novina ili časopis. Radi stal- 
nosti, koju knjiga daje svakom prikazu, njena je važnost u po- 
vijesti publicistike bila odvajkada golema. Prve cenzurne mjere 
katoličke crkve nisu bile uperene protiv letaka ili časopisa, pa 
ni protiv periodičkih publikacija, nego iskjučivo protiv knjiga. 
Publicitet, koji su doživjela djela moderne političke literature, 
svjedoči o tome, koliko je još danas ta grana publicistike važna, 
mada joj naravno manjkaju sve one prednosti, koje može laka 
i pokretna pojava časopisa i novina dati svakoj misli i svakom 
pokretu. 

Sva su prema tome publicistička sredstva, koliko zavise od 
štampe, vrlo srodna, pa tako je srodan sa svima tim sredstvima 
i onaj izdanak, koji se tiče slike. Čim naštampana riječ iskoči 
iz svog okvira, te nam se slikovito stavi pred oči kao plakat, 
zidne novine ili sl. nastaje opet oblik publicističkog djelovanja, 
koji u logičnoj dosljednosti vodi do filma. Drugi pravac, kojim 
se od novina može doći k filmu, jesu ilustracije u tekstovima, 
kojima su se služili već pred nekoliko stoljeća kalendari, te već 
spomenuti tip ilustriranih časopisa. Djelovanje plakata je u tome, 

na koji način je uspjelo usredotočiti pažnju gledaoca na neki 
objekt, kojim se želi postići publicistička svrha. Slika sama po 
sebi ima izvanrednu sposobnost kao sredstvo za propagandu 
ideja i mišljenja, te su se njome služili već publicisti starog 
vremena. Čak se u predhistoriji čin: da je važnost slike u tom 
pogledu bila poznata, jer nas iz slika raznih životinja i život- 
nih prilika, koje su se u brončano vrijeme slikale uz grobove, 
gleda vjerovanje u besmrtnost primitivnog čovjeka. Od tih 
prvih sačuvanih slika vodi daleki put preko raznih natpisa i 
spomenika starog i srednjeg vijeka do slika u periodičkoj štam- 
pi. Razvitak fotografije dakako da je mnogo pridonio ilustra- 
cijama, a ne bi bilo pogrješno, kad bismo u današnjim moder- 
nim stripovima i njihovu publicitetu uopće gledali tendenciju 
za nekim slikovitim izražavanjem. Današnji čovjek previše čita, 
pa mu se oči odmore kad gleda slike. Taj interes često je po- 
vezan smislom za karikaturu, koja publicistički djeluje pretje- 
ravanjem nekih osebina u nekom posebnom pravcu. S tim je 
u vezi i fotografska karikatura, koja lako može dovesti do mi- 
stifikacija svake vrste. Kolika su sredstva ilustracije i njen 
učinak u modernoj štampi, dade se vidjeti iz ovih primjera, 
što ih je u svojoj knjizi o publicistici naveo prof. Minster: 1. 
slika ne prikazuje pravi događaj, nego se događaj rekonstru- 
ira tako, da se može snimiti; 2. fotomontažom se dvije ili više 
slika spretno pretvore u jednu, t. j. iz nekoliko po sebi istinskih 
događaja napravi se jedan izmišljeni; 3. stara se slika pred- 
stavlja kao aktualna i priklopi se aktualnom tekstu; 4. slika se 
retušom, dakle slikarskim sredstvima izmijeni toliko, da pra- 
vom događaju više nikako ne odgovara. 

Budući da nam se na taj način pokazuju tako bogate mo- 
gućnosti publicističkog djelovanja, koje leže sakrivene u opvič- 
noj slici, bit će jamačno publicistički interes još veći kod t. zv. 
živih slika ili slika, koje se brzo izmjenjuju. Tu nailazimo na 
razlog, zašto danas publicistika isprva u nijemom, a kasnije i 
u tonfilmu slavi svoje najveće triumfe. Nije ovdje mjesto, da 
razmatramo razvitak filmske tehnike, ali nas donekle zanima 
svjetska filmska producija, pa valja spomenuti, da se g. 1937. 

gotovo jedna petina svih filmova na svijetu producirala u S. 
A. D.. 600 f. zatim slijedi Japan s 500 f., Indija s 350, Brita- 
nija s 225, Njemačka sa 117, Francuska sa 111 itd. Posjet kine- 
matografa prosječno je najveći u Australiji, jer tamo općin- 
stvu ne može služiti nikakovo drugo sredstvo razonode; za njom 
idu Engleska, USA, Francuska, Italija. Njemačka, a tek na 
sedmom mjestu Japan. Jasno je, da Japan svoju golemu pro- 
dukciju podržava jedino iz propagandističkih obzira, a nikako 
da pokrije svoju vlastitu potrebu. U Evropi posjećuje svakog 
tjedna kinematografske predstave po prilici 40,000.000 ljudi, a 
u Americi tri puta toliko, ali ti nam brojevi ipak ništa ne kažu 
o tome, na koji način koji film djeluje. Tu se nailazi na jednu 
od glavnih poteškoća kod istraživanja same publicistike, jer 
publicistički utjecaj se naravno ne može brojevima izraziti. 
Brojevi o posjetnicima kinematografa i o filmskoj produkciji 
upućuju nas samo na neke pretpostavke za to djelovanje, ali 
nam ne dopuštaju nikakovih zaključaka. 

Film je najuspjelije sredstvo za takvo utjecanje, što je do- 
sada pronađeno. On može zbilja na gotovo savršen način dje- 
lovati, jer tu dolazi gotovo do materijalnih učinaka. Ako se već 
štampanoj riječi i ilustracijama poklanja neka pažnja, te im se 
u mnogo slučajeva priznaje vjerodostojnost, onda žive prizore 
na kinematografskom platnu još više smatramo dokazima vje- 
rodostojnosti. Jako djelovanje filma kao propagandnog sred- 
stva tumači se tako, što se na razmjerno vrlo jednostavne 1 
jeftine načine kao što su n. pr.: poseban položaj kamere kod 
snimanja, izobličenje raznih zvukova, posebna sinhronizacija, 
izrezivanje, te sastavljanje heterogenih dijelova, promjene u 
tempu prikazivanja i snimanja, mogu stvarati iluzije, koje mi 
na jedan drugi način ne možemo postići. Ono, što se radijem 
na akustičan način može obznaniti, ili kroz novine simbolički 
predstaviti oživljava film sjedinjavanjem sviju tih elemenata 
do takovog života, koji vrlo malo zaostaje za samom stvarnošću. 
Pa tako se te konstatacije u prvom redu odnose na politički 
film, odnosno na razne tonfilmske žurnale, koje smo naučeni 
gledati u našim kinematografima, ipak se razumije samo po 

sebi, da se umjetničkom obradbom filma može u publicističkom 
pogledu učiniti još mnogo više, što svjedoči povijest nijemeg 1 
tonskog filma. 

Doba velikih filmova u službi neke nacionalne i političke 
ideje upravo je danas nastupilo i donijelo vrijednih primjera, 
koji su zanimljivi i s umjetničke i s publicističke strane. Nema 
gotovo filmske produkcije velikih naroda, koja se ne bi bavila 
tim problemima, pa je dosta u tom smislu upozoriti na engleski 
film o kraljici Viktoriji, ruski film o Petru Velikom 1 cijeli niz 
njemačkih filmova, među kojima se naročito isticao film »Pour 
le mćrite«. Film je danas postao toliko značajnim sredstvom 
propagande, da čak diplomacija ima prilike, da se njime bavi. 

No ipak kraj sveg razvitka tehnike i njenih sredstava ima 
publicistika još uvijek računati s naoko nevažnim 1 primitiv- 
nim, ali ipak dosta opasnim sredstvom, naime usmenom propa- 
gandom i pronošenjem glasina. S obzirom na publicistički uči- 
nak kod pojedinca sasvim je svejedno, da li je neka misao na 
njega djelovala time, da je bila izrečena javno ili ju je pak 
doznao na tajni način, jer nama se radi samo o njegovoj re- 
akciji. Takova se propaganda vrlo rado vrši dopisivanjem (ko- 
respondencijom) te ima mnogo slučajeva, gdje je takova pro- 
paganda osobito dobro uspijevala, pogotovo u vrijeme, kad su 
druga publicistička sredstva bila pod jačim nadzorom države 
ili koje druge vlasti. Kod osobnog razgovora u četiri oka stu- 
panj publicističkog djelovanja onoga, koji govori, potpuno je 
ovisan o tome, koliki ugled i koliku vjerodostojnost on uživa 
kod svojeg partnera, koji ga sluša. I u tom slučaju vrijedi os- 
novno publicističko pravilo, da se aktivni govornik tog razgo- 
vora mora potpuno upoznati s mišljenjem svog sudionika, 
kako bi svojim riječima mogao dati što veće osvjedočenje. U 
tim psihološkim činjenicama nalazimo pretpostavke, koliko za 
samo međusobno obavještavanje, toliko i za stvaranje t. zv. 
glasina, koje se mogu smatrati protivnim polom ispravnog iz- 
vješćivanja. Tako nastaje onda i t. zv. usmena propaganda, 
sredstvo političke borbe, koje je već na mnogo mjesta pokazalo 
svoj snažan učinak. 

Najbizarnija grana takove »usmene propagande« je poli- 
tička dosjetka i šala, koja se javlja uvijek tamo, gdje je čak 
usmeno dojavljivanje u opasnosti pred silama, koje ga spreča- 
vaju. Treba k tome uzeti u obzir, da se takove političke do- 
sjetke mijenjaju na svome putu u usmenoj tradiciji po više 
puta, tako da iz jednog motiva nastaje sva sila varijanata. Mo- 
derno vrijeme upravo obiluje takovim dosjetkama, koje vrlo 
rijetko promašuju svoj učinak. Dovoljno je da se sjetimo vi- 
ceva o raznim odgovornim evropskim državnicima i prilikama 
u njihovim zemljama, o sadašnjem evropskom sukobu i poli- 
tičkoj situaciji, koja ga je izazvala itd. Čak iz povijesti publi- 
cistike namiću nam se u tom pogledu primjeri kipova Marforio 
i Pasquino u Italiji, gdje su se već prije 600 godina izlagale po- 
litičke satire protiv papinstva i njegove vladavine. 

Publicistika je prema svemu tome, što smo dosada imali 
prilike razmotriti vrlo važan sektor ljudskog djelovanja. Ona 
prati sve pojave iz duhovnog svijeta, pa upravo tako, kao što 
može koja od tih pojava imati svoj književni, umjetnički, eti- 
čki ili bilo koji drugi karakter, tako se može na njoj raspozna- 
vati i publicistička strana. Ako se ta činjenica ispravno uoči, 
onda s tim dobivamo i opravdanje publicistike kao nauke. Sve 
što se dosada govorilo o nekoj »nauci o novinstvu« o »novinar- 
stvu«, »akademijama za film« ili školama za izučavanje radio- 
fonije, može imati svoj praktični i profesionalni značaj, ali se 
ne može shvatiti u smislu naučne discipline, koja bi se trebala 
predavati na sveučilištu. Iz istih razloga treba odbiti i naziv 
»žurnalizam«, kako smo to već prije spomenuli, jer svi ti nazivi 
pogađaju samo neke pojedinosti, koje kod velikog područja 
publicistike nikako nisu važne i nemaju načelnog značaja. Pu- 
blicistika je naprotiv sve to zajedno, njen je predmet nešto ap- 
straktno, naime vršenje utjecaja na psihu pojedinaca ili nekog 
mnoštva, ona je u neku ruku srodna psihologiji, ali bez nje se 
ne mogu zamisliti ni političke ni državne nauke, a pogotovo pi- 
tanja propagande, reklame itd. Nijedna velika revolucija, koju 
je dosada čovječanstvo proživjelo, ne bi se dala zamisliti bez 
publicističkih elemenata; bez njih bi se čovječanstvo nalazilo 

u vječnom kvijetizmu, mjesto da se nalazi u vječnoj dinamici. 
Stoga nam se izučavanje svih prilika 1 karaktera publicistike 
nameće baš u času, kad o njoj ovisi sudbina mnogih evropskih 
naroda, jer čini se da se danas u najvećoj mjeri ispunjuje pri- 
znanje, što ga je Napoleon na kraju svog života izrekao: 

»Bio sam prisiljen, da svijet osvojim oružjem, ali danas 
bih ga morao osvjedočiti!« 

REBKOSRI DP NT ICON 


KADETI ALKAZARA 


Kancone Andaluzije vrele o djeco sretna ljubavi i pjesme? 
uz mekanu zveku kitare, Zar najezda je nova 

što ljubeća srca vesele, barbara željnih morije i pljačke 
ne zvone već ulicama uskim ugrozila sigurnost vašeg krova? 
tornjevitih gradova tvojih, I ustadoste na obranu spremni 
O ponosna zemljo stara vitezi dični časti i ljepote? 
sedefasta Alhambro, Vi obarate, postiđeni glave! 
grimiznih Alkazara. Žar nije? O, sramote! 

Sita sporog fandanga Ne protiv dušmanina 

uz pratnju kastanjeta već protiv rođenog brata 

i razbludnoga tanka u užas ste trgnuli rata. 

vatrenih tvojih žena Ne protiv vjetrenjača, 

šareno si povela kolo, već protiv žive bratske ploti 
Espanjo razmažena; uperili ste oštra koplja, 

ples divlji grozovitih jeza okrutni don Kihoti. 

uz gromki tutanj topa Koja vas je nevolja ljuta 

i prasku mitraljeze. od glasa krvi jača, 

Valovi tamna kova, kakva nepravda ili nužda kruta 
rujnim mrljeni bljeskom nagnala, da se, kipeć mržnjom 
zloslutnih plamenova, latite oštrog mača? 

s muklim šumom i s treskom Vi šutite? O, znadem, 

ko nabujala rijeka u gomili što vašom zemljom vrvi, 
kipuće guste lave, zamamnom zaslijepljena laskom 
što prijeti nasilna i prijeka, rame uz rame idu vaša braća 
ubava rodna polja, s neprijateljem žednim vaše krvi, 
gradove, sela plava. komu pod maskom 

Nad njima se izvija Avet bratstva i ljubavi zlo srce bije 
sa mačem i s gorućim krijesom i osvetu i propast snuje 

i svu je prekrilila plavet i smrt i očaj oko sebe sije 
žarkoga neba. Bijesom i za vas ropske lance kuje. 
zelenim plamte njene oči. I jurnuli su ko valovi mračni 
Ne silazite u arene kroz polja, šume, gradove i sela, 
o toreri Sevile i Madrida, nezadržljivi, silni, ubitačni 

jer čitava vaša je zemlja od vizigotskih horda gori 

sad krvava korida. rušeć i paleć i ništeći djela, 
Koja je odluka nebesa koja um ljudski plemeniti stvori, 
uzmogla da vas preda Herostrati neumolni i mali. 

u nemilosne kandže bijesa, Gazeći stid i čast i nade 

u uzašašće ljudskog duha 

i savjesti su silovali 

bezlični Torkvemade. 

U jutro, od užasa blijedo 

poplaviše ulice tvoje, 

o kraljevski Toledo. 

Plač stoji, kuknjava i jauk 

staraca i nemoćnih žena, 

koje, ostavivši domove mile 

u plamenu i dimu, 

ulicama bježe ispred divlje sile 

stiskajuć k srcu svoju sitnu djecu 

i pomoć vape, 

gledajuć u smrt skoru, neumitnu. 

O zemljo slavljenih matadora, 

zar je umro u sinovima tvojim 

duh viteški i muški 

Cida Campeadora? 

Zar nema zatočnika 

slaboća, ljubav, poštenje i vjera, 

da njegove obnovi zgode, 

zar je tebi, Espanjo bijedna, 

kucnuo zadnji čas slobode? 

Šireći suzne oči 

i dižuć k nebu ruke, 

što očaj i strah koči 

iražeći k spasu puta, 

kao da mijemo pita 

gomila užasnuta. 

Na širokome placu 

u bojište krvavo obraćenu, 

nepomično je stala 

mala skupina ljudi. 

Mladi su, tek što su im malje 

ogarile usnice svježe, 

al' plamen rodoljublja sveti 

muške im grije grudi. 

Dostojni sinovi viteških pređa 

ponositi to su kadeti. 

S bolom na licu blijedu, 

al' s bljeskom u tamnom oku 

gledaju, strepeć, na taj jad i 
bijedu. 


I dok se pucanj, lom i vika 
okrutnih zatirača 

i jauk ranjenika 

do u nebo diže i ori, 

sred kuknjave i plača, 


ta družba malena i mlada 
odluku smjelu stvori 


ko hrid nad valovima mutnim, 

diže se iznad grada, 

bijela i gorda, stara, 

vjekovima osvijetljena, 

tvrđava Alkazara. 

Ona i njine mlade prsi 

bit će brana od te rijeke crne. 

Kroz vjetar Smrti, što im kosu 
mrsi, 

vitki i brzi kao srne, 

na branište su stigli tvrdo. 

Otuda zabljesnuše munje 

i olova vreloga kiša 

na divlje se osula krdo. 

I uzalud dane i noći 

bijes njegov se obara ludi 

na one kamenite strane, 

na one neslomljive grudi. 

Zrak tutnji i kule se ruše 

od podmukle zatorne sile 

i požari sivi se puše 

pod razvalinama, što trpa 

željezo užareno 

i tvrđava gorda je skoro 

sva bezličnog kamenja hrpa. 

Al jošte na zidinam stoji, 

neodstupna i smjela, 

izmorena i prorijeđena 

al' vedra čela 

uspravna mlada četa 

ko vitka halebarda, 

na usiima smiješak, i čeka 

rcžuće zapovijedi 

čeličnoga Moskarda. 

I slomila je mračnu silu 

ta postojanost vrla, 

i kad su u bijeg nagle divlje 
horde, 

blijede od jada i sramote, 

iz mladenačkih grla, 

ko orla krik, te ptice gorde, 

pobjednički se poklik ote. 

O slava, slava vama, 

jer nijeste bili škrti 

grimizne vaše krvi 

da spasite slobodu, 

i gojiste u mladom srcu 

toliku ljubav prema rodu, 

toliki prezir Smrti. 

Djevice kastiljanske 

na grobove će doći vaše rane 


i ljubiti će hladne ploče 

lovorom ovjenčane. 

Vjekovi će proći i odnijet sobom 
u ponor zaborava 

u Lete crne vode 


. mnoga imena zvučna, 


al' u grudim sinova tvojih 
punim svetog čovječjeg žara, 
u poklonicim časti i slobode 
Espanjo osvećena, 

ostat će nepomućena 1 sveta 
vječita uspomena 

kršnoga Alkazara 

i njegovih kadeta. 

MARKO FOTEZ 


VALOVI MISLI 


Ko valovi ovi u beskrajnom redu, . 
vojnici na juriš, što bez nade ginu, 

iz tame u tamu u mračnu dubinu 

rone mi misli u jezivu slijedu. 


Ko valova krijeste i želje se jave 

i sinu ko sreća u jednome času. 

Al samo u jednom. Čim podignu glave, 
snađe ih bura i vjetar ih rasu. 


Ko prošli spomen kaplje se gube, 
iskri se pjena ko razdrie čipke 
nožem što para vrtlogom vira. 


Da I su to crvi, što lubanje dube? 
Ne, to su snježne, bjelokosne tipke 
burnog klavira Čajkovskog, što svira 


ZALEĐENI VODOPAD 


Hrvaisko Kolo 


Sveg me steže obruč ledenih kristala, 
blistavih i sjajnih, al ipak me vežu, 

da šiknem u kaplje tisuća opala 

i s bojama duge satkem svijetlu mrežu, 


da prekinem ovu ledenu tišinu 

i jurnem kroz gorje kao mlada rijeka, 
da snagama svojim oplodim dolinu 

sve donle daleko, gdje me more čeka. 


Sini s neba sunce, neka led već puca, 
o proljeće, dođi, daj nam čar života, 
silno srce moje neka življe kuca, 
u nov život vodi i nova ljepota. 


Nebo, zemlju, ljude u jedno ću spojit, 
sini, s neba sunce, i ja ću svijet osvojit! 

BOŽO LOVRIĆ, PRAG 


ČAROBNJAK NA GLASOVIRU 


Listajući stare knjige i požutjele papire naišao sam na jedan svoj 
stari rukopis. U to doba sam se uvelike bavio glazbom. Učitelj me je 
pripravljao za konzervatorij. Svirao sam na glasoviru od jutra do 
mraka. Žanemario sam školu i nepravilne grčke glagole i posve se 
prepustio melodijama Schuberta, Schumanna i Chopina. Pod jednim 
njegovim preludijem napisao sam ove riječi: baršunasti talas pun 
odbljesaka dragulja! Malo dalje sam pridodao: početak svaki i svr- 
šetak znam — i smrtonosni led i smrtonosni plam me grije i ubija 
jednako! Na svršeiku knjige sam zaključio: zaljubio se je u svoju 
patnju i njegujući nju uništio je sama sebe! Neki kažu, da su te kom- 
pozicije plodovi nezdravog genija. Kakva besmislica! Zar je biser 
nezdrav, što se rodi u rani školjke? Bez istančanih, vječno napetih 
živaca ne bi nikada Chopin ispjevao svoje preludije, nocturne, ma- 
zurke, valčike, polonaise, balade i sonate. Jedno je drugim uvjetovano! 

Ubitačno sunce na ekvatoru stvara čudnovate biljke pune trnja 
i čarobnih cvjetova. Kruta, ljuta zima šara fantastične, divne oblike 
lišća na staklima prozora! Zar su i to nezdrave pojave? Zar je i priroda 
bolesna? Sve je otkupljeno patnjama. Tim se valja smiriti... 

U ovom slučaju ne će biti pretjerano, kažemo li, da je za Cho- 
pina glasovir što i čitav svemir... Glasoviru žrtvuje ljubav, zdravlje 
i život. Bijele i crne tipke su njegova sudbina. Da je to ludost? 

A zar su pametniji oni nebrojeni bezimeni, koji radi kriške ne- 
omaštenog hljeba rade i argatuju kao robovi? 

Rodio se je, da se muči, ali ga je ta muka toliko oduševila, oja- 
čala, da je bilo vrijedno stradati i pasti radi nje. Sporedno je, da je 
u srebrnom kaležu, posljednjem daru domovine, nosio grumen rodne 
zemlje; sporedno je, da se je nesretno zaljubio u Mariju Wodzinjsku; 
sporedno je, da je lutao po Austriji i Njemačkoj, dok ga sreća ili ne- 
sreća nije namjerila na Pariz i muškaru George Sand; sporedno je, 
da ga je sjajna večera kod Rothschilda pukim slučajem, spasila od 
novčanih briga; sporedno je, da je za njim ludovala strastvena Del- 
fina Potocka i da ga je obožavala Ivanka Stirling, a njegovala Mar- 
celina Czartoriska; sporedno je, da je bio prijatelj Schumanna, Ber- 
lioza, Paule Viardot, Mendelssohna, Heinea, Balzaca, Mickiewieza i 
Gautiera; sporedno je. da je jednu zimu sproveo na Malorki nedaleko 
Valdemose u kartuzijanskom samostanu; sporedni su i njegovi kon- 
«certi, uspjesi i hvale Liszta i Delacroixa; sporedno je, da je dugo bo- 
lovao i da su mu kneginje, grofice i genijalni umjetnici priredili sve- 

čani sprovod, koji je krenuo iz Madeleine; sporedno je, da je njegovo 
tijelo ukopano u groblju Perč-Lachaise, a da je njegovo srce preneseno 
u crkvu Svetog Križa u Varšavu. Glavuo je jedna jedina stvar, da je 
stvorio novu glazbu za glasovir i dao novih pobuda svim instrumen- 
tatorima od Berlioza do Debussyja. On je glasovir preobrazio u novi 
orkestar i njegove tvrde, temperirane tonove metamorfozirao u okrila- 
ćeni san, u modri ton. Kakvo čudo! Kakav žar u tom bolesnom, sla- 
bom, prolaznom tijelu, komu su ljudi nadjenuli ime i prezime Frederik 
Chopin! Njegova ekspresivnost dostigla je vrhunac u Preludijima, 
u tim monolozima jedne duše, koja se je zaljubila u tragičnost. 
Chopin je nadjačao očaj Hamleta i tragičnost preobrazio u privi- 
đenje. Roj leptira oko uzvitlanog plamena; latice cvijeća, nošene da- 
škom povjetarca; nebeske duge prebačene iznad provalija, ekstatična 
bol okrilaćena melodijama, strast čista kao razbuktjela vatra, uže- 
žena iskra u kristalima i draguljima, probuđena jeka anđeoskim gla- 
som; posljednji, gotovo nečujni titraji harfe jedva nam mogu dočarati 
lakoću i talasavost Chopinovih baršunastih tonova. Možda će se stih 
ritmom približiti tim čarolijama, tim magičnim odbljescima svjetlosti, 
koja zvuči... 
1 

Ti mene gledaš vlažnim očima, 

u kojima su suza tragovi... 

U pogledu je vrisak onoga, 

što vidje zvijezdu ili anđela, 

kad sklanja se na glavu klonulog 

i šapće riječi, koje može čut 

tek srce svima patnjam ranjeno 


2 


U vrtovima cvatu jabuke, 

a nebrojene bijele latice 

na prvi zamah vjetra čekaju 
u viru, da ih lako odnese. 
Na suncu sad se dižu rojevi, 
i latice se snježne rasiplju 

i kružeći na vodu padaju, 
što neprestano teče, žubori 

i žuboreći tiho govori: 

o oblacima, koji putuju, 

o čempresima, koji tuguju, 
i o srcima, koja kucaju 

i kucajući naglo prestaju... 

2) 

Daj čašu vina i kap otrova, 

da gledam, kako žena raskošna 
sa nježnom rukom skida haljine, 
što poput vala sada padaju 

do njenih nogu kao šuštav list, 
kad otkine se, da razgali plod... 
Plod teški, kao i grud njezina, 
Plod slatki kao usta nevina, 

kad nuđaju se prvom cjelovu... 


4 
I bijela ptica krila raskrili 
i neizmjerni njeni kreljuti 
sve zvjezdano su nebo pokrili. 
Šum leta iz daljine dopire, 
u srce tajna slutnja navire, 
da nagla smrt će mene brzo stić, 
dok negdje među granam plahi ptić 
u snu se javlja, tiho cvrkuće, 
ko da mu srce u snu jauče, 
za mrtvom majkom, koja raskrili 
na mekoj travi krila krvava, 
gdje šareni se cvjetna dubrava... 


5 

Gdje mi je kuća i gdje koljevka, 
u kojoj me je majka zibala 
i zibajući mene vozila 
po neizmjernom oceanu sna, 
a pogledima kao suncima 
obasjala mi cvjetne otoke 
i šume ruža netom procvalih?.. 


Gdje mi je kuća i gdje kol'jevka, 
u kojoj me je majka ljuljala, 

da uljulja me u najslađi san, 

kad sam i u snu dojku sisao 

i dragoj majci nježno tepao 

i ručicama svojim grlio 

oblinu toplu, vrelo žića svog?.. 


Gdje mi je kuća i gdje koljevka, 

u kojoj majka me je njihala 

i njišući me pjesmu pjevala 

o rodnoj zemlji, koju izgubih, 

o tučnoj brazdi, što ne izorah, 

o klasovima, što ne pokosih, 

o izvorima, koji žubore, 

o grobovima, koji govore, 

o našoj bijedi, našoj propasti?... 


Gdje mi je kuća i gdje kol'jevka? 
Sad kuća mi je tužna bolnica, 
a koljevka je meni kapsilo, 

što poput crne lađe čeka me, 
da zaplovim niz tamni ckean... 
i nakon teškog, dugog lutanja 
u luku stignem u dom očinski. 
Tu na ognjištu ispod pepela 

još zapretana tinja iskrica, 

da na njoj zgrijem grudi bolesne, 
a moje srce opet oživi 

i kucanje mu snažno odjekne 
pod svodovima kuće očinske... 


6 


O tvrdi kamen zvone pctkove, 
na konju jaši mrki ustaša, 

u mraku traži davne grobove, 
u kojim leže žrtve pradavne: 
kosturi bijeli, krme raspale 

i nebrojene vojske propale. 

O tvrdi kamen zvone potkove, 
i vjetar vije, diže smetove 

i siplje prah i pustu pržinu. 

I sve to tiše zvone potkove 

na pijesku, što se sada prostire 
u valovima sve do ponora... 
I s crnog konja je od umora 
u bezdan pao mrki ustaša, 

i kad je pao, zveket odjeknu. 
O tvrdi štit je udario mač 

k6 snažna ruka, kada vitla bat. 
da udarcima zvono razbije... 


020 


7 


Daleko sve je, prošlost utonu 
ko lađa, kad udari o hrid 

i podrtine val joj pokrije... 
Daleko sve je, tama navire, 
al' u toj tami sjaje odbljesak 
i njegov titraj jasan kao zvuk 
u izmoreno srce ulazi... 

I od tog zvuka mrak je očaran 
i od tog zvuka tama protkana 
sva dršće, kao da će roditi 
lak duge ili vatre čarobne... 
I titra, titra, sve je jači sjaj 

i titra, titra, titranje je glas 

i melodija sada odzvanja, 

da jekom svojom svemir ispuni 
i veže srca čežnjom vječnosti, 
u kojoj sve su ljudske žalosti, 
u kojoj sve su ljudske radosti. 


Nakon svega došla je smrt. Kad je Chopin umirao, pod njegovim 
oknima su se skupljali Parižlije. Njegovi štovatelji? Zijaci, dokoni 
građani, lovci novih vijesti i senzacija. Agonija je dugo trajala. Nje- 
govale su ga kneginje, grofice, markizice i one željne potresnih pri- 
zora. Njega je ta pažnja dražila. šta će mu to, kad je pregorio i zdra- 
vlje i život i ljubav! Tek umjetnost mu je ostala vjerna, da ju oblikuje 
prema slici i prilici svoga sna. Žao mu je jedino bilo, da ne će sa so- 
bom ponijeti glasovir i note. Glasovir je za njega značio svijet, svemir, 
vrelo stvaranja i spoznanja. Nije volio prirodu kao ni Baudelaire. što 
će mu priroda, njemu stvoritelju novih vrijednosti! Ušao je u trag 
vječnim vrednotama i htio je glazbom izraziti njihovu bitnost. Uza- 
ludan trud, mjesto toga uzvinuo mu se je uzdah, odjeknuo je vrisak 
očajnika, da ga čuju sve osjetljive duše... 

Vrisak je bio sve tiši i tiši, dok posve nije utihnuo. Najpodesniji 
natpis za njegove kompozicije mogao bi biti Chopinov poznati usklik: 
»moja bijeda«. Paradoks je u tome, što on uistinu nije mrzio svoju 
bijedu, već ju volio i živio radi nje. Baš bijeda mu je dala sve poti- 
caje za stvaranje i najkrasniji njegovi preludiji su studije o njoj. Utje- 
lovio ju je, udahnuo joj trajni život. Bez te bijede ne bi nikad upoznao 
radost stvaranja... Bijeda se je preobrazila u zvuk, patnja u melo- 
diju, a očaj u čistu laku harmoniju... Pobijedio je duh, koji se vije, 
kuda je njemu drago:.. 

IVO LADIKA, ZAGREB 


da BU EU IIN 1 ANA 


Dođe mi tako najednom, da tonem do dna uma, u labirintu, u 
spiralama, kao u Danteovu »Paklu«, da me lude misli ponesu, povuku 
kao vir na dno duboke rijeke, da izgubim svijest o postojanju i svako 
osjećanje tjelesnosti. Dođe mi, da kao Ahasver, taj vječni Žid, lutam 
svim kopnima ovoga svijeta i sve tako do svoga svršetka, do svoga 
zadnjeg dana, da kao ukleti Holandez lutam morima sve do Sudnjega 
dana, da prođem tako sve Aheronte ovoga i Podzemnoga svijeta, da 
me propusti mnogoglavi pas Cerber, čuvar ulaza u Podzemni svijet, i 
da stojim licem u lice s Plutonom, mitskim bogom Podzemnoga svi- 
jeta. Da me Haron, taj vječni brodar, što neprekidno vozi duše ljudske, 
preveze preko Stiksa, čitavog, neoštećenog. Da budem u krilu kraljice 
noći Nyx, da sanjam i gledam priviđenja kao od uživanja morfija i 
hašiša, da vidim utvare, sanjam žive snove na granici svijesti i zbiva- 
nja, na granici onoga, što je nemoguće. Tada bih bio drug Hypnosa, 
grčkog boga sna, što sin je kraljice Noći i blizanac Smrti, divne i 
nemilosrdne Mors. Preživio bih tako mnoge reinkarnacije, seobe duša: 
bio bih Don Kihot, Dalaj Lama, vrhovni svećenik u Tibetu, a da to 
postanem, morao bih imati velike ušne kesice, bio bih kitajski mudrac 
Lao-Tse, član zloglasnog Ku-Klux-Klana, kitajski kuli, Juda i prorok 
Jona. Preživjevši tako sve te metempsihoze, seobe duša, da budem 
svakog časa jedno drugo Ja (alter ego), vršeći danajski, bezuspješni 
posao, kao pedeset kćeri kralja Danaja. što nose u Podzemnom svijetu 
vođu u sudovima bez dna, vršio bih Sizifov posao, kao onaj grčki 
mitski razbojnik, što u Podzemnom svijetu uzalud valja golem kamen 
na brdo, a on mu se svaki put skotrlja ponovo. I na Tantalovim mu- 
kama bih bio: do vrata u vodi, žedan, a iznad mene nedohvatljivo 
voće i sve zemaljske čari poznate i nepoznate. I na Tajgetu bih bio 
izložen kao kržljavo dijete spartansko, a šakali bi me raznijeli i ga- 
vranovi. O, mi vječni Argonauti, stari grčki moreplovci: kako patimo 
od svih maestrala, od svih maestrala duše! Kako sve često stavljamo 
na kocku, va banque, kako često žudimo apsolutnu nirvanu, ništavilo 
svega i prestanak našeg duševnog bivstvovanja, kao najsvetiji budisti, 
što su svladali volju za životom u apsolutnom i vječnom mirovanju. 
Ali smijmo se, rideamus, rideamus, mi što možemo reći kao uoči fran- 
cuske revolucije: »Nous dansons sur un vulcan«. Zaista, zaista mi ple- 
šemo na vulkanu holbeinski >»Danse macabre«, kao što su ga plesali 
mrtvački kosturovi na drvorezima genijalnog Holbeina mlađeg. 

Prošavši tako ovozemaljski Inferno i mnoge Purgatorije, prebo- 
ljevši sve svjetske bolove Goetheova »Werthera«,y Byrona, Heinea, 
Puškina, Leopardija i Ljermonta zajedno, našli smo se pred kobnim 
natpisom na ulazu Danteova »Pakla«: »Ostavite svaku nadu, vi, koji 
ulazite«. Čemu želja luda, da mi budemo jedini Noe, da proživimo sve 
ove nove potope? Čemu da proživimo sve ove nove Apokalipse Iva- 
nove? Čemu život Matuzalema, život 964 godina? Čemu i zašto? Kad 
je sve narkoza, omama, martirij, mučeništvo, grozna karikatura Da- 
umierova i Groszova, i tek u svijetlim momentima vraća nam se na 
čas svijest kao umobolnicima: o, lucida intervalla! O času svijetli, 
prozirni, o dane jasni, lucidni, o sveta kontemplacijo, Fata morgana, 
Fikcijo! Thalatta, thalatta! More! More! Čemu ptičja perspektiva, po- 
gled s visine, kad postoji ona žablja, gledana sa dna, s uskoće duše- 
vnog horizonta? A sve klepsidre, sve pješčane ure i vodene, teku, cure, 
kaplju, sve tamo od davnog Tut-ankh-Amona. Satovi biju, vrijeme 
teče i sve je ispraznost, taština nad taštinama: vanitas vanitatum. U 
ovo doba čovjeka-robota, kad utjeha je »tabula rasa« Lockeova, 
pronaći treba čarobnu formulu za otkriće tajnog blaga i ključ za sve 
ljudske istine, da možemo reći: »Sezame, otvori se!« kao u priči »Ali 
Baba i 40 hajduka« iz >»1001 noći«. Uzalud sva ta idiolatrija, oboža- 
vanje samoga sebe, narcizam, solipsizam. kad tisuće ljudi svakog časa 
zovu 5.0.5. u tamama i u maglama. Mi smo kao Abderićani, taj ludi 
narod trački, koji je sve do danas ostavio u nama trag od svoje lu- 
dosti. 


O, gdje su davni dani dječački i gimnazijalski, kad smo čeznuli 
za dalekim Tahitima (a nismo znali još za Ganguina), kad smo sanjali 
taj kao rubin crveni Cipar,.otok britanski, gdje rodi grožđe i rogač? 
O, gdje su oni davni listopadi, kad smo još bili sentimentalni, nostal- 
gični i kad su nas zanosile malene stvari i sitna zbivanja? Kad smo 
mislili na bablje ljeto, na paučinu onu jesenju, na kojoj lete maleni 
pauci i sele se, putuju neznano, neznano. Još i sad u listopadu po- 
stajemo sentimentalni, čeznutljivi, mislimo na ljubav, na djevojke, na 
gimnazijalke. A sad smo tako umorni, umorni, iscrpljeni, a živci su 
nam kao strune napeti. O, slatko je tad ništa ne raditi. »Dolce far 
niente«. Golema, velika mudrost krije se u toj rečenici! O, mi svjetski 
putnici, globetrotteri, što tumaramo kao bijesni grabancijaši ovom 
našom zemljom, svršivši trinaestu školu već odavno, i već dugo se 
družimo s vilama i vragovima! Okupajmo se, okupajmo u španjolskoj 
rijeci Gaudalquivir, ili u Nilu, na obalama kojega šeću svete ptice ibis. 
Nismo bili nijedan u Hammerfestu, tom najsjevernijem gradu na svi- 
jetu. U H6dmezčv&sarhelyu su glasoviti sajmovi. To nije daleko, a 
ime toga grada teško izgovaramo. Prelomit ćemo jezik prije, nego ga 

zapamtimo. Vjerojatno nas privlači zbog neobičnosti imena, a u stvari 
osobito nema u njemu ništa: provincija, pustoš i ravan madžarska. 

Bez sumnje, mi smo lunari, mjesečari! Sve je to larifari, prazno 
brbljanje. Prežvakali smo sve leksikonc ovoga svijeta, a govor naš 
je pusta leksikografija. Govor naš je najveći galimatijaš. Nekome je 
to od alkohola, nekome od hašiša ili kokaina, a nekome od svjetskog 
bola: mal du sičclea ili Weltschmerza. Ludi žongleri mi smo, trbuho- 
zborci, morfinisti, ubola nas je cece— muha, pa sad bolujemo od spa- 
vanja, od oblomovštine, nepokretnosti i mucavosti. A znamo sve leksi- 
kone napamet i poligloti smo najveći. Summa summarum: »tabula 
rasa« Lockeova. Vječna insomnija, nesanica, besmislene kontemplacije, 
indijski Joga sistem načina života, život najgorega Joba, kvijetizam, 
odvraćanje od života, težnja za mirovanjem, najsvetiji budhizam. 
Vječni Don Kihoti, Paracelzi, sanjamo sjajni Eldorado, raj, blaženu 
zemlju, perpetuum mobile. A happy end je, da u svom posljednjem 
času, na smrtnoj postelji, in extremis, spoznamo, da je sve bila So- 
doma i Gomora, i da se nismo smjeli okrenuti licem unatrag. Oko nas 
su ljudi, voštani kipovi kao u panoptiku, sve je zbrka, pćle-mele riječi, 
pojava i likova. Zadnji su nam časovi jedna teška noć na Gori Maslin- 
skoj. strašna Valpurgina noć, a Mefisto već čeka svoga Fausta, da pla- 
ću primi za sve užitke kroz tolike godine. U zadnjem času još strah 
od ljudi, antropofobija, i strah od vode kao kod bjesnoće, hidrofobija. 
Konac: smrt brza kao od indijanskog otrova za strjelice kurare, u 
zraku glazba >De profundisa«, 129. psalma, a na usnama sleđena riječ 
— ništa, njičevo. 

